
I. DIO. 


(Nastavak ljetopisa u zabavniku od god. 1878.) 






MJ ĆA 


ur 7. studenoga 1878. imala se je završiti 
četvrta družtvena godina ,Hrvatskoga doma“, 
Kali usljed nepriličnih dogodjaja završila se tek 
27. srpnja 1879. Spomenut ćemo u kratko 
razlog tomu. 

Primaknuvši se kraju družtvena godina, zaključi 
odbor prema 8. 22. pravila u svom sielu od 29. listo- 
pada 1878. sazvati na 7. studena 1878. redovitu glavnu 
skupštinu. Skupština se sastade u sveučilištnoj sgradi, 
ali nekoji članovi, podupirani nečlanovi, počiniše vikom 
izgred, te se nije mogao ni zapisnik posljednje glavne 
skupštine čitati. Predsjednik odgodi skupštinu i sazove 
ju iznovice na 14. ist. mj. Izgredi se ponoviše, skup- 
ština bude opet odgodjena, a pošto slavni rektorat ne- 
htjede više dozvoliti skupštine u sveučilištnoj sgradi, za- 
traži odbor u gradskog poglavarstva, da mu dozvoli sa- 
zvati skupštinu izvan sveučilištne sgrade. Skupština bude 
dozvoljena, odbor ju sazva na 21. ist. mj. u prostorijah 
pjevačkoga družtva ,Kola“. Ni ova skupština ne opravi 
ništa: izgrednici prisiliše političkog povjerenika, da raz- 
pusti Skupština, inožikje U smijale bj ožijeoj1e0 

Akademička oblast a i gradsko poglavarstvo, uvidivši, 
da će se opetovati ti izgredi sve dotle, dok se točno 
ne naznači odnošaj družtva s jedne strane naprama poli- 
tičkoj, a s druge naprama akademičkoj oblasti, zamoliše 
u isto vrieme visoku kr. zemaljsku vladu, da što skorije 
rieši: podpada li družtvo nadzoru akademičke oblasti ili 
pako neposrednom nadzoru gradskoga poglavarstva kao 
mjestne redarstvene oblasti. 

Prema tomu zaključi odbor, nadajući se skorom 
riešenju, u sielu od 28. studenoga iste godine: da se 
obustavi svaki aktivni rad i svako redovito uredovanje, 
smatrajući se privremenim; svoj rad ograničit će tek na 
najnuždnije poslove; primati će mjesečne prinose od sada- 
njih članova, a upisivati nove članove ne smatra se vlast- 
nim. Da družitvo formalno ostane u životu, uprava će 
ostati u sadanjem vanrednom položaju sve dok ne stigne 
riešenje s kompetentne strane. 

Nu prodje mjesec i dva, a riešenje ne stiže. S toga 
odluči odbor u sielu od 14. veljače 1879. zatražit izno- 
vice u gradskog poglavarstva dozvolu za glavnu skup- 
štinu, nu gradsko poglavarstvo odpisom od 16. ožujka 
1879. br. 7284. ne dozvoli skupštine, jer da će se skup- 
ština moći držati tek kad kr. zemaljska vlada izda rie- 
šenje. Prema zaključku i naputku odborovu od 14. ve- 
ljače i. g. imalo se predati družtvo do konačna riešenja 
vladina u ruke bilo akademičke bilo političke oblasti. 
Nu pošto je i jedna i druga to odlučno odbila, scienio 
je odbor, da je prinužden i nadalje obnašati svoju 
dužnost, 

Potraja opet mjesec i dva, a riešenja vladina ne ima. 
Za ovo nekoliko mjeseci družtvo jedva da je i života- 
rilo. Članovi uprave bili i suviše zaokupljeni privatnimi 
poslovi, te niesu mogli dostatno vršiti svojih dužnosti, 
tim više, što su ih oni isti članovi i nečlanovi, koji 
osujetiše tri skupštine, u svakom poduzeću priečili. Čla- 


Na 


VILI 


novi u takovih okolnostih postajali su sve nehajnijimi 
za družtvo, a uslied toga se družtveni dohodci udilj 
umanjivali. U družtvenih prostorijah dogadjale se sva- 
kojake nepodobštine: odnašale se bez dozvole novine, tr- 
gali oglasi uprave, zlobno mrljale slike itd. | 

Znajući sve to uprava, zaključi u sielu od 30. travnja 
iste godine: da se sve družtvene prostorije osim čita- 
onice zatvore, da se obustave 1. svibnja sve novine, koje 
družtvo plaća, i da se imade odkazati 1. svibnja stan; 
ne rieši li vlada mjeseca svibnja pitanja o nadležnosti 
nad družtvom, da se imade naći za smještenje druž- 
 tvenog posoblja (pokućtva) prostorija, koja neće biti više 
pristupna članovom. 

Medjutim nastojala je uprava, da se preporno to 
pitanje što skorije rieši. Dobivajući udilj na kompe- 
tentnom mjestu odgovor, da će se to sad na risšiti, ne 
izvede uprava posliednjega pomenutoga zaključka: od 30. 
travnja. Nu za riešenje dozna uprava tek 20. srpnja 
1879. te zaključi s mjesta — po odredbi visoke vlade 
— sazvati glavnu redovitu skupštinu na 27. ist mj. 
Ujedno sazove na 22. ist. mj. sielo, komu bi prisutan 
— po nalogu visoke vlade — politički povjerenik, po- 
glaviti gospodin August Šenoa. Pročitavši u istom sielu 
predsjednik dopis gradskog poglavarstva od 19. srpnja 
1879. br. 19.048 pol., kojim se javlja družtvu, da je 
visoka vlada odpisom od 12. srpnja i. g. br. 8785. rie- 
ošila: ,da se družtvo ,Hrvatski dom“ podredi, kako to 
.biva i sa svimi inimi privatnimi družtvi glede ukupnoga 
svoga djelovanja i glede svojih skupština, neposred- 
nomu nadzoru gradskog ovog poglavarstva kao mjestne 
redarstvene oblasti, koja mu ima u smislu S. 22. ces. 
patenta od 26. studena 1892. stalnoga povjerenika po- 
staviti, koji će njegovo djelovanje nadzirati, njihovim 
skupštinam prisustvovati te za uzdržanje mira i reda u 
istih potrebitu skrb imati“ — pregledan bi u.prisustvu 





povjerenika političkog imenik članova, te bi konstato- 
vano, da je prema 8. 17. u družtvu pravih članova 47 
sa pravom glasa a 3 bez prava glasa. 

Nacrtavši ovako crne dane našega družtva, iztak- | 
nuti nam je u kratko i nekoliko radostnih. 

Pobratimski nam Slovenci proslaviše 19. studenoga 
1878. sedamdesetgodišnji rodjendan prvaka svoga dra, 
Janeza Bleiweisa. Tom sgodom posla ,Hrv. dom“ u 
Ljubljanu deputaciju od šest članova, a u sielu od 12. 
siečnja 1879. javi predsjednik, da je svečar primio de- 
putaciju najsrdačnije # pohvalio veoma laskavimi riečmi 
rad , Hrv. doma“. Deputacija ,Hrv. doma“ dočekana bi 
u Ljubljani kao nijedna. 

Članovom hercegovačkoga poslanstva vračajućim se 
iz Pešte i Beča u Hercegovinu priredi družtvo na 17. 
studenoga 1878. komers kod ,cara austrijskoga“, a 18. 
i. mj. sa ,Kolom“ serenadu. Krenuvši 19. i. mj. posla- 
nici iz Zagreba, izpratiše ih članovi družtva do kolo- 
. dvora. | 

Koncem studenoga i početkom prosinca iste godine 
skupljahu se u Zagrebu bosanski poruci. Ovim u čast 
priredi družtvo 1. i 7. prosinca komers. Vrativši se po- 
oslanstvo iz Beča, pozva ga družtvo na svečani komers 
23. prosinca 1878. ,Hrv. dom“ radostno bilježi u svoj 
ljetopis, da je to bio jedan najsjajnijih komersa, što ga 
je ikad priredilo družtvo. Te večeri sakupi se ,kod cara 
austrijskog“ najotmenije družtvo: sveučilištni i gimna- 
zijalni profesori, zagrebački književnici i politički prvaci, 
pa najotmenije gradjanstvo zabavljalo se, nizajući zano- 
site zdravice, sa bosanskimi gostovi do u kasnu noć. 

U sielu od 12. siečnja 1870. zamoliše neki članovi 
»Hrv. doma“, da priredi družtvo na 24. veljače 1879. 
glasbeno-deklamatornu zabavu s plesom. Uprava povjeri 
čitavu priredbu posebnomu odboru. U večer 24. veljače 

sakupi se. u prostorijah nar. zem. glasb. zavoda odličnog 








em 


zagrebačkog gradjanstva kao nikad prije, a mi ponosom 
bilježimo obći sud javnoga mnienja, da su takove za- 
bave, kao što ova, riedke bile u Zagrebu. 

Dana 14. srpnja iste godine premo je hrvatski na- 
rod pepeo svog velepjesnika Petra Preradovića u rodnu 
mu zemlju. Članovi ,Hrvatskoga doma“ smatrahu si 
svetom dužnosti, u podpunom broju sudjelovati kod te 
narodne svečanosti; uprava položi na lies pokojnikov 
vienac. U veče istoga dana priredi ,Hrv. dom“ — uz 
pripomoć ,Kola“ i ,Sloge“ glasbeno-deklamatornu za- 
bavu Preradovićevu večer kod ,cara austrijskoga“. Tu 
se sakupilo preko 600 najodličnijih gosti. G. Milčetić 
govorio je liepi proslov udešen prema toj svečanosti. G. 
Hugo Badalić krasnoslovio svoju prigodnu pjesmu ,.Fetru 
Preradoviću“, tiskanu u 29. broju ,Vienca“ god. 1879. 
G. Pavao Huber deklamovao je vrlo krasno Preradovi- 
ćeva ,Putnika“. Pri tom svirala je izmjenice glasba i 
razne pjesme pjevala su prisutna družtva. Obitelj našega 
velepjesnika bijaše duboko ganuta, a oduševljenje sakup- 
ljenoga obćinstva bijaše upravo neopisivo. Sa svih strana 
Hrvatske stigoše nam nebrojene brzojavke, kao iz Praga, 
Kopra, Osieka, od preuzv. g. biskupa Štrossmajera itd. 
Pohvalit se mora tuj i g. Milčetić, koji je veoma krasno 
cielom zabavom ravnao. Prigodom ove zabave bijaše 
medju gostove razdieljena himna od S. Buzolića i kra- 
tak pjesnikov životopis od P. Markovića. 





Broj dobrotvora ,Hrv. doma“ pomnožao se je i ove 
godine. Medju članove utemeljitelje, upisa se slob. i kr. 


grad Sisak (sa 20 for.), slob. i kr. grad Karlovac (sa 


50 for.) i slavna prva hrvatska štedionica u Zagrebu (sa 
20 for.) Družtvenoj knjižnici pokloniše knjiga: Matica 
hrvatska, Matica dalmatinska, Jugoslavenska akademija 
i gg. dr. Josip Frank, Dane Gruber i Ivan Broz. 

Sa najdubljom žalosti bilježi uprava , Hrv. a 
smrt prvoga rektora hrvatskoga sveučilišta i prvoga po- 
častuoga člana našega družtva prof. Matije Mesića. Smrću 
njegovom izgubi družtvo iskrena prijatelja i revna podu- 
piratelja Slava mu! 





Ova se je družtvena godina, kako jur gore spome- 
nusmo, završila 27. srpnja 1819., kojega dana bi obdr- 
žavana glavna skupština. 

Na istoj skupštini bi primljen predlog nekih članova 
družtva, da se $. 4. pravila promieni ovako: ,Pravim 
članom može postati samo onaj slušatelj hrvatskoga sve- 
učilišta, koga odbor u svom sielu primi u družtvo. 

Ista skupština izabra u upravni odbor za novu druž- 
tvenu godinu: Janka Kamenara stud. phil., Josipa Seo- 
nika stud, jur., Rudolfa Segu stud. phil., Milivoja Mau- 
rovića stud. jur., Ivana Matešana stud. phil., Julija 
Glembaja stud. phil., Dragutina Mešega stud. jur., Ma- 
tiju Malančeca stud. jur., Josipa Zulechnera stud. jur., 
Dragutina Stulhofera stud. jur. i Hinka Sachsa stud. jur. 

Od članova upravnoga odbora izabran bi jedno- 
glasno predsjednikom Janko Kamenar. 

Odbor pako konstituirao se ovako: Seonik Josip 
podpredsjednik, Maurović Milivoj tajnik, Sega Rudolf 
blagajnik, a Glembaj Julio knjižničar i novinar. 

Ovomu odboru prekratko je bilo vrieme, a da bi 
mogao djelatnost svoju razviti, mandat njegov trajao je 
samo 4 mjeseca, od kojih još odpadaju dva mjeseca 
školskih praznika. Odbor ovaj izhodio je u visoke kr, 
zemaljske vlade potvrdu promjenjenog $S. 4. družtvenih 
pravila. — Osim toga obavljao je ovaj odbor tekuće 
družtvene poslove, kako je najbolje mogao i znao. — 
Ponajpače upisivao je nove članove i priredjivao potre- 
bita za novu glavnu skupštinu, koja se u mjesecu stu- 
denom sazvati imala. 

Nu i za kratko vrieme vladanja ove uprave napre- 
dovalo je družtvo bar u nečemu, pristupila su mu tri 
nova člana utemeljitelja: slob. i kr. grad Zagreb (sa 
50 for.); slob. i kr. grad Požega (sa 20 for.) i vele- 
možni gospodin rektor sveučilišta dr. Fravjo Iveković 
(sa 20 for.). 


I. DIO. 


(Ljetopis od god. 1879/80.) 


_ 


Nastupi nova školska a njom i nova družtvena go- 
godina. Na 20. studenoga 1819. sazvana bi redovita 
glavna skupština. Ova izabra u administrativni odbor: 
Povla Hubera stud. jur., Ivana Matešana stud. phil, 
Antuna Rojca stud. jur., Josipa Antoleka stud. phil, 


Ladislava Pajtoni-a stud. jur., Mirka Lebanovića stud. 
jur., Julija Glembaja stud. phil., Dragutina Becića stud. 
jur., Dragutina Stulhofera stud. jur., Nikolu Suzani-a 
stud. jur. i Jurja Faulića stud. jur. Iz ovoga odbora 
izabra glavna skupština aklamacijom pravnika Pavla Hu- 
bera predsjednikom družtvenim. 


Izabrani odbor konstituira se još istoga dana, iza- 
brav si popa Ivana Matešana podpredsjednikom, Jurja 
Paulića i Dragutina Becića tajnici, Antuna Rojca bla- 
gajnikom, a Julija Glembaja knjižničarom i ujedno no- 
vinarom. 

Nova uprava uze si zadaćom, kako bi radi žalostnih 
prošlogodišnjih neprilikah malaksali napredak i rad druž- 
tva opet podigla i time pribavila ,Hrvatskomu domu“ 
glas i ugled, koj on po svom položaju i namjeri svojih 
utemeljitelja po svih krajevih hrvatskih postići može i 
mora. ' 





Družtvo je prošle godine poglavito s materijalne 
strane postradalo bilo. Trebalo mu je pribaviti novaca. 
Uprava s toga odluči najprije materijalno družtvo podići 
i u to ime zaključi u svom sielu od 23. studenoga 1879. 
prirediti na 8. prosinca iste godine glasbeno-deklama- 


tornu zabavu s plesom. Ova se je zabava medjutim radi . 


nepredvidivih neprilika i zapreka morala odgoditi na 
15. prosinca. Ako i nije ova zabava bila onako mnogo- 
brojno posjećena kao dosadanje zabave , Hrvatskog doma“ 
(ponajviše radi nesgodno odabranog vremena — malo 
prije božićnih blagdana), uspjela je ipak dobro, osobito 
što se tiče koncertnog diela iste. 

Na 6. siečnja t. g. rekao je vriedni podpredsjednik 


»Hrv. doma“ pop glagoljaš g. Ivan Matešan prvu svoju. 


misu. Članovi ,Hrvatskog doma“, a na čelu im druž- 
tvena uprava prisustvovahu in corpore toj misi, a osim 
toga posveti ,Hrv. dom“ milomu svečaru članom g. J. 


 Kamenarom spjevanu prigodnu pjesmu. Pjesma ova die- 

ljena bi medju članove, a jedan exemplar iste zlatnimi 
slovi tiskan i sjajno uvezan uruči svečaru predsjednik 
na čelu posebne deputacije, koja mu je poslje mise u 
ime družtva čestitala. 

. Mjeseca siečnja t. g. izraziše članovi ,Hrv. doma“, 
obodreni liepim uspjehom prve glasbeno-deklamatorne 
zabave, želju, da družtvo priredi još jednu takovu za- 
bavu. Uprava rado je uvažila želju članova i odlučila 
na 9. veljače prirediti opet glasbeno-deklamatornu za- 
bavu s plesom. Buduć je baš tada u Istri zavladala ve- 
lika nevolja i oskudica, a i u Zagrebu se istodobno 
ustrojio ,odbor za sabiranje prinesaka za stradajuće 
Istrane“ namjeni uprava polovicu čista prihoda spome- 
nute zabave stradajućim Hrvatom u Istri. Zabavu po- 
sjeti mnogobrojno i odlično obćinstvo zagrebačko, a došlo 
na nju i odličnih lica iz bližnjih mjesta Jaske, Samo- 
bora, Siska, Karlovca itd. Uspjeh zabave može se u sva- 


XIV 


kom obziru upravo sjajnim nazvati. ., Hrvatskomu domu“ 
osobito je drago, što je usljed toga mogao sa dosta zna- 
tnom svotom od 130 for. (budi zato ovdje još jednom 
izrečena najtoplija hvala onoj p. n. gospodi, što prepla- 
tami omogućiše postići toliki čist dobitak) priskočiti u 
pomoć stradajućoj braći Hrvatom u Istri. 


Ovdje nam je izraziti najdublju zahvalnost tako > 


slavnomu pjevačkomu družtvu ,Kolu“, koje nam je drage 
volje ustupilo svoje prostorije za pjevačke pokuse, kao i 
p. n. gospodji Ide Wimberger, njezinim gospodjicam uče- 
nicam, gčni. Klotildi Cvetešićevoj, g. Gjuri Eisenhuthu, 


g. Franji Petriću, g. Josipu Kratohvilu i g. Eugenu . 


Milleru, što se radostno odazvaše pozivu uprave druž- 


tvene, da sudjeluju toli kod ove, koli i kod prijašnje 


zabave ,Hrvatskoga doma.“ Živili! 
Mjeseca svibnja slavio je proslavljeni hrvatski skla- 


datelj i ravnatelj hrvatske opere g. Ivan pl. Zajc dva-: 


desetpetgodišnjicu svoga umjetničkoga djelovanja. Slava 
ova od velike važnosti po savkoliki hrvatski narod do- 
kaza, da stara rečenica: ,nemo propheta in patria“ ipak 
kadšto laže. | 

»Hrvatski dom“, štujuć i cieneć vazda zaslužne po 
narod i domovinu muževe, imenova tom sgodom na 
predlog uprave-na glavnoj svojoj skupštini od 6. svibnja 
Ivana pl. Zajca svojim počastnim članom. Time je ,Hr- 


vatski dom“ malomu, ali odličnomu broju svojih po- 


častnih članova, pripojio muža velezaslužna za sav narod 


a osobita prijatelja družtvu ća od postanka njegova. Osim 


toga odluči uprava ,Hrv. doma“ na 10. svibnja prire- 
diti u čast Zajcu ,svečanu Zajčevu večer“. Zabavu ovu, 
kod koje osim pjevačkoga sbora družtvenoga i glasba 
pješačke pukovnije grofa. Jelačića sudjelovaše, posjeti 
množina najodličnijega obćinstva zagrebačkoga, a medju 
njim nadje se i dični svečar Ivan pl. Zajc sa vriednom 
si obitelji. Počela je zabava sgodnim prigodnim proslo- 

ih 


| vom, što no ga je govorio predsjednik družtveni g. Pavao : 


Huber i himnom u slavu dvadesetpetgodišnjice Zajčeve, 
što ju je g. J. E. Tomić spjevao a g. Gjuro Eisenhut 
uglasbio. Da je program toj zabavi od samih hrvatskih 
ponajviše svečarevih kompozicija sastojao, razumjeva se 
samo sobom. Po izerpljenom službenom programu bilo 
je zanosnih govora i zdravica domovini, svečaru, ,,Hr- 
vatskom domu“ itd. Za zabave, kojom je vješto ravnao | 
družtveni predsjednik g. P Huber stiglo je mnogo br- 
zojavnih čestitaka svečaru i družtvu. Svečar bio je ciele 
večeri srdačnimi i iskrenimi ovacijami sa strane  pri- 
sutnog obćinstva, osobito djačtva počašćivan. 

Taj će mu dan trajno ostati ugodnom uspomenom. 

Na 11. svibnja t. g., kad se je u narodnom ze- 
maljskom kazalištu prvi put pjevala nova opera sveča- 
reva ,Pan Tvardovski“, kojom je sgodom svečar primao 

. čestitke i poklone deputacija raznih hrvatskih družtva, 
preda istomu deputacija ,Hrvatskog doma“ sjajno ve- 
zanu prigodnu pjesmu posvetnicu, štono ju za tu sgodu | % 
spjeva g. R. Flieder-Jorgovanić. Ova je pjesma bila i 
medju obćinstvo razdieljivana. Iza predstave sliedila je 
u čast svečaru bakljada i serenada, kod koje je i ,Hr- >| 
vatski dom“ sudjelovao. Tako je i ,Hrvatski dom“ ne- 
malo doprineo k tomu, da je slava ta dostojna bila sve- 
čara i njegovih zasluga. Doista slava ova bijaše liep 
uztuk onoj gospodi u Zagrebu, koja se na sve što je 
hrvatsko blatom nabacuju, pa se osobito kod rieči ,hr- 
vatska opera“ pojavi posprdan posmjeh na njihovu licu, 
a ima takove gospode u Zagrebu žalibože dosta. 

Izim dosada spomenutih ovećih zabava priredio je 
»Hrvatski dom“ svojim članovom jošte dva svečana ko- 
mersa: jedan koncem prvoga semestra, a drugi na koncu 
školske godine. Ovaj potonji bio je u proslavu petgodiš- 
njice obstanka družtvenoga priredjen. Zabava ova u pro- 
storijah svratišta k ,,caru austrijskomu“ priredjena, bila 

J je u prvom redu za članove družtva, ali ju posjeti i 


množina nečlanova — nu prijatelja , Hrvatskog doma“, 
Zabava poče liepim prigodnim proslovom, što ga je 

predsjednik g. Huber govorio, iza toga izmjenjivali se 
sborovi pjevani po družtvenom pjevačkom skoru sa glas- 
benimi piecami po vojničkoj glasbi 69. pješ. pukovnije; 
osim toga čitao je tajnik družtveni g. Dragutin Becić 
kratku crticu o dosadanjem životu i radu ,Hrvatskog 
doma“. Da je tuj bilo oduševljenih govora i zdravica, 
naročito ,Hrvatskomu domu“, netreba nam ni spomi- 
njati. Za zabave, koja je liepo tekla pod ravnanjem 
predsjednika g. Hubera, stiglo je i mnogo brzojavnih 

« čestitaka od bratinskih družtva bivših članova i prijatelja 
»Hrvatskog doma“. Bijaše to ujedno i oprostna zabava za 
školsku godinu 1879/80. Bratinski se izgrliše i razsta- 
doše prijatelji, da stupiv u javni život rade u probit 
družtva ili da se doskora opet povrate natrag u mili 
»Hrvatski dom“. | 


Radilo se takodjer o tom, da ,Hrvatski dom“ sve- 
čano proslavi tisućgodišnjicu slavenskoga bogoslužja. Ta 
ge je ali namjera žalibože razbiti morala o nepopustljivom 
odporu kompetentne u tom obziru oblasti, koja nije 
nikako dozvoliti htjela, da se u Zagrebu glavnom gradu 
Hrvatske pjeva hrvatska (glagoljska) misa. 


Na 8. rujna 1880. slavio je hrvatski i slovenski 
narod sedamdesetgodišnjicu Vrazovu u rodnom mjestu 
pjesnikovom Ceroveu kraj Ormuža. Na toj svečanosti bio 
je i Hrvatski dom“ zastupan. Na svečanost došlo je 
do dvadeset članova ,Hrv. doma“, a uprava položi na 
spomen ploču, što je toga dana u slavu Vraza na rodnoj 
mu kući uzidana, krasan vienao. 


Tako je i ,Hrvatski dom“ sa svoje strane nešto 
doprineo toj uznositoj svečanosti. 

»Hrvatskomu domu“ je po 8. 1. njegovih pravila 
uz unapredjivanje družtvenoga života medju članovi ta- 
kodjer ,podupirati nastojanje svojih članova oko duševne 
naobrazbe.“ Sredstva su mu zato knjižnica i čitaonica 
družtvena, a uz to i naučna predavanja pojedinih članova. 

Knjižnica družtvena nastala skoro samimi pokloni, 
narasla je ove godine koje kapom, koje opet darovi na 
648 djela u 951 svezku — svakako dosta liep broj za 
mlado naše družtvo. Pokloniše pako knjiga ove godine 
sliedeća gospoda: Josip Bezić, kanonik makarski, Hržić 
Vilim, stud. phil., Vinković Miroslav, stud. phil., Suzani 
Nikola, stud. jur., Broz Ivan, cand. prof., Gattin Me 
hovio, stud. jur., Rojc Antun, stud. jur., Matešan Ivan, 


hn 


stud. phil, Glembaj Julijo, stud. phil., nadalje slavna 


akademija znanosti € umjetnosti u Zagrebu, slavna Ma- 
tica hrvatska i Jednota českih filologa u Pragu. Budi 
svim plemenitim darovateljem izrečena najusrdnija hvala, 
preporučamo se i nadalje blagonaklonosti njihovoj, kao 
i ostalih prijatelja družtva našega, navlastito slavnih 
literarnih družtva hrvatskih i obće slavenskih. 

U čitaonici bilo je ove godine preko 30 novina, sa- 
držaja beletrističkoga, strukovnoga i političkoga. , 

Slavna uredničtva: Vienca, Zvona, Wiener Salon 
blata, Obzora, Narodnoga lista, Narodnihenovina, Agra- 
mer Zeitunga, Blgarsky glasa, Drau, Sriemskog Hrvata, 
Naše sloge, Mjesečnika pravničkog, Katoličkog lista, Hr- 
vatskog učitelja, Gospodarskog lista, Seoskog gospodara, 
Napredka , Glasnika 3v. Josipa, ILiečničkog viestnika, 
Allgemeine Juristen-Zeitung, Slovenskog gospodara, Bul- 
letino di archeologia e storia Dalmata, Bulletino agrario 
— šiljahu ,Hrvatskomu domu“ bezplatno svoje listove. 
Srdačna im hvala, neuzkratili nam ni u buduće svoje 
ruke pomoćnice. 

Broj dobrotvora družtvenih pomnožao se je ove go- 


odinei time, što je slavno pov. kr. trgovište Jaska pri- 

stupilo našemu družtvu kao član utemeljitelj sa svotom 
od 20 for. | 

Naučnih predavanja bilo je ove godine šest. Član 
druživa g. Mihovio_ Gattin, stud. jur. čitao je: o Leo- 
pardiu književniku talijanskom, član g. Becić stud. jur. 
čitao je u četiri puta svoje: sgode # nesgode u Bosni za 
vrieme okupacije g. 1878., član g. Josip Mencin stud. 
phil. čitao je i o Kristoforu Kolumbu i njegovih puto- 
vanjih; zatim o bitci muhačkoj g. 1527. i posljedicah 
njezinih; član g. Krunoslav Kuten stud. phil. čitao je: 
o maškarađi hrvatskoj u 15. i 16. stoljeću; napokon 
član g. J. Kamenar čitao je o Racinovu Britaniku. 

Predavanja su ova svagda našla dosta pozornih slu- 
šatelja. 





Spomenut nam je ovdje težki udarac, koj ni ljetos 
družtva mimoišao nije. ' 

Mjeseca prosinca prošle godine preminu u Samo- 
boru jedan od najrevnijih i najsvjestnijih članova druž- 
tvenih, Dragutin Mešeg, pravnik 4. godine. Na pokop 
mu u Samobor pošlo je mnogo članova ,Hrvatskoga 
doma“, a uprava zastupana po odbornicih Matešanu i 
Pajtoniu položi mu na grob vienac. Slava mu! Osim 
Mešega umrieše ove godine jošte dva vriedna bivša člana 
družtvena: Matija Užarević i Stevan Jezdimirović oba 
pravnici. Jedan i drugi bijahu svjestni čelik Hrvati i 
revni članovi , Hrvatskog doma“, te si stekoše ne malih 
zasluga po družtvo prigodom sastanka hrvatskih djaka 
u Vukovaru, što ga je ,Hrv. dom“ prekolane upriličio. 





»Hrvatski dom“, kao što svake dosada (izim žali- 
bože lanjske) izdaje i ove godine almanak — vienac 
plodova književnih mladjih pisaca hrvatskih. Almanak 
ovaj uredjivao je posebni odbor literarni, u koj je glavna 
skupština od 20. studenoga 1879 izabrala: Ivana Broza 

cand. prof. Janka Kamenara stud. phil., Krunoslava 
Kutena stud. phil. i Gjuru Galca stud. jur. Hrvatski 
narod po svih krajevih hrvatskih — osobito u Dalma- 
ciji (budi zato izrečena hvala slavnomu uredničtvu Ka- 
toličke Dalmacije i našemu podpredsjedniku popu Mate- 
šanu) i Bosnoj odazvao se je mnogobrojno pozivu na 
predplatu, te , Hrvatski dom“ i ove godine izlazi u 
1600 iztisaka, za naše okolnosti dosta znatan broj. 

Uprava ,Hrvatskoga doma“ nastojala je, da se rodu 
svomu na tom što ljepše oduži, te da almanak što prije 
izdade; nu žalibože nije nastojanje njeno uspjelo onako, 
kako se je pravom nadati mogla. 

Mnoge neprilike, što ih je uprava ,Hrv. doma“ pri 
izdavanju almanaka svladati imala, učiniše, da knjiga 
nije izašla još tečajem prošle školske godine; nu da je 
toli zadocnila kriv je ponajpače literarni odbornik Janko 
Kamenar. ' 

Čestiti taj član liter. odbora odnese naime sobom 
.polazeć iz Zagreba kući na praznike znatni dio za uvrstbu 
u almanak opredieljenoga gradiva, što ga je imao pre- 
dati u štampu, nerekavši o tom ništa ni upravi ni lite- 
rarnim svojim suodbornikom. | 

Kad je uprava saznala za taj čin, zaiska od Ka- 
menara, da joj razjasni svoj postupak i da joj pomenuto 
gradivo odmah pripošalje. 

Na opetovane medjutim molbe i kategoričke za- 
hijeve neodgovori Kamenar baš ni riečcom. 

Pronio se uslied toga glas, da almanak neće u obće 
već ni ugledati svieta, što je bilo povodom, da su dva 
pisca natrag uzela svoje radnje opredieljene za zabavni 
dio almanaka, da ih drugdje upotriebe. 

Da je uprava ,Hrvatskoga doma“ sada bila u ve- 
likoj neprilici, da joj je bilo tegotnoga posla, dok je 
nadomjestila manjkajuće za almanak gradivo, da je tomu 


| trebalo puno vremena, nebismo trebali ni spominjati. | 





Priznanjem moramo iztaknuti, da je pri tom poslu bio 
upravi osobito na ruku liter. odbornik g. Krunoslav 
Kuten preuzevši velikom i hvale vriednom požrtvovnošću 
uredjivanje almanaka. 

Ovoliko smo morali spomenuti, da se ako ne oprav- 
damo, a ono barem izpričamo. 

Osim almanaka družtvenoga izdsti će ,Hrv. dom“ 
ove godine jošte jednu knjigu: Osvetnici dio V. Ustanak 
u Bosni # Hercegovini od g. 1676—8. i bojevi srbski i 
crnogorski. Pjesma od Radovana. Pjesan ova, što no ju 
je velezaslužni naš pisac i počastni član ,Hrvatskoga 
doma“ poklonio i posvetio našemu družtvu, biti će pravi 
biser hrvatske književnosti. Jamče za to dosada izašli 
svezci omiljelih Osvetnika. 

Toliko o radu i naumih ,Hrvatskoga doma“. 

Na koncu ovoga ljetopisa, da spomenemo još jedno. 

Osim ,Hrvatskoga doma“ dobiti će narod hrvatski 
još jedan almanak pod imenom , Hrvatska“ na ruke. 

Almanak ovaj izdaje onaj dio omladine našega sve- 
učilišta, koj se je žalibože razkrstio s ,Hrv. domom“. 
U pozivu na predplatu na spomenuti već almanak ,Hr- 
vatska“ iztiče taj dio mladeži radi česa se je razkrstio : 
sa ,Hrv. domom“ medj ostalim i to, što je promjenje- 
nimi pravili ustanovljeno, da svagdanja uprava prima 
nove članove u družtvo u svojih sielih absolutnom ve- 
ćinom glasova. Veli se u spomenutom pozivu na pred- 
platu, da je takova balotaža nedostojna časti i ugleda 
sveučilištnoga gradjana. Uprava ,Hrvatskoga doma“ na 
to je već odgovorila u javnosti, pa i sada izjavlja, da 
se promjenjenimi pravili nije htjelo jednomu dielu mla- 
deži uzkratiti pristup u ,Hrvatski dom“, ta promjena 
išla je samo proti onim sveučilištnim gradjanom, koji 
su svakom sgodom nastojali otegoćivati rad i napredak 
družtva, koji su vazda priečili upravu u njezinom radu 
(jer im možda ovaj ili onaj član iste nebijaše po ćudi) 





i silom uvlačili u družtvo političke agitacije, koje mo- 
raju pogubnimi posljedicami po svako akademičko druž- 
tvo uroditi, Žalostan nam je primjer za to razpust pr- 
voga hrvatskoga akademičkoga družtva , Velebit“ u Beču. 

Sveučilištni gradjani mogu, pače moraju, kao i svaki 
svjestan mladić imati svoje nazore o političkih dnevnih 
pitanjih, ali se u družtvo političke agitacije uvlačiti ne- 
smiju, jer bi one bile od štetnih posljedica po družtvo, 
pa i po sveučilište hrvatsko. Članovi ,Hrvatskoga doma“ 
moraju svi biti svećenici svete ideje Hrvatstva, svi oni 
moraju nastojati o jedinstvu Hrvatske, a , Hrvatski dom“ 
nesmije nigda smetnuti s uma, da mu valja odgojiti 
sinove, koji će Hrvatskoj bolju budućnost izvojevati; — 
»Hrvatskomu domu“ ali ima vazda biti devizom: Pro- 
svjetom k slobodi. 


ODBOR. 








Članovi Hrvatskoga doma god. 1879/80. 


A. Počastni. 


17 Matija Mesić, sveuč. profesor (9. svibnja 1874.) 
2 Josip Juraj Štrossmayer, biskup (27. siečnja 1878.) 
8 Mibovio Pavlinović, književnik S s s. 
4 Ivan Antunović, kanonik u Kaloči 2 s . 
5 fra Grga Martić, župnik i pjesnik u Bosni _, i “ 
6 dr. Ivan Bleiweis, književnik u Ljubljani  , “ 5 


7. dr. Kosta knez Vojnović, sveuč. profesor (8. srpnja 1878.) 
8 Ivan pl. Zajc, ravnatelj hrvatske opere (6 svibnja 1880.) 


B. Utemeljitelji. 


1 Dr. Jaromir Hanel, sveuč. profesor. 

2 Slob. i kr. grad Sisak. 

8 Slob. i kr. grad Karlovac. 

4 Slavna prva hrvatska štedionica u Zagrebu. 
5 Slob. i kr. grad Zagreb. 

6 Slob. i kr. gtad Požega. 

7 Dr. Franjo Iveković, rektor sveučilišta. 

8 Slob. i kr. pov. trgovište Jaska. 

9 Slob. i kr. grad Koprivnica. 


C. Podupirući članovi. 


1 Josip Devčić, obć. bilježnik u Selih. 
2 Smodek Krešimir, trgovac u Zagrebu. 


D. Pravi članovi 


1 Antolek Josip 5 Broz Ivan 

2 Anet Edvin 6 Bunić Ljudevit 

8 Becić Dragutin 7 Crnadak Vladimir 
“4 Brezinšćak Milan 8 Domačinović Gjuro 






9 Domin Gjuro 
10 Domin Imbro 
li Forko August 
12 Galac Gjuro 
13 Gattin Mihovio 
14 Glembaj Julijo | 
15 Gruber Gjuro 


16 Hadžija Kranoslav 


17 Hergula Antun 
18 Horvat Ferdo 

19 Horvat Franjo 

20 Huber Pavao 

21 Hržić Vilim 

22 Ilić Stjepan 

23 Kamenar Gjuro 
24 Kamenar Janko 
25 Kolak Mile 

26 Kohn Ljudevit 

27 Kovačić Franjo ' 
28 Krachler Petar 

29 Kranjec Živko 

80 Kučera Franjo 

81 Kučera Slavoljub 
32 Kuten Krunoslav 
38 Kčrčskenyi Dušan 
34 Lazarov Nikola 
35 Lebanović Mirko 
36 Linkmayer Alfonso 
37 Maksimović Oton 
38 Malančec Mato 

39 Marušić Matija 
40 Matešan Ivan 

41 Maurović Milivoj 
42 Margreitner Josip 
43 Martinković Adalbert 
44 Mencin Josip 


45 Merlo Spasitelj 
46 Mešeg Dragutin 
47 Milčetić Ivan 

48 Mišković Gjuro 
49 Muha Vilim 

50 Novak Martin 

51 Orešković Stjepan 
52 Pajtoni Ladislav 
53 Paulić Juraj 

54 Pavešić Pavao 
55 Pecikozić Antun 
56 Pilepić Franjo 
57 Pliverić Stjepan 
58 Rajzner Angjelo 
59 Rill Josip 

60 Rojc Antun 

61 Rojčević Konstantin 
62 Seonik Josip 

63 Singer Samojlo 
64 Smodek Andrija 
65 Stojanović Pavao 


66 Stulhofer Dragutin 


67 Suzani Nikola 

68 Šega Rudolf 

69 Šibalić Matija 

70 Šmidt Slavoljub 
11 Torri Bruno 

T2 Takšić Franjo 

783 Vallo Stjepan 

T4. Valpotić Matija 
75 Vinković Miroslav 
16 Virag Aleksander 
17 Vojnović Ivo 

78 Zulechner Josip 
79 Žepić Stanko 

80 Žigrović Franjo. 


_—_— 

MIRKO ADAMOVIC. 


Naša ljubav. 


__—— 


9. će dušo, sve će proči! 
Mjesec što se nebom šeće, 
Zamriet će nam jedne noći, 
Ali naša ljubav neće. 


Silno ljudstvo, koje sada 
Zemljom se ko mravad kreće, 
Strunut će sried grobna hlada, 
Ali naša ljubav neće. 


I to ljubo bučno more, 
Što valovje ljuto meće, 
Tvrde će nam srušit gore, 
Ali našu ljubav neće. 


A kad dodje Bog sa neba, 
Strašno kaznit griehe sve će, 
Kaznit kako pravda treba, 
Ali našu ljubav neće. 


— skola — 


a 


Zapovied. 


_ 


QA ovako tamne gore, 


Razmaknite klance svoje, 
Ravni da se puti stvore, 
Kud će poći zlato moje. 


Dajte putu svake strane, 
Pčele da se eviećem roje, 
Smiljem sve da mirit stane, 
Kud će poći zlato moje. 


A vi uz put stari hrasti, 
Priklonite kitne hvoje, 
Gusti hlad da može pasti, 
Kud će poći zlato moje. 


Još u grmlju ptice male 
Sladku pjesmu nek zapoje, 
Nek i one budu znale, 
Kud je prošlo zlato moje. 


u | : 


I 


Nekad i sada. 


9 a li se ljubo moj 
Kako bjesmo djeca mala, 
Kako majka mi je tvoja 

Jednoč sliku tvoju dala?! 


A ja diete, majstor mali, 
Oltar sam ti napravio, 
Pa na oltar mjesto svetca 
Tvoju sliku postavio. 


Al nij" zalud tvoja slika 
Na tom bila žrtveniku ; 
Na njem često služah misu 
Klanjajuć se tvome liku. 


) 


Prošli dani, prošla ljeta, 
Odrasli smo i mi mladi. 
Ozbiljnije od djetinstva 
Svaki od nas sada radi. 
Neću dušo ni ja više 
Od oltara majstor biti, 
Nit na malom žrtveniku 
Kano popo mise štiti. 


Jedno samo kano diete 


Činim i sad svakog dana, 
Tvojoj što se klanjam slici , 


Usried tiha moga stana. 

IMNAGUTIN BECIĆ. 


Moje pjesme. 


h 

e. pitaš, dievo, što su pjesme, 
Iz grudih što mi hrle? 

Što teku poput čiste česme 
I dušu tvoju grle? 


Oj gledaj ružu, gdje no miri 
I usred vrta cvate — 

Oj gledaj, gdje no se leptiri 
Oko nje jatom jate. 


A ona im se smješi tudi 
I sretna eno sva je, 

I širi svoje nježne grudi 
I okrilje im daje. 


 Ded reci — onaj rumen ruže 


Zar nije lišce tvoje? 
Leptiri, štono ružu kruže, 
Zar nisu pjesme moje? 


 ——>ikte— 

I viekom ćeš moja biti! 


Bam ši mi poput cvieta 
Kad ni kaplje rose nema, 
Poput ptice usred ljeta 

U krletci kada driema. 


A bez rose cvietak mladi, 
Štono jadan vene — što je? 
Ko u vječnoj, pustoj nadi 
Bez ljubavi srdce tvoje. 


U krletci ptica ona 


Bez slobode sladke — što je? 


Ko u grudih duša b6na 
Bez ljubavi srdce tvoje. 


S toga čuj me! — sada namah 
Kaplju ću ti rose dati: 

Vjerna ljubav čista plama 

Na tvomu će srdcu sjati. 


Tek ću pregnut — mala vrata 
Krletci ću otvoriti: 

Ti ćeš prbnut do svog zlata 

I viškom ćeš moja biti! 


HI 


A 


I. DESPOT. 


Andriji Kačiću. 


&.. slavo glasnih velikana, 
Na tvoj padam pepe! posvećeni; 
Luči sjajna tamnih naših dana, 
Pjevaoca bore okićeni! 


Što je, pitaš, po tih slavnih strana? 
Žive P mili narod osvećeni? 

Slave moje kako hrek se grana? 
Slobodan li Hrvat proslavljeni ?! | 


Kuku Andro! Na pepelu tvome 
Suzu ronim s crnijeh glasova, 
Tvome pustom carstvu pjesničkome! 


Gusle daj mi, daj za ljubav roda, 
Ova vječna da ja pjevam slova: 
Ti si naša slava i slobođa?! 

Nikoli Zrinskomu. 


| Vi ječna slavo silnih bojovnika, 


= Lavsko srdce, dive neumrli; 
Tebe s trista tvojih gromovnika 
Moja plačna evo vila grli! . 


Grli, noseć vienac lovoriku 

Na prah sveti, gdje vas. vatra sprli . 

Oj Nikola, diko zemnih dika, 

Gdje si danas, gdje tvoj duh nam vrli?! 


Svete moći padšijeh junaka, 
Svetogrdna već ne tlači stopa . . . 
Nesta biesnih s praga nam Turaka. 


Al slobode ne sja zraka blaga, 
Jer nam crnu kletnik jamu kopa . . . 
Ustaj, ustaj, zgazi nam tog vraga!! ... 


— oye— 





Matiji Gubeu. 


KJ kralju, žrtvo oplakana, 

Ti kad pade... . u procjepu ljuta 
Kano zmija, oda svijeh strana, 
Zemlja ciknu, izpred zvjerskog pruta! 


Burnih tvojih kad se sjetim dana 
Kunem udes po stotinu puta; 

Jer nam zada neprebolnih rana, 
Kud god čepnu divlja stopa kruta! 


Na tvoj kamen usred biela grada, 
Padam tužan u gorkijeh suzah . .. 
Uj! spomenom, da nam još i sada: 


Grozna tvoja mučenička kruna, 
Na Hrvatskoj materi u uzah, 
Još, još vajmeh! oštrih trna puna!!! 


— HGK — 

Angjeoska pjesma. 


ŽA. gore mi sunce milo tone, 


Sitni oblak nebesjem se vije... 
Suze sladke niz obraz mi rone... 
Srdce tužno druga zraka grije. 


Segnuh gore nad visove one, 
Kudno modra duga se prelije . . . 
Vidjeh sretan kako 8 vasione 
Hrvatskoj su na dar boje trije! 


Bielog sniega i crvene krvi, 


Modrog neba .. . velikanski znami . .. 


To je vienac na svijetu prvi! 


Blažen usnuh! S nebesnih visina, 
Angjel sleti, pojeć, plamen sami: 
»Najijepša je tvoja domovina!!!“ 


— iRotoše — 

PAVAO GORŠIĆ. 


. Tat. 


F9... mladog svi bravara, 


Poso da mu nije loš, 
K njemu majka ide stara 
Kupit bravu za koj groš. 


»Ii si majstor od zanata, 
Sakuj bravu mi za dver; 
Nemam srebra nemam zlata, 
Veće Jelku milu kćer. 

Ali ipak strah me hvata, 
Jer kad sviet već spava ciel, 
Nekog mladog vidim tata 
Obilazit dvor mi biel“. 


Kad to majstor čuo mladi, 
Nasmije se u sav glas, 

I pogladiv se po bradi 
Reče majci blažen vas: 
pAl se majko varaš jako! 
Ta to, vjeruj, nije tat, 
Što ga vidjaš često tako, 
To je majko drugi svat. 
Neki mladić s našeg sela 

Tajno u dvor hoda tvoj, 
Gdje no s njime kćer ti Jela 
Noćju tančac vodi svoj“. 


Al će njemu stara na to: 
»Kako to ši mogo reć? 

Da tko moje ljubi zlato, 

Ja bih znala davno: već! 
Ne, ja znadem, vjeruj meni, 
Ono da ti tat je mlad, 
Siromašnoj koj bi ženi 
Sdvora štogod ukrast rad“. 


Opet njojzi bravar veli: 
»Gle! ti pravo reče sad; 
Ovdje tat da ima smjeli, 
Koj bi kćer ti uzet rad. 
Hoš li tata poznat toga, 
Svoju kćer mi majko daj, 
I tad mužem zlata tvoga 
Znaj da tat će biti taj“. 


»1li se sinko šališ samo — 
Stara će mu majka tad — 
Ta u selu svi već znamo, 
Bogat da je bravar mlad. 
Ti nam eno usred gore 
Imaš stado, imaš lug ; 

Ti u selu gradiš dvore 

I strnokos oreš dug. 

A ja biedna svojom Jelom 


 Kuburim ti svaki dan; 


Jedva težkim da si djelom 
Svoj namirit mogu stan. 

A bogataš takve sreće, 
Kakvu tebi dao bog, 
Siromašne kćeri neće, 
Miraza jer nema svog“. 


Staroj majci bravar stade 
Skinuv s ruke prsten svoj : 
»Reci majko, reci sade, 
Poznaš li taj prsten moj?“ 


Blieda majka mu odvrati: 
» Dobro poznam ovu stvar ; 
To je Jelkin prsten zlati, 

Što ga djed joj dao star“. 


Pak će njojzi bravar s nova 
Skinuv kapu u taj par: 
»Gledji majko, kapa ova 
Moje ti je ljube dar.“ 


»I ta kapa znana mi je! 
Susjedi su vidli svi, 
Gdje no osam dana prije 
Moja ju je vezla kci“. 


»I to mlado srdee moje — 
Mladi će joj bravar pak — 
Svedj za zlato bije tvoje, . 

Snijuć o njem časak svak“, 


Bilo majci to po ćudi, 
Pak bravaru reče tom: 
»Sretan ovaj brak ti budi, 
Jelku u svoj vodi dom!“ 


—t-3k-$- — 

Jad slavulja. 


o 


Bu. širi grane svoje 


Vrhu stola kamenoga, 
Pri tom stolu dragih dvoje 
Šapću tajne srdca svoga. 


Šapću svake baš večeri, 
I o nebu svoje sreće, 
I o stalnoj onoj vjeri, 
Koja nikad prestat neće. 


A sva ćustva, što su bili 
Riečju izreć ne mogući, 
Dragi bi si priobćili 

Misli te kroz cjelov vrući. 


Misle mladi vjerenici : 
Tude živa nema stvora, 


Koj u noćnoj bi nam tmici 


Slušo tajnu razgovora. 


Al na lipi slavić mali 
Razgovor im cieli slušo, 
I sve šta se spominjali, 


 Opjevat je poslje kušo. 


Nu na kraju pieva svoga 
Jadit bi se uvjek stao, 
Poljubca što njihovoga 
Opjevati nije znao. 


iji 





KRUNOSLAY KUTEN. 


San i java. 


i 


JR poljem djetelina trava, 

U njoj pjesnik Hrvat sladko spava, 
Sladko spava, sladju sanju sniva, 
K sebi da ga Perun uzo živa, 

Pak mu tako stao besjediti: 

»Ti ćeš odsad mojim sinom biti! 
Na oblaku stanovat ćeš tamnom, 

I smijući dole gledat sa mnom, 
Tmušnom zemljom kako narod vrvi, 
K6 u prahu sitni oni crvi; 

Kako ljudi vječnom su u boju, 

A za život i slobodu svoju. 

Jedni drugim medje krnje stare, 
Jedni drugim jezik ubit mare, 
Jedni drugim hoće samo time 

S povjestnice izbrisati ime. 

Zato sinko ostaj ovdje radje. 

Tuj ti skrbi, tuj ti nije svadje, 
Tuj će bozi ljubimcem te zvati, 

I život ti neumrli dati.“ 








“ 

Gledi boga pjesnik mlađi, gledi, 
Pak mu za čas smjerno probesjedi: 
»Hvala tebi na tom silni bože! 
Srdee toga podnest mi ne može, 


. Da ja s tobom mirno gledam sgora, 


Gdje moj narod robovati mora, 
Gdjeno njegve izdajice klete 
Povelje mu prodavaju svete, 
Povelje, za koje krv su lili 
Na bojištu djedovi nam mili. 
Kako bože da ja gledam dole 
Prokletnike, koji vragu vole, 
Koji silom s nepravde i zloće 
Mili jezik ubiti nam hoće, 

Ubit nam ga hoće samo zato, 
Dušman što im silno daje zlato. 
Zato hvala na tome ti daru 
Od gromova silni gospodaru. 
U svoju ću domovinu poći, 


. Tamo narod sa svom dignut moći ; 


Tamo vojsku sakupit ću brojnu, 
Proti vragu silnu povest vojnu ; 
Sam ću glavom vojsku vodit svoju, 
Sam u prvom pobiti se boju.“ 


Na to silni Perun mu odvrati; 

» Vidim, vidim pjesniče mi zlati, 
Kako ljubiš domovinu dragu; 
Rado si ju s rukuh otet vragu, 
Rado robsku u njoj smrvit stravu, 
Rado staru vratit si joj slavu. 

Ali šta, kad pjesnik zato nije, 

Da oružjem s dušmanom se bije, 

Kad mu slaba k tomu nije ruka, 
Da odapne strelicu sa luka. 
Pjesnik liru prebirajuć svoju 
Narod ljutom pripravlja si boju. 
Zato sinko, ja ću pomoć tebi, 
Silan da te dušman satro nebi. 
Crn ću oblak stvorit, da se vine 
Povrh gora tvoje domovine, 

A uz oblak još i vihar ljuti 
Širom ću ti doma podignuti. 

I kad grozan motež svud zavlada, 
Ti se sinko u rat spremaj tada. 
Ti u moje sjedi dvokolice, 
Poćeraj te ognjene konjice, 

I u ruku žarke uzev striele 
Povezi se povrh zemlje ciele. 
Poubijaj ljute otmičare, 

Koji grabe pravice ti stare; 
Poubijaj izdajice one, 

S kojih narod tvoj u robstvu klone; 
Poubijaj klevetnike klete, 

Koji smrću tvom se rodu priete. 
I kad tako poslje buke hude 
Čitav narod ti slobodan bude, 

Ti se sinko opet k meni vrati. 
Da medj bozi stan ti mogu dati.“ 
Tad će pjesnik skinuv kapu s glave: 


»Silni bože! nisam željan slave, 
Nisam željan, da mi povrh čela 


Stavlja vienac domovina ciela, 

Nisam željan, da mi ime moje 

Piše puk medj zatočnike svoje ; 
Samostalnost roda hrvatskoga, 

To je samo želja srdca moga. 
Al kad ti o bože svojom silom 
Pomoći mi rodu hočeš milom, 
Odmah idem u taj bojak ljuti; 
Jer znam, vrazi da će poginuti, 
Da će vjekom ne stati im traga, 
Dokle tvoja pomaže mi snaga. 
Daj mi striele silni gromovniče, 
Tužan narod za pomoć mi viče!“ 
Jedva prošla dva, tri časa mala, 
Silna bura već se dizat stala, 


oVeć se nebo sa svih stranah tmuri, 


Crni oblak iza gora juri, 

Iz daleka tutnjava se čuje, 

Eto vjetar, eto bura tu je! 
Strah i trepet po svoj zemlji nasta. 
Nebo zastre oblačina tmasta, 
Vihar šušti, šumi, evili, zuji, 
Žviždi, buči, tuli, ruči, huji, 
Trga, lomi, krši vito granje, 
Stare hraste, stare čupa panje. 
Kiša pljušti, s neba žarke striele 
Sikču širom domovine ciele, 
Grme, tutnje, sievaju i ore 
Klevetnikom biele rušeć dvore. 
Drkću brda, drmaju se hridi, 
Sgrade gore, i pucaju zidi. 
Zaman vrazi silne usred buke 

K nebu dižu sklopljene si ruke ; 
Zaman viču, vratit da će puku 
Što uz njegvu stekoše si muku ; 
Zaman prose, u toj da im biedi 

Barem život se od groma štedi ; | 
Munje siju, grozan vjetar puše, 
Vatra suklja, krovovi se ruše, | 
Dim se vije, žarke iskre lete, | 
| Sviet zabunjen mota se i mete. 
| Tuj štrcaljke pršteć plamen gase, | 
Tamo kabli žuri svjetina se. | 
Djeca pište, izdajice vrište | 
Po dnu kuća tražeć zaklonište. 
Ali pjesnik, gdjegod za nje znade, | 
Baca striele, stare ruši sgrade. | 
Biedan narod ljulja se i gura, 
Siromaštvo s kolibah si tura, 

Trči, bježi, trese se i koči, 

Suze roni, k nebu diže oči, 

Jer se boji požara i grada, | 
Jer on nezna, zašt taj potre3 vlada. 
U to s neba silan gla3 se začu: | 
»Neka samo omražnjaci plaču, 

Neka ginu, ti se neboj rode! 

Danas dan će tvoje bit slobode, 
Tvoga spasa, danak tvoga slavlja. 
Tvoj te pjesnik robstva sad izbavlja! 
Poubijat zlotvore će klete, 

Koji vječnim ti se robstvom priete. 
Tvoje pako kolibice tiesne 

Neće postat žrtvom vatre biesne, 
Neće grad ni rieka strujeć s brda 
Tvojih njiva, tvoga salrt krda. 

Neboj mi se, neboj mili rode 

Danas: svanut će ti dan slobode!“ 

Nije dugo postojalo vrieme, 

Tamnoj gori razvedri se sljeme, 
Presta vihar, svud se vatra sgasne, 
Po svoj zemlji gle večeri krasne! 
Sad u domu pjesnika nam mlada 
Silna radost i veselje vlada. 

Narod s robska prenuvši se driema, 
Sjajnu čast i svetkovinu sprema, 
Sjajno jer će muža dočekati, 

Koj mu pravo i slobodu vrati. 
Gle! već usred grada priestolnoga 
Svjetina se sakupila mnoga. 

Tud se krasni slavoluci dižu, 

Po njih dugi barjaci se nižu, 

Kola tutnje, ljudi gradom bježe, | 
Ulicam: ruže sipljuć svježe. | 
Tud uz pločnik diljem sgrada stoje | 
Vite grane i zelene hvoje. | 
Redom kuća vanjske vidiš stiene 
Sagovi i vienci izkićene. 

Ovdje okna divne slike riese, 
Ondje razni napisi se kriese, 

Svaki toranj, stara kula svaka | 
Plamti s vatre brojnih svetiljaka, 

A od vreve veseloga puka 

Cielim gradom silna vlada buka. 

Ulicami na obadve strano 

Kao mravad sviet se gurat stane, 

A iz buke svud se žamor čuje: 

Eto pjesnik, eto ide, tu je! 

Grad se sjaji, s gore topi ore, 
Ljudi buče, šume i žamore. 

Glasba svira, tutnjem tutnje zvoni, | 
Narod pjeva, s milja suze roni. | 


——. 


Droid m očiti 


Eto pjesnik, eto tu je sada! 

Opet gradom burui klik zavlada. 
Eto pjesnik vedra gdjeno lica 

Na šest vranih vozi se konjica. 

S obraza mu dostojanstvo sije, 
Vrhu čela vienac mu se vije. 

S lieva, s desna, s Ovog, s onog kraja 
Grad zagrmi s burna pozdravljaja: 
Zdravo, zdravo vilinski nam sine, 
Spasitelju drage domovine! 

U to mlad se pjesnik od sna prene... 


Hitro oči otare si snene, \ 

Hitro usta, gleda amo tamo, 

Vidi, sve da tek je sanja samo, 
Vidi, da ni traga sjaju nije, 

Okom jadan snivo malo prije. 
Tihu zemlju tamna nojca krije, 
Trudno ljudstvo sladki sanak snije, 
Bliedi mjesec vedrim nebom kruži, 
A u dalju negdje seljak tuži: 

»O Hrvatska, zemljo silnih diva, 
Šta si nebu, šta si bogu kriva, 
Klevetnici pravo da ti tlače 
Tvojom smrću svoj da život jače!“ 
Čuvši pjesnik seljak gdje mu poje 
Nevolju si domovine svoje, 

Bol ga prodje, ko da prsa mlada 
Probode mu šilj od tvrda nada. 
»Neće Perun, ne, da k sebi zove - 
Umrla sa tmušne zemlje ove, 

Jer se boji, tajnu da mu groma 
Ukro nebi na spas svoga doma.“ 

Tako šapčuć, tako uzdišući 

Tužan pjesnik svojoj krene kući. 
Al ga putem starac sretnuv siedi 
Hrvatskom mu riečju probesjedi: 
»Nemoj me se sinko prebojati! 
Ja. sam duh, kog čekaju Hrvati; 
Ja sam kralj, a Zvonimir mi ime. 
Niesam sinko, niesam umro time, 
Dugo već što hladan grob me krije, 
Tielom što me u mom rodu nije. 
Preko tvrde ploče groba moga 
Začuh tuge roda hrvatskoga, 
Začuh biede, njegve začuh vaje, 
Pak se u te opet vratih kraje, 
Od sna da si narod prenem mio, 
Da mu kažem, što je nekad bio, 
A što jadan sad je posto eto 

Uz to svoje pobratimstvo kleto. 
Mimo ići one kanim dvore, 

Gdje Hrvati tudjom riečju sbore, 
Znam bo, takvi kadri da bi bili 
Prodat zemlju, izdat rod svoj mili. 
U te nizke idem polegusše, 


. Gdje mi puk sred robske čami tmuše. 


Tuj podpalit prvu iskru želim. 
S nje će vatra domom planut cielim, 
S nje će buknut ustanak mi roda, 
S nje će sinut pravda i sloboda. 
I kad obćem ratu dodje doba, 
Stare dovest ću junake s groba, 
Prvi boj da mogu pokušati. 

Po njih jasno vidjet će Hrvati, 
Robstva da se mogu izbaviti, 


A 


Svoji da u svome mogu biti! 

A ti sinko širom puka hodi, 
Pjevaj mu o slavi i slobodi, 

O dušmanu i hrvatstvu čistom, | 
Pjevaj, dokle ustane ti listom. 

A za platu sokolenja toga 

Viek ćeš živit usred roda svoga.“ 


I tiem kralja Zvonimira nesta . . . 
A mlad pjesnik hitro ustav s mjesta 
Širom drage domovine hodi, 

Svome rodu pjeva o slobodi, 
Pjevajući svakim danom čeka, 

Dok u domu silna jekne jeka: 
Ustaj rode! sad je došla hora, 

Svoj da u svom Hrvat biti mora! 

ST. MIHOLIĆ. 


-Bajramska nevjesta. 


————— 


: 

ajramska je kobna večer — gle odajom dieva kroči, 
Niz ramena palom kosom svoje čarne pase oči; 
Mila je ko pramaljeće, rumena ko rujua zora, 
Nadimlju se sniežne grudi poput pjene sinjeg mora ; 
Još ju čeka carska kruna, ima, što si srdce želi, 
Ali blago, carska kruna srdce njeno ne veseli: 
Djevojačka srdca mlada u ljubavi sreću traže, 
Od ljubavi vojna svoga mladoj ženi šta je drsže? 
Hasan-beja ljubila je, danas silnog mora cara, 
Ko da ljubav pozna sile, ko da ima gospodara. 
Časom bliedi kano stiena, čas se kano ruža žari, | 
Kano da već cjelov čuti, što ga sultan nudja stari. 
Po odaji okom bludi, amo tamo plaho gleđa, 
Počinuti duhom želi, počinka joj miso neda . .. 
Škrinu vrata — Ko na šušanj košutica od sna plaha 
Od misli se prenu dieva, mni, da čula padišaha. 
Leden znoj joj probi čelo, dušu neka hvata stiska, 
Ali mjesto padišaba došulja se odaliska. 
U to doba, šta ju nosi, zar da mladu tajne puli 

Ili druga bol je koja, što ju srdce njeno ćuti? 
Liepo li se pozdraviše, još se ljepše sestrimile, 
Ali ruka s ruke spala, čim se njima uhvatile : . 
»Odkuda ti prsten ovaj, što na ruci tvojoj blista, 
Ravan momu sakovala — rek bi — da ga ruka ista?“ 
Odaliska u toj smetnji brzo li se dosjetila: 
»Prsten taj mi dragi dao kada sam se zavjerila.“ 
,Da li davno“ opet pita, ko da na zlo jadna sluti 
Nije.“ — »Odkuda je“, doda, sve to većma sva se muti 
S Čerkezke je zemlje slavne.“ — » On je, on, a da li krasan ?“ 
(> ,Baš.od oka.“ — ,,Bože sveti, ime mu je?“ — »Znaš ga, Hasan“. 
»Hasan,“ ciknu dieva gorko, ,nevjero oj kleta, grda! 
| oHasan-beju, gdje su kletve, gdje je tvoja vjera tvrda! 
| Oj života krasne nađe, Hasane oj za viek s bogom, 
Zelen-trava ne nicala, kamo svojom staneš nogom, 
o Gdje bi vječni sanak snivo, bacila ti zemlja kosti, 
= Zameo — ne, ne, što griešim — Hasan beju bog ti prosti! 
Zašto si me ostavio“ — — Na dušecih nice pala 
= Nice pala s ljute boli, s boli gorko zaplakala . . . 
» Nepoznaš me, ja sam Hasan, rieči slušaš Hasanove“ 
»Ti si Hasan — bože sveti —- sam te Alah amo dove“ 
> Oko vrata njemu pala, šamiju mu skine s lica: 
| »Vjeran tebi Hasan tvoj sam, a ti moja odmetnica“. 
| Ti to veliš — ne — nereci, odmetnica da sam tvoja! 
= Zarobi me đušman kleti, ako to je krivnja moja, 
| Robstvo li je odmetničtvo, odmetnica onda sam ti, 
Tebi, koga ljubih živo, za kim viek mi srdee plamti , . . 
S bog vas mužke oholice, kako smo mi žene biedne! 
Za junaka svak vas vriedi, a mi nismo ništa vriedne, 
Vaša vjera čelik tvrdi, vaša ljubav — vatra živa. 
Ljubav naša — prosti zanat, nevjeri — je žena kriva: 
Oj da ti je Hasan-beju u te grudi moje zrieti, 
Vidile bi oči tvoje koju ljubav žena nieti!“ 





4 


,r— 


Talasa se sinje more, trese se i Stambul bieli, 

Po Balkanu ječe gore, Carigrad se drma cieli: 

»Čuj topove kako riču, cio narod slavlje slavi, 

Samo u dnu moga srdca jad i tuga gniezdo savi! 

Neka svi se, svi vesele od derviša do vezira, 

Ali sultan dočekati bajramskoga neće pira!“ 

Tako čovjek kada Liesni cielom svietu smrću prieti, 
Nezna, sam da rob je smrti, sam da mora jadnik mrieti. 
Š njom da bježi, kano — kuda? — Na okolo tvrde stiene 
Pokraj stiena pomiču se dvorske straže nieme sjene. 
Vine ju na vruće grudi, gdjeno divlje bjesne strasti: 
»Kada nisi smjela meni, njemu u diel nećeš pasti!“ 
Sgrči piesti, škrinu zubim, jataganom dievu prasne, 

Ona mine ko u zoru jutarnjica kada gasne. 


#* 
* * 


Bosporom i Carigradom svetiljaka tisuć sjalo, 
Kano da je vedro nebo sitne zviezde prosipalo. 
U odaju sultan stupi, sniežne dievi gleda grudi, 
U grimizu kako sniva, ljepoti se čudom čudi ; 
Ali krvca grimiz nije, neda sanka ljuta rana 

U sried grudi čerkezkinje s ubojita jatagana, 

Na dušecih mrtvu gleda, s jatagana bliešte slova, 


Čija li su, čita — gleda — vidi, da su — Hasanova. 
=a kato 








m Psi he E o o E a ti Pa dni ka de Ett ad Ši Si SS m 


27 





MILKA POGAČIĆ. 


Hrvatom. 


JR se! Nije dosta, 


Što nas drugi davno kolje, 

Što nas malo živih osta! — 
Koljimo se s mile volje 

Pa će dom nam biti sretan, 

Bit će velik, bit će slavan, 

Bit će soko, div poletan, — 
Da, đa, — bit će grobu ravan. 


Svak nas plienom kad svojata, 
Mržnja srdćem nam gospodi 

1 brat diže kam' na brata — 
De recite: kud to vodi? 

Kad nam zasjo tračak mali 
Bolje, ljepše budućnosti, 
Vjerat smo ga sliepei stali — 
Ne — ne, dajte nek je dosti! 


Manimo se vike luđe, 
Pusta, prazna pjena sto je, 

Budan svaki neka bude, 
Kano mat za čedo svoje. 
Mirom budmo ovce biele, 


Prot dušmanu budmo lavi, 


Budmo radom — marne pčele, 
Pak smo blizu sreći, slavi. 

| Ljubovni glasnici. 


U. moljah jasnu zviezdu večernjicu 

Na vedru kad se vinula pučinu, 

Da ponese ti pjesmu potajnicu 

Što sjetna mi se od srdašca skinu: 
Ida te pita je "omi srdee tvoje 

Još čuva ljubav, kano za te moje. 


I goluba slah u daleke strane 

I otvorih mu jadno srdce svoje 

Da leti k tebi, da ti na grud pane, 
Da sluša — srdce Y bije za me tvoje, 
I da ti reče — kano čedu — mati: 
Ja čekam tebe, daj se vrati, vrati . . . 


Ja moljah vjetar što no svietom leti, 
Moj glasnik da je tebi u tudjini, 

Da rodnih kraja, drage da te sjeti, 

Što za tobom ju tisuć jada kini, 

.Što s tebe tuži, suzom su joj oči 

Da pita tebe — kad ćeš, kad ćeš doći? 


Ja čekah zviezdu, crn ju oblak skrio, 
Tek sjetna nešto mignula je blieda. 
Moj golub bieli tek je doletio — 

Mre mrtav ko o tuzi da povieda, 

A vjetric — dalje leteć — nešto sbori 
O plamenu, što davno već ne gori. 

JOSIP RADIĆ. 


Sumnja. 


NE. mladu grud mi širi, 


Kad kroz vrtnu gledam dver, 
Gdje no krasno cvieće miri, 
Gdje no bieli evate lier. 


Al me nikad susjed Šijo 
Pustit u taj neće vrt, 
Valjda misli stari prijo, 
Cvieće da mu kanim strt. 


I pred vrtom kad u mraku 
Popostanem časak koj, 

Već ti šarka — psinu jaku — 
Huene na me Šijo moj. 

Zna on, da mi grud se širi, 
Kad kroz vrtnu gleđam dver, 
Da od cvieća sladje miri 
Njegova mi liepa kćer. 


NN 

Tri prosca. 


. 


U. obielog Carigrada 


Ima dieva Vida mlada. 
O njoj ciela Turska sbori, 
Slična rujnoj da je zori. 


Usred bielog Carigrada 
Tri se prosca dese mlada, 
Prosca, što no liepu Vidu 
Sad za ruku prosit idu. 


Uze prvi besjediti : 
»Hoćeš Vido moja biti? 
Usred tamne eno gore 
Ja ti biele imam dvore“. 


»pSta će meni tvoji dvori — 
Liepa Vida odgovori — 
Tebi potres straboviti 

Dvore može porušiti“ “. 


Al će drugi prosac na to: 
»Hoćeš moje biti zlato? 

Šta na moru ladja ima 
Bogat gazda ja sam svima“, 


pošta će meni mornar smjeli — 
Liepa Vida njemu veli — 

S ladjom može utonuti, 

Kadno vjetar bjesni ljuti““. 


nn s 

Treći prosac molit kušo: 
»Hoćeš moja biti dušo? 
Ja ti ništa nemam svoga 
Do gusala djeda moga“. 


»»Tebi ruku ja ću dati! — 
Krasna Vida mu odvrati — 
Jer u slavi pjesme tvoje 
Vječno bit će ime moje““, 

NIKOLA SANJKOVIĆ. 


Poslanica dragoj. 


Duca dušo, dopali mi glasi, 
Da ćeš majku ostaviti staru, 

I u našu priestolnicu doći, 

Da nam gradskom načudiš se čaru. 
Dodji zlato, ali pazi samo, 

Da se gdjegod susretnuli nebi, 

Da mi onog ne porušiš mira, 

Što ga stekoh odkad nesmjem k tebi. 
Zvaš li srdce, kako sužnja jadna 
Smete svjetlost sunčanijeh traka, 
Kad kroz okno, zarašteno travom, 
Nekol'ko mu svjetlih dopre zraka; 
Tako, ljubo, pokoj bi se blagi 
Smutio i usred srdca moga, 

Kad u šumu bieloga bi grada, 
Opazio rumen lica tvoga. 

«Zato dušo, ugibaj se meni, 

Da mi tuge ne probudiš time ; 
Moje srdce umire ti s boli, 

Kao ptica ljute usred zime. 

Pitanje i odgovor. 


\ 
G sladka ljubo, sjećaš li se mene, 


U mračaj kad po vrtu šetat znaš, 
U krasnu prošlost kad ti miso krene, 


U lasti gdje nam život teko naš? ... 


Da 1 dušo ljetos usred vrta tvoga 
Nad onom stazom loza stere hlad, 
Gdje odkrih tebi tajnu srdca moga, 
Oh sladku tajnu, da te ljubim mlad ? 


Da 1! slavić sladke tamo pjesni sklada, 
I granat se nad vrelom diže hrast, 
Gdje tužan s krivde svih se rieših jada, 
U naručaj kad znala li si mi past? 


Da | dušo ondje ljubice sad cvatu, 
I blagi vjetric jablan trese vit, 
Gdje šaptala si viseć mi o vratu, 
Do groba vjerna meni da ćeš bit? 


Da 1 pak pod krovom laste gniezdo grade, 

I milo cvrčeć oblieću ti stan, 

K6 onda, kad su gledale nas mlade, 

Gdje ljubit po vas smo se znali dan. 

Ah znam ja ljubo, znam da sve ko6 prije 

Po stalnoj mieni i sad mora teć, 

Tek jedno samo ljetos tako nije, 

Tek jedno — da ti moja nisi već! 
—+GK+— 

Y. Y. VULETIĆ. 


Vjera i nevjera. 


9 bogom sviete, moj mirisni cviete, 
Kušao sam sve te tvoje lasti, 

I slušao svetikaša svjete, 

Moleć tužan: — Neću u grob pasti! 


Ali to su bile crne strasti, 

Što mi danas kroz pamet ne lete, 
Jer nijednoj ne vjerujem vlasti, 
Pa nek? daje križe i uvjete! . . . 


Crne oči — i one nevjera, 

I nevjera i pusta prevjera . . . 
Te ništa mi nije na svietu 

No zovnuti vilu u poletu, 

Da mi kaže što je uzor-vjera, 
Blaga vjera što nevjeru ćera! 


-$-k—5> 


86 





MILOLJUB ZAGORSKI. 


Gazele. 


.Š 


M... na zemlju si jednom pala noćna tmušo, 
Kad prvom sam o ljubvi zborit dragu slušo, 
I prvom kad sam s njenih ustna srko nektar, 
U srdce mi je mlado bog sa strielom ušo, 
Pobojah se, jer bog se mali banit stao, 
Izmamit milom sam ga, tjerat silom kušo, 

| Uzalud sav mi trud i strah, jer bog je osto, 
Pa šapnuh sam si: — što se jednog bojiš, dušo! — 
Al prijatelj sam skoro tomu posto bogu, 
Pak sada mu za sav sviet nedam izać, dušo! 


IL 
Viekomce tvoj; u sreći i u jadu, — viekom tvoj, 
Na tihu selu il.u bučnu gradu — viekom tvoj, | 


Na ravnih, što ih viekom krije hladni snieg i led, 

U sjenah, Sto se izpod palma kradu — viekom tvoj, 
Ma bio zadnji prosjak ili svietu možni car, 

Ma vidio i zadnju tonut nađu — viekom tvoj, 





Da, svagdje, svagdje, kuda povela me sudba godj, 
Da, svud i svagdje, neka svi baš znadu — viskom tvoj, 


Pa jednom kad ugasne oko, kad me proždre grob, 
U grobnom još će srdce kucat hladu — viekom tvoj! 


III. 


Drkturom si sgrće skupac zlato svoje — dim na vjetru, 
Radi sreće vode ljudi biesne boje, — dim na vjetru, 
Trgovac prolazi gore, more, misleć naći sreće, 

Izvrnuti čovjek radi zemske sloje, — dim na vjetru, 

Plug po crnoj zemlji, motka, seljaninu traži sreću, 

Za srećom se grad i selo biesni znoje, — dim na vjetru, 
Sreća ljudem sladak san je, što ga uviek mamni sniju, 
Sreća sve im, što no sladkom nadom goje, — dim na vjetru, 
Sreća im je sve i brat i sestra, čedo, otac, majka, 

Misli tek o sreći viekom im se roje — dim na vjetru, | 
Ja u tvoje rieči, tvoju ljubav stavih svoju sreću, 

Pa te pitam, niesu 1 rieči bile tvoje — dim na vjetru? 


IV. 


Na nebu mrak već zvjezdice odkriva, 
A noć na zemlji sladki sanak sniva: 

O zviezdah sjajnih, riekah srebropjenih, 
O gori, što se diže poput diva. 

Ja sjedim sam na humu, gledjem nebo, 
Velebnim svietom miso moja pliva; 

Pa gatam, što bje nad tim nebom modrim, 
Je | mrivo na tih zviezdah il šta živa, 
Je |P pusto, što li krije u svom krilu, 
Što IP nad oblaci bielim tamo biva? 

Al sgodit kako, kad ni neznam, nebo 
Što malo moje — tvoje srdce skriva! 

Iz sna me blaga budi vika, krik i vaj, 
Visoko u mrak noćni liže žarki sjaj; 

A ljude stade biesna odsvud vika, vrv; 

»Vaj, pomoć! Gori! ovaj — onaj: ,, Vode daj!“ 
Al to što gasi voda vjetrov budi huj. — — 
Na oči snu mi neda tvoga oka baj, 

A na srdcu me peče ljubavi ti plam, 

Ugasnut suzom radim žarki plamen taj, 

I suze viek u oku trepti mojem kap, 

Al to što gasi suza, jari uzdisaj. — 

Sred divotnoga milja Enea posred klanca, 


VI. 


Samostan vam se dizo, a od tvrdog stanca ; 
Čudnovito su stršili ti mrki zidi 

Iz brda i bregova zelenoga lanca; 

U samostanu živio vam mlad je monak: 
Pogostio bi viek zemljaka svog i stranca, 
A ljubio je sve, ta svi su ljudi braća, 

I molio za dušmana je i za znanca, 

Al jednom, kada spazi liepu djevojčici 
Bez traga za njom nestalo je samostanca. 

V. ŽARKO. 


Viek ljubavi. 


#8, čemu ljubo vječne sumnje tvoje, 
S pamčti naša da mi ljubav pada, 
Kad svi svjedoci živu još i sada, 
Što zakletve su slušat znali moje. 


Još nebom iste zviezdice se roje, 

I sladke pjesni slav u grmu sklada, 
Još onaj mjesec, tamna noć kad vlada, 
Po mirnoj zemlji trake stere svoje, 


Da dušo, da, dok ti svjedoci stoje, 
I ljubav naša živiet će do tada, 
Ma ležo ja već usred rake koje. 


— aptte — 








Za domovinu. 


BJ pjevat šta mi prudi 
Kako narod ljubim svoj, 
Ova rieč vam za sve budi: 
Domovino ja sam tvoj ! 


Nek na našu zemlju leti 
Dušmana nam silan broj, 
Tad na čelu prvoj četi 
Domovino ja sam tvoj! 


Kad u tudjem moram svietu 
Boraviti danak koj, 

Često uz svu kliknem sjetu: 
Domovino ja sam tvoj! 


Makar mi sried tamne uzo 
Stan po kobi bude zloj, 
I tam šaptat ću kroz suze: 
Domovino, ja sam tvoj! 


I kad u čas smrti hude 
Polije me studen znoj, 
Zadnja rieč mi neka bude: 
Domovino, ja sam tvoj! 

Pjesnikov oproštaj. 





9 bogom, s bogom rode mili! 
Ja u bieli idem grad, 

Gdje na krilu vile moje 
Počinut bi malko rad. 


Čujte kako drobne ptice 
Pjevaju mi skladan poj, 
Gledjte kako krasna duga 
Lukom put mi krije moj. 


Diljem pako puta toga 
Posipan je biser sam, 
Oko grada na sve kraje 
Rujne zore trepti plam. 


Eto jelen zlatorogi 

Pokraj mene stoji već, 

Na njem sad ću s lirom mojom 
Vilinskome dvoru teć. 


S bogom, s bogom rode mili! 
Ja u bieli idem grad, 
Jednim evo zagrljajem 
Cieli narod grlim sad. 


— 010 — 

SKROMAN ŽIVOT. 


Napisao Zvonimir Zagrebčanin. 






dati, da čovjek. ne zakasni objed, niti u s 
lendar, da vidi kad je mladj, a kad uštap, kad treba 
vlasi rezati, kad vino pretakati, kada dinje saditi, da 
ih vrlci ne podgrizu, a kada igo, da ih buhači ne 
pojedu. I iz kolendara dade se doduše mnogo koješta 
naučiti, ali najljepši i najbolji kolendar jest tržište 
u gradu, gdje pučanstvo kupuje živež. Što tu ima sve 
od jednoga kraja do drugoga, kakve sve robe i kakvih 
sve ljudi! 

Kad je zima, to svaki i najbedastiji bez kolendara 
pozna po svojem nosu i po tom, što sve žene na trgu, 
dapače i mužki, u ruke huču i po jednom mjestu nogami 
trepću. Kad je zima, trg je kraći, finih je gospoja manje, 
osim pred božić, kad kupuju purane. Ali na tržištu je 
šo zanimivo, jer tu se izlažu sve spremnice iz okolice. 

to se je pred zimu u pivnicu spremilo ili zakopalo, 
što se je na nahižju i u izbici čuvalo, zelje i repa, 

svetci na oltar, a stari pod oltar. Ovdje, ondje još koj 
krumpir, po koj kupčić zabludjelih jabuka — i Amen. 

Sad se vidi godina bolja nego iz kolendara. Jedne 
godine nosi se zelenje lahko na glavi, druge se godine 
blagoslov jedva kolima vuče. Ako je malo rodilo, tad 
su prodavači surovi i oholi, ako je svega u obilju, tad 
su uljudni i prijazni. Čim su pak suroviji, tim ti se manje 
hasni pogadjati i cjenkati. 

Ali ne opaža se samo razlika medj jednom i drugom 
godinom nego i med generacijami. Stari nam pripovie- 
daju, da valja 50 godina natrag pomisliti, pak sa danas 
prispodobiti. 

»Negda se je živilo kućevnije, pripovieda tetka Jula, 
svaka je kuća spravila i zelja i repe i masti i masla i 
sve što kući treba za zimu, a nije falilo ni jabuka ni 
groždja itd. Ali odkad je došo u svaku kuću klavir, 
odkad se kupuju gotove pamučne rubače, jer žene ni 
djevojke ne znaju ni šiti, kamo li presti i tkati, od onda 
se .zelje ne spravlja, svinje ne kolju, kruh ne peče, jer to 
smrdi i stoji posla, — a sve se to dakako kupuje na 
trgu, sve po grošić masti i zelja, kruha i krumpira; 
ta ono je tobož samo luda muka i očita šteta, da mrtav 
novac svu zimu leži u pivnici uložen u zalihu — da- 

% kako! A ja velim, tko kruh kupuje, taj dvie kuće hrani, 
a sam gladuje, — znala bi tetka osobitim naglasom 
izreći. Ima dosta kuća, gdje poslije večere ne ima pod 
krovom ni toliko, da bi gladna miša nahranio. I po tom 
se baš vidi, kakvo je naše doba.“ 

Još se više toga vidi, kad se ne gleda samo na ko- 
šare prodavačica, nego i u košare kupaca: tu se dade 
razmišljati o dobi u obće i o dobi napose, tu se vidi 
je li blagoslovno ili tužno doba u kojem gradu, u kojoj 
kući, kako zna poslije obilja nadoći stradanje, a kako 
bi se tu i tamo znalo trošiti, da nisu novci odpirili. 


| Smiešna je u mnogih kućah redovita miena, vječita 

plima i osjeka, tako da se iz košare sigurno ona 
dade, osobito gdje gospoja sama zalazi na trg, da li je 
mjesec na početku ili na kraju. Kao iz kolendara raza- 
bire se uštap od mladjaka. | 

Pa kako tek ljudi dolaze i izčezavaju, jedni bivaju 
mršaviji, drugi se debljaju, jedni se pomažu, drugi za- 
hire. Cudnovato ! 

Ta pun je trg gradiva za životopisce i pripovje- 
dače! Pak morda su i zbilja pripovjedači novi paripate- 
tici, t. j. ona gospoda, što skrštenih otražke ruku šeću 
po trgu, služkinjam i seljankam u lice zaviruju, u Bi 
ribe i rake kupuju? 

Ali ne samo gospode, ima i ženskih ea koje 
motre, čine na trgu študije, morda i nehotice, te se 
brinu ne samo za mrkvu i grah, nego i za ljude. Po- 
znavao sam neku gospodju, — bila mi je pače u rodu, — 
gromovita žena, svjetlih očiju, brze odluke i bistra suda, 
bila bi junak od oka, kud joj smjer, tud nepromah. Ona 
je često govoreći, — a govorila je rado i mnogo, — 
došla i na razgovor o trgu. Najvolila bi pripoviedati, 
kako je već davno unapred znala, kad će koje gospo- 
darstvo na ništa doći. Kad je mlada ženica svako prvo 
kupovala, kad joj nije ništa bilo preskupo, kad nije 
mogla proči kraj mlade patčice ni guščice, a da je ne 
kupi, tad bi si vazda mislila: ,kupuj, kupuj, golubice, 
nećeš dugo“, i zbilja, doskora je prestala odnositi joj 
izpred nosa najljepše stvari. O tom predmetu znala je 
govoriti bez kraja i konca. 

Nu nije ona samo slabosti ljudske vidjala, nego ni 
liepi, umiljati pojavi ne bi izmakli njezinu pogledu. Ogo- 
bito mi je ostala ne zaboravna sliedeća zgoda, što mi 
ju je jednom pripovjedala. Uzalud sam ju molio, da 
mi ju još jednoč pripovjedi. 

Pred nekoliko godina, pripoviedaše ona, susretala 
sam svaki dan na trgu, — van da je bio baš posve 
ružan dan, — staricu gospoju. Niti je odielom, niti ičim 
u oči udarala. Odielo bijaše joj vrlo jednostavno; bijaše 
srednjega stasa, gledala sam ju u lice, ali ništa u nje 
osobita. 

Samo sam ju zato opazila, jer je uvjek redovito 
dolazila, što mi se je gotovo suvišno činilo, jer sa sobom 
nosila je na ruci posve malu košaricu, riedko kad bi 
što kupila, a kadikad i ništa A kad bi kupila, što joj 
je trebalo, ne bi se kao druge gospoje odmak kući vra- 
ćala, nego bi prije obašla sav trg odozgor do dole, a 
po liepu danu i obilnu tržištu znala bi i po višeput 
prošetati simo i tamo. 

I ne hotice stanem razmišljati, što li ta ženska tuđa 
radi, što li kupuje? Kod kupovanja nismo se nikad su- 
kobile, oha mi nije izpred nosa odniela ni pilića ni pu- 
ran4. Ona u obće nije kupovala živadi ni mesa, nego 
samo povrtelja, pak i od toga tek ono, što je bilo naj- 

* jeftinije, uviek samo za koju krajcaru, ali svagda i nešto 
malo voća. Kad i kad znala bi si ponieti lončić cvieća 
vanilja ili ružice, a često bi joj žene na trgu nudile i 
darivale cvieća. I listić šalate znale bi joj žene dati, a 
po tom sam sudila, da ima ptičlcu, i nikoga više. 

Njezin posao bio bi dakle brzo gotov, da ju ne 
bude nešto drugo zadržavalo, a što, to sam doskora 
vidila, čim sam na nju pripazila. 

Bijaše to neizrečena radost nad rašćem i plodovi 
samimi, ne rad jela. Ona se je n. pr. od srca radovala 
prvomu ugorku, ali kupovala ga nije. Bijahu joj dragi 


| znanci, prijatelji, djeca, koja su bila u stranom svietu 

daleko preko mora, a sad se opet vraćaju, i ona ih ra- 
dostnim srcem pozdravlja. 

I svakomu bi se liepomu plodu radovala, a kad ga 
je počelo ne stajati, tad je posljednje potragljivce je- 
dnakom radosti pozdravljala, kao što biš uzkliknuo čo- 
vjeku: ,ta jesi li još živ?!“ o kom si mislio, da je 
umro. 


Tako bijaše tržište puno starih, dragih znanaca, 
koje je sve morala pozdraviti, pak makar da bi samo 
jednim pogledom. 

Osobito voće razblaživaše joj oko i dušu. Za prve 
trešnje i mandale, što: no dolaze iz Gorice i Italije, nije 
marila, jer su vodene i bez pravoga teka. Samo domaće 
vočke ona je cienila. Našim se je trešnjam vrlo rado- 
vala, a ona mi je prva tumačila, da trešnje imadu razna 
imena, da ima cepika i hrustik&, srčika i vošćenka, pti- 
čark& i mekuša, bjelikA i vidovk&. Ali tek kod krušaka 
i jabuka oživi ona pravo. Veselo zazvala bi po imenu 
svaku novu vrstu, koju bi opazila u košari. 


A kad su već sve poznate vrsti minule, tad bijaše 
i za nju kraj godine. | 

Prodavačice sve su ju poznavale, često bi ju po- 
zivale, nove bi joj vrsti pokazivale i za ime ju pitale. 
Pa ako bi koja vrsta obrodila, koje lane nije bilo, tad 
bi joj iz daleka u vis dizale, da ih vidi, a večkrat bi 
joj opet silom po koju jabuku u košaricu utisnule go- 
voreć: ,ta uzmite, uzmite, ove godine nije obrodila, 
morda ne ćete osim ovih pet ni jedne već ljetos vidjeti, 
baš je ovo drvo bilo u zavjetju.“ 

Veselim srcem, ali tek nakon poduljeg uztezanja 
primila bi darovane jabuke. Jer pri takvom čem nije 
joj stalo bilo potrošiti koju krajcaru, makar ju inače 
ma koliko ogledala. Znala si je kupiti voća, večkrat na 
oko ne najljepšega, ali obično najboljega. 

| Čudan je postojao odnošaj medju tom gospojom i 


medju prodavačicami na tržištu. Tim što se je za sve 
zanimala, što bi u košari vidjela, što se je radovala sva- 
komu liepomu plodu, što je umjela sve prosuditi i svakoj 
mudro svjetovati, bijaše im omilila. Rado su ju vidjele 
i već bi se kod kuće unapred veselile, kad su što liepa 
imale za tržište, jer ona je sve opazila, rado riečcu pro- 
zborila, a svoju radost nije pritajivala. 

Kad i kad bi ju znale zvati za sudca. Gdjekoja 
fina gospojica ne zna ništa ob onom što hoće da kupi, 
pak stoji pred košarami kao na razpuću dvaju svietova, 
sad na jednu, sad na drugu nogu stajuć u sto briga, 
da ne bi kupila luk pod jabuke, jer je jednoč čitala, da 
se je to nekoj gospodji dogodilo. Većina ih valjda znati 
će razlučiti luk od jabuke, ali koli malo ih ima koje 
znadu, koja je jabuka za gibanicu, koja za kuhanje, a 
koja za zimsku spremu. 'Tu je dosta put po koja pro- 
davačica zazvala na svjedočanstvo staru gospoju: , Nek 
ona reče, da li lažem ili istinu govorim, ona zna, što je 
pogačnica a što tepka.“ 

Takvom se zgodom i ja š njom upoznah. Htjela 
sam kupiti jabuka za proljeće i nisam se med dvie ko- 
šare znala odlučiti; svaka je prodavačica hvalila svoju 

«robu upravo kršćanskimi kriepostmi. Tad se pozove 
jedna od tih žena na nju, koja je upravo prolazila i 
reče:.,Eto, pitajte nju, ona će Vam reći, kakve su moje 
jabuke.“ 

Gospoja pristupi i vrlo me prijazno uputi, da su 
ove jabuke doduše za sad bolje od onih drugih, ali tko 
kani čuvati za proljeće, taj neka radje uzme one druge. 

Od tog smo vremena većkrat po koju rieč prozbo- 
rile, ali do pobližeg poznanstva nije došlo. Nijedna od 
nas nije ga iskala, dapače ni za ime se nismo pitale. 

Jednoč zimi, bijaše poledica, sruši se ona na trgu 


i ozledi si ruku i nogu. Ili se je posklizla ili ju je tko 
























. = nehotice porinuo i prebacio. Pritekoše k njoj, po- 


 digoše ju na noge, nije si bila prelomila ništa, ali ju je 
vrlo bolilo kad je hodila i valjalo ju je podupirati. Od 
svih prisutnih ja sam ju jedina bar ponešto poznavala ; 
ponudim joj se dakle, da ću ju sprovesti do kuće, ona 
prihvati ponudu izpričavajuć se po sto puti, što mi biva 
nepriličnom/ 

A bilo je i dosta muke dopremiti sirotu gospoju 
do kuće, jer je od boli svaki čas sustajala. Nu srećom 
nije stanovala dva kata visoko pod krovom, nego Ppri- 
zemno u samotnoj sobici, preko dvorišta pokraj malog 
vrta a od poldnevne strane. 


U sobici bijaše za čudo čisto i prijazno, i kao što 
sam slutila, dočeka nas kanarinac prijatnim evrkutanjem. 
»Ubogo moje srce, reče unišavši, misliš da ćeš dobiti 
listić šalate ili crievca, a ne imam ti ništa.“ Spusti se 
u stolac. | 
»O bože, a sad, što ću sad početi!“ “Ona bijaše 

tako rekuć sama na svietu kao lipa u živici, nije imala 
nikoga nego jednu dvorkinju, koja je dolazila svaki dan 
oko 6 sati na večer, da nanosi drva i vode, — sve 
ostalo obavljala si je sama. U toj sobici živila je sa- 
motno, ni s ukućani nije prijateljevala, tek da se je 
s njimi pozdravljala, kad bi se na dvorištu ili na vratih 
susreli.  Takova samotnost često godi srcu, ali prije ili 
kašnje, većkrat posve iznenada dodje do živa te se 
moraš pitati: ,a što sad?“ Jao i naopako, strašna li 
pitanja! | 
Onda se i ja upitah baš kao i sirota osamljenica: 
a što sad? Bila sam s njom sama samcata, dvorkinja 
doč će tek u 6 sati, a sada je 10 ura. Da sam bar prije 
kod kuće bila, našao bi se, tko bi skočio po liečnika! 
Kako ju sad mogu ostaviti samu? Koga da zovem u 


| stranoj kući? Ne ima ni zvonca da pozvonim. | 

E U to netko pokuca na vratih, veselo djetinje i, 
poluknu*u sobicu i reče: ,šalje me majka da pitam, 
bi li mogla biti od pomoći gospoji učiteljici, ako je 
morda bolestna ? 

To bijaše angjeo u nevolji, kao da ga je sam Bog 
poslao ubogoj samotarki, koja od kašlja nije mogla ništa 
odgovoriti. | | 

p»A ne bi li majka mogla sama doći?“ upitam jai 
taj čas bijaše djeteta ne stalo bez ikakova odgovora. 

pAh bože, što vam je palo na um!“ prošapće na- 
pokon, ,takova odlična gospoja . .. .“ 

Ali prije nego bijaše svršila, stupi već u sobu go- 
spoja, doduše odlična, ali vrlo ljubezna. Prijazno obrati 
se ona prema starici, mene jedva i pozdravi, sasma 
hladno postrance. Mislila sam, da je to oholija, tek kašnje 
uvjerih se, da je bila plahost. Preko trideset godina i 
odlična, pa ipak plaha! — dugo nisam htjela vjerovati, 
a ipak je bila plaha, dapače ona bi se znala zbuniti i 
zacrveniti od puke smetnje. 

A što sad? Prije svega treba spraviti boležinića u 
krevet, a onda se valja pobrinuti za liečnika. Gospoja 
nije zvala sobaricu, nego se je na neizrečenu smetnju 
dobre starice sama latila posla, da ju sa mnom zajedno 
svuče i u krevet metne. 

»Ta ne mojte za Boga, gospojo majorice, molim liepo, 
ta ja se stidim!“ I otimljući se, malo te se ne svali na 
tle. Težkom ju mukom smiestismo, i ona bi rada bila, 
da smo sad otišle. ,Ah, za Boga, koliko muke imaju 
gospoje sa mnom; kako mi je to težko dopustiti, da 
morate ovdje stati, da vam nemogu niti stolice ponu- 
diti, da bar sjednete. U ostalom, sada više ne trebam 
dosadjivati; sad ću ostati sama dok liečnik dodje. Samo 
mi je strašno žao, da su se gospoje sbog mene trudile.“ 

Mi se medjutim ne dadosmo njezinom čednošću od- 


| vratiti, nego se složismo, da ja idem po liečnika, a go- | 


53 


spoja ,majorica“ Borčička da taj čas stražu straži. ona 
medjutim učini i više. Čim ja odoh, dozove .sobaricu 
oJelku i stane s njom mrzlom vodom oblagati potučenu 
nogu i ruku, i dade starici, koja bijaše dobila groznicu, 
prirediti limunadu. 

Ja nadjoh liečnika i odvedoh ga tamo. On reče, 
da je ozleda po sebi neznatna, nu potres mozga pak i 
preplašenje u toj dobi može biti pogibeljno, s toga da 
ne može još ništa stalna reći; valja počekati, stvar će se 
doskora pokazati, a glavno je mir i uztrpljivost. 

20, mira neće faliti“, odvrati starica, ,da ja smiem 
kako hoću, ja bi već tako uredila, da bi bilo dobro.“ 

»Ona bi htjela ostati sama“, reče gospoja majorica 
liečniku. Misli, da će joj dvorkinja biti dosta.“ 

»Io neide, draga gospojo“, reče na to liečnik. 
p Vama se hoće njege. Najbolje bi bilo da odete u špital, - 
gdje za siromašne ljude i onako grad plaća. Ja sam 
tamo liečnik i nigdje vam ne bude bolje nego tamo.“ 

Na te rieči starica se veoma uznemiri i reče glasno 
i živahno: ,Ne, ne, to neću podnipošto. U tako veliku 
sobu medju toliko svake ruke bolestnika.... ne, ne, 
ja ne idem. Tamo čovjek ne može biti miran, bolestnomu 
se hoće male sobice, kao što je ova.“ 

Liečnik joj razlagaše, da će se družtvu za dva 
dana priviknuti i da ju tad neće nimalo smetati. Da- 
pače i sobarica Jelka se umješa, a tko bi bio dobro 
slušao, bio bi opazio, da su njezine rieči i razlozi bili 
najoštriji, — valjda se je bojala, da će imat suviše posla 
sa bolestnicom, koja je i sama ćutila, da je njezino uz- 
tezanje vrlo djetinjasto, pak se bijaše vrlo prestrašila, 
da bi ju morda ipak u bolnicu odvezli. 

Tad reče gospoja Borčička: ,Umirite se, draga 
gospojo, ta to nije pod moraš. I ja bih radje samoto- 
vala, nego da legnem medju njih dvadeset, koji kaš- 


| ljaju i pljuju, kad bi ja najvolila spavati. Pravo imate, | 

a pravo! Naći čemo mi podvornicu, koja će kod 
Vas bditi.“ 

»Da, da, tako, tako, samo da ne idem iz svoje go- 
bice“, prihvati bolestnica i suze joj navrješe na oči. 

Za jedan čas nastavi: ,Vi ćete si misliti, kako sam 
djetinjasta i puna _predsud4, — imate pravo. Ali ne imam 
nikoga pod milim nebom, koj bi me ljubio, osim moja 
ptičica, i — — i moje cvieće. Što bi bilo od moje pti- 
čice, da ja odem u bolnicu? Morda bi joj tko dao hrane, 
ali nitko ju nebi tako rado imao kao ja, niti ona ni- 
koga. Od duga časa nebi htjela ni jesti, a ja nebi mogla 
mirno spavati. Pustite me ovdje, molim Vas. Imam koj 
groš, što sam si ga spravila za crne dane, tim ću pla- 
ćati što bude trebalo.“ 

Liečnik nije bio zao čovjek, koj nebi znao s drugim 
ćutiti, i koj bi se izderao na svakoga, koj ga nije bez- 
uvjetno slušao. Ali bi se zato znao kadikad malko na-' 
rugati, — kad je trebalo da sakrije svoje tronuće. 

»E kad je tako, moja gospojo“, reče on, ,onda ni 
rieči više! Ta tolik krvolok nisam, da bi mogao ovakvu 
ljubav razkinuti. Neka nam se samo gospoja Stručička 
— (to sam ja) — pobrine za valjanu dvorbu, ta ona 
pozna sve ljude.“ 

Ja dakle odoh da potražim neku pristaru, dobru 
žensku, koja je bila vična dvoriti bolestnike, a medjutim 
je gospoja iz kuće ostala pri učiteljici. 

Tako se evo pukim slučajem sastadoše ljudi, koji 
se inače valjda nikad nebi susreli, — moj bi život imao 
jedan ugodni spomen manje, a koju predsudu više. 

Mnoga stvar sasma je drugčija iz bliza, nego bi 
čovjek iz daleka mislio. Ima odnošaja, koji se iz daleka 
tako blistaju i sjaju, da bi čovjek mislio, tu je sama 
sreća i razkoš i mnogomu se srce otimlje od zavisti. 
A da dodje onamo, da se vrgne po sriedi, kako bi zinuo 
od čudesije, mislio bi da je zabludio, da to nije ono 

isto, i nebi mirovao, dok se nebi opet izkopao iz kala. S 
koj mu se je iz daleka blistao kao sunce. A odnošaji, 
o kojih, misli čovjek, nebi hotio biti ni u snu, kamo li 
na javi, znadu biti ugodni i zamjerni. Tako je i s ljudmi. 
Ljudi, koji su iz daleka preljubezni i preugodni, često 
s bliza znadu biti nesnosni i do zla boga ne ugodni, a 
drugi, o kojih se misli, da su dugočasna lica kao gladna 
godina i da se uz njih neda izdržati, ti ljudi znadu biti 
vrlo ljubki, znadu nam se baš u srce ukrasti, i da nam 
ih kašnje otmeš, posve bi nas obudovio, sola bi nam 
srca odvalio. Što čemo, nije švakomu na čelu napisano, 
kakvi je, — većkrat je slika duše dublje urezana! | 

To sam evo i ja sad izkusila. Tko bi mi bio ikad 
reko, da će mi uza staru učiteljku i odličnu, elegantnu 
majorsku gospoju biti toli lagodno i drago, dapače pre- 
lagodno i predrago, ja bi mu se bila u brk nasmijala. 
Pa opet se je tako zbilo! 

Nezgoda imala je medjutim ozbiljnije pra 

nego si je sirota starica mislila. 

Ona je mislila, da će za koj dan ustati, da će opet 
ići na tržište; ali se prevari. Minuše tjedni i uzdišući 
poda se ona svomu udesu. Nas dvie, Borčička i ja spro- 
vodile bi svaki dan po koj sat kraj njezine postelje. 
Dopiele bi si djelo i pomogle joj kratiti vrieme. 

Što nam se je kod stare gospoje najčudnova- 
tije vidilo, to bijaše njezina osamljenost u toj bolesti. 
Nit je za koga pitala, nit po koga poslala, nit je tko 
za nju opitivao. Samo njezina ptičica evrkutala je, dok 
joj nismo otvorili vrata i pustili ju k njoj a činilo se je, 
kao da joj je samo iz njenih ruku lišće slastno bilo. I na 
tržištu su njezino izostajanje opazili. Svim se:je vrlo 
razžalilo radi njene nezgode; tuj i tamo pozdravi ju 
po koja žena i poruči joj, da si na bubreg meće 
sleza. Gdjekoja pošlje joj jabuku, druga ružu s po- 
rukom, da je baš navlaš za nju donesena. Pak videć 





s. žena od druge, znale bi na me navaliti > 
darovi, da bi bila trebala koš, da ih sve ponesem. Tako | 
sam svaki dan po nešto donosila, a nagrada mi bijaše 
u istinu sjajna: ta radost svaki put, da žene još na nju 
misle i da su jabuke tako liepe, — svaki put bijaše 
sretna sve do suza. Toli djetinje duše ne vidjeh u svom 
životu; takova duša vriedi u svietu više od svega blaga 
i od sve mudrosti! 


Pitale smo .ju, neima li rodbine ili prijatelja, kojim 
bismo javili štogod. Dakako da je trebalo vrlo nježno 
udesiti pitanje, da nebi pomislila, da želimo teret sa sebe 
na njih svaliti. Ali ona nam odvrati, da neima nikoga 
pod milim nebom, osim Schuldirektora, ali taj je surov 
i nemio, i nedaj joj se bože š njim sastati, jer da ga 
vidi, ona bi umrla od straha. Još se većma preplaši si- 
rota, kad joj rekoh, da mi je ujak. Jedva sam ju je- 
dvice umirila i uputila ju, da mene nije time nimalo 
uvriedila i da ja sama dobro znam za njegove slabosti 
i mane. On je bio.čovjek staroga kova, pošten do zadnje 
koštice, a u privatnom životu blag i ugodan; ali u 
službi posve bi se promienio; tu je zajašio na svoje 
veličanstvo i tko bi mu protuslovio, tomu se bog smiluj, 
tad je bio bezobziran i okrutan. Tako se je valjda i 
sirota gospoja na nj“ namjerila, ali kakvom zgodom, da 
mi je bilo znati! 


U obće bi veoma rado bila doznala, kako se je to 
zbilo, da je tako sama zaostala na svietu. 1 ne samo 
ja, nego i gospoja Borčićka bijaše radoznala.  Jednoč 
kad sam baš polazila k bolestnici, susretnem se š njom 
na dvorištu, te me ona upita: 

»Recite mi, molim Vas, znate li Vi štogod o životu 
staričinu. Baš sam rada znati, što je to š njom: ona 
neće baš ni slovce da odkrije. Ali znate što! Vi ste 


| tako kuražna gospoja, dajte vi nju po podne malko | 

načnite. Ona se neće kratiti, i tako ćemo doznati.“ hi 
tako je bilo. | | 

Po podne sjedjasmo u sobi kraj njezina kreveta, a 
ja joj rečem, da nam je njezin dosadašnji život prava 
zagonetka, ter ju zamolim, neka našu zvedljivost smiri 
i o svom nam životu koju pripovjedi, jer u našem je 
gradu običaj, da se svakomu čovjeku znade barem sve 
do djeda i do babice nazad. 

S početka se izpričavaše, da ne ima što da pripo- 
vieda. ,Bože moj, što da vam pripoviedam? Tako ne- 
znatna skromna sirota, — što bi se meni moglo zani- 
miva dogoditi? Ta vi bi zaspali uz moju pripoviest.“ 

Ali kad joj rekosmo, da je već to zanimivo, da u 
cielom gradu nikoga znana ne ima, kao da je s neba 
pala, tad reče: 

»Dakako to je sasma naravno ; jer ja nisam odavle, 
nego —“ i tako započe svoju poviest, a kad je jednoč 
počela, tad pripoviedaše prostodušno i bezazleno od pri- 
like ovako: 


JI. 
Staričina pripoviest. 


Ja sam iz malog kumpanijskog mjestanca u slunj- 
skoj pukovniji, gdje no ljudi vide, što se veli, jedan 
drugomu u želudac. Otac mi bijaše mali trgovac u selu. 
Imao je na dobru mjestu dućančić, prodavao je duhan 
i vatru, kavu i šećer, rižu, ulje, suhe šljive i orahe, a 
uz to i druge svake ruke robe, kao n. pr. sapun, čavle, 
konca, slanine i sirćeta. On bijaše udovac, ja mu bijah 
jedinica kći, služkinje nismo imali, na to nije bilo ni 
misliti. 

Osim dućana imao je otac i nešto zemlje i vrt. Ja 


| i on nastojali smo zajedno oko gospodarstva i oko tr- | 

govine, kako se je već dalo. Kad je trebalo ići na polje, | 


onda smo zatvorili dućan, a tko je što trebao, došao je 
opet kašnje. Ja sam se dosta trudila, osobito u kuhinji, 
ali mi nikad nije palo na um, da mi je zlo, a nedjelje 
bijahu mi blaženi dani. Tad bi sjela u dućančić i vidila 
svakoga koj dolazi i odlazi, tu bi znao unići po koj 
liepi grošić; ljudi su mi bili dobri i prijazni, — i eto 
prodje dan neznaš kako. A noću sam snivala o liepih 
stvarih, a kad je osvanuo ponedjeljak, opet sam se po- 
čela veseliti na nedjelju. 

Tako sam živila tiho ali sretno. Malo sam se s dje- 
vojkami u selu družila, jer kod kuće bijahu mi pune 
ruke posla, a otac me je milovao, pak što ću više? Tad 
na jednoč — da, ali toga ne mogu pripoviedati, to ću 
preskočiti, reče starica zacrveniv se kao djevojče od 
petnaest ljeta. 

Ali mi se odmah dosjetimo, što bi sad imalo doči, 
ono najzanimivije od svega kako je najme postala uči- 
teljicom, te ju s toga uzesmo moliti i laskati joj, dokle 

iopet ne započe: tad... tad.. 

Tad najednoč sodaog dana, bilo je u četvrtak pod 
večer, stane nekakvi mali stepodin pred dućanom i upita 
me, ima li gube? Dadem mu što je tražio kao svakomu 
drugomu. Dugo je izabirao, svašta je razgovarao, ja 
sam mu svjetovala, napokon kupi i ode, a ja nisam 
ništa mislila, van kako je to prijazan gospodin i kako 
ima umiljat glas, taj će sigurno znati liepo pjevati, da 
mi ga je čuti! 

Drugi četvrtak eto njega i opet pred dućanom; ja 
se posve preplašim, jer sam već bila na njega zabo- 
ravila. Štao je hvaliti gubu, te upita, ne imamo li 
morda na prodaj i duhana; jer u ono vrieme nisu još 
bile trafike kao sad, nego se je duhan prodavao 
kao druga roba. U jednom dućanu bilo je boljega, u 


| drugom gorega, jedni su prodavali Požežkoga, drugi | 

a neki su ga sami sadili, samo u u. 

znao se je dobivati pravi turski ili Letinga po 24 

 Kkrajcara čajna funta. Ja mu rečem, da imamo du- 
hana, ali tko zna, hoće li gospodinu biti po ćefu. 
On odvrati, da bi ga kušao, morda bude baš dobar, 
kao što je i guba i ja mu dadem smotak. Posve sam 
se bojala, da mu neće biti po volji, pak će se ljutiti, 
da sam ga prevarila. 

Taj put nisam na njega sav tjedan zaboravila. Puna 
brige i straha izčekivala sam sliedeći četvrtak, nisam 
mogla dočekati da čujem, kako mu je duhan u volju. 
Dodje četvrtak eto njega. Hvalio se je vanredno, da se 
već davno nije napušio tako dobra duhana, nije se ni 
nadao nači u takvu dućančiću toli dobre robe, ali nije 
uviek u veliku dućanu najbolja trgovina; odsad, reče, 
da će uviek kod nas kupovati. 

Nisam znala, što da rečem. Da nije toli prijazno 
govorio, mislila bi da mi se ruga. 

Na večer pripoviedala sam otcu, da dolazi neki 
gospodin, komu je naš duhan osobito omilio i koj 
reče, da će ga uviek kod nas uzimati, neka gleda, da | 
nam ga nesfali ovakova, da se nebi odvratio od nas. 
Tko bi to mogao biti, da mi je znati? Na to mi otac 
odvrati, ako svaki četvrtak dolazi, da bi onda mogao 
biti podučitelj iz Blatišta, taj običaje svaki četvrtak 
doći u varoš. Ljudi mu se uviek smiju, ide u apoteku 
pak kupi za groš mašće i u krčmi popije mjericu vina 
i nikad više. 

To me je ljutilo, da se ljudi tomu prijaznomu go- 
spodinu smiju i bilo mi ga je žao. S toga sam sliedeći 
četvrtak bila s njime tim prijaznija od smilovanja. I on 
je čevrljao više nego obično i kad ga nazvah gospo- 
dinom učiteljem, bilo mu je drago da znam tko je on. 
Pripoviedaše, da samo u četvrtak može doći, jer inače 


| mora u školu i u crkvu. | 

I odsad sam se veselila na nedjelju, ali poglavito za 
to, jer je opet bliže četvrtak. Ah, zašto nije svaki dan 
četvrtak! Uviek sam se samo bojala, da bi me otac 
mogao. baš u četvrtak kamo od kuće poslati, onda morda : 
nebi učitelj nikoga našao u dućanu, pak bi si drugdje 
stao kupovati duhan. S toga sam cieli tjedan sve tako 
udešavala, da sam u četvrtak mogla doma ostati. 
Gospodin učitelj bio je veoma točan, svaki put 
skoro u isti čas došao bi on pred dućan, a ja sam ga . 
već iz daleka vidila gdje dolazi, makar je malen bio. 
Tad bi najprije pitao, imamo li još onoga duhana, a 
kad bi mu rekla, da imamo, reko bi, da će na povratku 
doči po njega. I zbilja, za dvie ure od prilike, — a 
kašnje sve brže — vratio bi se, kupio smotak duhana, 
i onda smo razgovarali o vremenu, o vatri, o tatbinah 
i o ubojstvih, — ako ih je bilo. Ako je i bio malečak, 


ali je znao zorno koracati, osobito gledeć od traga baš 


gospodski; s toga sam uviek za njim gledala, dok ga 
je za živicom kod zakreta ne stalo. Da mi ga je bilo 
čuti pjevati i orguljati; ali to nije bilo moguće, jer otcu 
o tom nisam smjela ni spomenuti. Nu kad bi tkogod 
došao iz Blatišta, uviek sam svoju robu hvalila time, 
da i njihov gospodin učitelj sve kod nas Kupuje i da 
veli, da nije nigdje bolje. A ništa me nije tako raz- 
ljutilo, kao kad bi mi znali odvratiti: ,Tim baš nije 
mnogo rečeno, jer gospodin učitelj nije baš mnogo slana 
pojeo, on nije kriv, da konjem rogi ne rastu.“ Draže 
mi je bilo kad bi rekli: ,Dobar je čovjek i ima dosta 
liep glas za tako malog fićfiriša, a revan je pri orgu- 


. ljanju, da sve znoj s njega teče; čini se, da mu još ide 


težko, ali po vremenu biti će mu lakše, jer je još jako 
mlad.“ 

Jedan put, baš se je vraćao iz mjesta, pune dže- 
pove natrpao kupljenimi stvarmi, udri iz nenada vihar. 
Nebo se smrkne, vjetar se upre vijajuć ciele oblake 

sniega. Ja mu brzo otvorim vratašca i odvedem ga u 
našu sobu, da s njega stepem snieg. Soba nije bila baš 
najljepše pospremljena, nekoliko je stvari ležalo amo i 
tamo; ja skočim te ih pospremim i stanem se izpriča- 
vati, da kod nas sve tako leži u nakriž. Rado bih još 
bila rekla, da otac uviek sve po sobi razvuče, a nikad 
ništa ne vrati na svoje mjesto, ali nisam se pravo usudila. 

Kraj prozora imala sam u loncu liepu ružu, koja 
je upravo bila procvala. On ju odmah opazi i uzklikne: 
»Gle, krasota od ruže, takve nisam još nikad vidio.“ 
Tad uze pripoviedati, kako on voli cvieće, a osobito 
ruže, ali da mu ne idu pravo za rukom, i kako se ve 
seli, kad postane pravim učiteljem, pak bude imao vrt, 
gdje će moći cvieća saditi do mile volje. 'Tad će on 
tek pravo oživiti.  Dadem li mu onda jedan ogranak, 
biti če mu vrlo milo. Ja dakako rekoh, da ću mu rado 
dati, a napokon se usudih i zapitati ga, bili mu smjela 
otrgnuti jednu ružicu. A kad on reče, da će vrlo rado 
primiti, samo neka odveć ne osakatim busa, otrgnuh mu 
najljepši, baš malko razvit pupolj. Ah, kako se je umio 
liepo zahvaliti! 

Od to doba bili smo nešto pouzdaniji, a on dola- 
zaše ne samo u dućan, nego kadikad i u sobu, sve pi- 
tajuć za cvieće, da ga vidi. Moj je otac do njega mnogo 
držao, ne samo jer je našu robu kupovao, nego i zato, 
što ga je znao strpljivo slušati, kad bi mu svoje pripo- 
viesti pripoviedao i smijati im se, jer :se je to otcu vrlo 
riedko dogadjalo; težko bo je bilo nači koga, koj te 
pripoviesti nije već nekoliko puta čuo. Cesto mi reče: 
» Lo je valjan čovjek, kvar da je u takvom selu unter- 
lehrer, taj bi vriedio biti i na velikoj školi hauptschul- 
lehrer.“ 

Kad nije učitelj znao drugčije zaplesti razgovora, 
a on bi stao govoriti o ruži, molio bi me, da mu jednu 


dadem ; jer u Blatištu ne ima ni cvietka, da si oko na- 

P oi Bijaše veoma skroman, na župnika se nije tužio, 
prem smo mu više put dali zgode, žaleći ga rad onoga, 
što su nam o župniku pripoviedali Blatničani. On reče, 
da se ne može baš tužiti na njega, da nije zao čovjek, 
ali gazdarica mu malo razumije. Gladan čovjek baš 
nije, to se ne može reći, samo je neugodno, da se župnik 
uviek tuži na skupoću, pri svakom zalogaju pripovieda 
što košta. Tad čovjeku prodje: većkrat volja na jelo, ali 
on tomu nije kriv, jer jelo je na stolu, pak može jesti 
tko je gladan. 

To me je jako u srce dirnulo. Mislila sam si uviek 
hoćeš nećeš: to bi bio biser od muža! Da, smijte se 
samo, imate pravo; ali da bi mogao postati mojim mu- 
žem, na to nisam ni pomislila, borami nisam, to mi ni 
u snu ne pade na um! 

Jednoč bijaše moj otac dobre volje, te ga pozove, 
da pije s njim crnu kavu ;. jer bez crne kave nije moj 
otac znao biti. Učitelju bijaše vrlo drago, on pripovie- 
daše, da pri župniku nije najbolja kava, da gazdarica 
i jačmen peče pod kavu, na što otac reče: ,Daj ti 
Perice skuhaj kavu, da v di gospodin učitelj, što je dobra 
kava!“ 

Sva sam drhtala od radosti i od straha, da po- 
dvorim gospodina učitelja, premda nisam pravo znala, 
kako ću to udesiti. 

Još nisam nikad podvorila gospodina! Pak makar 
je bio i maljušan, pomislite, da je ipak bio gospodin! 
Svaki sam čas nešto naopako učinila, rad šta se je moj 
otac jako ljutio i svagda me korio, da pokaže da mi“ 

i bolje znamo. ,Ali Perice, alaj si luda! Ta Perice, 
gdje ti je pamet? Ta Perice, kamo ti je glava?“ — to 
je bilo svaki čas, a mene samo da zemlja ne proždre od 
stida. ,Žao mi je, gospodine učitelju, nisam vas smio 
pozvati, da sam znao, kako je Perica luda. Ta drugčije 
nije baš toliko luda, zna se svakog posla primiti. Ako 





| se kadgod udade, njezin će se muž po vražje začuditi, 


što ona sve umije. Zna saditi i ciepiti, a i u kuhinji 
zna više nego prežganu juhu skuhati. Zaslužila bi dobra 
muža.“ 

vAli otče, što to govorite“, rečem napokon na skoku 
da pobjegnem, ,ta šutite za boga, jer ću pobjeći, — ja 
neću nikakova muža.“ 

»E, moje drago, hijela ili ne htjela, ne može se znati; 
ako li budeš uviek tako luda kao danas, onda ga bogme 
ne dobiješ, da ga sve sviećom tražiš. Jel te, gospodine 
učitelju ?“ | 

Ne znam, što je g. učitelj odgovorio, jer sam umakla 
u kuhinju, i tako sam bila ljuta na otca, još me je danas 
stid, mogla bi mu se bila u kosu zaletiti! Nu opet se 
umirih, kad je učitelj stao hvaliti kavu, te je meni za 
ljubav, kako reče, tri kave izpio. 

= Tako se sve bolje tpoznasmo, nu ni iz daleka nam 
ne pade na um što drugo. Pa kad su me stale djevojke 
u Nelu dražkati s ljubovanjem, nisam se još ničemu do- 
sietila, samo sam se bojala, da nebi učitelj štogod dočuo, 
pak nebi više kod nas uzimao duhan, a to bi mi bilo 
vrlo žao, ne samo radi dobitka, nego i radi otca, koj se 
je s njim tako rado razgovarao. 

Nasmijasmo se iza svega grla, a gospoja Borčička 
primjeti : 

»Ali gospojo, a radi vas nebi li Vam bilo žao, da 
učitelj nije više došao ?“ 

»Kašnje morda i bi, gospo majorice, ali onda si- 
gurno nisam mislila na se. Višeput sam: do duše raz- 
mišljala, kako je liepo biti u selu gospoja učiteljica, 
kako može rediti po svojoj kući, pak po vrtu i polju, 
a uz tako dobra muža. Ali da bi ja mogla ikad do te 
sreće doći, to nisam ni sanjala, a on mi nije ni dao po- 
voda, da na što takova pomišljam. On bijaše udvoran, 


| ali ozbiljan; laskavih rieči i kojekakova ulagivanja, dvo- | 

lična govora ili čak ljubakanja, — bože sačuvaj, toga 
u njega nije bilo; dapače ni ruke mi nije pružio — 
pomislite! Nije ni govorio o tom, što misli postati i 
kako se urediti, niti se je hvalio znanjem niti vještinom, 
dapače je vazda pripoviedao, kako mora još učiti, ko- 
liko mu još fali znanja.“ | 

»Ta to su baš najgori“, primjeti gospoja majorica, 
nKoji se na oko ponizuju da budu tim većma hvaljeni 
i povišeni.“ 

»Ne, nije, borami nije, on toga nije činio. Odveć je 
bio iskren i prostodušan, o nije on bio, kao što sada 
ima ljudi! A nebi mu ni hasnilo, jer ia ga ipak nisam 
hvalila, ali ljudi iz Blatišta govorili su, da će on valjda 
skoro otići na trivialnu školu za učitelja i da će im biti 
žao za njim, ako i jest takav malečak. 

Jednog četvrtka ne ima njega; gledam i izgledam 
ga; ali njega ne ima te ne ima Cieli tjedan nije bilo ni- 
koga iz Blatišta, da bi se opitala, nije li morda bolestan 
ili je morda kud otišao. To je bio dugački tjedan; sto i 
sto misli razpredalo se i meni i otcu, što li mu se je moglo 
dogoditi? Nekoliko put je otac rekao: ,Da mi nije za 
malo, otišao bi u Blatište, da vidim šta je“, ali išao nije. 

Sliedeći četvrtak bijaše ružno, držali smo za stalno, 
da ga opet ne bude. Medjutim ja se ipak malko priredim, 
ako bi došao; kitila se nisam, bože občuvaj, — liepo bi 
me bio otac izkarao; ali pri poslu od rana jutra, nije 
čovjek o podne kao iz škatuljice. Valjalo se je malko 
umiti, prigladiti kosu, oko vrata ogrnuti čistu maramu 
od nedjelje. 

Nas dvoje najljepše sjedimo pri objedu, kuca netko 
na vratih, a otac vikne: slobodno! I u sobu stupi go- 
spodin učitelj, liepo obučen, posve se uparadio, u ruci 
mu pikač, uniforma zelenkasti frak, na ogrliću mu zlatni 
tressen, a uz gajtan ,čorda dimiskinja“ — degen sa 


zlatnim balčakom. Mili bože, alaj sam se preplašila, 











pred očima, kad na to mislim. On se izpričavaše, da 
nas buni, ali da ima s nama o važnoj nekoj stvari raz- 
govarati, pak je s toga došao upravo sad, jer je znao, 
da će nas naći zajedno i da će se moći s nama poraz- 
govoriti. Napokon obaviesti nas, da je postao erarskim 
učiteljem u Lipovcu. 

»Ne, to je suviše časti, gospodine učitelju, da ste 
se sami potrudili, da nam to dojavite“, reče moj otac. 

Ali sad tek dodje ono pravo, tako da se je otac 
posve zabezeknuo, — a tek ja! On me zaprosi za ženu 
i stane tako liepo i milo govoriti, tužiti se, kako je 
puka sirota na tome svietu, od svih zapuštena, i kako 
mu treba žena, koja bi mu bila i otac i majka, i sve 
na svietu; u kratko, još mi se i danas daje na plač, 
kad na to mislim. Tad uze govoriti, kako je u meni 
sve našao, za čim mu sr&e čezne! Otac se je od milja 
razplakao kao malo diete, a ja još i jače, — tako da 
mu oboje nismo znali odgovoriti. Dakle ja sirota, kra- 
marova kći, da postanem gospojom NIT — činilo 
mi se je da snivam! | 

Napokon se vrati otcu rieč te poče govoriti o to- 
likoj časti i o našem siromaštvu, a ja uzeh naricati, 
kako bi otca ostavila, tko bi u dućanu pazio i kućom 
upravljao. A što on na sve to? Dobra duša reče, ako ne- 
ima drugoga prigovora, tomu je lahko pomoženo. On bi 
predložio, da otae proda kućicu skupa s dućanom i zemlju 
i da se k njemu preseli, jer i onako nezna, kako će vrt 
i polje rediti, on se u to ne razumije, a otac je gospodar 
od oka, on bi mogao biti od neprocienjive koristi, na- 
stojeć samo oko gospodarstva, a još bi si štogod priku- 
pili, —<ako otac samo pristane. 

To je već premašilo i deveto nebo. Ne znam, što 
smo mu na to odvratili, samo to znam, da smo napokon 

malo te se nisam sakrila pod stol, još mi se sad magli | 


posjedali oko stola, a otac reče: ,Perice, skoči der po | 


L | | \H 
oku vina!“ Ne imajuć vina u pivnici nosili smo ga iz su- 
sjedne kuće, većkrat ja, većkrat otac, nu ovaj put otac 
nije hotio ići, prem da bi mi drago bilo da je on išao. 

»Gle, gle!“ primjeti gospoja Borčička, ,htjelo vam 
se ostati s učiteljem na samu? A jeste li se pojuih, 
kako to biva kod zaruka?“ 

» Nedaj Bog, gospojo majorice, na to nismo ni mi- 
slii. Da je otac otišao, onda bi mi tek bili u pravoj ne- 
prilici i nebi znali, što da si rečemo, ja bi valjda bila 
pobjegla na dvorište. Nije rad toga, nego sam se sti- 
dila izači na ulicu, jer sam mislila, da će mi svatko 
odmah po nosu poznati, što se je dogodilo, i da nosim 
vino za učitelja, pak da će me dražiti“. | | 

»Ali gospo učiteljko, dopustite da vas opet zapitam, 
kad vas je gospodin učitelj prvi put poljubio ?“ 

pnNa vjenčani dan“, odvrati starica. 

»Io bi meni bilo predugo čekati“, opet će gospoja 
Borčićka. ,A Vam nije bilo ?“ 

nAla ste zločesta, gospo majorice. Nisam imala kada 
misliti na poljubce. Kad dodjoh s vrčem po vino, upa 
me krčmarica: ,Imaš li gosta, Perice ?“ 

»Učitelj iz Blatišta došao iznenada“, odvratim ja, a 
sva mi se krv diže u obraze. 

»Tako, liepo, Perice“, vikne ona za mnom; »tko 
bi si to bio mislio o tebi!“ 

Kako je minulo to po podne, bog sam neka znade. 

Noću skakala mi je po glavi postelja, soba, kuća, selo 

i ciela careva Krajina, a kroz svu tu vrevu sievala je 
kadikad misao: ,Ta Perice, je ' moguće!“ 

Drugi dan govorilo je već cielo selo, kimalo glavom 
i prišapčivalo. Sve se je na jednoč doznalo, kako on 
kod mene duhan kupuje, kako zalazi iz dućana i u 
sobu, valjda je sve razbubnjala krčmarica. 

| Moralo je biti vraga i pol, jer oko podne eto ti 

s nama župnika. Nadje otca pred kućom i stane govo- 

riti, kako mu dolaze čudni glasi do ušiju i da mu se | 


valja malko opitati, što je istine na tome, jer mu se 
neda sve to vjerovati, tko bi što takova mogao i po- 
misliti o Perići, a sve selo već grmi o tome. Pak ga 
ozbiljno pozove, neka mu iskreno izpovjedi, je !' istina, 
da se Perica povlači sa učiteljem Sirovicom, da ga k sebi 
mami i da mu je već svu pamet smutila ? 

Kad mu je otac na to odgovorio, da to nije istina, 
nego da je gospodin podučitelj postao učiteljem u Li- 
povcu i da je Perica od jučer njegova zaručnica, tad 
umuknu i skoro ne htjede vjerovati, da nije morda samo 
šala. Napokon ga otac težkom mukom uputi, da nije 
šala, nego čitava zbilja; tad reče: ,Gle, tko bi si bio 
mislio; ta ne veli se uzalud: izpod mire tri djavola vire“. 
Ujedno mi poželi sreću i blagoslov i uvjeri me, da je 
Sirovica čestit i valjan čovjek, koj s vremenom može 
još postati Oberlehrer. 

Sada tek nastade govor u selu; nu svi su mi ljudi 
uštili moju sreću, isti kapetan, koj je imao pet kćeri. 
Svi su mi bili dobri, svi se s menom reć bi radovali. 
Zvali me i ovi i oni i morala sam po sto puti pripo- 
viedati, kako se je sve dogodilo od prve trgovine s gu- 
bom, pak sve do prošnje. Otac mi je govorio, da mi se 
ljudi samo rugaju, ali ja toga vjerovala nisam. 

Sad dodje potjera za opremu i za svakojake nuždne 
priprave. Otac bio nam je zlata vriedan, on nam je 
mnogo novca prištedio. Župnik u Blatištu umjesto da 
učitelju pomogne, sve mu je uz nos radio, jer se je na 
njega ljutio što odlazi. Kažu zato, što se je bojao, da 
neće opet naći školnika, koj bi tako malo jeo i pio 
kao ovaj. 

Jedne nedjelje odlučismo skočiti ovamo u Karlovac, 
da nešto nuždnih stvari pokupimo, a trebalo se je i po- 
kloniti gospodinu rakovačkomu Schuldirektoru i gospo- 
dinu Oberstlajtnantu, koj za onda bijaše najveća školska 







































E ja u regimenti. To bijaše za mene velik dan! Ve- 
selila sam se, ali sa strahom i trepetom. To je dakle 
ta velika varoš Karlovac! Strah me je bilo i koraknuti; 
nisam onda ni sanjala, da ću ovdje svoje stare dane 
provoditi. On me je vodio izpod ruke, da me osokoli i 
pripoviedao mi: to je ovo, a to je ono, gle ovdje most, 
a ono su Šancevi, ovo je episkopska side a ovo ge- 
neralat. 

Sve sam se bojala, da se nebi kako zabludili, pak 
nebi više našli izlazka, premda me je moj zaručnik 
uvjeravao, da pozna još od djetinstva svaki kamen u 
Karlovcu, i da bi svezanih očiju našao svaku kuću. 

Čisto mi odlanu, kad nam je bio Karlovac za le- 
djima. 

Uz ovaj dan najvažniji mi bijaše u životu dan 
vjenčani. Mnogo je trebalo priredjivati, a da nebude otca, 
mi nebi bili nikad svršili. Otac prodade kuću i zemlju 
za liepi groš, a sve što je bilo gdje u kući, sve odluči 
ponieti. Kupili smo krasno novo pokućtvo, prtenine bilo 
je obilno. Otac otidje tjedan dana prije napred u Li- 
povac, da nas uredi. Imali smo se u našem selu vjen- 
čati, a na večer odputovati u Lipovac. | 

Napokon dodje dan vjenčani! Ali o tom vam znam 
najmanje pripoviedati. Nisam znala gdje mi je glava. 
Bila sam toli sretna, da nisam sav dan skoro ni rieči 
izustila, samo sam plivala u neizrečenom blaženstvu ; 
nisam znala ni odzdraviti, ako me je tko pozdravljao, 
suze su mi samo tekle niz obraze. Kao da mi se je 
nebo otvorilo, a ja da sjedim u sredini. Mnogo su nam 
se ljudi smijali, ali mi toga i ne opazismo. 

U Lipovcu liepo nas dočekaše i doskora sve nas 
selo obljubi. Moj muž bijaše dobra duša, svemu bi 
svietu bio pomogao, da je mogo; a da nije bilo otca u 
kući, bili bismo i zlo prošli, kako su ljudi stali zlorabiti 

a. dobrotu. Otac ga je suzdržavao i dosta opo- 

minjao, ali on je ipak potajno davao i pomagao. Otac 
bio je važna osoba u selu, on je bio odmah za kape- 
tanom najpametniji, svašta je on toga bio doživio; znao 
je mnogo pripoviedati, znao je baviti oko voća, a zato 
je dobio svagda pohvalu od obrstara, kad je našim 
selom prolazio; jer u svako doba godine bilo je ka- 
kova god izvrstna voća, kakova nije bilo na daleko u 
cieloj regimenti. 

Živili smo samotno, družili se nismo skoro s nikim, 
jer moj muž bijaše plah, a ja još plahija. Gdjetko je 
morda mislio, da smo bedasti; ali mi smo ipak živili 
vrlo sretno, moj muž medj školskom djecom, moj otac 
medju vočkami, a ja u vrtu. I što nam uži bijaše dosle 
djelokrug, to nam se je sada činio većim i ljepšim. Što 
je jednog od nas veselilo, veselilo je i ostale. A veselje 
svakim se je danom iznova radjalo. Svako doba dono- 
silo je drugo rašće, drugo voće, a mi smo se kao djeca 
veselili svemu, što nam je prirodilo i što smo ubrali, a 
svu zimu radovali smo se proljeću. Osobito moj muž 
bio je presretan, jer mu novi život ogranu. Toliko put 
je znao reći, da nebi nikad bio vjerovao, da čovjek 
može tako sretan biti, a kamo li da će on ikad takovu 
sreću doživiti. | 

A i otac bijaše sretan, samo što je on ne samo 
svoju nego i svih nas sreću sebi u zaslugu upisivao. 
»E, da vidite, kako bi vam bilo, da mene ne ima, sinje 
kukavice“, — a mi smo mu vjerovali. Svi smo držali, 
da smo sretniji, nego zavriedismo, a osobito ja. Većkrat 
bila sam tako djetinjasta, da sam se morala stiditi, — 
a većkrat sam opet pomišljala, da takva sreća ne može 
potrajati, da ćemo ju još morat ljuto okajati. Onda me 
snadje sjeta i samo sam izčekivala, kada li će početi 
: pokaranje božje. Ako smo i bili siromašni, al smo se 
držali za bogate; jer toliko novaca nismo još nikad 


imali i nismo znali ni ono malo potrošiti na se. 

I tako potraja više godina. | | 


Tad mi iznenada umre otac. Bijaše čil i snažan kao 
uvjek, — tko. bi bio vjerovao, da će i tako brzo umrieti! | 
Svagdje nam ga je pofalilo. Ne imajuć djece, učini nam 
se sada toli samotno i pusto, a napokon i griešno, da 
ovako bez svake brige i skrbi živemo, dočim druge 
muči stotinu briga. Stadosmo i prot Bogu mrmljati, jer 
nas ne obdari djecom, ali napokon uvidismo, da je Bog 
mudro tako radio, jer naše ruke bijahu preslabe, da 
djecom upravljaju. To bijahu pregorki dani, najgorči 
našega života. NE Ao 

Tad opet protekoše godine mirno i sretno, a mi 
po malo ostarismo. | 

Najednoč umre mi muž. Na to nisam nikad ni 
pomislila. Nije pravo ni bolovao, samo mu se malko 
pozlilo i umre. Bijaše kao grom iz vedra neba, kad ga 
vidjeh mrtva pred sobom. Sada tek oćutih, kako sam 
ga ljubila, kako sam sva u njemu živila; ta on mi bi- 
jaše i otac i majka i muž i diete, — četrdeset godina 
živismo zajedno! Pa ipak onda još ne shvatih, što sam 
š njim izgubila, što mi sve s njim umre. 

To selo bijaše moj sviet, izvan sela nisam nikoga: 
poznala. Sva mi nada, sva mi utjeha bila je još u tome, 
da ću moći do smrti ostati uza svoje mile vočke, uza 
svoju crkvicu, uza dobre ljude u selu, i uza sve što mi 
bijaše kroz toliko godina omililo. Jednu samu sobicu 
želila sam si tuj naći po svojoj volji, i baš sam znala 
za takvu sobicu. Imetika nismo bili skupili, nit smo ga 
kad imali, osim ono malo zemlje, što je otac kupio, 
kad se ovamo doselismo. Malo smo doduše trebali, ali 
čim su ljudi nanjušili, da u nas ima koj groš, odmah 
bi došli i molili da im treba i za ovo i za ono, dok 
smo im dali, i tako nam ne preostade ništa. 

Prodadoh zemlju i sve što sam imala suvišna te 
tako sabrah malenu svoticu. Osim toga imala sam pravo 

dobro živiti. Bilo je dosta gospoja, koje su mi rekle, 


da sam luda kad mislim, da će se to tako živiti, kao . 


do sad i svjetovale mi, da bi mi samoj laglje bilo živiti 
u varošu, gdje se dade dobiti i podpore i svake ruke 
polakšice. A tako mi je govorio i gospodin Schul- 
direktor. Ali ja nisam smjela ni misliti na odlazak , te 
tako se usudim oprieti svim savjetom i ostati u Lipovcu. 

Ali doskora se uvjerih, da su pravo imali, koji su 
mi tako govorili, ja još nisam slutila, što mi je sve 
s mojim mužem poginulo. I župnik i novi učitelj i ka- 
petan i svi u selu držali su me za ludu staru žensku, 
s kojom ne zna čovjek što da govori i svim kao da bi 
bilo draže, da me i ne ma. Kad sam pošla u vrt i u 
voćnjak nije im bilo po volji, ako me i nisu baš tjerali; 
ali sam vidila, kako sam im neugodna. Znala sam doći 
i preko plota zavirivati, srce me je bolilo. kako je sve 
po zlu išlo što sam ja tolikom ljubavi uzgojila. I ljudi 
se promieniše, odtudjiše, ohladniše; kao da se boje, da 
bi se zamjerili novomu učitelju, ako bi sa mnom bili 
prijazni kao prije. Ali moljakati i pitati nisu prestali ; 
tko je znao prije od pokojnoga dobivati, nije zaboravio 
ni sad dolaziti. Držali su, da sam bogata i nije im bilo 
moguće izbiti iz glave, da u mene ima novaca... Tako 
liepa plaća, 25 forinti na mjesec, a bez djece, štedno 
živući, ta to bi moralo po vragu poći, da tu ne bude 
liepih novaca, — tako su govorili. Dragi bože, ta čim 
smo što prištedili, odmah su nam sve raznieli uz ne- 
povrat; samo što mi nismo za svaku poklonjenu kraj- 
caru na sve strane trubili. 


Sve sam gorje i gorje živila, novaca _ mi je izpod . 


prsti ne stajalo, pisala sam direktoru za podporu. On mi 
odpisa, da se podpori ne nadaj, i kako mi je on reko, 
da će mi tako biti a ja da nisam poslušala; pak završi 


na penziju od carstva i tako sam se ufala, da ću moći | 


| pismo, da se što prije preselim u Karlovac, gdje ću bar | 

Fana malo svoga sama potrošiti i gdje me nece plienjati | 
svaka hulja. 

Pravo je imao, sad vidim, ali onda još nisam vje- 
rovala. Njegove rieči bile su mi strašnije, nego da je 
pisao, da mi je lies naručio. Strašno sam plakala, a naj- 
više me je bolilo, što su me svi nagovarali, neka budem 
pametna i neka se ne opirem direktoru, neka ga poslušam 
i otidljem, — vidila sam kako sam im dosadna, kako 
bi me se rado riešiti, bojeći se valjda, da im ne budem 
još na teret. Ova okrutnost ljudi olakša mi odlazak. 
Okitim grobove svojih pokojnika i krenem u Karlovac. 

Ali kad je došlo do polazka, htjede mi se srce 
razpući, voćke su toli divno cvjetale, vrt se zelenio. 
I gdjekomu se razžalilo za mnom, gdjekoja majčica je 
zaplakala i rekla: ,nikad se više ne vidimo, gospo; 
ali morda doskora ondje gore, — ćutim već nad sobom 
starost, a i vi ste se u zadnje vrieme srušili!“ 

Tako dodjoh evo ovamo, gdje nisam poznala ni žive 
duše, osim gospodina direktora, koj mi se je uvjek 
činio kao medjed iz šume, koj će doći da me proždre. 
A bilo je od mene nezahvalno, jer on se je za me 
otčinski brinuo. Izposlovao mi je odmah veću podporu i | 
svjetovao mi, da ne budem klafura i svadljivka, kao 
mnoge babe u varošu. On me dakako nije poznavao, 
on nije slutio, kako su me se njegove rieči strahovito 
kosnule. Nisam se neko vrieme usudila ni iz sobe izači, 
kamo li da se s kim upoznam. Tad sam vidila, što to 
znači umirati od duga časa, od pustoće i osamljenosti, 
siroti ostavljenoj od svega svieta, neimajućoj nikoga 
svoga pod suncem, koj bi s njim osjećao, koj bi se 
za nj zanimao! 

Tako proživih nekoliko strahovitih dana i bila bi 
valjda umrla, da mi ne sinu sretna misao, da si kupim 
ptičicu, da mi bude nešto živa za razgovor u sobici. 


| Odvažim se na trg i tu se nadjem medju samimi | 

znanci; iz svake košare namigivalo mi je staro ali 

stvo, jer sa seljankami sam bila vična razgovarati. — 
Ja opet oživih i sva mi je radost bila nad rašćem i 
plodinami na trgu. Kupih si cvieća, tad ptičicu i počeh 

redovito polaziti na trg, — to mi bijaše život. Iz 

trga usudih se i dalje po gradu i po okolini, radovalo 
me je liepo cvieće na groblju. Tako se udomaćih u 
ovome gradu, s nikim se pobliže neupoznavši; jedine 
mi znanice bijahu na trgu prodavačice, koje me za- 

voliše. Živila sam tiho i zadovoljno i sama sam se ču- 
dila, odkud mi to zadovoljstvo! Ako li bi me kadgod 
snašla sjeta, tad mi evo ptičice, koja mi je dotle čvrku- 

tala i kljuvala me, dok se stadoh s njome ljubiti. I no- 
vaca mi sada dotiecaše, bolje nego na selu. Nitko nije 
od mene ništa pitao, samo sam direktoru kad bi me 
god susreo, morala priznati, da bolje prolazim nego u 
Lipovcu, — toga mi nikad ne oprosti. On je dobar i 
pravedan čovjek, ali ja sine mogu pomoći, — ja ga se 
bojim, on mi se čini kao medjed iz 'jame. Jednoč me 
pozove i na objed, ali bijahu svi sretni, kad se je objed 
svršio, a ja još sretnija i od onda me više ne pozvaše. 

Nisam deset rieči progovorila, kao da mi je grlo sve- 

zano. Gospoja govorila je mnogo, sve njemački, ona 
je stražmeštarska kći i cifra se strahovito. Kad sam iz 

kuće izišla, i sama ne znam kako, bilo mi je, kao da 
sam srećom glavu izniela iz medvedje jame. Tako luda 
nisam još nikad bila; ake su po meni sudili i druge 

učiteljske žene, krivo su im učinili. Ali hvala Bogu, od 

to me doba nije više pozvao, a ja sam živila zadovoljno 

i tiho, hvaleći Bogu za sve dobro, dokle me evo ne 

snadje ova bieda. Sad uvidjam, da nije dobro čovjeku 

biti samu. Ali hvala budi višnjemu, koj mi posla svoje 

angjele u taj hip, kad mi ih je najviše uztrebalo!“ — 


nl 

Tako nam je pripoviedala gospoja učiteljka više 
popoldneva, jer govor ju je umarao, a opet joj je go- 
dila ta izpoviest. U njenom prem tihom životu, bilo se 
je ipak mnogo toga u duši joj nabralo, srce bi joj se 
i neznalice nabujalo, naša ga sućut bila ugrijala i raz- 
tvorila, pripoviedanje joj ugadjaše duši. Sav taj skromni 
život prodje sad pred njezinim očima, ona ga je motrila, 
uživala ga iznovice i bila je nama za to zahvalna. . 

Moram doista otvoreno priznati, da o toli zado- 
voljnu i sretnu životu još nikad nisam čula pripovfedati 
i nebi bila nikad vjerovala, da je u zbilji moguć; oso- 
bito sretnih zgoda u njemu nije bilo, ali što će pro- 
lazne zgode uz trajnu sreću u medjusobnoj ljubavi?! 
Osjećati samo ono što je prijatno i u tome uživati, uz 
najveću skromnost ne znati za stradanje, ne znati za gor- 
činu i otrov života, — takova ćut vriedi više nego išto 
na svietu, a takovu ćut evo odkrih u ove starice. 

Njezino je tielo bivalo medjutim sve slabije. Tielo 
staračko nalik je boci staroga vina. Mirujuć mnogo go- 
dina izčistilo se kao samo zlato; ali na dnu slegao se 
talog.  Baciš li bocu neoprezno amo i tamo, smutit će 
ge i pokvariti za uviek. Tako tielo starice uslied ne- 
nadana potresa posve se je smutilo, a liečnik, koj se 
je s početka nadao, da će ju ozdraviti, poče glavom 
klimati. Ona kao da toga nije osjećala, bar je bivala 
sve veselija u svom razgovoru, znala je pače bivati, 
skoro bih rekla, malko vragoljasta. 

Kakva ju je baš bolest shrvala, to neka Bog zna, 
jer liečnici zovu bolesti po svojoj glavi. Što jedan krsti 
tifus, to je drugomu porebrica, a kad več ne znaju što 


| da reknu, onda vele da je katar, a kad ne umiju po: | 

moči, onda vele, da je nervoznost. Jedan vidi same su- 
ošice, drugi same škrofule, trećemu je sve od srca, a če- 
 otvrti sanja uviek o hrbtenjači, napokon se slože u tom, 
da nešto fali u organih, samo se ne može znati u kojih. 
S toga neću ni ja da rečem, što je gospoji učiteljki 
falilo, da mi koj god liečnik ne rekne, da nije istina, 
već da joj je falilo to i to, ili pravo rekuć, da joj nije 
falilo ništa, već da su ju zapackali i sfušarili, samo 
se nezna tko, da li liečnici ili stare babe, a po svoj 
prilici oboje. ' 

Ona je na oko ojačala, ali samo duhom, govorila 
je srdačnije, živahnije. Rekla je, da će ići u Lipovac 
čim samo ozdravi, jer ju srce vuče, da posjeti grob po- 
kojnog si muža, da pogleda, kakve su voćke, kakav je 
vrt; da vidi hoće li ju ljudi još poznati, misle li još na 
nju. Kad sam joj od koje žene na trgu štogod donesla, 

. znala bi se obradovati do suz4. Doskora zaboraviše na 
nju i te žene kao što se sve u svietu zaboravlja, ali 
da ju ne razžalostim, nisam joj toga kazala, već sam joj 
donosila sveudilj darove, a ona im se svedj radovala. 
Tu sam varku lahko na dušu uzela. 

Najnježnija bijaše njena ljubav prema ptičici. Čim 
ose je u jutro poslužnica probudila, morala ju je iz ka- 
veza izpustiti i tad je sav dan proboravila kraj kreveta, 
oblićući, kljuvajući, cvrkutajući, kako još nikad nisam 
vidila. ,Rada bih umrla“, znala bi kadgod reči, pako 
već mora biti, samo da nije te ptičice. Kako bi njoj 
bilo poslije moje smrti!? Dakako, od glada nebi pogi- 
nula, ali tko bi ju ljubio, kao što ju ja ljubim, tko bi 
se s njom sav dan razgovarao?“ A i u zavičaj bila bi 
još rado pogledala, — ali valja se podložiti božjoj volji! 

Božja pako volja bijaše da umre. Jednoga jutra, 
upravo bijaše sunce sinulo u sobicu, zatvori oči i izpusti 
dušu. Samo ptičica, koja joj je na glavi sjedila, opazi 


(« gdje umire, obleti plaho dva tri put oko glave, sjede | 

joj na rame, stane iza svega glasa cvrkutati, kljuvati 


po njoj, kao da ju hoće probuditi, — a kad se ona ne 
odzove, sjede turobno na uzglavje, proleti koj put na 
drugu stranu i videć ju nepomičnu i mirnu, snuzdi se, 
nakostrieši perje i prije nego zapade sunce, ode za svojom 
gospodaricom! Mrtvu ju nadjosmo na ramenu pokojnice, 
gdje je za života toliko sjedila, š njom se toliko milo- 
vala, iz njenih usta toliko kljuvala, — ni jedan dan ne- 
mogaše živiti bez njene ljubavi! Takovom ljubavi riedko 
kada čovjek uz čovjeka prianja; riedko kad puče srce 
od žalosti za milim stvorom! 

I u mom srcu ostade poslje nje prazan kutić. 
Kratko sam ju vrieme poznavala, tek nekoliko tjedana, 
ali mi se bijaše ukrala u srce. 

Nepoznavajuć ju nitko, nije nitko ni znao za nje- 
zinu smrt osim nas dvie, koje ju do groba sprovedosmo. 

Njena smrt bijaše toli skromna, kao i njezin život. 








OSVETA. 
Istiniti dogodjaj iz ovoga vieka. Napisao K. Želimir. 










O ripoviedaju ljudi, da nad djakovanjem nema na 
xs svietu sretnijega života. Pa u istinu niti nikomu 

-—€ na toj zemlji nije ljepše i bolje nego li djaku 
dobra talenta i bogatih roditelja Ne zna on šta je 
briga i nevolja. Treba li stan, treba li odiela, treba li 
knjiga, sve to velikom radosti dobri otac odmah pri- 
bavi poslav mu u listu dvie tri desetače. A i dobra 
majka ne može zaboraviti svoga ljubimca. Posve tajno, 
a da otac ni ne zna, pošalje ona svomu draganu svaki 
mjesec po nekoliko forinta, da si kupi ili voća ili druge 
kojekakove stvari, što bi mu tužno srdce razveseliti 
mogle medj gradskom nepoznatom svjetinom. Dakako 
da se za te novce ne kupuju knjige nit olovke, nego 
dobar duhan i koja boca rujnoga vinca. Nu valja znati, 
da takovi gosti ne dolaze u javne gostione, gdje se 
obično dese njihovi učitelji. Izvan grada u malih krč- 
mah sastaju se ta gospoda ponajviše nedjeljom i če- 

E ok Tuj su djaci na konju. Nema toga, koj bi im 
se u čem protiviti usudio. Šta je njima tada ban, šta 
vlada, šta akademija, šta predavanja učitelja! Sve to 
ništa ne valja, sve se to odmah srušit ima. 

Kad u kutu stariji čovjek takove razgovore sluša, 
mora se grohotom nasmijati tim revolucionarnim namiš- 
ljajen. Mnogi ozbiljniji starac to mladeži zamjera, ali tko 
znade što je mladenačka krv, rado joj tu živahnost prašta. 

Spomenuti mi je jošte, da svaka zdravica, što će ju 
koji djak izreći, počima ovako: Već je slavni Herodot 
rekao .... Takovi govori sa historičnim uvodom nepre- 
stano se govore uz kucanje čaša i pjevanje raznih pje: 
sama, a od dima cigareta kadi se soba kao kuhinja. 
Tako žive oni djaci, kojim su roditelji imućni i bogati. 

Sinovi pako siromašnih roditelja bogme kubure i 
nevoljom se bore. Nije njim na umu krčma ni duhan. 
Jadnici sretni bi bili, da barem imadu uredan objed i 
udoban stan, gdje se u zimi peć loži. Pita se dakle, 
kako mogu takovi siromasi u gradu proživiti školsku 
godinu? Evo ovako. Sastanu se dva dobra prijatelja i 
odu u pokrajne gradske ulice, gdje kod kakova siro- 
mašna krojača ili čizmara stan nadju. Razumieva se 
samo po sebi, da je to obično na tavanu malena i 
prema dvorištu okrenuta sobica, kamo ni usred ljeta 
ne dopiru sunčani traci. Dobro dakle, sad imadu stan, 
ali gdje im je jošte hrana. Nu i za to znadu se okrete« 
niji u brzu ruku pobrinuti; ili mole gospodu učitelje, da 
je gdjegod kod gospode preporuče za podučavatelje 
djece, ili kao prosjaci obilaze sami od kuće do kuče, 
dok se kao sliepa kokoš na zrno ne namjere na koju 
inštrukciju budi za hranu budi za gotov novac. Tako 
čini prva polovina siromašnih djaka. 

Drugi pako po preporuci svojih župnika i prijatelja 
budu primiti ili u sirotište, ili u samostan, ili u obće | 
kojigoder zavod, gdje bezplatno dobivaju stan i hranu. 

FK U ovu drugu polovinu siromašnih djaka brojio sam 
se nesrećom i ja. 

Moj pokojni otac bijaše siromašni bravar na selu, 
koji rad slaba si zanata nije imao toliko sredstva, da 
bi me mogao u dalnje škole poslati; ta bog sveti, da 
je mogao nas petero djece prehraniti i nekako uzdr- 
žavati. Polag takovih dakle okolnosti morao bi i ja 
kod kuće ostati pak nekakov zanat izučiti. Nu moj 
dobri župnik iztrgao me iz pandja toj sudbini. 

U gradu Bostonu ima veliki samostan Franjevaca, 
gdje je upravo onda gvardianom bio neki stari pater ime- 
nom Gabriel. To vam bijaše čovjek suha i visoka stasa, 
upala lica i siede kose, a bilo mu kakovih šestdeset 
godina. Nu tko ga je vidio na javi i poznao mu veselu 
ćud u družtvu medju prijatelji, nebi ni s daleka pomi- 
slio, da mu je već toliko godina bilo. Premda mu glavu 
prikrila sieda kosa, i crna halja obavila tielo, zato je 
ipak svojimi smješicami i domišljaji cielo družtvo zabav- 
ljati znao mnogo bolje i ugodnije, nego mnogi i mnogi 
mladić. Da, pater Gabriel bijaše tielom starac, a srdcem 
mladić. Nije toga bilo ni u njegovom samostanu ni vani 
medj znanci i prijatelji, koj bi se ikada na njega potu- 
žiti mogli, osim onih koji se nehtjedoše svoga reda dr- 
žati. Svakoga čovjeka ljubljaše Gabriel kano rodjena si 
brata. Jednom riečju, Gabriel bijaše pravi dobričina, 
pravi uzor svojega reda. Taj dakle pater Gabriel prija- 
teljevaše već mnogo godina sa mojim župnikom, jer su 
bili — kako mi se čini — konškolarci. Jednih praznika 
— baš kad sam ja svršio pučku školu — dodje taj 
gvardian k mojemu župniku u pohode, pak jer se već 
dugo vidili niesu, zadržao ga župnik kod sebe jedno 
tri tjedna. ' 

Po svom običaju čitao bi pater Gabriel sv. misu 
upravo svaki dan, a ja mu bijah svagdanjim  mini- 


| strantom. 

| Svieta je dakako uvjek bilo kod njegove mise. Ogo- 
bito nedjeljom i svetcem, kad sviet ne ima posla, bijaše 
mnogo više. puka kod njegove mise nego li kod žup- 
nikove. To je pako bilo zato, što prosti puk u nekojih 
krajevih nekakovu veću moć i vriednost pripisuje samo 
jednoj fratarskoj misi, nego stotini onih nE koje nam 
čitaju naši civilni svećenici. 

Tako dakle u slogi i ljubavi proživio stari svud 
kod mojega župnika puna tri tjedna. 

Dan prije svoga odlazka pozva me on k sebi u 
župni stan i reče mi pogladiv me po glavi: 

— Čuješ, mali, ja sam tvoj dužnik. 

— Zašto, velečastni? ja vam niesam ništa uzajmio, 
stidljivo mu odvratni 

— Ti si me ova tri tjedna, što kod gospodina žup- 
nika boravim, dvorio kod sv. mise, pak zato sam ti 
dužan nešta dati, odgovori mi pater Gabriel i izvadiv 
izpod habeta malenu kožnatu kesicu pruži mi iz nje 
tri forinta veleć: Evo ti, sinko, tri forinte za tvoj trud! 
Nemoj te novce na štogod potrošiti, nego je predaj svo- 
jemu otcu ili majci, da ti šešir ili kaput kupe. 

— Hvala liepa, patre gvarđiane, ponizno se za- 
hvalim poljubiv mu ruku. Ja ću ove novce odmah sada 
predati mojemu otcu, da mi na sajmu kupi čizme, jer 
zima je već blizu, a ja bos. 

— Tako, tako, dragi sinko, reče pater Gabriel i 
htjede mi još k tomu nekoliko malih sličica dati, al 
upravo u taj trenutak bane u sobu moj domači župnik. 

— Dobro si došao, mali, reče mi župnik skinuv si 
šešir s glave. Baš sam hotio govoriti patru gvardianu, 
da te kao siromašna djaka uzme u svoj samostan, 

— Što, što, presječe mu gvardian Gabriel, zar toga 
maloga ministranta da primim u samostan ? 

— Da, prijatelju, odvrati mu župnik, upravo za 


| ovoga dječaka nakanih te moliti, da mu se smiluješ te | 

mi ga primiš u samostan. Vjeruj, bit će ti dobar i po- 
slušan. 

— Ačiji je to sin, opet će gvardian. On mi je 
doduše svaki dan ministrovao, i znam da mu je Milan 
ime, ali tko mu je otac i gdje mu je kuća, toga ne 
znam. 

— To ti je sin našega siromašnoga bravara. Doista 
on imade malu kućicu, znaš onu preko puta od groblja, 
ali što je to, kad mu zanat ništa ne nosi. K tomu jošte 
imade petero drobne djece, od koje je ovaj eto naj- 
stariji. 

— A kako uči u školi? šao gvardian župnika 
klimajuć glavom. 

— Vrlo dobro! reče mu župnik. Sad na poslied- 
njem izpitu odgovarao je on najbolje i dobio prvu na- 
gradu. S toga mislim, da bi se možda i u gradu dobro 
učio, pak bi danas sutra mogao gospodinom postati i 
stare si roditelje podupirati. 

— Dobro, amice, odgovori pater Gabriel, na tvoju 
molbu primit ću toga maloga Milana u samostan. Baš 
mi za dvorbu kod mise treba jošte jedan djak. 

— Hvala ti liepo, župnik će pruživ mu ruku, ovo . 
dobročinstvo bog će ti naplatiti. 

— Bogu hvala! reče vriedni gvardian. Zašto nebi 
pomilovao sirotinje. Ta i ja niesam bogatoga ni gospod- 
skoga roda. Mene je takodjer moj pokojni župnik od 
stada odveo u samostan i evo vidiš danas sam ipak 
predstojnik samostana, a inače bio bi možda do smrti 
pastirom. I znaj prijatelju, kad se toga slučaja sjetim, 
blagoslivljam pepeo moga pokojnoga župnika i koliko 
mi je moguće nasliedujem ga u dobrih djelih. Zato ja 
uvjek sirotinju milujem i svake godine primam u samo- 
stan samo seljačke sinove. Premda nekoja gospoda, kad 
surinu zamiene kaputom, nerado priznavaju, da su se- 
ljačkoga roda, jer ih je tobože stid. 








— Istina, pravo veliš, “odgovori mu župnik. Ta- 


kovih ljudi poznajem i ja vrlo mnogo. Koliko puta već 
sam se osvjedočio, gdje je mnogi nezahvalnik svojemu 
dobročinitelju najveći neprijatelj bio. Zato se često obi- 
stinjuje ona stara: Pomiluj sirotu na svoju sramotu. Nu 
tko bi se toga bojao nebi nikad sirotinji u nevolji po- 
moći hotio..... 

Dok se tako g. župnik i pater Gabriel razgovarahu, 
ja sam stajao na strani kraj peći, držeć u jednoj ruci 
šešir, a u drugoj ona tri forinta, što mi je gvardian za 
dydrenio kod mise darovao. O da znate kako sam sre- 
tan i blažen u taj časak bio! Niesam od veselja znao 
čemu bi se više radovao, ili onomu novcu u ruci, ili 
onoj sreći i blagodati što me gvardian hoće primiti u 
svoj samostan. O čem je pater Gabriel razgovarao tada 
sa mojim župnikom, toga ni dan danas ne znam. Meni 
neprestano lebdijahu pred očima moje nove čizme i ve- 
liko putovanje u samostan patra gvardiana. Iz toga zlat- 
noga sna prene me župnik riečmi: 

— Milane! ajde kući, pa kaži svomu otcu ili majci, 
neka odmah dodju ovamo g. patru Gabrielu. Rado bi 
gospodin tvoje roditelje poznati i kazat im, da te je 
voljan u svoj samostan primiti. 

— A šta bi ti, sinko, najradje bio? zapita me pa- 
ter Gabriel uletiv u rieč g. župniku. 

— Pater prao odvratim mu stidljivo gledeć u 
zemlju. | 
— Baš ima doka: izbor, tiho će gvardian okrenuv 
se prema župniku, ali prije toga mnogo će Save proteći 
mimo grada Bostona. 

— Ajde, Milane, kući, opet će župnik, pa kaži ro- 
diteljem, da odmah ovamo dodju. 

— Hvaljen Isus i Marija! rekoh obojici i kano 
hitra lastavica netom se stvorim kod kuće vas za- 


 sopljen. | 

— Što ti je Milane, upitaju me roditelji, što si se 
tako usopio, zar su te vuci natjerali? 

— Ništa, ništa! ja ću polazit škole u gradu Bo- 
stonu. Evo vam tri forinte, da mi kupite: čizme, jer 
bos ne mogu u grad poći. | 

— Šta buncaš o nekakvom gradu! začudjena će 
majka. A gdje si taj novac uzeo? 

— To mi je dao pater Gabriel, što sam ga dvorio 
kod mise, odgovorim majci. Da sbilja, malo da niesam 
vam zaboravio nešta kazati. 

— Šta opet? željno me zapitaju roditelji. 

— Pater Gabriel moli Vas, da odmah dodjete 
k njemu u župni stan. Rado bi Vas upoznati i kazat 
Vam, kada i kako bi me dovezli u njegov samostan. On 
će mi tamo badava dati stan i hranu, a ja ću polaziti 
višje škole, pak ću biti pater gvardian. 

Ova viest je dakako veoma iznenadila moje rodi- 
telje. Dapače s početka ne htjedoše.. Mi ni vjerovati, nu 
nakon duljega nagovaranja i prpovidanja osvjedočiše 
ge, da istinu govorim. 

. Odoše dakle patru gvardianu, koji je sbilja uvjerio, 
da me kao siromašna djaka prima u svoj samostan, 
gdje ću badava imati stan i hranu. Ujedno reko im, da 
me za tjedan dana dovezu u grad Boston. 

Oh da znate, koli željno očekivah taj posliednji 
dan, kad mi bude krenuti u grad. Ovih osam dana pro- 
lazilo mi tako sporo, kao duga godina. Medjutiem prošo 
i taj tjedan, a ja s majkom osvanuo u gradu B., gdje 
je upravo isti dan sajam bio. Oj da znate, kako se tada 
moga srdca silno dojmio gradski sjaj! U silnoj vrevi 
gradskoga svieta sasma sam se smutio i pred čarom du- 
čanskih izloga tako presenetio, kao da mi se pred očmi 
nebo otvorilo. Medjutiem ostavimo taj dojam. Došav dakle 
s majkom u grad B., ponajprije otidjosmo u samostan 
gospodinu patru gvardianu. 









Vriedni starac radostno me primio i pokazao so- 
bicu, gdje ću stanovati još s jednim djakom po imenu | 
Ivanom. Tude smjestih si mali sanduk i druge koje- 
kakve stvari. Odmah prvi dan, čim sam došao, upiše 
me sam pater gvardian u prvi gimnazialni razred. Prva 
dva dana, dok je majka sa mnom u gradu bila, bijah 
sretan i veseo, nu kad ona ode kući, nešto sam se malo 
snuždio. A kako i nebi, kad ni žive duše niesam po- 
znao u gradu do jedinoga patra Gabriela. Za tri, četiri 
dana kasnije, kad se već malko upoznah sa mojim sa- 
učenikom Ivanom, opet mi se razvedrilo lice i tužno 
srdce razveselilo. 

Istina je, da ja i moj Ivan niesmo u samostanu 
živjeli onako udobno i liepo, kako si to kod kuće po- 
mišljasmo. Mi smo bome morali raditi. Jutrom u pet 
satih, a višeputa i ranije, ustali smo pa učili do šeste 
ure a poslje toga ministrovali bi patrom do osam sati. 
Po dovršenom ministrovanju dao je pater gvardijan sva- 
komu po. jednu zemljičku i tiem odosmo u školu. Kad 
smo po predavanju došli kući, morali bi u refektoriju, 
gdje patri i fratri objeduju, stolove prostirati. Ali dobri 
pater Gabriel riešio nas toga posla samo zato, da se 
dovoljno možemo za popoldašnja predavanja pripraviti. 
Stolove su pako prostirali fratarski klerici. Kad je za- 
zvonilo podne, skupiše se svi patri i fratri u refektoriju, 
gdje su poslje obične molitve ,Benedicite“ blagovali a 
mi je djaci kod stola dvorili. Što je od objeda jela pre- 
ostalo, to je, po nalogu samoga gvardiana, bilo naše 
Zato si i sve ostanke stavljasmo na poseban stol u re- 
fektoriju. Razumieva se samo po sebi, da tuj bijaše do- 
brih i finih jestvina. Pošto su svi patri s objedom go- 
tovi bili i molitvu, koja počima sa ,deo gratias“ izmolili, 
objedovasmo mi djaci t. j. ja i moj drug Ivan. Naš 

objed bio sasma jednak s onim fratarskim samo se je 


| u tom razlikovao, što niesmo dobili vina, nu dobri gvar- | 

dian dao bi nam ipak svakoga četvrtka i svake nedjelje 
po čašu vina. 

Ta gvardianova privrženost i jubav prema nam 
"ne bijaše ostalim Franjevcem mila ni ugodna, ali šta 
će jadnici, kad nijedan pater ni frater ne smije proti 
gvardianovoj odredbi ni pisnuti. 

Poslje podne, kad smo se iz škole vratili, igrasmo 
se u samostanskom vrtu po jednu uru, a po tom učili 
smo u refektoriju. Tu smo donieli naše latinske vjež- 
benice, sjeli za stol kraj peći i prevadjali. si pojedine 
izreke, a pater Gabriel šetao bi tada amo tamo po du- 
gom refektoriju i pazio na nas, da nebi kod knjige za- 
driemali ili se u razgovor upustili. 

Dok smo dakle tako u refektoriju učili i prevadjali, 
nijedan od nas nebi nikada trebao riečnika; naš riečnik 
bijaše sam pater Gabriel. Takove rieči ne bijaše u ni- 
jednoj klasičnoj (latinskoj) knjizi, koje nebi naš gvar- 
dian razumio i prevesti znao na hrvatski jezik, jer valja 
znati, da je bio on i dobar latinski pjesnik. Zato smo 
i mi najbolji latinci bili u našem razredu. 

Medjutiem prispjela i pol sedma ura t. j. doba ve- 
čere. Mi smo i sada kao i o podne kod objeda patre i 
fratre dvorili, a kasnije sami večerali kod našega po- 
sebnoga stola u refektoriju. Poslje večere pako, kad se 
je već sve posudje opralo, stolovi pospremili i osam sati 
u tornju udarilo, zvonilo se na silentium t. j. na mir. 
I doista u jedan trenutak postade samostan niem kao 
niema raka. 

Na nijednom hodniku nije se više smio nitko po- 
kazati ni razgovarati. Svaki fratar morao je tada sam 
u svojoj celici (sobici) krunicu moliti, a gvardian sa 
ostalimi patri i klerici otišao bi na kor i tamo s njimi 
večernje molitve molio iz breviara. Mi djaci moradosmo 
takodjer u našoj sobici bogu se pomoliti i slobodno 


| učit se do desete ure. Po dovršenu koru razišli se patri | 

E isl u svoje sobice tiho kao miševi, a pater Gabriel, 
prije nego bi išao spavat, došao je u našu sobu, da vidi 
što radimo i da li smo se bogu pomolili. | 

To vam bijaše naš svagdanji rad i život u samo- 
stanu. Osim toga morali smo svake sriede i subote 
poslje škole pomesti sve samostanske hodnike. Kad su 
nadošli školski praznici, samostanski djaci niesu smieli 
kući radi ministrovanja i podvorbe. Ali naš pater Ga- 
briel pobrinuo se i tu za nas; on naime odredio tako, 
da sam ja bio kod kuće prvi mjesec praznika, a moj 
drug Ivan drugi mjesec. Toga svega, kako rekoh, niesu 
trpili ostali Franjevci, koji bi nas bili u žlici vode uto- 
pili, da su sano mogli. Na sve moguće načine ogova- 
rali su nas i ocrnjivali pred gvardianom, ali sav trud 
bijaše im uzalud; mi smo uvjek dobili pravdu. Fratri 
su dakako gvardianovoj odsudi morali biti pokorni, jer 
ako gvardian reče svomu fratru, neka ružu vrškom za- 
sadi u zemlju a koren joj okrene u zrak, to fratar 
mora radi pokornosti odmah učiniti. 

Medjutiem Franjevci ne samo da su mrzili nas 
djake nego i gvardiana Gabriela, koji je strogo pazio 
na to, da se svi njegovi patri i fratri drže svojih re- 
gula. Tako na primjer za njegova gvardianovanja nije 
nijedan pater smio imati kod sebe više novaca, do samo 
nekoliko novčića za papir, tintu, pero ili konac. Što 
bi koji dobio za mise, to je morao dati gvardianu u 
spremu. To bijaše i posve u redu, jer sve odielo, od 
glave do pete, dobivaše svaki pater i frater od samo- 
stana badava, pak na što dakle trebao bi novaca. Osim 
toga nijedan pater ni frater nebi smio pred Gabriela 
doči bez korone na glavi i bez sandala na noguh, jer 
čizme nosili su samo onda, kad bi kud daleko izvan 
grada putovali. Ove pako čizme niesu za boga smjele 
škripati ni od viksa se svietiti, nego ribjom masti 


| dobro namazane biti. X | 

je svaki habet (crna fratarska haljina) biti od prostoga 
i debeloga sukna. Na habetu nije nitko smio džepa 
imati o bokovih nego. izpod pazduha, gdje je stajala 
burmutica. Rubac za nos metali bi fratri u širok rukav, 
a naočale straga u kapuc, koji je morao tako visok 
biti, da pokrije zatiljak. Ključić i lanac od ure ili biela 
košulja nije za boga smjela viriti izpod habeta; to sve 
morao je zastirati visoki crni ovratnik. Nijedan frater 
ni pater nebi smio kod kuće ni u gradu nositi šešira, 
nego svoju kapicu maksencius zvanu. Biela korda, ko- 
jom se fratri opasuju, bijaše kao uže debela. Napokon 
najstrože kaznio bi Gabriel onoga, koji bi se usudio 
glavu si namazati kakovim mirisnim uljem. 

Radi toga svega mrzili su fratri svoga gvardiana, 
a s njim i nas siromašne djake. U ostalom nije nam 
ništa stalo do njihovoga prezira, dok živi naš zaštitnik 
pater Gabriel. Medjutiem i tomu je gospodstvu skoro 
došao kraj i konac. Pune tri godine proživismo u sa- 
mostanu i svršismo tri gimnazialna razreda, a početkom . 
četvrte godine stigla nas velika nesreća — umro nam 
naš dobri gospodar gvardian Gabriel. To bijaše po nas 
strašan udarac. Kao malena djeca plakasmo za našim 
gvardianom, a kako i nebi, kad smo izgubili svoga mi- 
loga zagovornika i branitelja. Nekoji Franjevci, nepri- 
jatelji pokojnikovi; već nam unapred proricahu, kako 
će od sada s nami postupati. Osobito se u tom odlikovao 
fratarski kuhač Konrad, koj nam je odmah po smrti 
Gabrielovoj zabranio u refektoriju objedovati. Refektorij 
je, reče on, samo za patre i fratre, a djaci neka se 
zadovolje tiem, što mogu sa slugami kod istoga stola 
blagovati. jer i onako sve im se samo s milosrdja daje. 
Pomislite, kolika to bijaše za nas promiena! Prije nam 
fratar ni rieči nije smio kazati, a sada nam evo zapo- 
viedati stade. Pritužit pako niesmo se imali komu, "2 

nas je sve mrzilo i priekim okom gledalo radi pokoj- 
noga Gabriela. Nije nam dakle bilo druge, nego bogu 
se molit, da nam skoro dodje novi gvardian, po srdcu 
i ćudi pravi zamienik pokojnoga patra Gabriela. 


JI. 


Jeste li vidjeli patra malena debela i krupna tiela, 
na kom počivaše neobična velika glava, pokrivena cr- 
nom kosom ? 

Jeste li vidjeli kako mu se izpod: mrka čela kao 
munja kriese crne oči i kao kuhan rak tubast mu se 
crveni nos? | 

Jeste li napokon čuli pripoviedati o nekom male- 
nom patru, koji je punih osam dana mogao dan i noć 
vino piti, a ipak pijan nije bio? | | 

Kako nebi, odgovorit će mi mnogi gradjanin gra- 

da Bostona, ta to bijaše pater gvardian Didak, na- 
sliednik pokojnoga Gabriela. 
DA, i pravo će reći; Didak bijaše nasliednikom 
patra Gabriela, ali ne po srcu i ćudi nego samo po 
časti. Toj nepobitnoj istini najbolji smo svjedoci ja i 
moj saučenik Ivan. 

Mnogi čitatelj možda će mi i zamjeriti što sam u 
prvom dielu toliko iztaknuo dobrotu gvardiana Gabriela, 
jer on i onako u toj pripoviedki ne ima velike uloge, 
ali to sam učinio zato, da bolje predočim patra Didaka 
i samostanski život za njegova gvardianovanja. 

Tužno vam bijaše to gvardianovanje po nas djake, 
tažno kao tužna godina. Propale su naše pravice, uni- 
štii se zakoni naše slobode i mi bijasmo pravi fratarski 
robovi. Pred gvardianom morao je izgubiti pravdu ne- 
dužan djak, samo zato, da se fratarska čast obrani i 
fratar nevin ostane. Odmah čim je gvardianom postao 
pater Didak, promenio se način našega života neobič- 


| nom brzinom. Prije smo u jutro samo ministrovali, a | 

Pana smo još uz to morali čistiti sobe nekojim patrom. 
Žemlje niesmo više dobivali za zajutrak, jer je Didak 
reko, da žemlje niesu za djake, oni moraju u školu na 
tašte ići, da budu bistriji i pametniji. Kad smo o podne 
došli iz škole, niesmo imali časa pripravit se za popol- 
dašnja predavanja; sad smo mi u refektoriju morali 
stolove prostirati skupa sa fratarskimi klerici. 

Kod objeda dvorismo mi kao i prije, ali samo 
s tom opazkom, da su nas sada za kakovu god malu 
pogrešku kod dvorbe grozno opsovali surovi fratri na- 
dievajuć nam različita nepristojna imena. Što je jestvina 
preostalo od objeda, toga mi niesmo više dobivali, tiem 
je sada fratarski kuhač častio sluge i svoje mačke. Mi 
dobivasmo za objed mučnjak (t. j. u -kropu zakuhano 
kukuruzno brašno), tanjur kisela zelja i komadić crnoga 
kruha. Objedovasmo pako u kuhinji kod posebnoga 
stola, koga su fratri posprdno nazvali ,mensa honora- 
bilis“. 

Poslje toga kukavnoga objeda moradosmo ja i moj 
drug Ivan oprati sve posudje, a bahati kuhač Konrad 
sjedio dotle kraj svoga stola u kuhinji, pio crnu kafu 
i pušio iz čibuka rugajuć nam se svojimi prostimi do- 
mišljaji. Mi smo dakako morali šutiti kao zid. Bolila 
nas duša, kipilo nam srdce od jada, ali šta ćemo siro- 
masi, kad i gvardian bijaše isto takov čovjek. Kad 
smo poslje podne u četiri sata došli iz škole, smjesta 
bi nas proćerao koji fratar pometat one duge samo- 
ntanske hodnike. To smo sada svaki dan raditi mo- 
rali odmah: poslje škole, a prije, za patra Gabriela, 
samo sriedom i subotom. Ako bi koji slučajno malko 
zakasnio k tomu poslu, nije dobio večere. Dok smo 
dakle te nesretne hodnike pomeli, već je došla i doba, 
da pokrivamo stolove za večeru. Fratarska večera bi- 
jaše sjajna i gospodska, a naša kao zatvorenika u Le- 


| poglavi; dobismo opet tanjur kisela zelja i komadić | 

crna kruha. Tek poslje toga, kad smo sve stolove po- 
spremili i posudje oprali, odosmo učit u našu malu so 
bicu. U jesen i ljeto dalo se tuj učiti, ali kad je zima 
nastala, mučno nam je bilo uz knjigu sjediti. A kako 
i nebi, kad nam je kroz razbite prozore ljuti sjever 
duvao i sniežzne pahuljice u sobicu nosio. U koliko se 
dalo zaliepismo si okna debelim risaćim papirom, ali šta 
to prudi, kad u sobi nije peći. Onu peć, što nam ju 
sazidao pokojni Gabriel, do temelja je dao srušiti gvar- 
dian Didak, jer se je bojao, da mu nebi drva krali i 
potajno si peć ložili. Za mlade ljude nije topla soba, 
često bi nam gvardian reko, vi ćete danas sutra sigur- 
no postati kakova pišiva gospoda, pak zato vam škodit 
“neće, ako sada pokušate šta je zlo na svietu. Tako bi 
nam odgovorio Didak, kad smo se potužili, da uz naj- 
bolju volju ne možemo učiti u zdenoj sobi. Taj naš 
kukavn život pripoviedasmo često puta našim saučeni- 
kom. Jedni se našoj nevolji smijahu, a drugi, koji su 
meka srdca bili, donašahu nam svako jutro u školu po 
jednu žemljićku. 

Tako življasmo mi siromašni djaci pod gvardian- 
stvom patra Didaka, dočim ostali patri i fratri upravo 
se preporodiše. Regule sv. Franje zaspale su u njiho- 
vom samostanu. Jedini siromašni klerici morali su se 
strogo držati svojih regula, koje bi svaki.fratarski kle- 
rik, koncem prve godine samostanskoga si djakovanja, 
klečeć na pamet govorio u refektoriju pred svimi patri. 

To sve dakle, što u regulah bijaše, vriedilo je 
samo za klerike, a ostali patri i fratri sasma se odre- 
koše tih svojih zakona. Sandale i maksenciuše zamie- 
niše liepimi  čizmami na škrip i finimi šeširi. Habete 
stadoše nositi od fina pervien sukna sa džepovi o boku 
i bez visokih kapuca. Debele korde zamieniše tankimi, 
a izpod habeta na ruci i oko vrata virila im sada liepa 


| biela košulja. Zlatni lančići od ure sjali im na grudih | 

više nijedan Franjevac nositi o boku, nego kratke i 
drobne, na kojih bi visio ili zlatni križ ili zlatna ko- 
lajna. U ostalom mnogi od njih, koji se više svoga 
reda stidili, ne imadoše nikakovih brojanica. Korone na 
glavi ne dadoše si od sada brijaču izrezavat, jer se to 
s finim šeširom nebi slagalo a niti se kosa dala po 
modi čečljati i mirisavim uljem mazati. 

Prije, za pokojnoga Gabriela, moljahu patri na koru: 
iz breviara svoje hore svaki dan u 6 sati s jutra, poslje 
objeda u 2 sata i na večer u 8 sati, dočim sada mo- 
rali su to činiti samo klerici. Drugi patri i fratri, osim 
kuhača i magistra, razidjoše se širom grada kao ra- 
kova djeca. 

Kuhač je dakako prije podne bio kod kuće radi 
objeda, a magister (učitelj fratarski) radi svojih klerika. 
Poslje podne, kad smo mi djaci već sve posudje oprali 
i očistili, odoše klerici na vrt radit, a fratri razi- 
djoše se koje kuda. 

A gdje su gospoda patri, zapitat će me jačih 
Zar su valjda na koru breviar molili po objedu? Bože 
sačuvaj! Izvolite pogledati u fratarski refektorij, pak 

.ćete vidjeti kako se breviar moli. Eno ih kako pri du- 
gom stolu sjede uz pune čase staroga vina i kao Turci 
puše iz dugih šemničkih lula. Na čelu stola vidi se 
gvardian Didak, a dalje sami patri pomiešani s nekoli- 
cinom civilista. To vam bijahu najbolji prijatelji Dida: 
kovi. Do toga pako prijateljstva mogao je samo onaj 
doči, koji je doktorat položio iz pila i to na sliedeći 
način. Takov doktorant morao bi ponajprije za svaku 
zdravicu, koja se tečajem objeda nazdravila, punu čašu 

| suhoga vina izpiti. Valja znati, da je takova čaša dr- 
| žala upravo polovicu litra. Svaki pater, počamši od 
gvardiana, reko bi po jednu kakovugod zdravicu, a 


| doktorand ju morao popratiti punom čašom. Kolikogod | 

dakle bijaše gostova, toliko bi čaša izpio. Najmanje 
pako moralo je biti deset prisutnih osoba, koje zastu- 
pahu profesorsku komisiju. | 

Kad su se tako sve zdravice obredale i objed do- 
vršio, kuhač bi donio na stol crnu kafu, a gvardian 
Didak veliku bocu od dva litra, koja imadjaše oblik za- 
gorske čizme. Tu čizmu napunio bi Dadak vinom i uz 
veliki govor predao dotičnomu doktorantu, koji ju naj 
više na dva dušaka do dna morao izkapiti. Poslje toga 
čitao mu kojigod pater cielu večernicu o samom vinu. 
To vam bijahu litanije sastavljene na način litanija 
svih svetih, t. j. tuj su se svi mogući momenti .nava- 
djali od kojih neka vino oslobodi i čuva novoimenova- 
noga doktora. Tako na primjer pater je reko: Od crve- 
na nosa, a doktorat mu odgovorio: oslobodi /me vino. 
Ciela večernica svršila se pjesmom: Svet i presveti, 
vino je v kleti. Po tom jošte morao bi doktorant pred 
slavnom komisijom tri puta gore i dole proči po refek- 
toriju i to tako ravno i upravno, kao da nije vina ni 
kušao. Tiem dakle bude promoviran novi doktor po 
predsjedniku Didaku. Kadgod bi se takov čin obavljao, 
pilo se i pušilo u refektoriju od objeda do p6 noći. Ra- 
zumieva se samo po sebi, da im razgovori bijahu viso- 
ki i učeni, a kako i nebi, kad su svi redomice sami dok- 
tori bili. Tako su gospoda patri radili svaki dan poslje 
podne. Dakako da uz takov život bijaše se patrom 
mučno jutrom ustajati, a osobito gvardianu Didaku, 
koga su često sa prijatelji njegovimi iz refektorija pie- 
tlovi sproveli svojim jutarnjim kukuriekom. S toga su 
patri muogu i mnogu plačenu misu prospali i pobožan 
puk iz crkve pustili bez izpoviedi. Ako i bi se kada- 
god koji mamuran pater sa debelimi naočali slučajno 
doturao u crkvu .medj puk, to je tako gadnim i prostim 
načinom izpoviedao taj siromašni narod, da bi mu se 


smjesta bilo moralo oduzeti pravo izpoviedanja. 

Taj isti bostonski samostan imade vam svoj veliki 


“imetak koje u gotovom novcu, koje u obveznicah ili 
razteretnicah. Ali pater Didak nije poznao drugoga 
imetka nego onaj u gotovom novcu. To vam bijahu 
same srebrne škude, koje je gvardian uvjek u svojoj 
kesi nosio i svojim prijateljem pokazivao, kako je to- 
bože on bogat čovjek. O razteretnicah pako i obvezni- 
cah samostanskih ne znadjaše gvardian ino, nego samo 
to, da zbilja njegov samostan takove papire negdje 
imade. Na koga su obveznice glasile, pod kojim su 
brojem razteretnice bile i da li su se možda več iz- 
vukle, toga svega nije znao gvardian niti se ikada zato 
brinio. Ovaj posao obavljaše mu jedan njegov prijatelj 
civilista. Taj čovjek dizao mu kamate na obveznice, 
nosio novce na razteretne kupone, jednom rieči, taj mu 

je prijatelj sve samostanske račune točno vodio. Gvar- 
dian dakle bijaše sasma bez posla. Kad bi prije podne 
oko deset sati svoju misu odčitao, otišo bi u gostionu 





s kojim patrom ili prijateljem na pet šest čaša piva. 
To mu bijaše sav posao prije podne, a poslje podne 
promovirao bi opet kakvoga novoga doktora. 

Kad mi siromašni djaci i samostanski klerici vi- 
djesmo , kako razkalaženo živu ostali patri i fratri, na- 
umismo i mi na neki način život si poboljšati. Klerici 
objedovahu i večerahu zajedno sa patri u refektoriju, 
pak zato im do hrane nije toliko stalo, koliko do 
onoga staroga vina, koje su samo patri poslje objeda 
pili kao poculum caritatis. Mi pako djaci razmiš- 
ljasmo na sve načine, kako bi došli do slaninskoga 
mesa i bieloga kruha, jer mesa nijesmo nikada dobili, 
osim na božić, uskrs i duhove, inače uvjek samo muć- 
njak, kiselo zelje, grah i crni kruh. Pripomenut mi je 
jošte i to, da kadgod u ljetu dobivasmo u istinu pe- 
čenku, ali to ne bijaše jelo za ljude. Čujte kakovo to 


bje meso! 








U Turopoljibah bijaše običaj, da je svaki gazda, 
kad mu se prvi put koja krava otelila, darovao boston- 
skim patrom ono prvo tele. Tako se fratri u kratko 
vrieme domogli punu staju telića, buduć pako ne bijaše 
im moguće svu telad hraniti, poklaše nekoliko tieh pr- 
vienaca. Svu ovu teletinu objesili su fratri na tavan u 
dim, da se pomalo suši i da ju danomice troše, ali ne 
za djake nego za patre i fratre. 

Medjutiem kad je osvanulo ljeto i dani su nastali | 
vrući, ocrvivila se sva preostala teletina na samostan- 
skom tavanu. Toga mesa ne htjedoše jesti patri ni fratri. 
Komu če dakle pripasti ta pečenka? A komu drugomu 
nego nam siromašnim djakom; meni i mojemu drugu 

Ivanu, Stoga nam nebudi zamjereno, što smo odlučili 
patru vikaru (t. j. ključaru) krasti šunke i kruh. Način, 
kojim smo do svega toga došli, ne bijaše dakako naj- 
ljepši, ali nam siromašnim gladnim djakom ne može se 
ipak ta kradja upisati u tolik grieh, kao razkalašeni 
život ondašnjih samostanaca. 

Nu prije, nego počmem o tom govoriti, predočit 
vam moram tadanjega samostanskoga vikara patra Hi- 
polita. To vam bijaše čovjek od kojih četrdeset godina, 
visoka stasa, suha i blieda lica a orlova nosa. Inače bi- 
jaše to pater poštenjak i dobra srdca. Nas siromašne 
djake nije on jedini mrzio, dapače gdje bi mogao, za- 
govarao nas pred gvardianom Didakom. Vikar Hipolit 
uvidjavaše takodjer, da Didakovo gvardianstvo, kao i 
život ostalih samostanaca, ne valja ništa, i da ne vodi 
Franjevce do nikakove slave, ali je ipak uvjek pokorno 
šutio veleć: ,,Svako je poglavarstvo od boga dano.“ 
Jednom rieči, pater Hipolit držao se jedini svoga bre- 
viara i reda, a tiem više, što bijaše još uz vikarstvo i 

magistrom fratarskih klerika. 

Medjutiem ta sva dobrota vikara Hipolita nebi nam 
ništa pomogla bila pri našoj nakani, a da ga nije bog 

| obdario još jednim osobitim svojstvom. Naš Hipolit bi- 





























jaše vam mali smušenjak i zaboravljivac. Što je danas 
u večer kud metnuo, sutra u jutro nebi toga tako dugo 
našao, dok se slučajno nije na to gdjegod namierio. , 
Zato ga klerici neprestano varahu u školi; jer bi uviek 
rado zaboravio, što je klerikom tumačio i za lekciju 
dao. Kraj takova dakle čovjeka bijaše nam posve lako 
izvadjati naše namiere i namišljaje. Osim toga pripo- 
menut mi je jošte i to, da je frater Konrad pokraj 
svojih mačaka imao još i dva liepa lovna psa, koji su 
često ulazili u crkvu i refektorij. 

Prodjimo dakle na odluke o poboljšanju našega 
djačkoga života u samostanu. Prije svega sazvasmo 
skupštinu, u kojoj smo bila mi dva, ja i moj drug Ivan 
te četiri fratarska klerika, od kojih bijaše najprevrtlji- 
viji i najbolji nam prijatelj klerik Franjo. Skupština se 
dakle tajno sastade u našoj djačkoj sobici, i nakon po- 
duljega viećanja izrekoh ja ovaj zaključni govor: 

Slavna skupštino! 

Veli se, tko radi neka i jede. 'To je, gospodo, ne- 
pobitna istina, koje se mora svaki gospodar strogo držati. 
Pak u istinu svaki pošten gazda, kad vidi, da mu je 
družina marljiva i da radi, ne krati joj zaslužena zalo- 
gaja, samo naš pater gvardian neće se toga držati s ob- 
zirom na nas. Mi samostanski klerici i djaci radimo od 
rana jutra do kasne večeri, pak ipak ne dobivamo one 
hrane, koju: si svaki dan krvavo zaslužujemo. Vi, gos- 
podo klerici, doista dobivate objed kao i ostali patri, 
ali vam je ipak krivnja nanesena tiem, što vam gvardian 
uzkratio vino. Prije ste kod objeda dobivali stari sajtlek 
vina, a sada litar vode. Mi pako djaci objedovasmo 
prije, kako i sami znate, u refektoriju i dobivasmo ista | 
jela, koja i patri; a sada gospodo, eto nas u kuhinji 
kod mense honorabilis, gdje se dan na dan hranimo 


mučnjakom, grahom i kiselim zeljem. | 

| S toga mislim gospodo, da neće biti nikakove gre- 


hote, ako se u toj nevolji pomognemo sami, t. j. ako 
gi mniolini način, kojim bi se do mesa, kruh i vina 
moglo doći. 

Ja sam, gospodo, već dugo i dugo razmišljao o tom, 
ali ipak mi nije sve do danas palo na pamet, kako bi 
mogli do rečenih stvari doći. | 

Evo čujte, čemu sam se danas domislio! Mi znamo, 
gospodo, da je naš pater vikar mali smušenjak, da preko 
noći zaboravi, što je jučer rekao i šta je gdje ostavio. 
Znamo, gospodo, i to, da vikar Hipolit stavlja ključeve 
od pivnice straga u svoj kapuc. Po tom dakle sudim, 
da nebi bilo baš težko doči do ključa od pivnice, samo 
ako bi se oprezno radilo. Ja gospodo, mnijem, da bi se 
taj čin imao evo ovako obaviti: 

Kad se u osam sati na večer ugase u refektoriju 
svieće i vi se, gospodo, klečeć sa ostalimi patri bogu 
molite, tad vikar Hipolit obično kleči straga kraj peći. 
Njemu dakle iza ledjah morao bi kleknuti jedan od gos- 
pode klerika, pak mu liepo s tiha uzeti ključ iz kapuca. 
A kad poslje molitve izadjete iz refektorija, ja ću vas 
pričekati gore na vašem hodniku, da mi ključ od pivnice 
predadete. A dalje bit će moja briga, kako da vino iz 
pivnice donesem. Ja ću, gospodo, oko devete ili pol 
desete ure, kad u refektoriju najbolje pije Didak sa 
svojimi prijatelji i kad kuhač ode već spavat, tiho otvo- 
riti pivnicu i moj baril od pet polića napuniti vinom. 
Evo tako imat ćemo vina svaki dan posve dosta. Na- 
miće nam se jošte pitanje, kako da taj ključ vratimo 
vikaru Hipolitu, a da on ni ne posumnja, da je ključ 
kod nas bio? U ostalom i tomu je lahko pomoći. Ja 
ću rano u jutro, kad vikaru Hipolitu donesem pred vrata 
očišćene čizme, podleknuti mu ključ ili na onaj prozor 
pred njegovom sobicom ;li u refektoriju na stol kraj 


| peći, t. j. tamo gdje u večer bogu se moli. Vidit ćete, | 

gospodo, kako će smušenjak vikar misliti, da je a“ 
ondje ključ ostavio, kamo sam ga ja metnuo. 

— Živio! Živio kliknuše mi svi članovi skupštine. 
Dobro si zamislio, živio! 

Na to ustane klerik Franjo i obeća nam, da će on 
Prvi taj orijaški čin izvesti odmah isti dan u večer. 

Poslje toga upitam ja kao podpredsjednik slavnu 
skupštinu, kako da dodjemo do mesa, sira ili bieloga 
kruha. 

O tom pitanju viećalo se dosta dugo i govorilo svašta, 
ali sve skupa ne bijaše ništa vriedno, dok napokon klerik 
Franjo ne progovori nam po prilici ovako: 

Slavna skupštino! 

Vrlo se dobro dosjetio moj predgovornik, kako ćemo 
od sada do pivničnoga. ključa doći i slabo si tielo dobrim 
starim viuom kriepiti. Buduć pako da se ne da vino piti 
na gladan i tašt želudac, valja nam, kako rekosmo, sa- 
brati pamet te izmisliti način, kako da do mesa i kruha 
dodjemo. Ja sam, gospodo, takodjer o tom mozgao i 
mislio, dok napokon ne dodjoh i do te tajne. 

Poznato vam je, gospodo, da Turopoljci nose fra- 
trom na dar osim telića i šunke i sir i maslac. Taj 
prikaz svaki seljak obično metne na veliki oltar kraj 
jastuka, gdje ostane višeput do noći. Poslije objeda 
nije kako znamo, ni žive duše u crkvi. U to doba 
otići će jedan od nas klerika u crkvu, uzet s oltara 
šunku ili sir, to zamotat u svoju ruketu i doniet u 
djačku sobu. Ako bi ga slučajno na hodniku sastao 
Hipolit ili koji drugi pater i zapitao ga, šta nosi, neka 
mu reče, da si je u sakristiji ruketu zaboravio. 

— Ali što će na to reći oni patri, koji su čitajuć 
misu vidjeli dar na oltaru, uleti Franju u rieč moj 
drug Ivan. 

— I tomu je lahko pomoći, odvrati Franjo. Znano 


| Vam je, gospodo, da naš kuhač Konrad ima dva lovna | 
| | 98 





! psa, koja se cio dan tepu po cielom samostanu. Riedko 


je koji dan, kad je sakrista ili mi ne moramo iz crkve 
tjerati. Mislim pak da u crkvu dolaze zato, što im 
mirišu šunke na oltaru. S toga, gospodo, ako bi koji 
pater kada primietio, da je kod mise vidio šunku na 
oltaru, a poslje podne da je iste ne stalo, mi ćemo jedno- - 
glasno okriviti kuhačeve pse. Reći ćemo, da smo je u 
hodniku našli, gdje se darovanom šunkom goste. 

— To je sve dobro i dosjetljivo, pridodam ja, ali 
će patri i kuhač pitati u tom slučaju, gdje su kosti od 
pojedene šunke. 

— Za to me ne boli glava, odgovori Franjo, pa- 
zite samo što ću vam sada reći. 

| Kad koji od nas klerika donese šunku -iz crkve 
ovamo u sobu, ima ju odmah razrezati na komadiće i 
u stolnu ladicu ju sakriti, a na kosti morat će malko 
mesa ostaviti i tako ga prsti raztrgati, kao da su ga 
kuhačevi psi zubmi nagrdili. Takove kosti neka se onda 
razbacaju po onom hodniku, što iznutra vodi u crkvu. 

— Živio Franjo! zaviknusmo pljeskajuć rukama. 
Nije se Franjo bogme pod vrbom rodio, znade se i on 
nečemu dosjetiti. Živio! 

— Molim, gospodo, opet ću ja kao predsjednik. 
Sada dakle znamo, kako nam je moguće do vina i 
mesa, ali nam poznato nije, kako da se bieloga kruha 
domognemo Kruh je tu vrlo potrebit, jer bez kruha 
neda se jesti slana šunka ni dobar turopoljski maslac. 

— Ne bojte se, gospodo, odgovori drugi mali kle- 
rik po imenu Mauricij, to će biti moja briga. Ja sam, 
kako i sami znate, pekarski sin, nastavi Mauricij. Kao 
takov vidio sam svaki dan kako se kruh miesi, a na- 
pokon, kad bijah jači, dadoh se i sam na taj posao. 
To dakako bijaše mojemu otcu vrlo drago, ali majka 
ne htjede se tiem složiti. Njoj dakle za volju morao 
sam u gimnaziju, nu ipak i kano gimnazijalac često 








sam otcu i njegovim djetičem pomogao kruh omiesiti i 
peć naložiti. Tako sam ja, gospodo, svršiv nižu gimna- 
ziju, ujedno bio izučenim kalfom pekarije. | 

To sve dobro vam znade naš kuhač frater Konrad, 
pak zato me svaki tjedan rado zove k sebi u kuhinju, 
da mu pomognem kruh omiesiti. U nas pako kruh se 
peče samo poslje podne, prije podne nikada, jer je tada 
zabavljen Konrad kuhanjem objeda. A poznato vam je, 
da je svaki dan poslje podne naš frater Konrad pijan 
kao tuba i da spava u svojoj celici kao panj. Tad ja 
sam mjesto njega kruh omiesim i izpečem. U takovoj 

. okolnosti neće mi, gospodo, biti težko dva tri hljeba 
više izpeći i u djačku je sobu donieti. Za to vam go- 
spodo tvrdo obečajem, da uz meso i vino neće nam 
manjkati ni kruha. 

— Živio naš pekar! opet ćemo svi jednoglasno na- 
šemu malomu Mauriciju. Samo neka se drži svoje rieči 
i svoga obečanja. 

Poslje toga razgovarasmo se dugo jošte, o koje- 
čem, dok napokon ne dodje doba, da sa klerici stolove 
u refektoriju pokrivamo. | 

Tude smo doznali, da će se baš isti poslje podne 
kruh peći, jer ga je za objed jedva dostalo. 

To bijaše po nas djake veliko veselje, jer smo već 
unapred znali, da ćemo večerati svježi bieli kruh. 

I ne prevarismo se u nadi; poslje podne peko je 
kruh naš Mauricij, a kuhač Konrad pijan kao top spa- 
vao je u svojoj sobici. 

Medjutiem dodje večera i doba večernje molitve, 
t. J. onaj kobni časak, kad će klerik Franjo prvi iz- 
vesti orijaško djelo — ukrasti vikaru FHipolitu ključ iz 
kapuca. Ja sam ga već čekao u prvom katu na hod- 
niku — čini mi se — upravo pod urom. Na hodniku 
pako bijaše tamno kao u rogu, jer su klerici, iduć na 


| molitvu s gornjega kata u prizemni refektorij, (to bi- 

jaše obično u zimi) morali ugasiti svjetiljke u svojem 
hodniku, da se tiem nešta ulja prištedi. A kad su mo- 
litvu dovršili te se iz refektorija vraćali u svoje celice, 
svietili bi si nekakovimi lampami od papira. 
= Tu dakle u hodniku stajao sam malo ne četvrt 
sata. Najedanput začuh, da se na refektoriju otvore vrata. 

Evo! sad idu klerici, pomislih u sebi i otidjoh izpod ure 
do stuba, da im tobože na susret dodjem. Spomenuti 
mi je jošte i to, da sam u ruci imao pun rubac liepih 
jabuka, što sam kleriku Mauriciju za njegove novce na 
trgu kupio. Buduć pako da niesam imao sgode prije 
mu te jabuke predati, donesoh je sada na hodnik. Držeć 
dakle te jabuke u ruci upoznah po glasu, da to gore 
ne idu još klerici, nego magister Hipolit sa nekim ne- 
poznatim čovjekom. | 

Što ću ja sada, pomislih u strahu. Hipolit će me 
pitati, šta u tom hodniku u večer tražim, a ja neznam 
što bi mu odgovorio. Ako mu rečem, da sam za Mau- 
ricija jabuke kupio, već unapred znam, da će siroma 
klerik velikih neprilika imati, jer pod magistrom Hipo- 
litom nije ni jedan klerik smio kod sebe imati ni krajcara. 

Kud ću ja dakle sada, da sebe i Mauricija nepri- 
like riešim? Ej nije bilo druge, nego s jabukami sakrit 
se u magistrovu peć, gdje se jošte ložilo nije, jer bijaše 
mjesec listopad. Peć bijaše dosta duga i puna staroga 
pepala, ali to me ništa nije smetalo. Duljinom tiela 
legoh s jabukami u peć zatvoriv za sobom željezna vrata 
od ušća. 

Jedva sam u pepelu disao a i kašalj me već stao 
napinjati, ali ja ga junački suzdržavah sve u nadi, da 
ću se tako neprilike izbaviti. U to dodje na hodnik i 
magister Hipolit sa onim nepoznatim čovjekom, a to 
vam bijaše — u koliko sam mogao po glasu prepo- 
znati — naš samostanski pečar, koga je gore doveo 
pater Hipolit, da mu peć pregleda i popravi. Mili bože 

ali sam bio u strahu, kad sam čuo magistra, gdje je | 


pred peć doveo pečara i rekao mu: evo to je ta moja 
peć, koju ćete vi sada pregledati i sutra ju popraviti. 
Na ove rieči prodjoše me trnci i polije me znoj što od 
srama, što od straha. Što će biti, ako magister otvori 
pećna vrata? Bolje bi bilo, mišljah u EPI da sam 
vani na hodniku ostao. 

Medjutiem reče pater Hipolit pečaru: 

— Izvolite gospodine majstore peć iznutra pregle- 
dati; evo baš imam svieću pri ruci, da vam malko po- 
svietim. : 

— Nije potrebno, odvrati mu pečar. Sutra, kad 
dodjem ovamo sa mojimi djetići, pregledat ćemo peć iz 
vana i iznutra. Sad mi je dosta, da znam gdje stoji 
ta peć. 

Sam bog iz tebe govori, mišljah ja u pepelu ležeć, 
Taj čovjek sbilja kao da sluti, da bi se nešta dogoditi 
moralo, ako otvori vrata. Hvala bogu i tomu pečaru, 
ipak će se dobro i ta nesgoda avršiti. | 

Dok sam ja tako u peći promišljavao, nije Hipo- 
litu vrag dao mira; on otvori ona gvozdena vrata i 
opazi odmah, da nečije noge iz peći vire. 

— Zatvorite vrata, gospodine magistre, reče mu 
pečar. Zatvorite, to je nekakov tat došao u samostan, 
da nočju koga ubije i okrade. 

— Neću zatvarati u ime božje, odvrati magister i 
zapita: tko si božji u toj peći? Javi se odmah ako 
hoćeš živ ostati. 

Nu ja sam već u peći sasma odrvenio od straha, 
te niesam mogao ni rieči izustiti. 

— Tko si božji? opet će magister, a pečar, 
bojeć se toga razbojnika u pepelu, pobježe od peći 
na stube. | 

— Ništa, ništa, pater magister, ja sam u peći. 


Jedva mu gl ovoRih drkčućim glasom. | 

| Magister me dakako odmah prepoznao po glasu i | 


za noge izvukao iz peći. O da ste me vidjeli kakov 
sam bio! Sav u čadjah i pepelu kao dimnjičar, a od 
stida udarala mi krv u lice. | 

— Šta radiš u toj peći? upita me ljutito magister. 
Zar si poludio! A šta imaš u tom rubcu? | 

— Jabuke, odgovorim mu sasma tiho. . 

— Pak što si s po. radio u peći, opet će 
Hipolit. 

— Hotio sam je u peć spraviti, brzo se dosjetim. 

— Zašto baš u peć? Ta ti imaš u svojoj sobici 
malu ladicu, pak si u nju mogao jabuke metnuti. 
= — Ja sam u ladici imao mnogo jabuka, odgovorim 
mu dosjetljivo, nu jer mi je ladica bez ključanice, po- 
krali su mi sluge malo ne sve jabuke, samo ovo neko- 
liko ih jošte mi je preostalo. Zato mi ne zamjerite, što 
sam pred tati hotio si tih nekoliko jabučica u peć 
sakriti. 

— Daj meni te jabuke, reče magister Hipolit, ja 
ću ti je u svoju sobu spraviti, pa kad ti se ih pohtjede, 
dodji samo k meni. 

Velikim veseljem predadoh Hipolitu jabuke, da mi 
je čuva, i premda nebijahu moje, ipak mi nije do njih 
mnogo stalo, jer da se niesam u onaj trenutak laži do- 
sjetio, bio bi sbog jabuka karenciju dobio. Po tom 
odoh ja dole u našu djačku sobicu, da se od pepela i 
čadja očistim, dočim je gore na hodniku Hipolit ostao 
s pečarom razgledavajuć stare i razpucane peći. 

Dok sam se tako u sobi čistio i umivao, vrati se 
i Hipolit s pečarom sa gornjega hodnika. Pečar je da- 
kako otišao kući, a magister Hipolit u refektorij, gdje 
je tek sada s klerici večernju molitvu započeo. Ja sam 
sve to dobro čuo, i kad sam se na brzu ruku malko 
očistio, otidjoh ii na dolnji hodnik, da klerika Franju 


| pričekam. Ako bi me bio na novo Hipolit na hodniku | 

našao i pitao, šta tražim, nakanih mu odgovoriti, da 
sam nož izgubio. 

Nije dugo postojalo vrieme, kad evo otvore se 
vrata od refektorija i klerici izadju napolje. Videć ja 
već s daleka, da magister s njimi ne ide, veselo skočim 
klerikom na susret. I niesam se badava poveselio; Fra- 
njo je u istinu ukrao Hipolitu ključ iz kapuca i predao 
ga meni, da vina iz pivnice donesem. Ujedno mi tada 
rekao i klerik Mauricij, da je već dva hljeba kruha 
sakrio pod moju postelj. Ja pako naložim klerikom, da 
gore u svojoj školi priprave svieće i prozore svojimi 
habeti zastru, tamo bo će danas biti prva naša zabava. 
To smo mogli vrlo lahko učiniti s toga, što magistrova 
soba bijaše daleko na protivnom uglu od škole, odakle 
se do magistra ni najveća vika nebi čula. Pod školom 
pako bijaše kuhinja, gdje noćju ni žive duše nikad nije 
bilo. U takovoj dakle sobi mogasmo se po volji zabav- 
ljati, osobito pak radi toga, što magister Hipolit nije 
nikada poslije večernje molitve išao prigledat, da li kle- 
rici spavaju ili su jošte budni. 

Čim sam dakle ključ od pivnice dobio, brzo otidjoh 
u sobu k mojemu drugu Ivanu. Tude sam hitro oprao 
moj baril od pet polića i dogovorio se s Ivanom, da 
ću ja danas vani stražiti, a on u pivnicu ići, jer je 
čisteć prošli put bačve vidio, gdje se najstarije vino 
nalazi. 

Skoro zatim čusmo, da su pater Hipolit, pijani 
kuhač Konrad i nekoji drugi fratri otišli spavat, dočim 
je gvardian Didak, kartajuć se sa svojimi patri i prija- 
telji, ostao u refektoriju kod pune čaše. 

U to se i mi primismo našega posla. Posve tiho, 

kao plahi miševi, odosmo mimo kuhinje pred pivnićna 
vrata. Tuj sam ja ostao na straži, a moj Ivan otvoriv 
vrata unidje u pivnicu mojim barilom i napuni ga u 


| tmini najstarijim i najboljim vinom. | 

Kad smo tiem gotovi bili, uzeh ona dva hljeba 


izpod moje postelje i hajde gore u školu, gdje su nas 
već klerici čekali. Ah da vam je bilo vidjeti taj prvi 
naš sastanak, to prvo naše veselje! Zabavljasmo se tako 
ugodno i krasno, kao da čekamo polnoćku. Sami kle- 
rici pribaviše finih cigara i dobrih salama, a mi do- 
niesmo staroga vina i svježega kruha. To dakle bijaše 
dosta sjajna večera, osobito pako za nas djake, koji 
smo kiselo zelje večerali. Ne znam, da li su se gostovi 
i plesačice ikada na najsjajnijem koncertu tako ugodno 
zabavljali, kao mi na toj prvoj djačkoj večeri. 

Tuj bijaše različitih zdravica koli članovom družtva, 
toli domovini i slavnim hrvatskim muževom. U razgo- 
voru pripoviedasmo si koješta iz našega .samostanskoga 
života. Tako na primjer govorilo se tuj o dobroti po- 
kojnoga Gabriela, o surovosti i zlu životu gvardiana 
Didaka, o promieni naše hrane i o prostoti udilj pija- 
noga kuhača Konrada. Napokon sve razgovore začinio 
sam ja onim nesretnim momentom, kad me pater Hi- 
polit našao s jabukami u peći. Tomu se svi skupa do 
sita nasmijasmo, a klerik Franjo spjevao kasnije o tom 

neku vrlo šaljivu pjesmu. 

Poslje razgovora i zdravica stadosmo se kartati 
duraka, a kad nam već i toga dosta bilo, razidjosmo 
se u naše sobice, gdje smo uz ugodne Anje sve do 
rana jutra sladko spavali, 

To bijaše naš prvi djački sastanak, koji je, polag 
našega djačkoga dogovora, smio biti' samo sriedom i 
subotom u večer, te u oči svakoga školskoga praznika. 

Ova prva zabava bijaše upravo u subotu, a druga 
u sriedu u večer. Ta druga zabava bila je u toliko 
sjajnija, što je klerik Mauricij u ruketi. donio šunku iz 
crkve, u ostalom isto tako se zabavljasmo kao i na 
prvoj zabavi osim toga, što se napokon ja i moj Ivan 


| pobratismo sa svimi klerici, | 

Magister i vikar Hipolit nije dakako osjetio, da mu 
klerik Franjo kod molitve uzima pivnični ključ iz ka- 
puca. Kako naš Franjo bijaše dosjetljiv i prevrtljiv, 
znao je magistru Hipolitu u jutro podmetnuti ključ 
upravo na ono mjesto, gdje ga je Hipolit kao zaborav- 
ljivac više put zaboravio. U tom poslu podpomagasmo 
ga i mi djaci, koji se najranije ustajasmo. 

Za one pako šunke, koje su klerici znali odnieti 
sa oltara, bijahu uviek krivi mladi lovni psi kuhača 
Konrada. Radi toga zamrziše ga patri tako ljuto, da su 
nakanili ili pse mu odstraniti, ili njega samoga iz samo- 
stana odpraviti. 

Tako dakle u slogi sa fratarskimi klerici živ- 
ljasmo mi siromašni djaci u samostanu, pijuć dobro 
staro vino uz prismok sladkih turopoljskih šunka i 
svježega fratarskoga kruha. Često puta rekosmo na 
takvoj djačkoj zabavi: Ako su se patri i fratri pre: 
porodili pod gvardjanstvom patra Didaka, niesmo bogme 
ni mi za njimi daleko zaostali. Ako se oni uz svoj 
nerad i lienost tako časte i goste, zašto si od toga 
nebi priuštili i mi siromašni djaci, koji si to krvavo 
zaslužujemo. Patri i fratri bezposlice hodaju po gradu, 
a mi djacii klerici moramo raditi kao španjolski robovi. 
S toga nam neka ne bude zamiereno, što si tajne 
zabave u samostanu priredjujemo. 


III. 


Veli se, da ljudsko srdce nikad zadovoljno nije. 
Tek što postigne jednu želju, već za drugom hlepti. Isto 
tako bijaše i s nami. Nije nam bilo srdce tiem zado- 
voljno, što se fratarskim kruhom pitamo i starim vinom 
jačimo, mi se opet dosjetismo načinu, kako da do novaca 
dodjemo. Ta dosjetka nebi nam na um pala, a da niesmo 
prije vidjeli fratra sakristu, gdje si on tiem načinom 
novac služi. 





—____— 





Taj dakle frater sakrista pronašao je dva ii 
kako je do novaca mogao doči. | 

Prvi način bijaše eto ovaj: Mnogim patrom, kao 
što sam već prije napomenuo, bijaše vrlo mučno rano 
u jutro ustajati i mise čitati, jer su obično do polak 
noći u refektoriju iz punih čašah sveto pismo čitali. Po 
tom dakle bijahu rane mise vrlo riedke, premda je u 
to doba jutra najviše puka čekalo na misu. Mnogi seljak 
donio bi i koji novčić na misu, ali komu da ju plati, 
kad gospoda patri jošte spavaju. Tu sgodu upotriebi 
sakrista frater Formuš, koji bijaše u sakristiji od rana 
jutra do podne. On se je naime pred prostim pukom 
izdavao za patra, koji čita misu svaki dan u pet sati 
jutrom, i to u prvom katu samostana, u nekoj malenoj 
kapelici, (koje niti nije bilo) gdje su tada kod njegove 
mise samo gospoda patri. Zato da ga ljudi nikad ne 
vide mise u crkvi čitati. Usljed takove laži plačahu mu 
seljaci nebrojene mise, koje dakako on kao frater nije 
čitao, a niti je novce predao patrom, koji bi imali mi- 
siti. Novci su dakle ostali u džepu fratra Formuša. 
Medjutiem to je krvavo trebao, jer si je već našao 
dragu, neku mladu udovicu vrtlaricu, kojoj bi svaki 
mjesec stan plaćao i nove oprave kupovao. Oviem dakle 
načinom došao bi frater Formuš svaki dan do dva, tri 
forinta. 

Mi djaci, koji smo tu prevaru vidjeli i znali, tu- 
žismo sakristu Formuša gvardianu Didaku, ali on nam 
kao djakom ne htjede vjerovati. Šta lažete vi djački 
skotovi, rekao bi nam Didak na pritužbu, vi ne trpite 
fratra sakristu, pak zato ga hoćete samo ocrniti pred 
menom. Ja kao gvardian najbolje znadem, da su svi 
moji patri i fratri u redu, (?) a vi skotovi nosite se iz 
moje sobe. Vaš je posao hodnike čistiti. Tako nam je 
gvardian Didak odgovorio, kad smo Formuša tužili mu 


| radi toli gadna čina. Tiem načinom mogli su i stariji | 

klerici siromašni puk varati i na mise novac primati, 
ali toga činili niesu, jer takov čin je u nebo vapijući 
gnieh. Siromašni težak cieli dan gladan i žedan radi za 
deset grošića, pak sjetiv se svoga pokojnoga otca ili 
brata, dade onih tužnih deset grošića kojemu patru, da 
mu za mile pokojnike misu odčita. Eto vidite, u takovu 
svrhu i nakanu krvavo zaslužene novce, uzimaše frater 
Formuš od siromašnoga naroda, da tiem može uzdrža- 
vati svoju ljubeznicu. Pak zar to da nije u nebo vapi- 
jući grieh bio! 

Drugi način, kojim je frater Formuš do novaca 
došao, bijaše eto ovaj: Svake 'godine nabrao bi Formuš 
razne mirisave trave, kao božje plahtice, majčine du- 
šice itd., pak sve to dobro osušio na ljetnom suncu. 
Tako osušenu travu blagoslivlja koji god pater, a onda 
ju sakrista prodaje prostomu puku, koji tomu draču 
neku višu moć pripisuje. Stare bake nose taj drač uz 
sebe u malom medaljonu, komu vele Jagnuš. Osim 
toga tiem posvećenim dračem kade seljakinje svoje krave 
muzare, da im tobože vještice nebi mlieko otele. 

Kad je dakle takovoga posvećenoga drača fratru 
Formušu ponestalo, otišao bi na sienik i tamo nakupio 
sieninja, što bijaše sasma slično onoj posvećenoj travi. 
To sieninje prodavaše frater Formuš seljakinjam pod 
posvećenu travu. To sve dobro znajući mi djaci i kle- 
rici, stadosmo poput sakriste Formuša i mi taj posvećeni 
Jagnuš prodavati što za novac, (obično za groš) što za 
jaja. Nu valja znati, da niti mi djaci, niti klerici niesmo 
mogli toga činiti, dok frater Formuš bijaše u sakristiju, 
jer prodaja toga drača dozvoljena bje samo sakristi. 

Medjutiem dogodilo se, da je frater Formuš pogi- 
beljno obolio i malo ne celi godiuu u postelji ležao. 
Mjesto njega dakle imenova gvardian Didak privreme- 
nim sakristialnim pomoćnikom našega Franju, kao naj- 
starijega klerika. 

Po svom starom običaju dolažahu seljakinje i sada 
u sakristiju tražit posvećene trave, nu siroma Franjo 
nije toga svećenja imao pri ruci, jer je frater Formuš 
zatvorio onaj ormar, gdje taj sveti drač stoji. Bojao | 
se mudri sakrista, da mu nebi klerik Franjo posvećenu 
travu razprodao, a novca ne vratio. Gdje će dakle 
Franjo smoči taj sveti Jagnuš? A gdje drugdje ako ne 
ondje, gdje ga je i frater Formuš nakupio, kad bi mu 
ga ne stalo. 

Jedan poslje podne odosmo ja i klerik Franjo na 
sieno i tamo nakupismo punu košaru sieninja kao prije 
i frater Formuš. To sieninje prodavasmo seljakinjam 
pod posvećenu travu. Dogodilo se više puta, gdje su 
žene Franji kazale, da je njegova trava puno bolja i 
koristnija od trave Formuševe! Razumieva se samo po 
sebi, da pred patri nije klerik Franjo posvećene trave 
seljakinjam davao, jer bi tad gvardian i magister novac 
od njega tražili. 

Takova trgovina dona nam na dan po dvadeset 
novčića najviše. Blagajnik bijaše sam klerik Franjo, 
koji bi koncem svakoga mjeseca dobivene novce jednako 
porazdielio nam djakom kao i ostalim klerikom. Za taj 
novac kupovasmo si sve potrebite stvari za školu, a kad 
nas na večernjih zabavah fratarski klerici naučiše pušiti, 
trošismo od toga i na duhan. Mnoga seljakinja mjesto 
novaca dala bi nam dva, tri jaja. To smo mi takodjer 
rado primali, jer smo si tad svaki dan za večeru prže- 
tinu pekli. 

Tako dakle dodjosmo i mi do novaca. Istina, da to 
ne bijaše baš najljepši način, jer smo očevidno fratrom 
krali i fanatične seljakinje varali; nu kad se sjetimo na 
to, kako su fratri od siromašnoga puka dobiveno vino, | 
meso i novac zlo upotrebljivali te razkalašeno živili, 
onda nam neće nitko u grieh upisati, što si i mi malom 
= prevarom naš tužni život malko poboljšasmo. Napokon 

mi sami djaci nebi nikada bili do toga varakanja došli, 
da ne vidjesmo nekoje fratre i patre, kako se oni na 
takov način dočepaju novaca. 

Medjutiem dogodi nam se nova deprilike: Kuhača 
Konrada zamrzili su — kako već rekoh — ostali patri 
radi njegovih lovnih pasa, koji tobože šunke i kobasice 
iz crkve kradu. S toga je Konrad odlučio oba pra ili 
prodati ili kojemu si prijatelju prikazati. I doista za 
kratko vrieme dodje u samostan neki župnik, koji kao 
ljubitelj lova oba psa kupi od fratra Konrada. 

— Sad ću makar mira imati, reče Konrad. Do 
sada su bili moji psi krivi, da kradu šunke iz crkve, 
nu vidit ćemo kako od sada bude. 

Kad smo mi djaci i klerici čuli Konrada tako govo- 
riti, puče nam pred očima, da nebi baš probitačno bilo 
od sada šunke sa oltara uzimati, jer bi se odmah sum- 
njalo na nas djake. Što ćemo dakle sada učiniti? Kruha 
i vina imamo dovoljno, a mesa ni jednoga zalogaja! 
E, nije bilo druge, nego opet skupštinu sazvati, na kojoj 
sam ja kao predsjednik ovako po prilici progovorio : 

| tovana gospodo! 

= Poznato vam je, da je frater Konrad prodao svoja 
dva lovna psa. Ovi psi, kako znate, bijahu do sada 
krivi za sve one šunke i kobasice, što smo ih mi iz 
crkve odnieli, i baš radi toga prodade Konrad ta svoja 
dva psa. Pitam vas gospodo, tko će pak sada biti kriv, 
kad šunke sa oltara ponestane? A tko drugi, nego li 
mi djaci ili vi klerici. Zato, gospodo, valja nam pro- 
nači neki drugi novi način, kako bi opet mogli do do- 
brih šunka doći, jer bez mesa nije nam večera podpuna. 

Ja sam već o tom razmišljao i dosjetih se nečemu, 
nu ne znam samo, da li će se to moći tako lako izva- 
djati, kako ja mislim. Medjutiem ako moj izum nebi 
baš najpraktičniji bio, može se zabaciti. Slušajte dakle 


| čemu se ja domislih! | | ' 

U drugom katu ovoga samostana ima — kako 
sami znate — velika i duga soba, gdje je nekada bio 
refektorij. U toj sobi suše se fratarske šunke. Tude naš 
stari kranjac Joško loži vatru borovicom u jednom kutu, 
a masne šunke vise na dugih drugovih širom sobe. Jučer 
poslje podne bijah i ja u nutra upravo onda, kad je kra- 
njac Joško vatru ložio i vjerujte mi, to vam bijaše toli 
gust dim, da niesam pred sobom pedalj daleko vidio. 

S toga bi po mojem mnienju vrlo dobro bilo, da u 
onaj čas, kad se najbolje dimi, otidje jedan od nas djaka 
tamo u kut, gdje Joško vatru loži, pak da se s njim 
štogod razgovara, dotle pako morao bi drugi sa drugog 
kraja po dvie, tri šunke skinuti i odnieti je u našu 
djačku sobu. Ne treba se bojati, da će ga kranjac | 
Joško viditi, jer pred onim gustim dimom ne vidi se 
upravo ništa, a i poslje toga, kad se već prestane di- 
miti, neće kranjac Joško opaziti, da mu koja šunka 
“manjka, jer im on, kako se jučer osvjedočih, ne zna 
ni broja. Tako gospodo, mislim, da nam je moguće 
opet do mesa doći. 

— Dobra ti je dosjetka, reče mi Franjo, samo još 
nekoliko rieči ja ću ti pridodati. 

Mi znamo, da je kranjac Joško slabouman, da ne 
zna čitati ni pisati, a rado sluša onoga, koji mu štogod 
o zviezdah pripovieda. On sam gradi se nekakovim 
tobože zvjezdoznancem, pak zato ga i fratri uvjek po- 
 sprdno izpitivaju, kako se zviezde kreću i kad će biti 
pomrčina sunca. 

S toga mislim, da bi najbolje bilo pripoviedati 
Jošku o zvjezdoznanstvu, dok bi drugi straga šunke 
sa druga skidao. Tako sudim, da bi ga najlaglje zaba- 
vio u onaj kobni časak. 

Mi svi jednoglasno pristadosmo na taj predlog i 
dogovorismo se, da ćemo to ja i Ivan sutra oko jeda- 


| naeste ure izvesti. Tiem bi sjednica zaključena. | 


ill 


| | Drugi dan prije podne, kad smo ja i moj drug | | 


Ivan došli iz škole, odosmo oba u drugi kat pred onu 
sobu, gdje kranjac Joško šunke suši. Tu se na tiho 
dogovorimo, da ću ja kranjca zabavljati, a on dotle 
neka šunke sa druga uzima. I tako je bilo. Ja udjem 
u sobu ostaviv vrata otvorena. Tuj se dimilo kao u 
paromlinskom dimnjiku, debele šunke visjele su sa 
crnih tramova, a u kutu sjedio stari Joško pušeć 
iz male kranjske lulice. Stupiv dakle u tu sušionicu 
šunka, nije me u dimu stari Joško tako dugo opazio, 
dok nie&am do njega došao i po ramenu ga malko 
potreptao. 

— Dobar dan Joško, pozdravim ga, jeste li čuli 
šta nova o nekoj velikoj zviezdi? 

— Niesam ništa čuo, odvrati mi po kranjsku. Ja 
ne čitam novina, niti drugih učenih knjiga, ali ipak 
dobro znadem, da če naskoro velika zviezda na zemlju 
pasti i sav svjet uništiti. 

— Pravo imate, moj Joško! rekoh mu na to. Za 
vas je velika šteta, što nieste zvjezdoznanske škole 
učili u Londonu. Vi sami već unapred znadete ono, što 
mi tek u novinah čitamo. 

— Pripoviedajte dakle, što ste čitali o toj zviezdi, 
reče mi Joško prilagajuć vatru suhom borovicom. 

— Evo, čujte samo! Jedna velika zviezda odtrg- 
nula se na nebeskom svodu jučer na večer i neprestano 
pada prema zemlji. Ako se ova zviezda, vele novine, 
sastane s našom zemljom, razpršit će se sva zemlja na 
drobne komadiće. Padne li pako sa neba u more, po- 
ćutit će se cielom zemljom silan potres. 

— To sam ja već davno znao, odvrati mi kranjac 
Joško. Meni je o tom nekad pripoviedao neki stari 
vojnik, koji bijaše s Napoleonom prvim u ratu tamo 
negdje, gdje se granica zemlje svršuje i bezkrajno more 


| | počima. 


lila 











— Pak što vam je taj vojnik o tom pripoviedao, 
zvjedljivo ga zapitam ? 

— Slušajte me, odgovori Joško. Kad se dakle 
Napoleonovi vojnici približili već kraju zemlje, dodjoše 
najprije na visoku strmu goru, koja je upravo do neba 
dosizala. Tuj su vojnici trgali zviezde sa neba i sprav- 
ljali je u svoje telećake, nu prije toga morali su je 
vodom pogasiti, jer bi im inače torbe izgorele. Tako 
trgajuć zviezde dodjoše napokon na sljeme, t. j. na kraj 
zemlje. Tuj se okomita stiena spustila u bučno i bez- 
krajno more. Na ovu dakle stienu posjedaše vojnici i 
njišuć nogami gledahu, kako se bacaju valovi morski. 
Kad se je pak mrak stao hvatati, spustilo se sunce sa 
neba u more, gdje su ga onda dva velika orla svojimi 
krili prala... . Da sbilja, jošte vam moram i to reći, 
da su zviezde i nad _morem, te ako koja pane s neba 
u more, čuti se potres, pane li pako na zemlju, tad na 
. daleko i široko izgori sve, što samo goreti može. 

Ovo i jošte mnogo toga pripoviedaše mi zvjezdo- 
znanac Joško, dok je moj prijatelj. Ivan snimao šunke 
sa čadjavih drugova i pospremio je u našu sobicu. Na- 
pokon naslušav se toga mudroga pripoviedanja ostavim 
kranjca kod vatre i odem stolove pokrivat za fratarski 
objed; bijaše bo već poldvanaesta. 

Tako smo uvjek, kad god bi nam trebalo, došli do 
dobrih šunka i kobasica. Zabave bijahu neprekidno 
svake sriede i subote, a dobra vina nije nam nikada 
ponestalo. 

Medjutiem došao je i badnjak, t. j. dan, kad je 
klerik Mauricij s kuhačem Konradom kolače pekao za 
božić. Tom sgodom pribavio nam opet naš Mauricij tri 
velike gibanice i jednu pečenu šunku. Isti dan dobio 
moj Ivan od kuće dvie čuture staroga vina, a klerik 
Franjo kupio najboljega duhana i nove karte. Ako jošte 
k tomu dodamo i to, da sam ja već dan prije toga pri- 

pravio pun baril vina, tad vidite, da smo se a 
dobro i jelom i pilom obskrbili za božićne dane. 

Nastala i badnja noć, t. j. ono krasno doba, kad 
se u igri i zabavi čeka na polnoćnicu. Mi djaci i kle- 
rici sastadosmo se po našem običaju u kleričkoj školi, 
gdje nas baš ugodno grijala velika peć. Tude dakle 
zabavljasmo se veoma krasno; sad smo se kartali, sad 
kolači i šunkom gostili, sad razne zdravice nazdravlji- 
vali i koješta si pripoviedali, kako to obično biva na 
badnju noć. U to dodje i polnočka. Mi dva djaka sa 
dvojicom klerika ministrovasmo pri toj noćnoj misi, a 
poslije toga odosmo liepo mirno spavati. Buduć pako, 
da smo malo više u čaše zavirili nego običajno, brzo 
zaspasmo kao topovi. i 

Drugi dan jutrom t. j. na božić bijaše prva misa 
već u pet sati. Ovu misu imao je čitati gvardian Didak, 
za koga smo mislil, da po svojoj navadi neće tako 
rano uraniti. Nu mi se u nadi prevarismo. Naš kuhač 
Konrad probudio je gvardiana Didaka i u sakristiji 
opremio ga sasma da ide k oltaru. Ali kako će misu 
čitati, kad ne ima nijednoga ministranta! 

— Gdje je to djačko smeće? Zar ta magarčad 
jošte nije ustala? otresito zapita Konrada. 

— Valjda jošte spavaju, odvrati mu kuhač. 

— Podji gore u moju sobu, srdito će gvardian, 
tamo do peći visi ti na stieni dobar korbač, pak s njim 
preni od sna te pospane bitange. 

Tko bijaše u tom trenutku sretniji i blaženiji od 
kuhača Konrada! Onaj prosti i surovi frater, koji bi 
radje živoga vraga vidio nego nas siromašne djake, onaj 
frater izlemat će nas na sam božić. Pomislite sada, ka- 
kovim je veseljem vjerni sluga Konrad poslušao svoga | 
gospodara Didaka! 

I eto u tili časak fratra Konrada s korbačem u 
našoj sobi. Mi djaci u tvrdu snu niesmo ga čuli, kad je u 

| našu sobu stupio, jer spavasmo kao klade. Najedanput | 


kao grom sa neba prene me od sna vruči udarac, | 

-.. Šta je za boga! kliknem i skočim sa postelje. 

— Vi djački magarci, zar još spavate! riknu nad 
nami surovi frater kao ljuti lav u afrikanskoj šumi. 

Sad nastade čitav krvavi boj. Frater Konrad stane 
nas ne milo tući ne pazeć kuda kojega udara. Moga druga 
Ivana ošinuo taj prostačina tako nemilostivo preko desne 
ruke, da mu je s mjesta koža pukla i kao debela vrpca 
modra se dizavka dignula. Mene pako udario nad okom 
taj neotesanac tako silno, da mi je odmah kao debela 
kruška modra kvrga narasla. 


Tako iztučeni i zaplakani pobjegosmo kroz vrata 
u sakristiju, gdje nas gvardian Didak u misnom odielu 
i kaležem u ruci ovako pozdravi: 

— Vi prokleta marva! Zar ne znate, da ja čitam 
misu u pet sati? Danas kao na božić nećete objedo- 
vati. A sad ajde ministrovat. 


Tiem izadjosmo iz sakristije pred oltar. Što bijaše 
gvieta kod mise, sve nas gledalo kao čudovila. A kako 
i nebi, kad bijasmo zaplakani a na rukah i glavi dizale 
nam se modre dizavke. Seljaci, koji bijahu blizu oltara, 
šaptahu medju sobom, da su se djaci valjda ove noči 
opili pa onda potukli. Nas bijaše dakako stid, ali niesmo 
si mogli pomoći. | 

Vele ljudi, da kad se nesreća na čovjeka namieri, 
onda ga do kraja uništit hoće. Tako bijaše i sa mnom. 
Poslje rane mise morao sam gvardianu sobu pospremiti 
i prah na pokućtvu otrti. / Pospremajuć tako različite 
stvari dodjoh i do aneroida na ormaru i htjedoh ga 
obrisati, al na nesreću omakne mi se iz ruke, pade na 
pod i razbije se na drobne komade. 

Što ću ja sada! Gvardian će me ubiti, kad opa 
da na ormaru aneroida ne ima! 





| Dok sam tako u strahu razmišljao što da učinim, 


stupi gvardian u sobu i nadje me kraj razbita aneroida. 

— Šta si to učinio ti vražji tepac, izdere se na 
mene gvardđian. Čekaj malko, sad ću ti ja pokazati kako 
se gvardianove stvari taru. 

Rekav ovo bezćutni gvardian Didak, pograbi kor- 
bač sa stiene pa udri po meni tako nečovječnim nači- 
nom, kao što krotitelj životinja tuče lava, kad mu neče 
pokoran biti. Ipak nekako izmakoh mu iz ruke i po- 
bjegoh dole u našu sobu. Tuj bijahu već svi klerici, 
koji nas veoma žališe u toj nesreći i mokrimi rubci 
oblagahu nam dizavke. Ja niesam ništa drugo govorio 
nego to, da mi bože daj prigodu, gdje bi se kuhaču 
Konradu i gvardianu Didaku mogao osvetiti. Moj drug 
Ivan bijaše samo na ruci pobit, pak zato nije ćutio 
tolike boli, kao siroma ja, koji sam hvala bogu dvaput 
bio pošteno izleman. | 

Medjutiem dodje deset sati i mi onako modri hajde 
opet ministrovat. Kad smo iz sakristije pred veliki oltar 
došli, sve nas opet neobičnim pogledom motrilo, a 0so- 
bito gospodje, koje svake. nedjelje u deset sati dolažahu 
u fratarsku crkvu. Medju ovimi gospodjami bijaše slu- 
čajno i moja stara teta Ana, koja je u ulici za samo- 
stanom imala svoju malu drvenu kućicu. 

Odmah poslje mise dodje teta u sakristiju i zapita 
me, što se je to sa mnom i mojim Ivanom dogodilo, 
jer da smo izlupani kao pijanci. | 

Mi joj na to pripoviedasmo sve od početka do kraja 
kako se taj nesretni slučaj dogodio. Na to reče mi tetka, 
da si odmah pospremim stvari i k njoj se preselim, jer 
da će ona sama radi toga gvardianu poći i mojemu 
otcu kući o tom pisati. Osim toga pozove i moga Ivana 
na objed. 

Odmah poslje toga poziva spremah si u sanduk 


| knjige i druge stvari ne kazav o tom nijednomu fratru | 

| ni rieči. Moj pako prijatelj Ivan otišao sa klerici sto- 


love pokrivat u refektorij. Tu frater Konrad odmah 
opazi, da mene ne ima.pri tom poslu, te kao hiena 
naleti u moju sobu i htjede me pljusnuti po licu vičuć: 

— Zar ne ideš ti magare stolove prostirat! 

Ali tek što je fratar digao ruku, da me udari, po- 
grabih ja u kutu debelu drenovaču te udri i udri po 
fratru, dok mu napokon niesam i glavu probio. Kad 
sam ja opazio, da je fratra bogme krv oblijala, ostavih 
sanduk i bježi k mojoj tetki. Klerikom i mojemu 
Ivanu bijaše osobito milo, što sam toga kuhača baš 
na božić tako izbatinjao i na brzu ruku junački mu 

ose osvetio. : 

Baš kad sam u teikino dvorište stupio, sastadoh 
tetku na kućnom pragu, gdje sa svojim slugom ide u 
samostan pred gvardiana i po moje stvari. Tetka dakako 
nije znala, što se je opet dogodilo, a ni gvardian nebje 
jošte o tom ratu obavješten. | 

Došav dakle moja tetka k gvardianu, reče mu, da 
ću ja od sada kod nje biti, a liečnika i liekove, što ću 
tako iztučen trebati, da će on iz svoga džepa platiti, 
jer inače da će ga tužit sudu. Na to odvrati gvardian 
tetki, da će takodjer i ona njemu morati platiti od- 
štetu za aneroid, što sam ga razbio. I tako nakon 
dulje kavge i pravde razidje se tetka s gvardianom, a 
njezin sluga naprtiv si moj sanduk na ledja odnese 
ga kući. | 

U to dodje i podne. Ja i moja teika čekasmo 
s objedom mojega saučenika Ivana, jer on ne mogaše 
sve dotle doći, dok nije svu gospodu patre i fratre na- 
dvorio i stolove pospremio. Nu za kratko vrieme dodje 
on i mi sjedosmo k objedu. Tuj smo starici pripovie- 
dali sve naše jade i nevolje iz samostanskoga života, 
izostaviv samo one blažene momente, kako smo znali 


| do mesa i vina doći, te se ugodno s klerici zabavljati. 

| | Stara tetka vrlo nas sažaljivala i korila me, što 


joj prije ne kazah; da tako zlo u samostanu živem. Ta 
još bi toliko smogla, reče ona, da ti dadem stan i hranu 
makar i badava. Razgovarajuć se tako o koječem upi- 
tah .Ivana, šta je s fratrom Konradom, komu sam na 
odlazku za sretan put glavu razbio. Na to mi Ivan reče: 

— A šta pitaš za toga neotesanca! Ništa mu nije; 
već si je kao pas ranu zalizao. Kod objeda zavio si 
rubac oko glave, samo da ga gvardian vidi i pita šta 
mu je. Kad si je u kuhinji mrzlom vodom izpirao ranu, 
obečao ti je, da će te tako iztući, da češ mjesec dana 
ležati. Al kad ga kod objeda obavjestio gvardian, da 
si se iz samostana preselio k svojoj gospodji tetki, ljutio 
se kao ljuti vrag, što ti se neće moći osvetiti. 

— Neka se samo ljuti neka, odvratim Ivanu, još 
nije osveta dovršena. Doći će voda i na moj mlin! 
Gvardian misli, da mu ja ne mogu ništa naškoditi, a 
ne zna, da sitni crvi podgrizavaju i toče visoke hraste. 

Stara. tetka nije dakako odobravala osvete, ali mi 
ne htjedosmo nikako uz njezin savjet pristati. Tako u 
razgovoru sprovedosmo cieli poslje podne do četiri sata. 
U to došlo i doba fratarskoj večernici. Moj drug Ivan 
zahvali se tetki za objed i ode'u crkvu ministrovat, 
dočim ja s tetkom ostadoh kod kuce čekajuč liečnika., 

Nije zatim prošlo ni pol sata i eto liečnika kod 
mene. Ponajprije izpripoviedah mu sve što se je danas 
sa mnom sbilo. Poslje toga pregledao me liečnik i rekao 
mi, da nijedan udarac nije baš pogibeljan, samo neka i 
nadalje tako stavljam na dizavke mokre krpe, pak će 
za tri, četiri dana sve proči. Dakako, reče dalje liečnik, 
da če mi se dizavke poznati još i dva, tri mjeseca, ali 
me zato neće ništa boliti. I doista liečnik je sasma po- 
godio. Za tri, četiri dana prošla mi bol! 

U stanu kod tetke bijaše mi vrlo liepo, kao u nebu. 
Sav posao i briga bila mi je svaki dan u školu poći i 

svoje lekcije učiti. Nije tuj trebalo mi fratarskih m. 
nika pometati, niti poslje objeda tanjura prati. Ja sam 

s tetkom objedovao a poslje mogao sam raditi šta me 

je volja bila. Više put išao sam s tetkom i u kazalište 

ili na kakov koncert. To sve bijaše velika promiena 
za moj dosadanji život. Z 

Jednoga četvrtka, baš kad tetke nije kod kuće 
bilo, doleti k meni moj prijatelj Ivan, te stane pripo- 
viedati, da jošte i sada kao i prije goste se on i kle- 
rici fratarskimi šunkami i vinom. Napokon zapita me, 
kako bi se i on mogao osvetiti onomu fratru Konradu, 
koji ga je na božić tako nemilostivo korbačem udario 
po ruci. 

S početka malko se zamislih, nu doskora rekoh 
mu ovo: i u 

Ti prijatelju dobro znadeš, da Konrad imade jedno 
šest tustih mačaka, koje tovi onom govedinom i pečen- 
kom, što bi tebi morao dati. Znadeš i to, da Konrad u 
toj mačjadi upravo živi. S toga mislim, da bi ga naj- 
bolje peklo i bolilo, kad bi mu njegovih liepih mačaka 
u samostanu ne stalo. 

— Dobro je, uleti mi u rieč Ivan, ali kako da ja 
to izvedem? 

— Evo ovako: Nareži nekoliko kratkih ljeskovih 
štapića pak je na polak razkoli, t. j. tako, da budu 
slični klieštam. Tako razrezane štapiće metni u svježu 
vodu, da ti se ne osuše i dobro pazi, kad se fratri 
razidju iz samostana Tad otidji u kuhinju. Tamo ćeš 
naći sve Konradove mačke, gdje kraj kotla spavaju. 
Sa sobom ponesi takodjer i one razkalane štapiće pak 
redom svakomu mačku metni na rep po jedan komad. 
Vidit ćeš, kako će se mački kao biesni razbježati i 
i nijedan neće se više vratiti u samostan, jer će ih dr- 
vene kliešte ne milo na repu tiskati. Mnogi će od straha 


| i velikoga biega pokrepati, a neki, kojim će sa repa one | 

kliešte izpasti, ostat će živi, ali nikada više ne vidi ih 
samostan ni frater Konrad. 

Moj savjet poprimi prijatelj Ivan, te odmah isti 
dan poslje podne izvede taj čin upravo sjajno. Svi 
mački razletiše se bez traga i glasa. Drugi dan u jutro 
zvao Konrad mačke, da im dade svježa mlieka, ali 
zaman; mačaka ne ima te ne ima. Ovu nesreću očitova 
Konrad velikom tugom gvardianu Didaku, koji ga uvjeri, 
da su mački valjda kojemu susjedu na tavanu meso 
krali, pa da ih je zato otrovao. Da bii to bilo moguće, 
mišljaše Konrad, ali mu nevjerojatno bilo, kako da 
upravo iste noči svih šest mačaka ide iz samostana baš 
na jedno te isto mjesto, gdje bi se otrovati mogli. Me- 
djutiem nakon duljega tužakanja i razmišljanja nije ipak 
mudri Konrad došao do tajne, da mu je Ivan mačke iz 
samostana raztjerao. 

Osim toga znao bi Ivan, kad je Konrad otišao iz 
kuhinje, punu šaku soli baciti u lonac, gdje se za patre 
i fratre juha kuhala. Zato patri često kod objeda psovahu 
Konrada, da je uvjek pijan pak zato ne zna šta radi, jer 
tako presoliti juhe ne može pametan čovjek. Konrad se 
dakako izpričavaše, da on ni sam ne zna kako i kada 
je čorbu presolio, ali mu izprika nije ništa vriedila. 


Nu moj Ivan znao je još jednim načinom fratru | | 


Konradu neugodnih časova pribaviti. U kuhinji naime 
bijahu dvie police jedna nad drugom. Na dolnjoj sta- 
jale su obično boce samo uljem napunjene, a na gor- 


njoj petrolej i ocat. Sve boce bijahu od crna i debela | 


stakla. Nije dakle okom bilo moguće razabrati, što je 
u kojoj boci. Svakoga četvrtka poslje podne morao bi 


kranjac Joško petrolejom, uljem i octom sve boce napu- 


niti i svaku na svoju policu metnuti. 
Buduć da Ivan u četvrtak bijaše čitav dan kod 
kuće, imao je dosta sgode i prilike paziti, kad je Joško 


| pune boce donio u kuhinju i kad su se fratri razišli. 

Čim bi dakle Ivan tako na straži opazio, da je 
Joško pune boce na police stavio i kuhač Konrad da 
je iz samostana nekud u grad prošao, ode on u ku- 
hinju, te na dolnju policu poreda boce od petroleja, a 
na gornju spreda ocat, straga pak ulje. 

Drugi dan u petak bijaše post. Kuhač Konrad pri- 
pravljaše uvjek na taj dan za objed ribe i grah. Kad 
je dakle kod objeda došao čas, da se ta postna hrana 
na stol dade, polijao bi Konrad po svom običaju grah 
octom i uljem. 

Al kad to u zdj eli donese pred patre moj Ivan, 
stanu patri psovati i ljutiti se, jer je pijani Konrad opet 
mjesto uljem polijao grah petrolejom. Srdit Konrad kri- 
vio je siromaka Joška, što mu je na onu policu, gdje 
ulje stoji, stavio petrolej. Opet i nevini Joško branio se 
tvrdeć, da je ulje metnuo na dolnju policu t.j. na svoje . 
obično mjesto. Na kraju čitave svadje ipak je ostao 
krivcem Konrad. 

Tako moj Ivan osvečivao se Konradu nekako do 
uskrsa. 

Baš na samu cvjetnu nedjelju dodje k meni moj 
Ivan i pokaže mi staru knjižicu pod naslovom :: 

Historie z- kratkem duhovnem razgo- 
vorom po Stefanu Fuchku. (Drugo izdanje od 
god. 1153). Tu zanimivu knjižicu čitasmo malo ne cieli 
poslje podne dok napokon ne dodjosmo do 197 strane, 
gdje se ovo čita: 

»Mudri Surius pisse: da iassonsta 
treti toga imena Papa zkazalsze je Szvete 
Lugdarde, tusnem i salosztnem glaszom 
nyoi povedajuch: da do szudnyega dneva 
mora vu Purgatoriumu goreti i sztrassno 
velike muke terpeti“. (Idem Sur. 16 Jun). 

Pri tom stavku stadosmo malko razmišljati, zašto 


| je papa Inocent III. odsudjen u očistilište do sudnjega | 

Pi Tiem pako više zanimaše nas taj slučaj, što m 
bijaše dobro poznato, da su ovu knjigu napisali fratri 
u srednjem vieku pod naslovom: Speculum exem- 
plorum. 

Na to se ja brzo dosjetih, da sam o Franjevcih i 
papi Inocentu III. nešta čitao u Mayerovom Konver- 
sations Lexikonu od godine 1863. 

I doista u šestom svezku toga riečnika nadjoh na 
strani 1003 vrlo zanimiv članak. | 

 Tuj se pripovieda, da je sv. Franjo napisao regule 
za svoj red i donio je na odobrenje ondašnjemu papi 
Inocentu III. Pročitav papa taj redovnički zakon reče 
Franji, da su ove regule, po njegovom sudu, više pisane 
bile za svinje nego li za ljude. Sad tekar puče nam 
pred očima, zašto su fratri do sudnjega dana Inocentu | 
III. dostidili purgatorijske muke. 

Buduć pako da je Ivanu to Fučkovo djelo klerik 
Franjo posudio, zamoli me prijatelj Ivan, da mu taj 
svezak lexikona posudim, jer će takova viest zanimati 
sve fratarske klerike. | 

Premda taj riečnik ne bijaše moj nego tetkin, ja 
mu ga ipak drage volje posudih uz molbu, da mi ga 
skoro vrati. 

Jedva prošla dva tri dana, kad al eto dodje k meni 
Ivan sav smućen i smeten. 

— Šta ti je Ivane? upitam ga uz mali smieh. 

— Šta! zlo! Fratri me odpravili iz samostana, tuga- 
ljivo mi odgovori. 

— Ta za boga zašto su te odpravili? upitah ga 
začudjen. Zar si i ti možda poput mene izbio fratra 
Konrada ? | Z 

— Niesam, tvoj mi je riečnik kriv. 

— Moj riečnik! za ime božje zašto! zapitah ga u 
smetnji. A i moja stara tetka ostaviv svoju molitvenicu 





| baci s nosa naočale i klikne iz kuta: Kakov to riečnik ! | 

— Smirite se gospodjo, odvrati Ivan, ja ću vam 
evo kazati, kako mi se ta nesreća dogodila. Kad sam 
ono posliednji put odnio odavle Mayerov lexikon, čitao 
sam u mojoj sobici svim klerikom onaj članak, gdje se 
govori o regulah sv. Franje te Inocentu III. Buduć 
pako da je taj lexikon u njemačkom jeziku pisan, a 
fratarski klerici, osim Franje, niesu razumjeli njemački, 
morao sam taj zanimivi članak prevadjati ostalim kle- 
rikom. Kad sam došao do onoga redka o Inocentu III. 
i o fratarskih regulah i to im preveo, grohotom smijahu 
se tomu klerici, pak jer im se to vrlo omililo, umole 
me, da im to još jednoč prevadjam, a oni da će si 
prevod za menom pisati. Ja dakle stadoh prevadjati 
sasma polagano, da klerici mogu za menom pisati. 
Medjutiem ne prevedoh još ni deset rieči, kad u sobu 
bane gvardian ljut kao zmija. | 

— Zar ćeš ti magare ovamo nositi takove lute- 
ranske (!) knjige, koje proti našemu redu pišu! izdere 
se na mene Didak drkčuć s jada. Zar ćeš ti takovimi 
knjigami naše klerike kvariti? Odnašaj se gade odmah 
iz samostana! Ako te sutra nadjem pod oviem krovom, 
izlupat ću te kao životinju i stvari ti napolje baciti. A 
vi klerici, koji rado slušate laži iz takovih luteranskih (!) 
knjiga, imat ćete karenciju danas i na uskrs.. Tamo u 
sredini refektorija, na onoj zviezdi što je na podu, sta- 
jat ćete kao volovi na sajmu, dok budemo mi obje- 
dovali. | 

Na to ja smierno rekoh patru Didaku: molim gos- 
podine gvardiane, nemojte se ljutiti i tako nas krivo 
suditi. To nije luteranska knjiga, nego Mayerov lexikon, 
koji o svem onom piše, što naobraženu čovjeku valja 
znati. : | 

— Sta brbljaš ti naobraženo magare! odvrati mi 
gvardian kao biesan. Zar misliš, da te nitko nije čuo 


| što si klerikom iz svoje luteranske knjige čitao! Upravo | 

| sada slušao je pred vrati kuhač Konrad tvoje učeno 


čitanje i dojavio mi, da iz ove luteranske knjige čitaš 
klerikom onu viest, kako je Inocent III. rekao sv. 
Franji, kad mu je svoje prve regule donio. Ja dobro 
znadem, da je sv. Franji na prve njegove regule odgo- 
vorio papa Inocent, da je ne može odobriti, jer mu se 
čine prestroge. Nu druge regule, koje je sv. Franjo 
uz naputak božji napisao u pustinji, bile su ipak po- 
tvrdjene i odobrene. Ali zato je papa Inocent III. do 
sudnjega dana odsudjen u očistilište na strašne muke. 
Ovo je živa istina, jer su to nekada naši bogabojeći 
patri napisali u svojoj znamenitoj knjizi: Speculum 
exemplorum, ili Zrcalo peldih. Današnje doba 
ljudi su gniešni i zli, pak u takova čudesa ništa ne 
vjeruju, nego otrovne luteranske knjige čitaju kao i ti 
tepče. Nosi se iz ove kuće, jer ću te inače izlupati kao 
i na božić tvoga druga. 

Tako vičuć gvardian Didak, gurne me iz sobe, a 
klerike protjera u školu. 

Eto radi toga moram sada iz samostana, a jadan 
ne znam kud ni kamo. Pokušat ću moliti nekoje kano- 
nike, da mi stan i hranu dadu do konca ove školske 
godine. Ako pak pri tom ne bude mi sreće, otići ću 
kući i kao privatista dalje učiti. 

Tako nam Ivan izpripoviedao svu svoju nesreću. 
Ja i moja tetka vrlo sažalivasmo našega nesretnika i 
zamislismo se malko. Nakon kratke stanke reče tetka 
snuždenomu Ivanu: 

— Kad vas već takova nesreća stigla, ostanite 
ovdje kod mene preko ovieh uskrsnih praznika, dok si 
možda stan i hranu gdjegod nadjete. Sad odmah oti- 
djite s mojim slugom u samostan i dajte mu sve svoje 
stvari, da je ovamo donese. 

Sirafos Ivan zahvaliv'se tetki na toj škenik ode 


| u samostan i za pol sata spremi se k nam. 

Tečajem uskrsnih praznika obidje Ivan sve kanonike, 
ali zaman; svaki kanonik imadjaše već po kojega djaka. 

Što će dakle sada biti! Badava ne može nigdje 
ništa dobiti, a stan i hranu nije mu moguće plaćati, jer 
njegov otac bijaše siromašni seljak. Moja pako tetka 
uz najbolju volju nije ga mogla bezplatno držati, ta i 
za mene plaćao joj moj otac na mjesec po nekoliko 
forinta. S toga dakle nije Ivanu preostalo ino, nego 
poći kući i privatno pripravljati se za izpit. Nu da mu 
na selu brbljave babe nebi primislile, da je iz škole 
proćeran, na molbu moje stare tetke, dade mu naš do- 
maći liečnik svjedočbu, da radi bolesti na prsijuh ne 
smije u školi sjediti, nego vani na svježem zraku šetati. 
To bijaše i donekle istina, jer je Ivan sbilja malko na 
prsijuh bolovao i pomalo kašljucao. Svojim pako uči- 
teljem na gimnaziji rekao je Ivan, zašto mora privatno 
učiti kod kuće. Gospoda učitelji sažaljivahu svoga do- 
broga učenika u toj nesreći, i nekoji, koji bijahu imuć- 
niji, dadoše mu nekoliko forinta na put. Tiem su da- 
kako i gospoda učitelji uvidili glupost gvardiana Didaka, 
koji Mayerov lexikon drži nekakovom pogubnom lute- 
ranskom knjigom proti vjeri i zakonu. 

U takovoj dakle okolnosti otidje kući moj tužni 
Ivan. Ja sam ga žalio kao rodjena brata. Bijaše to 
vrli poštenjak, kakovih riedko ima medju djaci. Nikada 
nije on svomu saučeniku žalne rieči rekao niti ga kojom 
neumjestnom izrekom uvredio. Da, naš Ivan bijaše mi 
pravi saučenik, iskreni prijatelj. Moja tetka bijaše pre- 
stroga sudinja prema mladeži. Riedko je bilo mladića, 
koji bi joj svojim ponašanjem omiliti mogli. Nu moj 
Ivan stekao je u nje veliku cienu radi svoje ugladje- 
nosti i okretnosti u družtvu, a to tiem više, što joj 
dobro poznato bijaše, da je sin prostoga seljaka. Jed- 
nom rieči, moja je tetka obljubila Ivana kao poštena i 


| dobra mladića. 

Dok je Ivan tako kod kuće privatno učio, dopi- 
sivasmo si malo ne svaki tjedan. On mi se tužio u 
listovih, kako mu je neobično u blatnom selu živieti, 
pošto se je gradu već posve priučio. Osobito mu bijaše 
težko, što se sa mnom ne može porazgovoriti, jer i 
onako ne imadjaše prilike medju samimi seljaci razgo- 
varat se o čem prema svojemu znanju i zvanju. 

Meni takodjer bijaše bez Ivana nekako neobično. 
Sve što se u gradu nova dogodilo, što su profesori 
u školi predavali, to sve javljah mu u listu svaki 
tjedan. 

Medjutiem došlo i vrieme izpita. Pošto sam ja već 
unapred znao, da moj Ivan kani na izpit doći, umolih 
moju staru tetku, da mu za dva tri dana badava dade 
stan i hranu. | 

Dakako stara tetka vrlo mi rado uslišala molbu i 
naložila, da Ivanu o tom s mjesta pišem. I doista, ja 
mu pisah, da ga moja tetka bezplatno prima na stan 
za vrieme izpita. | 

Za dva tri dana kasnije doveze se netko u tetkino 
odvorište. Tko? Moj prijatelj Ivan! Moja tetka primila 
ga velikim veseljem kao i prije, a tiem više, što je 
s njim i njegov otac došao, koga tetka davno već že- 
ljaše poznati. 

Drugi dan poslje njegova dolazka bijaše na gimna- 
ziji izpit privatista. Moj Ivan položio je izpit kao obično 
s odlikom, što bijaše veliko veselje i njegovomu otcu i 
nam svim. | 

Al istoga dana razveselila se i moja tetka; njezin 
sin, dosadanji kapelan, postade župnikom! To bijaše 
starici jedina želja jošte prije smrti, da si jedinca sina 
vidi kao župnika, i da mu ona sama može kuću ure- 
diti te u gospodarstvu mu štogod pripomoći. Oh da ste 
vidjeli, kako je starica tetka u tom času sretna bila, 


| kad joj je sin javio, da je postao župnikom! Možda | 

ne bijaše veselija ni onaj blažen časak, kad je za 
pokojnim mužem stupila pred oltar, da se s njim 
vienča. 

Tomu veselju ne bijaše konca ni kraja. 

Vriednoj starici orosile oči suze radostnice, kad joj 
nazdravismo zdravicu, kao dobroj majci, koja je u svom 
sinu onu sreću i nadu postignula, za kojom toliko go- 
dina željaše. | | 

Medjutiem tetkina sreća bijaše po mene nesreća, 
Starica nakani svoju kućicu ili prodati ili iznajmiti, te 
svomu sinu na župu otići. Tiem dakle izgubio bih ja 
stan i hranu. Moj otac je doduše tetki za mene neko- 
liko forinta na mjesec plaćao, ali to bijaše tako malena 
svota, da za nju nebi nigdje drugdje mogao dobiti ni 
stana a kamo li hranu i podpunu obskrbu. 

Za veću dakle sigurnost stadoh se s mojim Ivanom 
dogovarati, da si buduće školske godine nadjemo dobre 
inštrukcije i zajedno se nastanimo gdjegod kod kojega 
siromašnoga zanatnika Svaki će polovicu stanarine pla- 
čati, pak ćemo liepo imati stan, gdje nas ne smije nitko 
smetati. Zato, kad dodjemo u grad, prva nas budi briga, | 
da se na sve strane opitamo za dobre inštrukcije. Sva- 
kako morat će si svaki naći jena inštrukciju za hranu, 
a drugu za gotov novac. 

> Moj Ivan radostno pristane na moj predlog i za- 
moli me na razstanku, da mu pismeno odmah javim, 
ako bi moja tetka kuću prodala. 

Poslje toga nije ni osam dana prošlo, a moja tetka 
prodade kuću nekomu umirovljenomu činovniku i odmah 
sve svoje pokućtvo odveze k sinu si župniku. Mene 
pako odpravi kući k mojim roditeljem obečav mi na 
razstanku, da će mi buduće školske godine po moguć- 
nosti svaki mjesec nekoliko forinta slati. 

Taj po mene nesretni slučaj javio sam odmah pri- 
jatelju Ivanu, koj mi u listu odgovorio, da ne sdvajam, 

jer da ćemo sigurno i mi poput drugih djaka naći u 
Bostonu dosta inštrukcija i tiem svoje nauke opet na- 
staviti. 

Tako dopisivasmo si tečajem cielih praznika. 


IV. 


Brzo prodjoše veseli praznici i započme školska 
godina. U Bostonu oživile su sve ulice s vreve i buke 
prispjelih djaka. Jedni si kupuju knjige, drugi si traže | 
stan, treći pak sjede u gostionah uz pune čaše piva, 
puše kao Turci i pripoviedaju si sve sgode i nesgode 
što su proživili tečajem minulih praznika. Dakako da 
se pri tom pripoviedanju mnogo laže i maže tako, da 

od svega mora čovjek tek polovicu vjerovati, a višeput 
i manje. 

U toj dakle djačkoj vrevi bio sam i ja s mojim 
saučenikom Ivanom. Odmah prvi dan, čim se sasta- 
dosmo, nadjemo si stan kod nekoga brijača. To je bila 
dosta malena sobica pod krovom, ali za nas dvojicu 
sasma dostatna. Drugi dan razidjosmo se po gradu, da 
si pribavimo dobre inštrukcije. I bilo nam pri tom sreće. 
Svaki od nas našao si tri inštrukcije i to jednu za hranu 
a dvie za platu u gotovom novcu. Tko je sad sretniji 
od nas bio! Za hranu nije nas brige, a stan i odielo 
onamirivat ćemo zaslužbom drugih dvijuh inštrukcija. 

Najviše pako radovalo nas to, što smo se riešili samo- 
stanskih zidina i onih fratara, koji nas upravo prostimi 
slugi držahu. 

Tako sretni i zadovoljni marljivo polazismo školu 
baveć se podučavanjem povjerene nam djece. Slobodu 
djačkoga života cienismo mnogo više, nego li ostali 
djaci, koji niesu samostanske hodnike pometali ni fra- 
tarskim se mučnjakom hranili. O koliko puta na večer 
zabavismo našega gazdu i gazdaricu crticami iz našega 
samostanskoga djakovanja. Osobito nedjeljom i svetcem 


razgovarasmo se često puta i do pol noči. Dobročudna 


gazdarica milovala nas, što smo tako zlo u samostanu 
živili; a naš gazda uvjek bi na kraju pripoviedke rekao, 
da se takoviem ljudem svakako jednoč moramo osvetiti, 
osobito fratru Konradu, koj nam bijaše najviše kriv svoj 
našoj nesreći. 

Mi takodjer bijasmo iste misli, ali što ćemo jadnici, 

kad su samostan ne smijemo ni nogom stupiti, a pro- 
vinciali niesmo, da je kojim načinom kaznimo. U osta- 
lom mi smo ipak sve dogodjaje znali, što se sbivahu u 
samostanu poslje našega odlazka. Nezaboravni naš pri- 
jatelj Franjo javljaše nam pismeno sve novosti u sa- 
mostanu. 
Tako n. pr. pisao nam, da on više ne prodaje po- 
svećene trave, jer je sakrista Formuš umro, a mjesto 
njega postao sakristom neki frater Madjar, koji ima pun 
sanduk takovoga posvećenoga drača. 

Osim toga javio nam Franjo i to, da je pater ma- 
gister_ Hipolit premješten u drugi samostan kao gvar- 
dian, dočim je na njegovo mjesto došao neki pater 
Jukundian, rodom Štaj erac, ali za čudo veliki magjaron. 
To bijaše inače čovjek jošte mlad i dosta liep, ali po 
naravi, ponašanju u družtvu te po znanju pravi brat 
gvardianu si Didaku. | 

Ne samo, da je pater Jukundian, taj novi magister, 
nerazdieljivim drugom bio gvardianu Didaku kod pune 
čaše i svagdanje večernje zabave, nego i pravim refor- 
matorom svib regula sv. Franje.. 

Patri i fratri prije njega zabacili su donekle svoje | 
regule, ali o tom malo tko je štogod znao izvan samo- 
stana. Nu kad je pater Jukundian stupio u samostan, 
saznao je vanjski sviet sve samostanske tajne, dapače 
i one, koje nam poznate ne bijahu. 

Tomu svemu bijahu krive žene, koje odsada dola- 


| žahu ne samo u fratarski hodnik nego i u njihove sobice, | 

| dapače u isti refektorij i to često puta u noći uz prat- 


nju svojih muževa i prijatelja, gdje se zabavljahu kao 
na najsjajnijem plesu. 

Tiem ne mislim, da su se u refektoriju ili u samo- 
stanskih celicah dogadjali kakovi nemoralni čini, ali 
toga nebi smjelo biti medj zidovi manastira sv. Franje, 
a tiem manje, što je takove osobe doveo u samostan 
sam magister Jukundian, koji bijaše učiteljem svojih 
klerika, budućih Franciškana. 

U bostonskom, kao i u svakom samostanu imadu 
vrata usred hodnika. Preko ovieh vrata ne smije nikada 
žena koračiti. Dok sam ja bio u samostanu, često bi 
me pohodila moja majka, ali ipak nije nikada smjela 
preko onoga praga. Zato bijaše u samostanu pred ovimi 
vrati posebna sobica, gdje su rodjakinje fratra i patra, 
kao i nas djaka primite bile, te s nami obćiti mogle. 
Preko rečena portala nije, kako spomenuh, nijedna žena 
smjela stupiti, bila ona majka ili sestra makar samomu 
gvardianu Didaku. | 

Toga zakona držao se donekle gvardian Didak, ali 
kad je u samostan stupio magister Jukundian, pre- 
stade i to. 

Osim toga preteče magister Jukundian u civiliza- 
ciji i tiem ostale patre i fratre, što je stao na rukuh 

nositi biele glace rukavice i od sunca se braniti krasnim 
suncobranom. 

To sve nije dakako smrtni grieh, ali se ipak ne 
slaže sa pravili sv. Franje, jer tko se kakvomu god 
stališu posveti i za njega prisegne na propelo, taj se 
mora svoga zavjeta do hladnoga groba držati. 

Pokraj takovieh čina držao se Jukundian vrlo uče- 
nim i naobraženim čovjekom. Naši sekularni svećenici, 
kao i profesori na bogoslovnom fakultetu, bijahu pred 
patrom Jukundianom upravo ništice, neznalice. Nije. 


toga pitanja u bogoslovju bilo, u koje se nebi magister | 

Jukundian umiešao. Njegoviem prigovorom smijahu se 
grohotom sekularni svećenici, a kako i nebi, kad je 
svakom riečju dokazao, da se u bogoslovje ne razu- 
mije upravo ništa Medjutiem tomu se neće čuditi onaj 
čovjek, kojemu je poznato, što fratri uče u svojih do- 
maćih školah. 

Za veće osvjedočenje navest ću vam u kratko pred- 
mete, koje fratarski klerici uče u samostanu. Čujte 
dakle! 

Kad mladić svrši četiri gimnazije uzmu ga fratri u 
svoj noviciat, negledeć baš strogo na to, kako je do- 
tičnik gimnaziju svršio. Glavna je stvar samo to, da je 
klerik dosta velik, zdrav i jak. Bez toga težko je koji 
mladić primit u samostan, pa makar bio on prvi djak 
u gimnaziji. Dok sam jošte ja bio u samostanu, molio 
je patra Didaka neki petoškolac, da ga uzme u klerike. 
Nu gvardian Didak ne usliša mu molbe, buduć da bi- 
jaše onizka stasa i slabašna tiela, te nebi mogao u piv- 
nici bačve prati i druge teže poslove obavljati. 

Takov dakle zdrav i jak mladić stupiv u taj novi- 
ciat, ciele prve godine ne uči ništa drugo nego razli- 
čite latinske molitve i regule sv. Franje, koje mora, 
kako već spomenuh, koncem prve godine klečeć na 
pamet govoriti u refektoriju pred svimi patri. Osim toga 
moraju obavljati sve težačke poslove, kao kukuruzu 
trgati, grah brati, pivnicu čistiti, itd. To rade i uče kle- 
rici u samostanu, dok se mi vanjski djaci natežemo 
s Virgilom, Homerom, matematikom i drugimi predmeti. 

Svršiv tako prvu godinu noviciata, stupi u fra- 
tarsku filosofiju, koja traje dvie godine. U toj filosofiji 
uči se malo više nego u noviciatu. Tu se iz pojedinih 
predmeta uzme samo po gdjekoja partija. Tako n. Pp. 
uzme se iz fizike magnetizam, iz povjestnice Marija 
Terezija, iz matematike i geometrije računanje sa slomci 


i pitagorički poučak ili koji drugi važniji lik. Isto tako | 

biva i s logikom. Klasici pako ne čitaju se nikakovi, 


ni grčki, ni latinski, ni njemački, ni hrvatski. Žato ni 
jedan fratarski klerik ne pozna u obće nikakove litera- 
ture. Njemu je glavna stvar, da u toj filosofiji dobro 
nauči listati svoj breviar, a ostali mu naudi deveta su 
briga. E 

Tako naobražen djak stupi u fratarsko bogoslovje, 
gdje takodjer opet sami patri predavaju. Riedko kada 
ide koji fratarski klerik kamo na vanjsko bogoslovje ili 
na sveučilište. U samostanu laglje se svrši theologija, 
jer tu gospoda patri ne drže svojih klerika u znanosti 
onako strogo, kao što vanjski profesori svoje bogoslove 
na sveučilištu. | 

Ja sam kao djak poznavao nekoga pokojnoga patra 
Fidelisa, koji je na vanjskom bogoslovju dva put drugi 
red dobio, a i treći put bio bi pao na izpitu, da ga niesu 
profesori iz milosti propustili i neznanje mu kroz prste 
pregledali. Taj isti Fidelis postade kasnije profesorom 
na fratarskom bogoslovju! Pomislite, koliko je taj čovjek 
mogao predavati ob onom predmetu, iz kojega je vani 
drugi red dobio ! | 

Takova dakle bogoslovna predavanja polaze fra- 
tarski klerici četiri godine i po tom postanu pravi patri. 

Tko malo pozornije pročita navedenu naukovnu 
osnovu, pak ju prispodobi s nauci što se uče na višoj 
gimnaziji i na sveučilištu, mora svakako priznati, da 
nijedan pater po sadanjoj samostanskoj školi ne može 
nikakove znanstvene knjige razumjeti niti se ikojoj 
struci posvetiti, ako si privatnim čitanjem knjiga ne 
pribavi potrebna predbježna znanja. 

Takove dakle škole izučio je magister Jukundian, 
koga je gvardian Didak kao osobito mudra i učena čo- 
vjeka cienio. To pako bijaše odatle, što sam Didak nije 
upravo ništa znao, osim misu čitati i dobrim se vinom 
ili pivom kriepiti, a buduć da se je magister Jukun- 

| dian u refektoriju kod objeda rado sa gostovi prepirao | 


o raznih znanstvenih i političnih pitanjih, mišljaše gvar- 
dian Didak, da mu je magister vrlo učena osoba. Pri 
tom dakako nije nikada pazio Didak na to, tko ima u 
prepirki pravo, njemu bijaše već to dostatno, što se 
magister Jukundian u svaki razgovor znao uplesti. 

Da bude pako još više prema današnjem duhu vre- 
mena naobražen, polazio je Jukundian kazalište, kon- 
certe, dapače i isti kolosej, ali uvjek u civilnom odielu, | 
da ga tobože nebi tkogod prepoznao. - 

Jedan poslje podne — baš na same poklade — 
javi nam Franjo u listu, da je magister Jukundian kod 
objeda pripoviedao ostalim patrom, kako će na večer u 
koloseum poći. S toga nas moli, da mu — ako nam je 
ikako moguće —- učinimo u koloseju kakov škandal, 
jer je taj Jukundian strahovito strog sa klerici, a sam 
se eto povlači po takovih kutih, kamo pater ni frater ne 
smije ni nogom stupiti. 

Kad mi tu viest priobćismo našemu gazdi brijaču, 
odmah se on dosjeti, kako ćemo u koloseju magistra 
Jukundiana javno osramotiti. 

Naš gazda imadjaše kalfom nekoga šaljivdjiju Ja- 
koba. Taj dakle Jakob morao se po nalogu gazde obući 
u žensko odielo i otići u večer u kolosej. Nu kako će 
tamo Jukundiana osramotiti, toga nam ne htjede ka- 
zati ni kalfa Jakob a niti naš gazda. Nije dakle bilo 
druge nego i nam poći u kolosej, da vidimo, kako će 
Jakob taj svoj vitežki čin izvesti. 

Odosmo dakle u taj kolosej i stavismo se na ta- 
kovo mjesto, odakle smo mogli svakoga čovjeka i svaku 
masku dobro vidjeti. Odmah, čim stupismo u nutar, opa- 
zismo, gdje sa gledaoci razgovara i s maskami šeće naš 
Jakob, obučen kao najljepša gradska gospodična. Svaki 


je gledaoc mislio, da je to u istinu žena, a tiem više, 


| što Jakob imadjaše posve ženski glas. | 

Dok mi dva tako razgledavasmo maske i razne 


gledaoce, eto u kolosej magistra Jukundiana s nekim 
častnikom. — Oba proturaju se kroz svjetinu sasma 
do maska. Magister dakako mišljaše, da ga nitko od 
prisutnih maska ne pozna, buduć bijaše u civilnom 
odielu. | | 

Medjutiem siroma Jukundian još si nije pravo ni 
razgledao kolosejske gostove, kad eto najedanput stupi 
pred njega liepa maska, obučena u vrlo elegantno žen- - 
sko odielo. To bijaše naš kalfa Jakob. 

— Dobar večer pater magister Jukundian! poz- 
dravi ga maska sasma glasno, a smeteni pater zacrve- 
nio se od stida kao kuhani rak. Začudjen pako sviet 
upre u njega oči kao u kakovo čudo, dočim maska 
stane mu dalje govoriti: O dragi pater Jukundian, nek 
pak i danas dodju u onu gostionu ,k zlatnomu orlu“, 
gdje smo se zadnji put preko pol noći toli krasno za- 
bavljali. Znaju pater magister, ja sam ona liepa mlada 
kelnerica, s kojom su najradje čardaš plesali. 

Kad je te rieči oko njega stojeći sviet začuo,. nasta 
silna vika: | 

O pater magister zar je jube E samostan i 
breviar! A gdje im je habet ostao? Zar su im ga kel- 
nerice kod ,zlatnoga orla“ svukle! 

Čuvši tu viku ostale maske, obkoliše nesretnoga 
= patra Jukundiana, kao lastavice jastreba. On pako od 
srama ne vidje nikoga pokraj sebe. Jedva je, praćen 
smiehom gledaoca i maska, pogodio na vrata i osra- 
moćen otišao kući. | 

Poslje ove komedije odosmo ja i moj Ivan kući, a 
brzo za nami vrati se i gospodična maska t. j. kalfa 
Jakob. 

Cieli onaj večer smijasmo se i čudismo našemu 
gazdi i njegovomu kalfi Jakobu, kako su patra Jukun- 

diana osramotili medju bostonskom publikom u aka". 

Drugi dan u jutro izvjestismo o tom činu našega kle- 
rika Franju, koji se tome domišljaju osobito uzradovao. 
Dva, tri dana poslje toga pisao nam Franjo iZ 
samostana ovaj list: 
Ljubezni prijatelji! 

U ime svih klerika najsrdačnije zahvaljujem Vam 
kao i gospodinu Vašemu gazdi, koji je toli dosjetljivim 
načinom osramotio našega magistra Jukundiana u kolo- 
seju. Taj isti magister drži se pred nami kao svetac, 
te za svaku i najmanju pogrešku kazni nas što strože 
može. Nam nebi žao bilo, kad bi se on svoga reda 
držao i svojim životom svim patrom pravim uzorom bio. 

Nu pošto znamo, da je Jukundian više naškodio 
ugledu bostonskoga samostana nego li prije sam gvar- 
dian Didak, (jer Didakovi čini bijahu poznati samo u 
samostanu, a Jukundianovi po cielom Bostonu) s toga 
Vam mi svi samostanski klerici izričemo oviem najsr- 
dačniju hvalu na tom vitežkom činu. 

Ujedno javljam Vam, da je naš gvardian umolio 
namjestničko bostonsko vieće, da mu dade o svojem 
trošku criepom pokriti cieli samostan. Medjutiem odgo- 
vorilo je namjestničko vieće gvardianu Didaku po pri- 
lici ovako: 

Pošto uvidismo, da ovaj samostan nije narodu od 
velike koristi u sadanje doba, i pošto imamo ine nužd- 
nije zemaljske troškove namiriti, s toga ne možemo 
zadovoljiti smiernoj molbi istoga bostonskoga samostana. 

Tako je odgovorilo namjestničko vieće. na_molbu 
gvardiana Didaka. To Vam je naša mje samo- 
stanska novica. 

Zahvaljujuć se u ime svih klerika na vašem vitež- 
kom činu u koloseju. 

U Bostonu 12. ožujka 18%*. 

Ostajem Vaš iskreni 


| | Klerik Franjo. | 

Ovaj list pročitasmo i našemu gospodaru, koga 0go- 
bito zanimaše viest, što niesu fratri od namjestničkoga 
vieća ništa dobili. | 

— Istina je, reče naš gazda, da samostan u Bo- 
stonu nije niti narodu niti državi od koristi. U staro 
doba bavili se samostanci knjigom. Sva znanost i umjet- 
nost bijaše u njihovih rukuh. Ta sve bogatstvo naše 
stare literature sačuvano bijaše u samostanskih knjižni- 
cah. Najslavniji i najučeniji muževi bijahu nekada u 
samostanu. A sada! Sad bezposleno cieli dan hode po 
: gradu i svraćaju se k svojim znancem, koji u pivnici 
staroga vina imadu. Prije su patri svaki dan glasno 
molili breviar_ na koru, a sada toga nije baš nikada, 
kao da su im breviare moljci izjeli. Višeput samo, kad 
je gdjegod u manjoj župi proštenje, dodje po koji pater 
na selo, da puku odčita misu i kakovu propovied izreče, 
koja često ne ima ni repa ni glave. Ej da vidite kako 
se poslje toga pater ponosito i gizdavo drži! Misli jadan, 
da je sav sviet od nevolje izbavio svojom kukavnom 
prodikom. Medjutiem taj mali trud dobro mu je plaćen. 
Siroma župnik sve što smože u kuči nosi na stol pred 
gosta si patra, samo da ga što sjajnije podvori, a po- 
božan puk daje tom sgodom gospodinu patru na mise 
koje za blago, koje za svoje pokojnike ili bolestnike. 
Najveća pako plata za fratarske mise na selu jest onaj 
silan mošt, što ga fratri nakupe oko siromašnoga puka. 
Zato, da sam ja biskup, ja bih u takove župe, gdje 
sada nije kapelana, nu gdje narod po sto akova vina a 
i više daruje fratrom u jesen za jednu misu ili propo- 
vied na godinu, ja bih tamo namjestio jednoga kape- 
lana. Neka se radje naš čovjek pomože, koji za puk 
radi, a ne bezposleni fratri. Onim pako župnikom, koji 
imadu posve malenu župu, njim neka dolaze na dan 
proštenja pomagat susjedni kapelani, kojih bi po tako- 


| vom uredjenju moralo se nači u svakoj drugoj župi. | 

Evo tako bi ja stvar uredio, a fratrom zabranio bi svako 
moljakanje u narodu. Po mojem sudu nije ni to pravo, 
što fratri u sadanje doba moljakaju vino u onih župah, 
gdje pravo na to imade mjestni kapelan. Tiem fratri 
oduzmu mnogi i mnogi akov siromašnomu kapelanu, 
koji cielu godinu za svoj puk ne umorno radi. Medju- 
tiem meni je jednoč rekao sam Didak, da bi se kape- 
lanom moralo zabraniti pobiranje mošta, jer tiem štetu 
čine fratrom. Nu znajte, da sam mu ja na to rekao 
što ga ide. I to gospodo nije pravo, što je učiteljem 
zabranjeno mošt pobirati u svojoj župi. Ta učitelj či- 
tavu godinu orgulja župljanom bezplatno, pak zato mi- 
slim, da bi mu svaki župljan rado dao u jesen po koju 
litru mošta. Zato bih ja medikacije* dozvolio kapelanu 
i učitelju, a zabranio bi je fratrom, koji od krvavih 
žuljeva siromašnoga naroda velike si kapitale grade. 
Zato mi je baš drago, što niesu od namjestničkoga 
vieća ništa dobili za popravak svoga samostana. Neka 


Dok nam tako pripoviedaše naš gazda, pospremala 
je stara gazdarica svoj ormar i medju inimi pismeni 
nadje nekakov papir, na kojem bijaše s jedne strane 
narisan veliki okvir. U tom okviru vidjela se s gora 
Fortuna, kako iz tulca siplje novce, a s dola sjedila 
su malena djeca uz šupalj kotač, iz koga su pršili bro- 
jevi za lutriju. U sredini pako bijaše nekoliko tiskanih 
redaka. Na drugoj strani čitala se množina brojaka. 

-— Molim te, reci mi, šta je to? upita naša stara 
domačica svoga muža, pokazav mu onaj papir. 

— A moja ženo, zar ne znaš šta je to! odgovori 
joj naš gazda. Ta to ti je onaj nesretni Antheilschein, 
što nam ga prije deset godina narinuo židov Peikeles. 

— Kakov Antheilsehein? Ja se toga ne sjećam. 

— Kako se nebi sjećala! odgovori joj naš gazda. 


| Ta to ti je od onoga Peikelesova družtva, gdje je nas | 

trideset osoba igralo na više loza. Ako se koja od ih A 
loza izvukla, tad se je novac razdielio medju članove 
toga družtva. Nu ako napokon nije nijedna loza od 
naznačenih u Antheilscheinu ižvućena bila, tad je svaki 
član dobio jednu originalnu lozu. 

Ja sam na taj Antheilsehein plaćao 10 for. svaki 
mjesec. Nu pošto za pet mjeseci nije jošte nijedna loza 
izašla bila, odustao sam od toga družtva i prestao mje- 
sečne rate plaćati. 

Tako, moja ženo, ostade ti u nas taj arak. Medju- 
tiem već ga i polovica manjka. Na drugom listu toga 
arka bijaše upisana mjesećna uplata. Žao mi je što taj 
komadić manjka, jer bi se po tom osvjedočiti mogli, da 
sam u istinu bio članom toga družtva punih pet mjeseci. 

— Ne treba mi toga, odgovori stara mu žena. Sad 
sam se dosjetila, šta je to. Znam, da si ti i dalje hotio 
igrati na taj Antheilschein, ali ti ja niesam dala, jer smo 
svaki mjesec u tutanj bacili po desetaču, a nikakova 
loza nije izašla. Napokon sam dočula, da nije nijedna 
od naznačenih loza izvučena bila. 

Eto vidiš, kako bi zaludu novce bacili, da smo do 
kraja igrali u tom družtvu. 

Pripoviedajuć tako svomu mužu naša dohačici 
gledasmo mi taj naslovni list toga Antheilscheina. U sre- 
dini slikami okićena okvira bijaše njemačkim jezikom 
pisano, kako i zašto je to družtvo nastalo; kad se 
imadu pojedine rate izplaćivati, i napokon kad družtvo 
u obče prestaje obstojak&. Ova ista posliednja izreka, u 
kojoj bijaše točno označen rok kad družtvo prestaje, (a 
to je bilo 2. veljače 18%.) ova izreka bila je krupnimi 
slovi natiskana, a onaj tumač s početka manjimi i sit- 
nijimi. 

Ja i moj Ivan, koji niesmo takove stvari nikad 
jošte u ruci imali, ogledavasmo taj papir na sve strane 


| motreći liepe slike u okviru naslovna lista. 

— Ovo je sbilja krasna slika, rekoh gledeć nari- 
sanu Fortunu. 

— Da to vidi frater Konrad, primjeti Ivan, držao 
bi tu Fortunu sveticom i pred njom se bogu molio, a 
ove redke, što su u sredini njemačkim jezikom napi- 
sani, smatrao bi Konrad nekom osobitom molitvom. 

— Molim vas gospodo, uleti nam u rieč gazda. Ne 
samo Konrad nego i gvardian Didak skupa s magi- 
strom Jukundianom nebi znali kakov je to papir. To 
bi oni možda držali kakovom novom luteranskom ban- 
kom, kao što i Mayerov lexikon smatraju luteranskom 
i za vjeru pogubnom knjigom. Znam ja koliko Didak 
ima soli u glavi, a i magister Jukundian neće daleko 
za njim biti, ako si ga onako predočimo, kao što nam 
ga klerik Franjo već više puta u listu opisao. 

— Ajde, reče Ivan, pošaljimo taj naslovni list 
Antheilscheina fratru Konradu uz službeni dopis. U 
dopisu reći ćemo, da je načelnik grada Bostona začuo, 
kako on, kao fratarski kuhač, dobro znade kuhati, pak 
jer mu takova dobra kuhača treba za pučku kuhinju 
grada Bostona, moli ga najsmiernije, da baci fratarsku 
halju i uzme mjesto kuhača u pučkoj kuhinji. Ujedno 
da mu šalje priloženu diplomu, kojom ga imenuje prvim 


kuhačem u građu Bostonu. 


— Vrlo dobro! s posmjehom će naš gazda. Dajte 
Ivane taj dopis odmah napišite fratru Konradu, a ja ću 
sam list na poštu odnieti i za njega poštarinu platiti. 
Možda će se frater i prije svući te samostan ostaviti, 
nego se i uvjeri ob istinitosti toga dopisa. | 

— Ne tako, prosjećem govor našemu gazdi. Ja 
mislim, da bi mnogo bolje bilo taj Antheilschein poslati 
samomu gvardianu Didaku; ta on takodjer kao i Kon- 
rad ne razumije mnogo njemački. 

— Pak pod kojim imenom kaniš to poslati patru 


| Didaku? 'upita me Ivan. | 

— Pod imenom neke loze, koja im se izvukla 


na posliednjem žriebanju. 

— To ne valja ništa, odvrati mi Ivan. Ta tebi je 
dobro poznato, da sve takove stvari daje gvardian u 
ruke onomu svomu prijatelju civilnomu činovniku, koji 
mu i račune vodi. Taj bi mu prijatelj odmah rekao, da 
ga tiem hoće netko samo prevariti i malko se našaliti. 

— Zar neznaš, odvratim Ivanu, da je prije pet 
dana taj isti gvardianov računovodja otišao u kupelj. 

— Kako to? upita me gazda. Ta činovnici težko 
dobivaju dopust. 

— Evo čujte! Moj gospodin S, čiju djecu pod- 
učavam, pripoviedao mi jučer kod objeda, da je taj fra- 
tarski računovodja dobio dopust na mjesec dana radi 
reumatizma u desnoj ruci, i da je otišao nekud u kupelj. 

— Ako je tomu tako, onda nam je posve lako 
poslati gvardianu taj Antheilschein, reče na to Ivan. Ti 
ćeš Milane napisati službeni dopis kao od uprave toga 
Antheilscheina, a ja ću cielu stvar pismeno javiti na- 
šemu kleriku Franji, da nas kasnije ob uspjehu naše 
lakrdije točno izviestiti može. I ovaj naslovni list Antheil- 
scheina priložit ćemo onomu dopisu. 

— Molim, gospodo, reče gazda, kako će se to sla- 
gati, gdje vi uz dopis kanite gvardianu Didaku poslati 
naslovni list Antheilscheina. Ta on bi to već onda 
morao dobiti, kad je postao članom toga družtva, t. j. 
kad je pojedine rate izplačivao. | 

— To sve mi dobro znamo, odvratim sedi ali jer 
gvardian Didak ni magister Jukundian niesu nikada 
takove stvari vidjeli, sigurno će misliti, da se takoviem 
načinom izvućene loze šalju. Još k tomu napisat ću u 
dopis, da donesu i kupone od toga Antheilscheina. 

— Kakove kupone! opet će gazda. Znate za boga, 
da kupone imadu razteretnice a ne takovi mali Antheil- 


| scheini. : | 

FK — Ito mi znamo, rečem gazdi, ali fratri bome A 
ne znadu. Osim toga meni je dobro poznato, da fratri 
imaju nekoliko razteretnica sa kuponi, pak zato mislim, 
da će gvardian kupone od razteretnica držati pravimi 
kuponi od toga Antheilscheina. To sve može se lahko 
dogoditi u to vrieme, kad gvardianovoga računovodje 
nije kod kuće. 

— Ej kad je tomu sbilja tako, onda pišite dopis 
odmah, odvrati gazda i ujedno nam dade nekakov 
stari pečatnik, na kojem bijaše urezan austrijski orao 
i podpisan neki Franz Kreiser. 

— Ovaj će nam pečatnik dobro doči, rekoh gazdi 
spremajuć se na pisanje. Tiem ćemo na dopis pečat 
udariti, a mudri će fratri, opaziv u listu austrijskoga 
orla, posve stalno misliti, da im je to službenim putem 
poslano. 

— Živa istina, odgovori Ivan pljesnuv rukami i 
razgovaraše dalje s našim gospodarom, dočim sam ja kod 
manjega stola sastavljao dopis za gvardiana Didaka. 

Jedva prošlo nekoliko časaka, a ja već stadoh čitati 
prisutnim evo ovaj moj sastavak : 


Br. 1005. 
VWelečastni gospodine gvardiane! 


Dne 10. o. m. bijaše posliednje žriebanje loza, na koje Vi 
igrate u tom družtvu i pogodjen je glavni sgoditak naznačenih 
loza u privitom ,Antheilscheinu“. 

S toga se Vi gospodine, kao gvardian bostonskogu samo- 
stana, najuljudnije pozivate, da čim prije dobivenu svotu novaca 
dignete u podpisanoj mjenjačnici. 

Ujedno umoljavate se, da tom sgodom ponesete sa sobom 
i zaostavše kupone toga Antheilscheina, jer ćete takodjer i 
na nje dignuti one novce, koji bi Vam se već davno morali 
izplatiti. 

: Mjenjačnica Flekolosova. 

U Bostonu 14. ožujka 18**. 


Suda Peillizeles. 


M. P. | | 

= — Živio! klikne gazda. Odmah spremajte se tiem 
na poštu! Da, sbilja, još morate o tom obaviestiti i 
klerika Franju. On će nam barem javiti iz samostana, 
kako je stvar uspjela. 

Na to moj drug Ivan brzo napiše kleriku Franji 
list, u kojem ga je točno izviestio o cieloj stvari, i 
molio ga, da dobro pazi na cieli tečaj ove naše lakr- 
dije i da nam čim prije o tom što obširnije piše. Dotle 
pako ja sam pečatio onaj list, u kojem bijaše dopis i 
Antheilschein. 

Odmah isti dan poslje podne, kad smo pošli malko 
na šetnju, odniesmo na poštu oba lista, t. j. za gvar- 
diana Didaka i klerika Franju. Na šetnji razgovarasmo 
neprestano o nesretnom Antheilscheinu veseleć se već 
unapred, kako će se gvardian Didak osramotiti u Fle- 
kelesovoj mjenjačnici pred svimi činovnici. Svaki dan, 
osobito u večer, bijaše o tom dugih razgovora kod na- 
šega gazde, ali sve što smo govorili bijaše samo puko 
nagadjanje,\jer nam ob uspjehu ciele lakrdije nije Franjo 
još nijedne rieči javio. | 

Tako bez ikakve viesti proživismo punih osam dana. 
Deveti dan eto nam lista od klerika Franje, koji nam 
je čitavi dogodjaj o toj lozi evo ovako opisao.. 

Ljubezni prijatelji! 

Znam, da željno. očekivate ovaj moj list, u kojem 
ću Vam obširno opisati, kako fratri Vaš Antheilschein 
sbilja pravom lozom drže. Slušajte dakle! 

Mi smo baš u refektoriju objedovali, kad je listo- 
noša donio gvardianu nekakov veliki list. Pater Didak 
otvori list, pročita na tiho dopis, pregleda naslovni list 
Antheilscheina i sve skupa stavi za pojas t. j. za kordu 
nekazav o tom nikomu ni rieči. 

Tek poslje pečenke, t.j. kad se je objed već skoro 
dovršio, ustade Didak sa stolca te držeć u ruci pripo- 
No papire svećano nam prosbori : | 

| Draga braćo! | 


| dahu kao osmo čudo 


Poznato Vam je, da nam namjestničko vieće nije | 
htjelo one molbe uslišati, gdje smo molili, da nam dadu 
samostan criepom pokriti. Medjutiem, draga braćo, ako 
su nas glavari odbili, nije nas Bog zaboravio, koji dobro 
znade sve naše potreboće. Evo vidite naš samostan dobio 
je ovieh dana glavni sgoditak na nekoj lutriji. Kolik je 
pako taj sgoditak, to ovdje u dopisu ne piše, ali sva- 
kako mislim, da će od nekoliko hiljada biti, jer su na 
priloženoj slici (t. j. naslovni list Antheilscheina) pri- 
tisnute biljege od tri forinta. 

Da, mila braćo, ovaj nam je sgoditak kao iz neba 
poslan; jer inače morali bi novaca iz štedionice uzeti, 
da si potrebite stvari nabavimo. Prošlih poklada dobro 
smo se čaše držali; u pivnici zvone nam prazne bačve 
kao zvonovi, trebat će nam dakle ponajprije vina kupiti. 
Osim toga morat ćemo samostanski krov novim crie- 
pom prekriti, ovaj refektorij ljepše urediti i obojadisati 
te napokon hodnike pobieliti 1 kamenitimi je pločami 
popločiti. 

Ako bi nas braćo tkogod pitao, čijim troškom sa- 
mostan popravljamo, reći ćemo, da smo taj novac uzaj- 
mili od koje štedionice. 

Provincialu pako ja ću pisati, da nam se samostan 
popravlja na zemaljske troškove. Tako braćo neće ni pro- 
vincial ni vanjski sviet znati za naš glavni sgoditak ; 
to neka bude za našu bradu. Hvala Bogu, koj nas je 
tiem usrečio ! 

Evo tako po prilici govoraše  gvardian Didak, a 
ostali patri i fratri slušahu ga kao svoga apoštola. Po 
dovršenom govoru redomice. razgledavahu gospoda patri 
onaj dopis i priloženi Antheilschein, a buduć da nijedan 
pater ne razumije mnogo njemački, čitahu samo onaj 
hrvatski dopis, dočim krasno izrisan Antheilschein gle- 

| Kad je tako i mudri magister Jukundian pročitao | 


dopis i vidio priloženi, papir reče gvardianu : 

— Odmah sutra idemo u Flekelesovu mjenjačnicu 
po novce. 

— To nije moguće, odvrati gvardian Didak. 

— Zašto nije moguće! brzo će Jukundian. Ta evo 
ovdje u dopisu piše, da čim prije dobivenu svotu no- 
vaca dignemo. 

— Dakako, to je sve istina, reče Didak, ali još 
k tomu treba donieti nekakove zaostavše kupone! Naš 
prijatelj, koji nam račune vodi, otišao je u kupelj, a ja 
bez njega neću ništa raditi. Napokon bogme ne znam, 
gdje leže ti zaostavši kuponi. 

— Ja sam je vidio ovieh dana, brzo će mudri 
Jukundian. Tamo su gore u našoj kancelariji u ormaru. 
Potražit ćemo je odmah poslje objeda. 

— To su valjda kuponi od hrvatsko - slavonskih 
razteretnica, odgovori pater Didak. 

— Niesu! Ja one kupone dobro poznam. - 

— Onda je dobro, reče mu Didak. Poslje podne 
potražit ćemo te kupone, a sjutra u jutro idemo po 
novce, ako štogod dobijemo. 

— Kako nebi dobili! osbiljno će mudri Jukundian. 
Ta vidite samo kakov je sdola pečat! Austrijanski orao! 
Vidite, da je pod orlom urezano: Franz Kaiser. To 
bogme nije nikakova laž! 

Na to svi patri opet redom gledahu onaj pečat i 
svaki je poput Jukundiana krivo čitao Franz Kaiser 
mjesto Franz Kreiser. 

Poslije toga odosmo mi klerici iz refektorija, a 
gospoda patri ostadoše kod punih čaša. Cielo poslje 
podne pilo se tuj najstarije i najbolje vino, sve u ime 
glavnoga sgoditka. Pater gvardian udilj je nosio dopis 
i Antheilschein za kordom, a kad je koji samostanski 
prijatelj po svom običaju došao u refektorij na čašu 
















| vina, pokazao bi mu Didak te papire na strani t. j. | 


kao kriomce. Dakako da i samostanski prijatelji niesu 
čitali onaj Antheilschein, nego samo dopis i tiem sve 
više uvjeravali vesele fratre, da su u istinu pogodili 
glavni sgoditak. Dapače jedan samostanski prijatelj, 
inače dobar i pošten gradjanin, stade fratrom sjajno 
dokazivati na temelju onoga dopisa, da sve ako bi i 
za te novce doznao njihov provincial, ne ima prava 
uzeti im to blago kao dobro ciele provincije, jer u do- 
Pisu piše, da je glavni sgoditak dobio samo bostonski 
samostan. 

Tako u razgovoru i pilu zaboravi magister Jukun- 
dian potražiti onaj poslje podne zaostavše kupone. A 
kako i nebi, kad se je na vrčeve vino iz pivnice nosilo 
i pilo upravo do polak noći. 

— Pijte samo braćo i prijatelji, pijte! znao bi reći 
pater Didak. Šta mi stalo, makar sve bačve izpraznite! 
Sutra, kad dignem novce, kupit ću dobroga vina, od 
Martina seljaka u selu M. On imade šest godina sta- 
roga vina. 

Tako bi gvardian one večeri popratio svakoga, koji 
bi se možda uztezao piti kod koje zdravice. Oko pol 
noči razišli su se iz refektorija svi patri i gostovi naki- 
ćeni vinkom lozićem. 

Drugi dan oko desete ure ode mamurni gvardian 

X Didak s mudrim magistrom u samostansku kancelariju, 
da nadju one zaostavše kupone. 'Tuj su prekapali, pa- 
pire pregledavali i tražili sve do podne, ali zaman; 
kupona ne ima te ne ima. Doduše oni su nekoliko ku- 
pona našli, ali ne od Antheilscheina nego od hrvatsko- 
slavonske razteretnice. 

Što će dakle sada biti? Ništa drugo, nego ajde 
pisat samostanskomu knjigovodji otišavšemu u kupelj, 
da im javi čim prije i za izvjestno, kud je zametnuo one 


kupone. i | 

Za dva tri dana poslje toga odgovori patrom njihov 
knjigovodja iz kupelji, da on u obće ne zna za nikakove 
druge njihove kupone osim onih, što spadaju k hrvatsko- 
slavonskoj razteretnici, i da on u njihovih knjigah nije 
nigdje ni rieči čitao o kakovom Antheilscheinu. 

Na taj odgovor strahovito se ljutio Jukundian, koji 
je neprestano još tvrdio, da je on negdje gore u kan- 
celariji sbilja vidio one kupone. 

— To ništa ne smeta, reče gvardian kod objeda, 
što nije taj Antheischein ubilježen u naše knjige, zato 
mi ipak možemo dignuti novce. 

— Dakako da možemo, odgovori mu mudri ma- 
gister Jukundian. U ostalom ja znadem, zašto nije 
Antheilschein unesen u našu knjigu. 

— Zašto? upita ga željno gvardian Didak. 

— Evo zato! odvrati mu Jukundian. Naš pokojni 
gvardian Gabriel bavio se više pjesničtvom i podučava- 
njem djaka, nego li samostanskimi računi, pak je medju 
ostalim posve lahko zaboravio zabilježiti i ovaj Antheil- 
schein. 

— To bi sve moguće bilo, povjerljivo reče mu 
Didak. Ali pita se jošte, kud je zametnuo kupone ? 

— Kuponi su gore, odgovori mudri Jukundian. 

— Gdje gore? zapita gvardian. Ta prije tri, četiri 
dana potražili smo sve papire u kancelariji, pak niesmo 
nigdje ništa našli. 

— Mi zato niesmo ništa našli, jer smo prebrzo tra- 
žili, uleti mu u rieč magister. Danas poslje podne ja ću 
sam tražiti, pak vidjet ćete, da ću kupone naći. 

Tako razgovarajuć se o toj lozi kod objeda, ime- 
novahu jednoga činovnika doktorom. Taj doktorat po- 
laže se upravo onako kao i prije samo što još na po- 
sliedku morao je doktorant sliedeće redke tako gladko 
pročitati, da mu se nigdje jezik nije smeo. Ovi redovi 


| glase evo ovako: 

»Omnis klopotec in suo klopoteciterio klopotecitanter 
klopotecitans facit omnes klopotecios in suis klopotecite- | 
riis inklopocitanter klopocitantes klopocitanter klopoci- 
tare; atqui stridonensis klopotec in suo klopoteciterio 
est klopocitanter klopocitans ; ergo stridonensis klopotec 
in suo klopociterio klopocitanter klopocitans, facit omnes 
alios klopotecios in suis klopoteciteriis inklopotecitanter 
klopotecitantes klopotecitanter klopotecitare“. 

Kako se vidi iz samih redaka, vrlo je težko to 
pročitati tako gladko, a da nam se jezik ne splete, oso- 
bito pako onomu, koji je više pio. S toga je i taj dokto- 
rant na promoviranju tri put to počeo čitati, dok je na- 
pokon težkom mukom brzo pročitao. Najbrže čita ove 
rieči gvardian Didak i magister Jukundian. 

Poslje objeda ostade gvardian s patri i svojimi pri- 
jatelji u refektoriju uz pune čaše pripoviedajuć im, što 
će sve za dobivene novce kupiti i nabaviti. Jukundian 
pako ode opet u kancelariju tražit kupone. 

Čitavi poslje podne premetao Jukundian u kance- 
lariji sve knjige i papire, ali zalud; kupona ne ima te 
ne ima! 

Kod večere reče Jukundian gvardianu Didaku, da 
ne može nigdje kupona naći, valja da su se izgubili ili 
je možda tko ukrao. 

— Ništa zato, odvrati gvardian. Ta na ove kupone 
i onako digli bi samo one novce, koje bi već davno 
dobiti morali, a to valjda nije velika svota. Glavna je 
stvar ovaj veliki sgoditak. Zato ćemo mjenjačnici rado 
prikazati one kupone, samo neka nam dadu glavni 
sgoditak. 

— Pa dobro, reče Jukundian, sutra u jutro idemo 
skupa po novce. Neka im oni kuponi budu na prikaz. 

Evo tako dogovoriše se gospoda gvardian i ma- 
gister, koji sbilja misle, da su na lutriji mnogo novaca 
dobili. U ime te sreće već se osam dana pije i gosti u 

| samostanu. Gvardianovi prijatelji dolaze mu hrpimice 


čestitat, a pri tom nitko ne čita onoga Antheilscheina, 
nego samo dopis, koga gvardian za kordom nepre- 
stano nosi. 

Tako Vam sada naši fratri u velikoj nadi i veselju 
živu. Vidit ćemo, kako se bude ta lakrdija dovršila. 

U Bostonu 22. ožujka 18%*. 

Vaš iskreni 
| Klerik Franjo. 
Kad smo taj list našemu gazdi pročitali, nasmi- 


jasmo se do sita tomu fratarskomu veselju. Da pako 


jošte bolje i tvrdje uvjerimo patra gvardiana o njego- 
vom glavnom sgoditku, dosjetismo se opet novoj lakrdiji. 

U istoj kući s nami bijaše na stanu neki slagar 
bostonskih novina Toga dakle slagara umolismo, da 
nam složi ovu kratku viest: Franjevci u Bostonu dobili 
su ovjeh dana glavni sgoditak od sto hiljada. Mi im na 
toj sreći od srdca čestitamo. 

Buduć pako nam dobro poznato bijaše, da patri 
drže bostonske novine, umolismo našega slagara, da ovu 
viest dade otisnuti samo u onaj broj novina, koji će 
dobiti fratri. A djevojčicu, koja je bostonske novine 
raznašala, podmitismo, da upravo onaj broj novina, gdje 
ova vjest bijaše, dade u ruke patru Didaku ili Jukun- 
dianu. | 

I doista, kao što smo naručili, tako se je i sve 
točno izvelo. Viest bijaše otisnuta samo u onom broju 
bostonskih novina, koga je raznositeljica predala gvar- 
dianu Didaku. To isto javismo na brzu ruku i kleriku 
Franji, koji nam odmah drugi dan rano u jutro po 
nekom fratarskom djaku poslao ovaj list: 

Dragi prijatelji! 


Naši patri, čitajuć jučer u večer onu viest u bo- 


stonskih novinah, posve sigurno vjeruju, da su u istinu | 


dobili sto hiljada forinti. Samo im je ipak žao, što je 











| to u novinah objelodanjeno , jer misle, da će sada pro- 


vincial za to saznati i novce im uzeti kao dobro čitave pro- 
vincije. Jučer bijaše u samostanu neki seljak M., s kojim 
se gvardian već unapred pogodio za petdeset akova sta- 
roga vina. Danas u jutro oko jedanaeste ure poći će gvar- 
. dian Didak s magistrom Jukundianom po dobivene novce 
u Flekelesovu mjenjačnicu. 
Gledajte, da doznate, kako će se stvar dovršiti. 
U Bostonu 24. ožujka 18**. 
Vaš iskreni 
| Klerik Franjo. 
| Čim smo dakle u jutro taj list pročitali, odoh ja u 
Flekelesovu mjenjačnicu, gdje sam dobro poznat bio 
sa g. ravnateljem i mnogimi činovnici. Tuj sam u kratko 
izpripoviedio cieli dogodjaj o fratarskom sgoditku i za- 
molio gospodu činovnike, da me oko jedanaeste ure sa- 
kriju u mjenjačnici kud za vrata, da mogu čuti i vi- 
djeti, kako če gvardian Didak s magistrom Jukun- 
dianom po novce doči. 

Činovnici smijahu se tomu grohotom, osobito omi- 
lila ta lakrdija g. ravnatelju mjenjačnice, koji takodjer 
bijaše nekada fratarskim djakom. Meni pako dozvoliše 
vrlo rado, da potajno u mjenjačnici dočekam te slavne 
gostove; Jukundiana i Didaka. Ujedno me opomenu, da 
se za vrati držim od smieha, što mi je više moguće. 
Poslje toga dogovora odoh u školu. 

Oko jedanaeste ure, kad su se već predavanja do- 
vršila, eto mene u mjenjačnici za vrati, gdje sjedeć tiho 
kao miš u škulji čekam moje lutrijaše. Niesam tuj ni 

četvrt sata čekao, kad eto otvore se vrata od mjenjač- 
nice i stupe u nutra gospoda gvardian Didak i magi- 
ster Jukundian. 

— Dobar dan! pozdrave g. ravnatelja. 

— Dobar dan gospodo, odzdravi g. ravnatelj. Šta 


želite gospodo ? 

| — Evo, gospodine ravnatelju, odvrati mudri ma- 


gister Jukundian, u vašoj mjenjačnici dobio je samostan 
bostonski glavni sgoditak, kako to ovaj dopis svjedoči. 
Oni kuponi, koje u tom dopisu tražite, nekud su se 
zameli. Medjutiem mi vam one kupone prikazujemo, 
samo nam dajte glavni sgoditak od sto hiljada. Tako 
reče mudri Jukundian pruživ g. ravnatelju onaj dopis i 
priloženi Antheilschein. 

Činovnici gledahu gospodu patre posmijuške, dočim 
g. ravnatelj pročitav dopis i razgledav priloženi Antheil- 
schein reče im sasma osbiljno: 

— Oprostite gospodo, tiem dopisom i Antheilschei- 
nom hotio se netko samo našaliti. Napokon u tom do- 
pisu podpisan je neki Peikeles, koga u istinu niti ovdje 
niti u gradu Bostonu za sada nije. 

— Molim gospodine ravnatelju, srdito će gvardian 
Didak, izvolite pogledati pečat na dopisu. Tamo se vidi 
orao austrijski, a podpisan je Franc Kaiser. To valjda 
nije nikakova švindlarija ! 

— Izvolite gospodine pozornije čitati, odgovori mu 
g. ravnatelj. Ta to nije napisano Franc Kaiser nego 
Franc Kreiser; a to bijaše, kako mi se čini, nekada 
sapunar u Bostonu. 

— Kakov sapunar, potari vas sveti križ! uleti mu 
u rieč magister Jukundian. Zašto bi onda nad ime- 
nom stajao austrijski orao. Taj grb vidi se samo na 
službenom pečatu. 

— Ne mojte se tako nagliti, posve hladno odgo- 
vori mu ravnatelj. Taj isti Franc Kreiser življaše u 
Bostonu za Bachovo doba, te bijaše rodom Niemac. 
Kao takov čovjek dao si je nad ime u pečatniku ure 
zati lik austrijskoga orla, t. j. kao svoj narodni grb. Me- 
djutiem ja sam si takodjer na svoj pečatnik dao ure- 
zati hrvatski grb, kao dobar Hrvat. Napokon velim vam 


gospodo, da se je tiem netko botio samo našaliti. | | 

— Gospodine ravnatelju to nije istina! Evo izvo- 
lite pogledati ovu priloženu kartu, gdje se razne slike 
i brojevi. vide, reče mu magister nekim otresnim glasom 
drkčuć s jada. 

— To je gospodo stara stvar, mirno će im gosp. 
ravnatelj. Ima tomu već punih deset godina, odkad je 
to družtvo prestalo! 'Tude je trideset osoba igralo na 
više loza. Svaki član toga družtva dobio je po jedan 
ovakov ,Antheisehein“ te je plačao svoje mjesečne rate. | 
Ako od naznačenih loza na drugoj strani nije nijedan 
loz izašao, tad je svaki član dobio jednu originalnu 
lozu. Zato vam ovdje u istinu nije nikakovih kupona 
bilo. Napokon, kako vidite, toga Antheilscheina polo- 
vina manjka, t. j. onaj list, gdje bijaše ubilježeno, kada 
i koliku je svotu dotični mu vlastnik plaćao. U ostalom 
izvolite pročitati posliednji redak na tom naslovnom 
listu, gdje jasno piše, da godine 18%*. dne 2. veljače 
isto družtvo prestaje sasma obstojati. 

— Gospodine ravnatelju, srdito će Jukundian, Vi 
nas kanite silom prevariti! Dajte nam naše novce, jer 
inače imat će s Vami sud posla. Dajte nam naših sto - 
hiljada! Evo u bostonskih novinah stoji, da je naš sa- 
mostan toliko hiljada ovdje dobio glavnim sgoditkom. 
Ne mislite, da ćete i mene varati. Niesam se ja pod 
vrbom odgojio. Prosto će Jukundian g. ravnatelju turiv 
mu u ruke bostonske novine. 

— Gospodine patre to je uvrieda za mene i za 
našu cielu mjenjačnicu, odvrati mu ravnatelj. Zar Vi 
mislite, da mi sviet varamo! Ja sam u Flekelesovoj 
mjenjačnici ravnateljem već više godina, ali jošte nitko 
do Vas nije nam rekao, da varamo. Medjutiem ja sam 
takodjer jučerašnje bostonske novine čitao, al o vašoj | 
lozi niesam ni rieči opazio Za veću vjerojatnost molim 
gospodina računovodju Matiju, da glasno jučeranje bo- 


| stonske novine pročita. 
161 | 

k Na zahtjev g. ravnatelja pročita g. Matija ciele 
bostonske novine počam od uvodnoga članka sve do 
urednikova imena. U cielom tom broju nebijaše ni rieči 
o sgoditku bostonskih Franjevaca. 

— Nu kako je to, da je u našem broju od istoga 
dana u bostonskih novinah viest, da je naš bostonski 
samostan dobio sto hiljada forinti! upita g. ravnatelja 
gvardian Didak udariv štapom o pod. 

— Ja gospodo niesam novinar, pak zato nije me 
brige šta u novinah stoji, odgovori g. ravnatelj. 

— Dobro, dobro g. ravnatelju, razjaren će Jukun- 
dian. Kad ne vjerujete ni našim dokaznicam, ni viesti 
bostonskih novina, vjerovat ćete sudbenoj odluci, koja 
će Vas prisiliti, da doznačenu svotu od sto hiljada čim 
prije namirite našemu samostanu. 

— Izvolite nas gospodo samo čim skorije pritužiti, 
da se tiem što prije neprilike riešimo. Medjutiem već 
unapred mogu Vam reći, da čete pravdu sasma izgu- 
biti. Ovdje u dopisu podpisan je neki Peikeles. Taj 
čovjek bijaše nekada poduzetnikom toga Antheilscheina, 
ali ne u Flekelesovoj nego u Rachelesovoj mjenjačnici. 
Ovaj isti Peikeles davno je već umro, a Rachelesova 
mjenjačnica posve je propala. 

— Gospodine ravnatelju, na novo će Jukundian, 
promislite što ste sada izrekli! Ako je ovdje po Peike- 
lesu podpisana mjenjačnica Flekelesova, koja bijaše 
poslje Rachelesove, tad mora jošte živiti i taj Peikeles 
u Bostonu gradu. | 

— Štovana gospodo! osbiljno će gospodin ravna- 
telj patru Didaku i Jukundianu, ako ne vjerujete meni, 
opitajte se gdjegod u Bostonu gradu, da li u njem za 
sada živi kakov Peikeles. 

S toga gospodo nemojte nas kriviti, da Vas hoćemo 
varati. Tiem dopisom i Antheilscheinom hotio se netko 


samo našaliti. | 

— Kako bilo da bilo, odgovori gvardian Didak,. 


ja Vam ne mogu vjerovati. Cielu stvar, kako mi se 
čini, predat ću sudu, da ondje na čistac dodjemo. 
S bogom gospodine ravnatelju! 

— S bogom, s bogom velečastna gospodo, odzdravi 
im g. ravnatelj. S bogom, dok se kod suda vidimo. 

Tiem odoše gospoda Didak i Jukundian, a gospodin 
ravnatelj mal ne popuca od smieha. Činovnici pako 
čudom se čudiše, kako mogu gospoda patri tako neuki 
biti te takovu bezsmislenost i lakrdiju istinom držati. 
Ja sam gospodi dokazivao, da je to posve lahko, jer 
nijedan bostonski fratar ne čita ništa, pak zato je malo 
ne svaki natražnjak i neznalica. U fratarskoj knjižnici 
nije možda već petdeset godina bilo ni žive duše osim 
mene, koji sam ju prošle zime malko očistio. Punih pet 
vagana smrznulih sliepih miševa izneo sam iz knjiž- 
nice! Na knjigah pako bijaše vam po prst debele pra- 
šine. Po tom jasno vidite, da se sadanji bostonski fratri 
nimalo knjigom ne bave. 
| — Možda oni nove knjige kupuju, pak se više 
novijom literaturom bave? upita me ravnatelj. 

— Molim Vas gospodine ravnatelju, odgovorih mu 
na to; niti se bave novom niti starom literaturom. Je- 
dina knjiga, koju si svaki pater svake godine kupi, jest 

pSoštar kolendar“. Iz takove knjige bogme se neće na- 
obrštii a još manje naučiti što je Antheilschein. 

Dok se tako razgovarasmo dodje i podne, a mi se 
smijuć fratarskomu lozu liepo razstadosmo. Drugi dan 
poslje podne dodju k nam u pohode klerici Franjo i 
Mauricij. Ponajprije pripoviedasmo im mi, kako je u 
Flekelesovu mjenjačnicu došao po novce pater Didak 
s mudrim Jukundianom ; kako oba uz sve dokaze niesu 
htjeli vjerovati, da je to samo šala, i kako su napokon 
posve osbiljno obećali ravnatelju mjenjačnice, da će ga 


radi prevare tužiti. | 

| Poslje toga pripoviedahu nam klerici evo ovo: 


Kad su jučer o podne došli iz mjenjačnice gvar- 
dian i magister, nastade u refektoriju velika kavga. 
Ostali patri, koji su jedva očekivali tu dvojicu iz mje- 
njačnice, zapitaše, koliko su hiljada donieli. Na to im 
magister, koje od stida, koje od ljutine, otresito odvratio : 
A šta vas je za to briga! Držite se radje svoga bre- 
viara; to je vaš posao, zato u samostanu kruh jedete. 

Na ove rieči planuše gnjevom gospoda patri i stanu 
kao biesni vikati. 

— Šta, vi nam zapoviedate breviar moliti! Ta vi 
sami kao magister ne molite ga upravo nikada. Eno na 
koru leži vam sadanja pars verna (časoslov za proljeće) 
u prst debelu prahu. Da, da, rugala se sova senici, da 
ima veliku glavu. Medjutiem mi znamo zašto nam toli 
naprasito odgovarate: vi ste novce digli u mjenjačnici 
pak je liepo medju sobom s gvardianom razdielili.  Če- 
kajte, mi ćemo o tom pisati provincialu. A vidite li na 
dvorištu seljaka, koji vam je upravo sada dovezao po- | 
godjenih petdeset akova staroga vina! Tko će to vino 
platiti ? Mislimo da bogme magister i gvardian, koji su 
danas tolike novce na onu lozu dignuli. 

Tako ostali patri kao biesni vuci navale na ma- 
gistra Jukundiana i gvardiana Didaka misleć za sigurno, 
da su ova dva sbilja nakanila novce pronevjeriti. 

Uvidiv dakle gvardian i magister, da se u istinu 
ostali patri ne šale, stanu se s njimi blago razgovarati 
i tumačiti im, kako se ciela stvar u mjenjačnici dogo- 
dila. Na posliedku uvjeriše je, da oni svakako moraju 
dobivenu svotu od sto hiljada dignuti, jer će Flekele- 
sovu mjenjačnicu tužiti radi prevare, samo kad se iz 
kupelji vrati njihov knjigovodja. 

Tiem umiriše se razjareni patri ostav u tvrdoj 
nadi, da će dobivene novce .sudbeno učerati. Vino, što 


ga je seljak dovezao, niesu dakako tada izplatili, nego 

5/1 hm 
su mu za stalno obećali, da će mu taj dug namiriti 
onda, kad dignu tih sto hiljada. 

To nam pripoviedahu klerici, a mi se do sita na- 
smijasmo budalaštini bostonskih fratara. 

Tri tjedna poslje toga dodjoše opet k nam u po- 
hode klerici i pripoviedahu nam, kako se s Antheil- 
scheinom pod konac dogodilo. 

— Naši patri, započe klerik Franjo, očekivahu toli 
željno svoga knjigovodju kao židovi obećanoga Mesiju. 
Svaki dan, kod objeda i večere, radovahu se svojoj 
sreći i razgovarahu o Flekelesovoj mjenjačnici. Napokon 
dosadilo im to neprestano očekivanje knjigovodje, koji 
će Flekelesovu mjenjačnicu tužiti. S toga prije dva dana 
brzojavi gvardian tomu svomu činovniku ili bolje rekuć 
knjigovodji, da se odmah iz kupelji vrati, jer ima u 
samostanu silnoga posla, a putne troškove da će mu 
sam Didak platiti. 

Siroma činovnik, inače poštenjak, spremi se odmah 

na put kući, premda bi jošte u kupelji morao bio ostati. 
Došav u Boston, prva mu briga bijaše, da posjeti samo- 
stan i da vidi, kakov li ga silni posao kod fratara čeka. 

Mi smo baš objedovali, kad je u refektorij stupio 
fratarski knjigovodja. 

— U slast vam objed, reče patrom naš računo- 
vodja. 

— O dobro nam došao, radostno pozdrave ga svi 
patri i fratri. Dugo već očekivasmo vas kao uznici blaga 
sunca. 

Na to si g. knjigovodja sjede za i magister 
Jukundian ponudi mu čašu vina, a gvardian Didak 
pred svimi patri i fratri predade mu. u ruke onaj dopis 
i Antheilschein uz ove rieči: 

— Evo ti dragi prijatelju naše sreće i božjega 
blagoslova. Flekelesova mjenjačnica poslala nam je prije 


| mjesec dana ovaj Antheilschein i priloženi dopis. Ja | 

| sam s gospodinom Jukundianom .bio tiem dopisom u 


Flekelesovoj mjenjačnici, gdje mi je ravnatelj istoga 
zavoda, progledav ovaj dopis i priloženi Antheilschein 
rekao, da se je tiem hotio netko s nami našaliti, buduć 
da toga družtva više u Bostonu nije. Medjutiem ja sam 
nakanio cielu stvar sudu predati, jer se bojim, da nas 
u istinu nebi prevario ravnatelj Flekelesove mjenjačnice. 

Pošto pako ti najbolje naše stvari i odnošaje po- 
znaješ, brzojavismo po tebe, da nam to što skorije 
urediš. Već mjesec dana čekamo te samo radi ove 
stvari. Ja kao gvardian sa poštovanim magistrom Ju- 
kundianom davno bi već cielu parnicu predao sudu, ali 
jadan ne znam kud ni kamo. Tek sada, kad si nam se 
ti prijatelju zdrav i veseo iz kupelji vratio, nadamo 
se, da će nam na skoro iza crnih oblačina sinuti sunce 
davno očekivane sreće. Zato, dragi prijatelju, evo ti 
predajem u ruke dopis Flekelesove mjenjačnice i prilo- 
ženi Antheilschein moleć te, da što prije čitavu raz- 
pravu na čistac izvedeš. Ujedno obvezat ću ti se pis- 
meno , da ti dadem sto forinti srebra, ako naš samo- 
stan tvojom pripomoći dobije glavni sgoditak od sto 
biljada. Evo dragi prijatelju, to ti je onaj silan posao, 
što se ima čim prije obaviti . . . 

Čuvši to samostanski knjigovodja, razgleda onaj 
tobožnji dopis Flekelesove mjenjačnice te priloženi mu 
Antheilschein. To sve pročitao si g. knjigovodja na tiho 
više puta i nakon poduljega čitanja i mozganja reče 
gospodi patrom i fratrom: | 

— Cudim se gospodo vašoj neukosti! Ta za boga 
svetoga zar nieste pročitali ovo nekoliko redaka, što na 
Antheilscheinu piše? Tuj se veli, da to družtvo pre: 
staje već 2. veljače god. 18*%. dakle već prije deset 
godina. Pak napokon zar nieste opazili, da toga Antheil- 
scheina polovica manjka, t. j. onaj list, gdje bijaše upi- 


| sano, kad _mu je vlastnik mjesečne rate izplaćivao. | | 

| — Dragi prijatelju, srdito će mu gvardian, ti nas 


hoćeš prevariti kao i ravnatelj Flekelesove mjenjačnice. 
Ta šta gledaš u taj Antheilschein, čitaj radje dopis, gdje 
se veli, da je bostonski samostan dobio glavni sgoditak. 
Osim toga i u novinah bijaše javljeno, da smo mi u 
isiinu dobili sto hiljada forinti. Budi nam barem ti 
prijateljem, kad nam je već ostali sviet zavidnikom. 

— Ja sam vaš prijatelj uvjek bio, i to sam vam 
već stotinu puta činom dokazao, a kao takov savje- 
tujem vam i sada, da taj glavni sgoditak ostavite na 
miru, jer ćete se inače osramotiti pred cielim svietom. 
To se je hotio netko s vami samo malko našaliti. 

— To nije moguće, reče mu na to mudri Jukun- 
dian, jer kad bi to samo šala bila, kako bi moglo u 
novinah stajati, da smo mi dobili glavni sgoditak. Osim 
toga vidiš, da je na dopis ubilježen broj 1005. dakle 
je službeno poslan od mjenjačnice. 

— Molim te samo šuti, odgovori mu dobroćudni 
činovnik. Nemoj se sramotiti. Ja sam u kupelji čitao 
bostonske novine svaki dan, ali o vašoj lozi baš ni 
rječi. Medjutiem ja dobro znadem, kako je ta viest 
mogla u novine doći. Slušajte me samo! Valjda je onaj 
isti čovjek, koji vam je taj Antheilschein poslao, dobar 
prijatelj s kojim slagarom kod bostonskih novina, pak 
mu je rekao, da viest o tom sgoditku složi samo u onaj 
broj novina, koga ćete vi dobiti. 

— A da li bi to bilo moguće! začudjen će Didak. 

— Kako ne! odvrati mu knjigovodja. Ja sam ta- 
kodjer već više puta mojim prijateljem takovu lakrdiju 
napravio. Jošte mi je nešta primietiti gosp. Jukundianu 
glede onoga broja na dopisu. Gospodin Jukundian misli, 
da je to služben dopis, jer je poslan pod brojem. Me- 
djutiem g. magister neka se sjeti i na to, da svaki 
čovjek može dopis napisati i pod kakvim god ga bro- 


jem poslati. 

| — Bogme gospodo, reče Didak, ja se posvema sla- 


žem s g. knjigovodjom i kao vrlomu prijatelju našega 
samostana priznajem, da istinu govori, jer to isto rekao 
nam i g. ravnatelj Flekelesove mjerijačnice. 

— Meni pako još nije stvar posve jasna, srdito će 
magister Jukundian. Ja ću se o tom obširnije opitati 
kod nekoje gospode, koja se tiem više bave; koja imadu 
više takovieh papira. 

Dok tako govoraše magister Jukundian, stupi u 
refektorij vojnički častnik, t. j. onaj Jukundianov prija- 
telj, koji ga je onomadne na pokladnu noć vodio u 
koloseum. 

— Na zdravlje objed! reče častnik gospodi pa- 
trom. Danas prije podne pripoviedao mi jedan vaš pri- 
jatelj, da ste dobili glavni sgoditak. Ja vam gospodo 
na toj sreći čestitam. Tako govoraše častnik rukujuć 
se sa svimi patri. 

— Evo da smo dobili! veselo klikne Jukundian. 
Naš g. knjigovodja silomice hoće nam dokazati, da je 
to samo lakrdija. 

— A molim vas kažite mi, na kakovom ste lozu 
dobili taj sgoditak? upita je častnik. Ja takovieh pa- 
pira imadem mnogo, pak zato se i razumijem u te 
stvari. 

Na to gvardian Didak pokaže gosp. častniku onaj 
dopis i priloženi Antheilschein. 

Nakon duljega razmatranja reče gosp. dust ono 
isto, što i njihov knjigovodja, t. j. da je to isto družtvo 
davno već prestalo obstojati i da se je netko tiem ho- 
tio samo našaliti. 

Sad tekar puče gospodi patrom medju očima, da 
je istinu govorio i ravnatelj mjenjačnice i njihov knji- 
govodja. Mudri magister Jukundian pozelenio od jada 
kao gušter, a gvardian Didak odrvenio se kao drveni 
stup. — 

AT JL 

— Tiem smo se samo osramotili i pred ravna- 
teljem mjenjačnice i pred ljudmi, kojim smo pripovie- 
dali o tom sgoditku, reče Jukundian. Medjutiem ja ću 
ipak predati sudu onoga Judu Peikelesa, koji je na 
dopisu podpisan. 

— Juda Peikeles davno je već umro, a tu u do- 
pisu podpisao ga netko drugi, odvrati častnik. 

Na to ostadoše svi patri zapanjeni gledeć u zemlju. 
Mudri magister Jukundian, koji silom dokazivaše, da 
je vidio one kupone, zacrvenio se od stida i zašutio 
kao kamen. Gvardian Didak neprestano uzdišuć šap- 
taše: čim ću sad platiti onih petdeset akova vina, što 
nam ga seljak Martin nedavno dovezao. 


V. 


Veli se: čovjek snuje a bog odredjuje. Ova stara 
rečenica obistinila se posve u ovoj pripovjedci. Mi djaci 
niesmo ni s daleka mislili tiem lozom osvetiti se gvar- 
dianu Didaku, nego samo osramotit ga pred vanjskim 
svietom i pokazati ljudem fratarsku neukost te pohlep- 
nost za novcem. Medjutiem ta naša lakrdija imadjaše 
tako silnih posljedica, da smo se kasnije vrlo lako osve- 
tili gvardianu Didaku, magistru Jukundianu i kuhaču 
Konradu. Ciela pako stvar dogodila se evo ovako: 

Ja sam u Bostonu podučavao jednoga djaka kod 
nekoga umirovljena! činovnika Petra Škarića. Taj djak 
bijaše sin njegove kćeri, dočim je starac udovcem bio. 
Starica gospodja umrla mu baš pred godinu dana i 
zakopana bijaše u raki bostonskih fratara. Tako bo 
običavahu se prije mnogi pobožniji te imućniji gradjani 
i gradjanke zakapati u raku bostonskih fratara. To 
dakako rado činjahu bostonski fratri, jer im je takov 
pokop mnogo novaca nosio. Tuj ne samo, da se je pla- 
tila velika taksa za mjesto u raki, nego i svaki takov 


| čovjek, koji se dao u tu raku pokopati, ostavio bi po | 


159 


koju stotinu bostonskomu samostanu za altariju, t. j. 


za mise, koje su patri morali čitati za pokojnika. 

Tako evo i gosp. Petar Škarić nakanio je boston- 
skomu samostanu ostaviti dvie hrvatsko-slavonske raz- 
teretnice (svaka u nominalnoj vriednosti od 100 for.) 
za jednu pjevanu misu na godovni dan njegove .pokojne 
supruge Vjekoslave. 

Nekako u mjesecu svibnju odnose dakle stari Ška- 
rič one razteretnice patru Didaku za jednu altariju. 

Čim je gvardian Didak opazio, da mu taj starac 
daje za altariju nekakove papire, slične onomu nesret- 
nomu Antheilscheinu, srdito reče: 

— Moj dragi gospodine, ja neću više nikada nika- 
kovieh papira primati za altariju; prije mjesec dana 
prevario me netko sličnim papirom i tako pred vanj- 
skim svietom osramotio, da me je još danas stid. Oh 
da znam, tko je to učinio, ubio bi ga iz puške. S toga 
dragi gospodine, izvolite si ove papire odnieti kući, a 
želite li pak u istinu utemeljiti ovdje altariju za svoju 
pokojnu ženu, izvolite mi donieti gotov novac, bilo u 
bankah bilo u srebru. Tako gospodine, a ja neću nikada 
više ni u ruku primiti kakovih Antheilscheina, makar 
mi je donio i sam moj otac. 

Zaman na to dokazivaše gvardianu stari Škarić, 
da ga on ne kani prevariti, jer mu ne daje nikakov 
Antheilschein nego dvie hrvatsko-slavonske razteretnice 
u nominalnoj vriednosti od 200 for. Gvardian Didak 
ne dade se nikako uputiti ni nagovoriti, da uzme raz- 
teretnice za altariju; on samo zahtievaše gotov novac 

budi u srebru, budi u bankah. 

Uvidiv stari Škarić, da imade posla s neukim i 
prostim čovjekom, ode srdit kući. 

Treći dan poslje toga slavio gvardian Didak dva- 
desetpetgodišnjicu svoga patrovanja. Po svom običaju 


| pozvao on na taj dan k objedu sve svoje prijatelje | 

E uanoga stališa. Kod objeda nazdravljivalo se i pilo sve 
u šestnaest. Mnogi patri okitili se tako vinkom lozićem, 
da su se naposliedku, po svom starom običaju, posva- 
dili i pošteno izgrdili. Medjutiem i pater gvardian skupa 
sa magistrom Jukundianom bijahu već dosta mokri. 

U to stupi u refektorij g. Škarić, pozdravi gospodu 
oko stola sjedeću i reče: 

— Evo gospodine gvardiane! ja sam po vašoj želji 
donio vam za altariju gotov novac u srebru. 

— Tako valja, moj dragi gospodine, sad sam ja 
posve siguran, da imadem u ruci 200 for. Nu molim 
vas, kad želite, da se čita misa za vašu pokojnu ženu? 

— Svake godine 21. lipnja t. j. na njezin imendan. 
Misa mora biti pjevana i to oko devete ure u jutro. 
Ujedno molim vas g. gvardiane, da mi dadete namiru 
na 200 for. i da mi pokojnu ženu Vjekoslavu Škarić 
izvolite upisati na tabelu altaristiku (t.j. tabelu zaklad- 
nih misa). 

'— O gospodine bit ćete odmah poslužen, odvrati 
mu gvardian gladeć se desnicom po debelu trbuhu. 

Nu jer' gvardian Didak nije znao sam namire sa- 
staviti, napisa ju mjesto njega jedan od njegovieh pri- 
jatelja, po stališu vojnički častnik, dočim je Didak na- 
miru samo podpisao. Na to nabroji g. Škarić na stolu 
200 for. u srebru, a gvardian, predav mu namiru, turi | 
srebrne škude u džep. Napokon: kucnuv se nekoliko puta 
g. Skarić s gvardianom i magistrom ode mirne duše kući, 

Cetvrt sata poslje toga dodje u samostan onaj seljak, 
koji je prije mjesec dana (t.j. za dobe nesretnoga An- 
theilscheina) prodao gvardianu sto akova staroga vina. 

Molim gospodine gvardiane, da mi za prodano vam 
vino dadete sada barem sto forinti, smjerno će Didaku 
seljak razkrite glave. Oprostite g. patre! ja vas nebi tiem 
uznemirivao radi sebe, nu jučer dodje mi eksekucija radi 
štibre, a to moram platiti makar bez košulje ostao. 

| — E kad je tako, odvrati mu Didak, onda evo ti 


sto forinti u srebru Ono, što sam ti jošte dužan, dat 
ću ti kasnije, kad žito prodam. 

— O ja znadem patre gvardiane, reče mu seljak, 
da me vi nećete prevariti. Kad vam bude opet novaca, 
sigurno znam, da ćete mi ostali dug namiriti. Ta svi, 
koji smo takovi gospodari kao vi gvardiane, ne možemo 
u svako doba onoliko novaca smoći, koliko bi nam tre- 
balo. Napokon najuljudnije zahvaljujem vam i za tu 
stotinu, koja mi je upravo sada dobro došla. Tiem 
novcem izplatit ću zaostali porez te kupiti sebi i ženi 
surinu i čizme. 

Tiem ode seljak iz refektorija, dočim je gvardian 
Didak ostao u nutra sa svojimi prijatelji i onimi patri, 
koji se malo prije niesu zavadili kod čašice dobroga vina. 

Medjutiem dodje i noć. U samostan nakupilo se 
mnogo gratulanta svećaru Didaku. Bijaše tuj i civilnih 
činovnika i vojničkih častnika. Kad se tako družtvo 
sabralo, stane se nazdravljivati kao i kod objeda, a 
malone svaka zdravica bijaše u zdravlje gvardianu Di- 
daku. Tako se nazdravljivalo za čitave većeri. Pater 
gvardian bijaše već dobrano nakićen, premda je mogao 
mnogo vina podnieti. 

Poslje većere predlože gvardianu gospoda vojnički 
častnici, da idu kartat. Gvardian na taj predlog odmah 
pristane. Stanu se dakle kartati najprije samo za šalu, 
a kasnije bogme i za istinu, t. j. na novce. Početkom 
igre imadjaše gvardian Didak u džepu stotinu forinti 
srebra, t. j. ostatak od svote, što je seljaku za vino 
dao. Tiem dakle novcem poče se gvardian junački kar- 
tati, nemisleć pri tom na to, da je taj novac dao samo- 
stanu činovnik P. Škarić za altariju svoje pokojne žene, 
a ne gvardianu za kartanje. 

Tako se veselo družtvo kartalo sve do p6 noči. 
Tuj jedni izgubivahu, drugi dobivahu, a i obratno, dok 

| napokon ne dodje do toga, da se je družtvo razišlo. 


Sto je koji dobio, to mu je i ostalo. Razumieva se samo 
po sebi, da nijedan od častnika nije ništa izgubio, jer 
vinom svladani gvardian ne mogaše mnogo paziti kako 
igra i kakove karte baca. 

Drugi dan u jutro ustade gvardian Didak oko 
devete ure i stane pregledavati svoju kesu. U kesi 
bogme bijaše podpuna tmina. Jučer je u njoj bilo dve 
sto forinti srebra, a sada — 50 novčića! Gdje su dakle 
novci? E jučer na večer odnieli je kući gvardianovi 
Prijatelji, koji su malo pametnije i opreznije igrali nego 
pater Didak. Da, gvardian je jučer izgubio na kartah 
sto forinti srebra. A što sada! Kako če jadan na alta- 
rijsku tabelu zabilježiti Škarićevu zakladnu misu, kad 
ne ima već od njegove zaklade baš ni prebijene pare! 

Drugi dan u većer dodjoše opet gvardianovi prija- 
telji i stanu ga na sve moguće naćine nagovarati, da se 
karta. Nu gvardian Didak, razmisliv si nesreću prošle 

*noči, ne htjede nikako na njihov predlog pristati. | 

— Lako je vam na karte misliti, reče im gvar- 
dian, ali težko meni, komu ste jučer perje opukali. 

— Što se držiš kao nezrelo diete, ukore ga prija- 
telji oficiri. Ta što si jučer izgubio, možeš danas opet 
dobiti. Ajde idimo se kartat, šta ćemo ovdje sjediti kao 
piljarice na trgu. 

Tako nagovarahu gvardiana Didaka gospoda prija- 
telji, ali on se ipak ne dade sklonuti na kartanje. Poslje 
večere pijuckalo se i razgovaralo po starom običaju, ali 
na stolu nebje karte ni vidjeti. 

Nekoliko dana poslje toga zaboravio gvardian Didak 
svoju nesreću i stao se po staroj navadi opet kartati. 
Što ga tako opet osokolilo i razveselilo, to nam za sada 
nije posve jasno. Tečajem te gvardianove žalosti opa- 
zilo se u samostanu samo to, da pater Didak neobićno 


mnogo obči sa magistrom Jukundianom. Bog znade, da | 

| li je Didaku magister posudio novaca za potrošenu 


altariju, ili mu je mudro savjetovao, kako da se iz toga 
blata izkopa. 

Medjutiem ostavimo to za sada na miru. Tokom 
ciele pripoviedke doči ćemo u trag i toj tajni. Za sada 
budimo i tiem zadovoljni, što je dne 21. lipnja iste 
godine čitao gvardian Didak crnu misu u samostanu. Nu 
za koga, toga takodjer pravo ne znamo. 

Doduše, kod mise bijaše stari činovnik P. Škarić, 
nu misa ne bijaše ipak pjevana, kako je to njezin ute- 
meljitelj želio, nego tiha. Zato poslje mise upita gvar- 
diana Skarić, zašto da nije misa pjevana bila. Na to 
mu dosjetljiv Didak odvrati, da mu neka za sada oprosti 
tu pogrešku, jer se je nekako pomutio i tek na kraju 
mise sjetio, da bi se ovaj requiem morao pjevati. 

Tiem odpravi gvardian Didak starca Škarića, kojemu 
se svedj nekako sumnjivo činjaše, što je gvardian na to 
mogao zaboraviti, jer za svaku misu zabilježeno je točno 
na tabeli altaristiki, kada i kakova mora biti zakladna misa. e 

Isti slučaj pripoviedaše g. Škarić i meni, a ja mu 
tvrdo obećah, da ću pisati kleriku Franji, neka mi od- 
govori, kako je na tabeli ubilježena Škarićeva zakladna 
misa, da li pjevana ili pak samo tiha. 

Nedugo poslje toga imadjahu fratri ciele provincije 
svoj Kapitulum, t. j. sastanak, gdje se bira provin- 
cial, imenuju gvardiani i premještuju patri i fratri. 

U taj kapitulum smiju samo patri i to definitori, 
koji imadu pravo izbora i glasovanja. Gvardian Didak 
ne bijaše definitorom, pak zato i nije pošao na taj sa- 
stanak; on kod kuće čekaše, što će patri definitori tamo 
odlučiti. 

Poslje kapituluma šalje se od samostana do samo- 
stana neka tabula, gdje je sve točno napisano, tko je 
postao provincialom, koji je pater gdje imenovan gvar- 

Kk. i koji su patri i fratri kamo premješteni. im 

tabulu očekivaju fratri po dovršenom kapitulumu i 
željno, kao mi kakovu po cieli narod važnu i koristnu 
saborsku odluku. 

Tako sam ja taj cieli kapitulum protumačio i mojemu 
gazdi, a on ne budi lien brzo opiše razkalašeni život 
magistra Jukundiana i onaj velevažni momenat, kako 
ga je u koloseju njegov kalfa osramotio pred množinom 
svieta. Napokon doda i to, da se Jukundian mora pre- 
mjestiti i s učiteljske stolice skinuti, jer ni po životu ni 
po znanju nije zato sposoban. 

Ovaj opis patra Jukundiana pošalje naš gazda sla- 
vnomu fratarskomu kapitulu one provincije. I nije naš 
gazda zalud taj list napisao; za pet ili šest dana kasnije 
dobih od klerika Franje evo ovaj list: 

Dragi prijatelju ! 

Javljam ti radostnu viest, da je danas došla fra- 
tarska tabula u naš samostan. Ti znaš kakovom se to 
zvjedljivosti u nas očekuje, pak zato ti neću stvar ob- 
širno opisivati. 

Danas prije podne oko tri četvrta na dvanaest po- 
zvoni zvono i svi patri i fratri sakupe se u refektoriju. 
Tude nastade grobna tišina, samo kadkada čuo se tihi 
šapat: ,došla je tabula!“ 

Nato gvardian Didak izvadi iza korde taj papir, 
t. j. tabulu i preda ju vikaru veleć: ,Molim gospodine 
vikaru, da pročitate prispjelu tabulu.“ 

Tad započe vikar čitati redom sve patre i fratre 
naše provincije, koji su budi na veću čast podignuti 
ii pak u drugi koji samostan premješteni. 

Od svih viesti najznamenitiji je za mene i za tebe 
taj nenadani glas, da je provincialom izabran onaj pater 
Hipolit, koji te nekad u samostanu za noge iz peći 
vukao. Osim toga lišen je učiteljstva naš magister Ju- 
kundian i premješten u drugi samostan kao jednostavni 


| pater. Toliko je za sada u nas promiene. | 

Meni je vrlo milo, što je Hipolit izabran za provin- : 


ciala. To je još jedini čovjek, koji se točno svoga reda 
drži, i koji će, kako mislim, cieli bostonski samostan 
urediti i do prijašnja ugleda privesti. Istina, on je mali 
smušenjak i šalivdjija, ali u toj časti valjda će se malko 
uozbiljiti, jer je stara rečenica: honores mutant mores. 

Da sbilja. Ti si mi nedavno pisao, da Ti ćim prije 
javim, kako je na altarijskoj tabeli ubilježena Škarićeva 
zakladna misa. Medjutiem moj prijatelju moram Ti reći, 
da na altarijskoj tabeli nije ni rieči o Škarićevoj za- 
kladnoj misi. Pripovieda se potajno u samostanu, da je 
tu altariju gvardian Didak potrošio, nu na što, toga ja 
za sada ne znam. 

To su Ti naše kloštarske novine. 

U Bostonu 29. srpnja 18%. 

Tvoj iskreni 
Klerik Franjo. 

Dobiv taj list pročitah ga najprije našemu gazdi, 
koji se osobito radovaše tomu, što je iz bostonskoga 
samostana premješten magister Jukundian. Poslje oba- 2 
vjestih g. P. Škarića, što i kako je snjegovom zaklad- 
nom misom. Stari Škarić razljutio se strahovito te po- 
traživ Didakovu namiru odluči gvardiana sudu predati. 

Odmah drugi dan poslje toga nenadano dobih od 
Franje opet ovaj list: 

Dragi prijatelju ! 

U jučeranjem listu niesam Ti znao ništa izvjestna 
pisati o zakladnoj misi g. P. Škarića. Tek na večer 
istoga dana upoznah se stom zakladom malko pobliže i 
to na ovaj evo način: 

Jučer kod večere stanu se grditi i svadjati magister 
Jukundian s gvardianom Didakom. Magister krivljaše 

. gvardiana, da on radi njega mora poći iz bostonskoga 
samostana, jer ga je netko kod slavnoga kapitula opisao 


| u privatnom listu. | 

— Ja sam siguran, reče magister, da ste me vi 


| gvardiane kapitulu opisao. Medjutiem ako vi znate za 
moje mane, znam ja i za vaše griehe. : 

— Za kakove moje griehe? skoči pred njega gvar- 
dian. Ja ne hodam u kolosej kao vi magistre. 

— Pitate za kakove griehe? ljut će mu magister. 
Evo čujte ih i vi gvardiane i vi svi ostali patri i fratri. 
Poznato vam je, da je u mjesecu svibnju donio ovamo 
za altariju neki činovnik P. Škarić 200 for. srebra. Nu 
u našoj altarističnoj tabeli ne ima te zaklade. Gdje je 
dakle? Pater gvardian ju je potrošio! DA, on ju je 
potrošio !! 

— To je laž! prosječe mu gvardian Didak. 

— Šta bi bila laž! rikne magister kao lav. Odmah 
onaj poslje podne, kad je Škarić donio novce, dadoste 
od toga sto forinti onomu seljaku, koji vam prodao pet- 
deset akova vina. Onaj isti dan poslje večere zakartali 
ste s oficiri onu drugu stotinu. Tako ste altariju pro- 
tepli. Recite, da to nije istina! 

— To na vas ništa ne spada! odvrati mu Didak 
posve dostojanstveno. Ja sam gvardian, ja znadem što 
radim. 

— Da, sad znadete šta radite, reče magister, a 
prije me pitaste za savjet, baš glede ove altarije od 
Petra Skarića. 

— Baš bi se namjerio na čovjeka, kad bi vas za 
savjet pitao, odgovori mu posprdno Didak. 

— Kako možete toli bezobrazno lagati! uzrujani će 
magister. Zar već ne znate, kako se to sbilo?! Drugi 
dan u jutro, kad ste prokartali sve novce, dodjoste 
k meni sasma smeten. Ja vas nato upitam, što vam je, 
a vi mi pripoviedaste svu svoju nesreću. Ujedno za- 
moliste me, da vam savjetujem, kako bi se tomu dalo 
pomoći, a da nebi o tom ništa znao ni provincial, ni 


zakladatelj Škarić. Na to vam ja rekoh ovako: Moj 

P oko čitajte vi svake godine crnu misu dne i. 
lipnja, t. j. na dan zakladne mise Petra Škarića. Ova 
misa, rekoh vam, ne mora biti baš za Škarićevu pokojnu 
ženu, već za koga drugoga, nu stari činovnik Škarić 
mislit će, da se čita misa baš za njegovu pokojnu ženu 
Vjekoslavu. Tako možete, rekoh dalje, raditi sve dotle, 
dok ostanete u ovom bostonskom samostanu, a poslje 
šta vas brige. U ostalom, nastavih dalje, mislim, da 
Škarić neće još dugo živieti; možda ni godinu dana, a 
po smrti mu neće vas nitko više kontrolirati ni za nje- 
govu zakladu pitati. Ta vidite, da i sada ne _pjevamo 
sve one zakladne mise, koje su nekada morale biti pje- 
vane, pak zato evo nitko nam ni rieči ne prigovora. 
Tko od sada živućih ljudi znade, kakova i čija misa 
bijaše fundirana prije sto godina! Tako sam vam ja 
savjetovao, da vas neprilike izbavim, a vi ste moj savjet 
smjesta poprimio. To nam dokazuje najbolje to, što na 
altarističnoj tabeli nije ubilježena još ni dan danas 
Škaričeva zaklada, a misa je ipak bila dne 21. lipnja 
ove godine. 

-— To na vas ništa ne spada, odgovori mu uzne- 
miren i pokunjen gvardian. Ja ću već iz svoga džepa 
nadomjestiti taj novac. Pak napokon što sam potrošio 
od toga, sve bijaše na korist samostana. Ta ono vino, 
za koje dadoh seljaku sto forinti, pili ste i pijete ga i 
vi s ostalom braćom. 

— Da, da, opet će razjaren magister, sad je 
vino sve krivo, a karte ništa. Vidit ćemo, tko će 
altariju nadomjestiti i preostali dug na vinu seljaku 
izplatiti. 

— To ću ja sam več urediti, odgovori gvardian 
Didak, a vi se ćim prije spremajte iz ovoga samostana, 
da ne budete meni ni drugim na sablazan. 

— Ako je meni odlučeno odavle proći, reče Jukun- 


dian, ne ćete ni vi ovdje dugo ostati. . . .. 


nn 

Tiem gnievni magister zalupiv: vrati ode iz da) 
torija u svoju sobicu, a gvardian Didak osta kod stola 
kao kamen razmišljajuć magistrove rieči. Za p6 sata 
kasnije dodje vrieme večernje molitve, a poslje toga 
odosmo spavat. 

Evo dragi prijatelju sad ti je posve jasno, kako 
stoji Škaričeva zaklada. Jednom rieči iz cieloga toga 
razgovora i psovanja jasno se vidi, da je gvardian Didak 
Škarićeve novce potrošio. Medjutiem meni je vrlo drago, 
što ćemo magistra Jukundiana izgubiti, a neće mi ni 
žao biti, ako nas ostavi gvardian Didak. Ti ga dobro 
poznaš kakov je čovjek. 

Izruči pozdrav svojemu g. gazdi i prijatelju Ivanu. 

U Bostonu, 30. srpnja 18%* 

Tvoj iskreni 
Klerik Franjo. 

Taj list pročitah mojemu saučeniku Ivanu i gazdi, 
a po tom odnesoh ga staromu Škariću, koji ga dva 
puta pozorno pročitao. 

— Ja ću toga gvardiana predati sudu, srdit će 
Škarić pročitav list. Zašto da moje krvave žuljeve troši 
takov fratar, koji ne zna kako je mučno do novca doči 

u sadanje doba. Šta me briga, ja ću ga tužiti i javno 
u novinah o tom pisati. 

— Samo ga tužite, stadoh nagovarati Škarića. Ova- 
kov čovjek, koji potroši glavnicu u toli krasnu i pleme- 
nitu svrhu položenu kao što je altarija, ovakov čovjek 
nije vriedan da žive. Ništa gospodine, samo ga ćim 
prije tužite. 

— Tužit ću ga, odvrati Škarić, ali ja glavom neću 
poći k sudu; predat ću ga bia neka se on malo 
naužije fratarske kože. 

Pošto sam se tiem čvrsto uvjerio, da će gvardiana 
Škarić predati sudu, veseo odoh kući i pripoviedah Ivanu 


što je s Didakom nakanio učiniti g. Škarić. g 
m 4 

— To je pravo! klikne Ivan. To je božja kazna! 
To je naša osveta! Da nije onoga nesretnoga Antheil- 


oscheina bilo, nebi se ni dan danas mogli okrutnomu . 


Didaku doveo On bi bio od Škarića za altariju uzeo 
one dvie razteretnice, al ovako sjetiv se na Antheil- 
schein pobojao se, da nebi i tu izgubio te zatraži od 
Skarića gotov novac za altariju. Veli se pako, da pri- 
lika tata čini, a tako je i on Skarićevu zakladu potro- 
šio. Ej živio ti, koji si prvi savjetovao, da se gvardianu 
pošalje Antheilschein. Živio Franjo, koj nas o tom iz- 
viestio, a živio i g. Škarić, koji će Didaka srušiti! 
Drugi dan bijaše na gimnaziji naš ,'Te deum“. Ja 
i moj Ivan bijasmo s odlikom i dobismo za nagradu 
krasno vezane knjige. Tako nagradjeni veselo pohitismo 
kući, da pokažemo nagrade našemu gazdi, al na putu 
susretne nas novoimenovani provincial Hipolit, koji se 


baš tada iz kolodvora uputio u samostan. 


a 


Mi ga dakako odmah pozdravismo čestitajuć mu 
na odlikovanju provincialske časti. Ujedno mu pokaza- 
smo naše školske nagrade. Staromu Hipolitu bijaše vrlo 
milo, što smo jošte dobri djaci kao i prije, i što se 
njega rado sjećamo, pak zato pozove nas odmah na 
čašu piva u najbližu gostionu. 

Mi se dakako rado odazvasmo tomu pozivu te hajde 
s patrom Hipolitom u gostionu. Tuj uz pivo razgovara- 
smo se o koječem. Najviše pako pripoviedaše nam, kako 
će bostonski samostan urediti. U to pade mi na um 
Didak i Škarićeva altarija, te stadoh o tom pripoviedati 
prozincialu Hipolitu. Nu dobri starac, premda dobro 
poznavaše narav i život gvardiana Didaka, ipak nam 
ne htjede vjerovati ciele stvari dotle, dok mu ja na po- 
sliedku ne pokazah list klerika Franje. | 

Pročitav pater provincial taj list, udari mu krv u 
lice i oči mu se zakriese. Spočetka je samo šutio gle- 

dajuć u list, nu za dva, tri časka malo .se smiri i za- 


a 5 


moli nas, da ga odvedemo k tomu g. Škariću. Drage 


volje odvedosmo ga do Škarićeva praga i tamo se snjime 
liepo oprostismo. 

Što je provincial kod Škarića obavio glede altarije, 
toga niesmo mogli odmah saznati, jedino to kazao mi. 
Škarić, da neće Didaka tužiti i da je stvar već u redu. 
Nu kako su stvar uredili, to nam ne bijaše poznato. 
Već smo se i pobojali, da će gvardian Didak nevinim 
ostati. 

Medjutiem nekoliko dana kasnije dobijemo nenađan 
list od klerika Franje, koji nam evo ovu znamenitu 
viest pisao : 

Dragi prijatelji ! 

Ovieh dana dogodio se u uašem samostanu vrlo 
znamenit dogodjaj; provincial Hipolit vodio je iztragu 
proti gvardianu Didaku radi one Škaričeve misne za- 
klade, o kojoj sam vam već pisao. 

Na iztragi dokazalo se uz svjedočanstvo bivšega 
magistra Jukundiana i nekojih drugih patra, da je gvar- 
dian Didak u istinu Škaričevu altariju protepo onako 
kao što sam nam već javio, t. j. stotinu forinti dao je 

| seljaku za vino, a drugu stotinu prokartao je sa svo- 
jimi prijatelji. 

Na molbu provincialovu ne htjede Škarić gvardiana 
Didaka predati sudu, jer ga je sam Hipolit tako kaznio, 
da će uz kaznu nadomjestiti altariju. 

Didak mora smjesta ostaviti samostan i ćim prije 
naći si negdje na selu kod župnika takovo kapelansko 
mjesto, gdje kapelan dobiva iz vjerozakonske zaklade 
sto forinti na godinu. — Oviem novcem izplačivat će 
Didak Škarićevu altarijsku zakladu. Ostali pako dug, 
što je ostao još na vinu onoga seljaka, izplatio je sam 
provincial iz blagajne našega samostana, a to s toga, , 
što je vino vrlo dobro i još ga imade kojih četrdeset 


| akova. e | 

Didak ne može više nikada postati gvardianom, to 
mu je pravo za uvjek oduzeto. Mjesto njega imenovan 
je privremenim gvardianom naš prijašnji vikar Ciprijan. 

Odmah isti dan poslje iztrage ode Didak tužan i 
žalostan iz samostana k nekomu župniku, svome kon- 
školarcu, koji baš sada treba kapelana, plaćena iz vjero- 
zakonske zaklade. 

Evo tako dogodilo se s gvardianom Didakom. Toj 
njegovoj nesreći najviše smo krivi mi trojica, t. j. ja1 
vi dva. Da nije bilo vašega Antheilscheina i moga do- 
pisivanja, još bi i dan danas gvardianovao pater Didak, 
al ovako sada kuburi i tudjim slugom mora biti. Medju- 
tiem ne može ga čovjek žaliti, kad promisli, kako je 
gadno i okrutno postupao i s nami klerici i s vami djaci. 

Živili osvetnici! Tko se ne osveti, taj se ne po- 
sveti! Sad će i nam klerikom trak slobode sinuti pred 
vrata. Ej da vam je moguće i Konradu se osvetiti! 

Zdravstvujte! | E 

U Bostonu, 8. kolovoza 18%*% Vaš 

| Klerik Franjo. 

Kad smo mi taj list pročitali, niesmo znali šta bi 
od veselja i radosti radili. Činilo nam se, kao da smo 
bog zna kakov imetak dobili. S objesti napisasmo patru 
Didaku ironičan list, u kom mu čestitasmo, što je radi 
osobite brižljivosti oko zakladnih misa s gvardianske časti 
povišen na kapelanstvo. U slavu toga, za nas vrlo važ- 
noga dogodjaja, pozva nas gazda k sebi na vrlo sjajan 
objed. 

Evo tako osvetismo se gvardianu Didaku, nu osvet- 
ljiva srdca ne bijahu nam jošte tako dugo mirna, dok 
se niesmo i Konradu osvetili. Ovu drugu osvetu izveli 
smo laglje i to na sliedeći način. 

Ja i moj Ivan ostadosmo preko velikih praznika 
u Bostonu radi djece, koju smo i na ferije podućavali, 
a na stanu bijasmo gdje i prije, t. j. ked našega "g 

jača. Baš preko puta od našega stana naseli se u pri- 
zemnu malu kućicu neka mlada udovica. Odmah prvi 
dan, ćim ju kao novu susjedu opazismo, pričini nam se, 
da smo mi već negdje tu ženu vidjeli. I doista nakon 
duljega razmišljanja sjetismo se, da je to ona mlada 
vrtlarica, što bijaše nekada ljubeznicom pokojnoga fra- 
tarskoga sakriste Formuša. Ta sto i sto puta vidjesmo 
ju u samostanu, kad je znala pokojnomu Formušu do- 
nieti čiste košulje i rubce. 

Drugi dan poslje njezina doselenja vidjesmo čudo 
nevidjeno; vidjesmo fratarskoga kuhača Konrada, gdje 
ide k toj vrtlarici, a fratarski sluga Joško nosi za njim 
punu košaru razna voća i povrtelja iz tratarskoga vrta. 

Šta bi to moglo biti? pitasmo sami sebe i dugo si 
o tom razbijasmo glave, dok nam napokon ne pripo- 
viedi stara susjeda, da je ova mlada vrtlarica Konradova 
draga! Sve povrtelje i voće, što ona prodaje na trgu 
i za sebe treba, sve to da joj Konrad šalje iz fratar- | 
skoga vrta. | 

Taj glas ne bijaše nam baš prenebito čudo, jer 
smo još nekada vidjeli, gdje s pokojnim Formušem hoda 
k njoj i Konrad, za onda kao kućni prijatelj. Po smrti 
Formuševoj valjda se u nju zaljubio fratar Konrad, ili 
ju pokojni Formuš ostavio njemu u svom inventaru. 

Medjutiem na nas to ne spada; nam je dovoljno 
znati, da naša susjeda vrtlarica bijaše u istinu dragom 
fratra Konrada. 

Svako jutro, kad je fratarski sluga Joško išao za 
samostan po meso ili ribe na trg, uvjek je po nalogu 
Konradovom morao od onoga samostanskoga mesa po- 
najljepši komad. dati gospodji vrtlarici. — Poslje podne 
pako, oko treće ili četvrte ure, došao bi Konrad malo 
ne svaki dan k svojoj vrtlarici sa slugom Joškom, koji 
joj u košari kruha, vina, mesa i mnogo koješta iz samo- 


| stana nosio. 











To sve pozornim okom pratismo mi susjedi, a 
koje fratar Konrad nije ni znao. Već unapred vese- 
lismo se, kako nam je i Konrad došao u šake te kako 
ćemo se i njemu osvetiti. 

Ovu našu namjeru pospješi nam još i ova zgoda: 
Neko jutro šetah se ja po trgu. Baš pred menom idjaše 
košarom u ruci Konradova draga. Kako se naglo ne- 
kud žurila izvadi u brzini iz džepa rubac, da si otare 
nos, al uz rubac iztepe iz džepa nekakov mali listić. 

Na to ja, koji stajah baš za njom, brzo digoh onaj 
listić, turih ga u džep i odoh kući. 

Nu niesam se ipak mogao susdržati, a da taj list 
ne pročitam prije, nego sam u stan došao. U ovom 
listu bijaše evo ovo napisano: 

Draga moja Ankice! | 

Danas u večer oko osam sati gledaj svakako doći 
u samostan u moju sobicu, da si kući odneseš osobitu 
pečenku. | | 

Naš novi gvardian kupio je krasnu srnu jučer po- 
slje podne, da njom podvori našega provinciala Hipo- 
lita, koji će danas poslje podne doći u naš bostonski 
samostan. | 
Najljepši komad srnetine sačuvao sam za Tebe 
draga Ankice, samo dodji po njega u moju sobu. Po- 
kraj srnetine na ormaru nači ćeš i graha. 'To sve odnesi 
kući posve tiho, da te gvardian ne opazi. Meni bude 
ne moguće s Tobom biti, jer ću se u kuhinji priprav- 
ljanjem večere zabaviti. Medjutiem Ti znaš gdje visi 
ključ od moje sobe. 

Tvoj vjerni 
Konrad. 

Kad sam ja putem taj list pročitao mišljah, da sam 
u devetom nebu, jer sam već unapred vidio, kako ću se 
brzo i lako osvetiti fratru Konradu. Tako veseo dodjoh 


| “kuči k mojemu gazdi i saučeniku Ivanu. | 

— Šta si tako usopljen doletio kući? upita me Ivan. 
Ta ti si obično dva sata jutrom šetao, a evo danas po- 
vratio si se sa šetnje već za pol sata. 

— Donio sam vrlo zanimivu stvar, odvratim Ivanu: 
vadeć iz džepa Konradov list. 

— Kakovu si to epistolu donio? upita me Ivan. 

— Evo, izvoli ju na glas pročitati pred g. gazdom. 

Na to Ivan stade čitati Kohradovo pisamce. Naš 
gazda slušao ga pozorno kao najzanimiviju prodiku, a 
stara gazdarica čudeć se tomu slučaju sasma se uvjeri, 
da nekoji bostonski fratri u istinu živu onako razkala- 
šeno i nepristojno kao što smo joj mi pripoviedali. 

Pošto je Ivan to pročitao, napisah ja dva lista; 
jednoga novomu gvardianu, a drugoga provincialu Hipo- 
litu, koji je isti dan imao u Boston doći. U ovih listo- 
vih opisao sam sve, kako Konrad imade svoju dragu, 
kako joj sluga Joško mora nositi samostansku gove- 
dinu i kako joj svaki poslje podne donese Konrad sa 
slugom punu košaru i vina i kruha i povrtelja. K tomu 
još za veću istinitost zavih u provincialov list i onu 
poslanicu, što ju Konrad svojoj dragoj pisao. 

.Isti dan poslje podne, kad sam iz moga prozora 
vidio, da se u bostonski samostan dovezao provincial 
Hipolit, obadva lista poslah po služniku odmah u samo- 
stan. U svakom listu podpisao sam svoje vlastito ime i 
prezime. | 

Nu što se je usljed mojih listova sbilo sa Kon- 
radom u samostanu niesmo znali do trećega dana. Treći 
dan poslje podne vidjesmo, da je Konrad u civilnom 
odielu došao k svojoj Ankici, a za njim vozio mu 
služnik mali sandučić. Tiem smo znali koliko je sati; 
znali smo, da je frater_ Konrad iz samostana odpušten. 
I niesmo se prevarili. Četvrti dan poslje toga sasta- 
dosmo se s provincialom Hipolitom, koji nam pripovie- 


| daše, da je odmah usljed mojega lista odpustio fratra 


175 









Po Ujedno reko nam gosp. provincial, da će on 
tako sve polagano očistiti bostonski samostan od sva- 
koga smeća, što je njihovomu redu na ruglo i sablazan. 
Evo ovako dovršismo ja i Ivan našu davno i davno žu-, 
djenu osvetu. Provincial Hipolit uredio je kasnije bo- 
stonski samostan upravo onako, kako po regulah sv. 
Franje i mora biti. Zla djela bivših samostanaca zabo- 
ravila se za uvjek. | 

Svi opaki čini pokrili se velom zaboravnosti. U 
gradu nebijaše toga čovjeka, koj bi novomu životu bo- 
stonskih samostanaca štogod mogao prigovoriti. Da, bo- 
stonski patri bijahu sad pravi uzor svojega reda. Evo 
to sve uredio je vriedni provincial Hipolit. 

Nekoliko godina poslje toga umro je pater Didak 
od kapi, a mudri magister Jukundian od sušice. Uzrok 
jednoj i drugoj smrti bijaše prekomjerno pilo. Bivši 
fratarski kuhač Konrad kupio si krčmu i stao sa svo- 
Jom Ankicom krčmariti, nu jer je nije hotio vienčati 
ostavi ga Anka i ode za kelnericu. Tako sam sebi 
ostavljen Konrad zapio i zakartao sav svoj imetak, dok 
mu napokon ne prodadoše krčmu i.kuću. Poslje vidje- 
vah Konrada, gdje po težačkom djelu hodi i onakov 

crni kruh jede, kakvim je nekada nas hranio. | 

Naši prijatelji Franjo i Mauricij, izučiv bogoslo- 
viju, bacili su fratarsku halju i postali sekularnimi sve- 
čenici, te su danas vriedni župnici svoga dobroga puka 
i vriedni domoljubi svoje domovine. | 

Provincial Hipolit doživio je starost od 80 godina i 
nakon kratke bolesti blago u Gospodinu usnuo. Ciela pro- 
vincija žalila je za njim kao za svojim otcem, a i vanjski 
sviet oplakao ga kao dobroćudna i poštena Franjevca. 

Ja i moj Ivan dadosmo se na pravoslovje, te smo 
danas sudci u zabitnom selu. 


* : 
* * 

Mnogi od štovanih čitatelja možda će mi zamjeriti 
što sam ovo napisao; misleć tiem, da sam ja neprijatelj 
svakomu crkvenomu redu, i da kanim proti svetoj nam 
vjeri raditi. Medjutiem odgovaram na to svakomu vried- 
nomu čitatelju, da je ovo sve, što sam u pripovjedci 
napisao , sgoljna istina, i da ja štujem čovjeka svakoga 
stališa, samo ako se svoga reda drži. 

Osobito mnogo cienim baš same Franjevce, koji 
su se na poprištu za vjeru i domovinu pokazali vrlimi 
junaci. Sjetimo se samo Ivana Kapistrana i onih sla- 
.vonskih Franjevaca, koji su pod turskim jarmom biedne 
Slavonce tješili, pripravljali je i nagovarali na ustanak, | 
te im potajno nauk Hristov propoviedali. Spomena su 
vriedni i naši Franjevci u Dalmaciji, Bosni i Hercego- 
vini, koji su se osobito izticali na književnom polju. 
Tuj vidimo P. Posilovića, M. Divkovića, I. Bandulovića, 
G. Ilića, Fr. Jukića i mnogo drugih. U najnovije doba 
pokazali se osobitimi ljubitelji naroda i knjige Grga 
Martić i Ivan Despot. . 

Napokon spomenuti moram i to, da su malone svi 
naši stari pisci sačuvani u samostanih. Uzmimo samo 
vriedne dubrovačke samostance, koji nam osobitom paž- 
njom čuvaju naše klasike u svojih bogatih knjižnicah. 
Jednom rieči, dubrovački samostanci pravi su spasitelji 
naše stare literature, kojoj se danas toli divimo i kojom 
se pred stranim svietom upravo ponosimo. Osim toga 
znamo i to, da su mnogi naši stariji pisci baš u redov- 
ničkom stališu napisali nam najdivnija djela i da su 
radi svoje učenosti daleko po svietu poznati bili. 

Po tom svatko može uviditi, da ja štujem i cie- 
nim sve vriedne i čestite Franjevce, i da ova pripo- 
oviedka nije naperena proti cielomu redu sv. Franje, 
nego samo proti bivšemu zlu životu bostonskih samo- 
stanaca. Valja se pri tom i na to sjetiti, da i u najči- 
stijoj pšenici nadje se po koje zrno kukolja. 





| U ostalom neka na cielu ovu pripoviedku odgovore 


| orieči dr. Fr. Ivekovića, koji u prvoj knjizi svoga djela 

| gŽivot svetaca i svetica božjih za mjesec siečanj“ veli 

na strani 64 ovako: 

| Što je sv. Augustin rekao o redovnicih svojega 

| vremena, valja i o sadašnjih. ,Kao što sam težko našao 

> boljih ljudi“, kaže isti crkveni učitelj, ,nego li su dobri 
redovnici, tako nisam vidio gorih, nego što su nevaljani 
monasi.“ Svaki poštenjak štovat će čovjeka, koji se iz 
same ljubavi prama Bogu, od želje za većim šavršen- 
stvom i dušnim spasenjem posveti težku stališu, pa od- 
rekavši se zbilja svake svjetovne taštine i naslade sa- 
vjestno žive po redu, koji mu je propisan. 

Usuprot žalit će čovjeka, koji je samo imenom 
redovnik a djelom neurednjak. Kad medju monasi nered 
zavlada, pa ga nije više moći povratiti, najbolje bi bilo, 
da crkvena oblast samostan ukine, da ne budu stanov- 
nici u njem sebi na vječnu propast i vjernikom na 


sablazan. 

SBOR DUHOVNE MLADEŽI ZAGREBSKE.. 
Povjestno-knjiševna crtica. 
Napisao Vjekoslav Homotarić. 


Pripomenak. 


aćam se pera, da u kratko nacrtam početak, 

rad i život prvoga književnoga družtva u 

> Hole). Kako mu početak pada u prvu 
dobu preporoda hrvatskoga naroda, valjalo bi mi tu nacr- | 
tati i dobu prije probudjene Ilirije. Nu upravo na tom 
mjestu bilo je o tom obširnije razpravljano u razpravi: 
»Hrvati od Gaja do 1850. god. od I, Milčetića. Zato i 
to mimoilazim. 

Pišući poviest ,Sbora duh. mladeži zagrebačke“, 
pišem poviest preporoda hrvatskoga svećenstva, pišem 
kulturnu poviest hrvatskoga naroda (makar i u kratko) 
od nekoliko desetaka godina. O tom će se svatko i sam 
jasno uvjeriti, pročitavši te crtice. 

itavu sam poviest razdielio radi boljega pregleda 
u tri dobe. , 

1. doba siže od 1836 —48. god., a dieli se u dva 
perioda. I. period 1836—39. pripoviedajuć nam zasnutak 
i prvi početak družtva do njegve prve propasti. II. pe- 
riod od 1840—48. crta nam uzkrsnulo družtvo do burnih 
vremena god. 1848. 

II. doba od 1850—63. god. Pripovieda nam život 
druživa pod krutim absolutizmom, koji se i u sjeme- 
ništu živo ćuti, dok nedodje u sjemenište za ravnatelja 
preč. g. Tomo Gajdek, pod kojim sinu družtvu pod- 
puna sloboda i zato s njim počimlje 

III. doba 1863—80. god. 

Ove godine priobćujem samo prvu dobu, dobu 
ilirsku, a dadne li mi ,Hrvatski dom“ i do godine pro- 
stora u svom almanaku, priobćiti ću II. i III. doba. 


PRVO DOBA. 


1836—1848. 


Period I. (1836—1839). 

Vatra ilirska, koja je van hladnih zidina sjeme- 
ništnih uzbudjena vatrenim Lj. Gajem, u srdcih neko- 
licine mladih ljudi živo već plamsala, unutar zidinah sje- 
meništnih tinjala je tek kano pod pepelom, jer niesu mladi 
klerici imali srdca, da svojoj oduševljenosti dadu namah i 
oduška. Tinjala je, rekoh, vatra u srdcih mladeži, jer ni 
hladni, ni tvrdi zidovi sjemeništni niesu bili jaki ograditi 
mladeži niti toli čvrstom, niti toli ledenom ogradom, a da 
je neuzmože raztopiti blago sunašce probudjene Ilirije. 
Sva mladež sjemeništna nije se dakako već sada ogrijala 
na suncu ilirskom, ta mnogi su ostali još i dugo kašnje 
stari, hladni mlakonje, a vatreni ih klerici nazivlju — 
»magjaroni“. Ali je ipak bila već četica po izbor mlade- 
naca, većinom starijih, koji opojeni idejom ilirskom, sanjali 
su već najsladje, najuznositije sanje o sretnoj domovini, 
koju će oni još više usrećiti. Kano najvatreniji i prvaci, 
spominju se u toj četi Jakov Petek, bogoslovac III. god., 
Ivan Miković i Lavoslav Firholcer, bogoslovci II. god. — 
Ta četa, ponajpače spomenuta trojica, često se sastajahu 
bodreć se medjusobno i snujuć, kako bi mogli i ostale 


nadahnuti duhom ilirskim i što koristna učiniti za do- | 

movinu. — Kako je vidjeti, posve je malo trebalo i u 


sjemeništu osnovano je književno družtvo. — Pri tom 
dosta mnogo učini Stjepan Mlinarić, suučenik i vjeran 
prijatelj Petkov. — Slušaše on nauke bogoslovne u Pešti, 
gdje je za onda boravilo mnogo znamenitih Slovena, 
medju njimi i Jan Kollar. — S timi se ljudmi upozna 
. Mlinarić, a upozna i liep napredak narodnosti slovačke ; 
uvidi takodjer, putujuć na praznike po tih krajevih, da 
je k tomu puno doprinesla budna mladeže revnujuć u 


svojih družtvih za svetu stvar narodnu — Dopisujuć 
Mlinarić s Petkom, spomenu mu medju ostalim i o Slo- 
vacih i o družtvih medju njihovom mladeži. — Hvaleć 


ta družtva nabaci se i pitanjem, nebi li se i u Zagrebu 
dalo što slična zasnovati? Ovu božanstvenu misao, veli | 
tuj ljetopisac ', nemogaše Petek hladnom krvlju čitati, 
već opojen duhom iskrena rodoljuba u srdcu svom odluči 
muževno: ,da mu utemeljenje podobnoga družtva, naj- 
svetija biti će dužnost i najmilija zabava“. — Dakako 
niti osnove družtvu nije mogao sam iznmiti toli lasno, 
jer nije jošte nigdje vidio slična družtva, već mu i tuj 
pomože pobratim iz Pešte, koj mu nacrta osnovu po 
primjeru slovačkih i ostalih slovenskih družtva, kojih je 
vidio u Pešti ili Beču. Tko da opiše sada zanosne snove 
mladih rodoljuba, osobito spomenutih prvaka u sjeme- 
ništu! U tom zanosnom i revnom snovanju primače se 
i konac školske god. 1835/6. i družtvo neuzmože već 
ove godine oživiti. Zato se obvežu prvaci medjusobno 
ozbiljno o toj stvari na praznike misliti i raditi, a svoje 
mnienje priobčiti braći u I. sjednici sljedeće godine. — 
Petek još krom svega toga obreče, da će preko praz- 
nika sastaviti s Mlinaričem osnovu i sve prirediti, što 
je nuždno za osnutak, toli željena družtva. — Nu da 
i ostali klerici odmah u početku priskoče mladomu 
družtvu u pomoć, odkriju prvaci i njim svoje misli i 
namjere, moleći ih, da to na praznike dobro promotre, 








a početkom školske godine da nekrzmaju stupiti u mlado 


družtvo. — S uzhitom odobri sva mladež tu misao, obeća 
sve učiniti i svaku žrtvu radostno doprinesti na oltar 
domovine. — U toj sladkoj nadi razstanu se domorodci. 


Tako ljetopisac. 

Na praznike izradi doista Petek osnovu budućega 
družtva sa St. Mlinaričem. — Da bude: družtvo imalo 
u početku bar kakovo sredstvo za naobraženje, pokloni 
mu Mlinariđ& mnogo knjiga prosvjetnoga te inoga sa- 
držaja, a tim udari temelj družtvenoj knjižnici. | 

Kada su mladi domorodci, da nastavim s ljeto- 
piscem, opet se sastali poslije praznika u sjemeništu, 
sievaše im vatra domorodne ljubavi iz očiju i opojeni 
duhom narodnosti, počeše snovati, viečati i revno nasto- 
jati ob osnutku toli željnoga, a u duhu jur i složenoga 
družtva. — Napokon primiše jednodušno osnovu Petkovu 
i odlučiše cielu tu stvar priobćiti sjemeništnomu pogla- 
varstvu i preko njega tada zamoliti u biskupa Ale- 
ksandra Alagovića, da im odobri i potvrdi pravila druž- 
tvena i tako zajamči samo družtvo. — Srećom bijaše 
tada ravnateljem sjem. kanonik i prof. bogoslovja Josip 
Šoot, a podravnatelj prof. St. Ledinski. 

Poglavarstvo, razumjevši namjere rodoljuba i pro- | 
učivši osnovu družtva, uvjeri se o čestitoj svrsi istoga, 
pa videć mnogovrstne koristi, koje će odatle teći za 
klerike, odobri molbu mladenaca i dopusti jim zasnovati 
u sjemeništu družtvo; nu primetnu, da nemože osnove 
namah dati biskupu na potvrdu, jer da nezna, hoće li 
mladež biti stalna u svojoj odluci i zaista revno sve 
ono vršiti, na što se obvezuje u svojih zakonih; jer 
mladež da je zanosna, brzo uzkipi i zanese se za koju 
stvar, ali i još brže ohladni, pa tako se često izjalove 
i najljepše osnove radi stare mlakosti. 

Radostna ta viest o odobrenju družtva, poput go- 
reće zublje upali mladenačka srdca u hladnih zidinah 








sjemeništnih. — Dapače i oni mladići, koji su prvo sve 
to hladno pratili i podsmiehivali se uznešenosti vatrene 
mladeži sada se ugrijaše na tom plamu i uhvatiše se u 
kolo ilirsko, obećavajuć sve učiniti na dobrobit družtva. 

Uzhićen Jakov Petek, što mu je naum upravo sjajno 
uspio, sastavi zanosan govor, koji je besjedio Janko 
Pavlešić, znamenit sa svoga besjedničtva. Tim govorom | 
pozdravi prvi put svu mladež i otvori joj, da tako rek- 
nemo, vrata u hram zanosna rodoljublja, zato i tuj 
diljem sav taj govor priobćujemo. 

»Ako duha našega oči na široki krug ovoga svieta 
bacimo, lasno smotrimo, ljubezni domorodci, kako svi 
narodi k izobraženju svojemu silnimi stupaju koraci, 
ter živo se brinu, kako bi mogli ime svoje proslaviti i 
spomen svoga života potomstvu ostaviti. 

Gjekoji svoju slavu svietom pronose iznalazkom 
raznih umjetnih strojeva, gdjekoji opet plodosnim raz- 
vijanjem svojih umnih moći, treći napokon drugim sva- 
kojakim rukotvorstvom. —- Svi trudi na polzu? i uzvi- 
šenje domovine * poprimljeni lasni su jim, jer nalaze 
nagon sveudiljne poslenosti u svojoj savjesti, koja im 
kaže, da za sve, Što imadu, moraju domovini blagoda- 
riti; sve dakle svoje njoj žrtvuju, nju izobrazuju, nju 
nastoje sretnu i dičnu uzdržati. 

Može [i ovo, ljubezna braćo, bez ganuća srdca gle- 
dati, može li mirnu saviest imati onaj, koji pogibajućoj 
domovini u pomoći neće biti? Mati narav i nas nakiti, 
kano i druge narode, ako ne većimi, a ono jednakimi 
darovi — zašto dakle sami mi u lienosti i mlakosti, da 
spavamo ? Zar nenalaže nam, da primite darove, dobro 
upotriebimo? A kako to dostojnije učiniti možemo, pitam 
Vas braćo, nego li ako poslujemo, za uzkrsnuće mile 
domovine iz tamna groba? Rodoljublje iskreno nestoji 
samo u veselju i dopadnosti nad cvatućom srećom do- 
 movine, no u točnom svršivanju dužnosti, od nje nam 





| naloženih; ako bo dužnosti naše svršivati nećemo, kako | 


nju ljubimo? — kako nju sretnu i dičnu vidjeti mo- 
žemo? Je li pako sladje i ugodnije ikoje dužnosti vr- 
šenje može biti, nego li proslava domovine? — njezina 
slava i dika? Od sjevera ljuta guja bahato u vis diže 
glavu, da otruje svoju majku preziruće sinove, sladkim 
mamljenjem i smrtonosnim pjevanjem zove u mreže 
svoje lude ptičice. Svom paklenom hitrinom revnuje, da 
poništi slavni naš narod, koji je negda davno bio nje- 
zinom zaštitom i utočištem. — Ove zlobne namjere uni- 
štiti, prva nam budi briga i skrb! Kucnuo je i nam 
čas, da probudiv se od smrtonosna sna, vječnoj uklo- 
nimo se propasti i nesmotreno promienimo živlenje! 
Nikad jošter neslućena u meni uzbudjuju se čuvstva, 
kada promislim, da sjedinjenjem i slogom propadajuću 


jur domovinu uzdržati možemo; — slogom rastu male 
stvari, jal i nazlob sve pokvari, — govori narodna ilirska 
poslovica. — Sloga je sredstvo, kojim mnogi negda 


mali, ali hrabri puci narodnost svoju dulje braniše vrieme. 
— Nestoji jakost i snaga u množini, no u postojano 
domovinu svoju ljubećem srdcu. — Badava je golemo 
tielo, ako duha u njem neima, koj bi .srdce na velika 
uzbudio djela. — Što je junačkoga zanielo Ljeonidu, da 
se je šakom momaka bezbrojnemu opro dušmaninu, čim 
je neumrli vitez Nikola u zidinah sigetskih pobjedio 
vraga, nego li slogom svojih. hrabrih sokolova? Sloga 
je ona staza, kojom k svrsi našega putovanja zaufano 
stupamo. — Što mi od naših nedobismo predja, to trsimo 
- se dvostrukom marljivošću, da ostavimo našim potomkom. 
Prebijmo led i osnujmo si osnovu liepe budučnosti! Po- 
tomci će naši naše trude i žrtve lovorvienci vjenčati i 
blagosivljati one sate, koje mi sada sprovodimo za iz- 
obraženje i sreću mile domovine. — Što nam prudi ovaj 
kratkotrajan život, ako s njime i mi poginemo? Ako 


s tielom i duh i uspomenu našu u tamni grob sahra- | 

nimo? — Zub vremena ništi gvoždje, lomi žezla, vene 
ruka nepobjediva viteza — nu što je duhom usadjeno 
ostaje uviek. 2 | 

Neboji se napadaja okrutnika, niti dušmanina, jer 
mu ovi naškoditi nemogu — nemogu ga sapeti u težke 
okove i verige. Izkustvo nas uči, draga braćo, da po- 
jedinac čovjek malo ili ništa učiniti može, a u družtvu 
s braćom, najveće jak je svladati suprotivštine. — Svaki, 
koji šta znamenita, šta velebita misli podhvatiti, misli 
svoje i namjere drugim treba saobćiti i njihov savjet 
. primiti t. j. s drugimi mora se sdružiti. I mi dakle, 
braćo mila, ako što zamašna i hasnovita po domovinu 
mislimo učiniti, moramo se sdružiti i sjediniti, družtvo: 
bo je onaj jaki vez, koji će plodove našega trudnoga 
nastojanja sjediniti i na okupu držati. — Raditi dakle 
ob osnutku družtva, toga najboljega sredstva za iz- 
obraženje našega jezika, budi ovaj čas naša najveća 
briga, najveća i prva skrb. — I ova želja: zasnovati i 
utemeljiti narodno družtvo u sjemeništu, kano koljevci 
narodnosti, jest uzrok današnjemu sastanku našemu i 
povod viećanju u ovom izobraženosti posvećenom mjestu. 

Prošle jur godine neki za domovinu bolje upaljeni 
mladići, gojeći plemenitu tu namisao u svom srdcu htje- 
odoše narodno družtvo medj mladežju složiti i utemeljiti, 
nu radi svakakvih prepreka nemogahu djela svoja koncu 
privesti. — Nu sada bolje ubaviešteni i zrelije stvar 
razmislivši, vam misao i želju svoju, braćo draga, jasno 
eto očituju i vas ujedno mole, da svoju neuzkratite im 
pomoć! — Otvorite dakle, braćo, iskreno vaše srdce i 
recite otvoreno: odobravate li domorodan taj podhvat? 
Hoćete li nekoje ne u istinu velike žrtve doprinesti, 
koje su osnutku i životu toga družtva nuždno potrebite ? 
Riečju: hoćete li pomoćnicu nam ruku vašu pružiti? 
Osnova i sve pripreme za ovo družtvo već su davno 
gotove, jedino od Vas, ljubezna braćo, visi, hoćete li 

To sve pozornim okom pratismo mi susjedi, za 
koje fratar Konrad nije ni znao. Već unapred vese- 
lismo se, kako nam je i Konrad došao u šake te kako 
ćemo se i njemu osvetiti. 

Ovu našu namjeru pospješi nam još i ova zgoda: 
Neko jutro šetah se ja po trgu. Baš pred menom idjaše 
košarom u ruci Konradova draga. Kako se naglo ne- 
kud žurila izvadi u brzini iz džepa rubac, da si otare 
nos, al uz rubac iztepe iz džepa nekakov mali listić. 

Na to ja, koji stajah baš za njom, brzo digoh onaj 
listić, turih ga u džep i odoh kući. 

Nu niesam se ipak mogao susdržati, a da taj list 
ne pročitam prije, nego sam u stan došao. U ovom 
listu bijaše evo ovo napisano: 

Draga moja Ankice! 

Danas u večer oko osam sati gledaj svakako doći 
u samostan u moju sobicu, da si kući odneseš osobitu 
pečenku. 

Naš novi gvardian kupio je krasnu srnu jučer po- 
slje podne, da njom podvori našega provinciala Hipo- 
lita, koji će danas poslje podne doci u naš bostonski 
samostan. | 

Najljepši komad srnetine sačuvao sam za Tebe 
draga Ankice, samo dodji po njega u moju sobu. Po- 
kraj srnetine na ormaru nači ćeš i graha. 'To sve odnesi 
kuči posve tiho, da te gvardian ne opazi. Meni bude 
ne moguće s Tobom biti, jer ću se u kuhinji priprav- 
ljanjem večere zabaviti. Medjutiem Ti znaš gdje visi 
ključ od moje sobe. 

Tvoj vjerni 
Konrad. 

Kad sam ja putem taj list pročitao mišljah, da sam 
u devetom nebu, jer sam već unapred vidio, kako ću se 
brzo i lako osvetiti fratru Konradu. Tako veseo dodjoh 


| “kući k mojemu gazdi i saučeniku Ivanu. | 

— Šta si tako usopljen doletio kući? upita me Ivan. | 


Ta ti si obično dva sata jutrom šetao, a evo danas po- 
vratio si se sa šetnje već za pol sata. | 

— Donio sam vrlo zanimivu stvar, odvratim Ivanu: 
vadeć iz džepa Konradov list. | 

— Kakovu si to epistolu donio? upita me Ivan. 

— Evo, izvoli ju na glas pročitati pred g. gazdom. 

Na to Ivan stade čitati Kohradovo pisamce. Naš 
gazda slušao ga pozorno kao najzanimiviju prodiku, a 
stara gazdarica čudeć se tomu slučaju sasma se uvjeri, 
da nekoji bostonski fratri u istinu živu onako razkala- 
šeno i nepristojno kao što smo joj mi pripoviedali. 

Pošto je Ivan to pročitao, napisah ja dva lista; 
jednoga novomu gvardianu, a drugoga provincialu Hipo- 
litu, koji je isti dan imao u Boston doći. U ovih listo- 
vih opisao sam sve, kako Konrad imade svoju dragu, 
kako joj sluga Joško mora nositi samostansku gove- 
dinu i kako joj svaki poslje podne donese Konrad sa 
slugom punu košaru i vina i kruha i povrtelja. K tomu 
još za veću istinitost zavih u provincialov list i onu 
poslanicu, što ju Konrad svojoj dragoj pisao. 

. Isti dan poslje podne, kad sam iz moga prozora 
vidio, da se u bostonski samostan dovezao provincial 
Hipolit, obadva lista poslah po služniku odmah u samo- 
stan. U svakom listu o sam svoje vlastito ime i 
prezime. 

Nu što se je usljed mojih listova sbilo sa Kon- | 
radom u samostanu niesmo znali do trećega dana. Treći 
dan poslje podne vidjesmo, da je Konrad u civilnom 
odielu došao k svojoj «Ankici, a za njim vozio mu 
služnik mali sandučić. Tiem smo znali koliko je sati; 
znali smo, da je frater_ Konrad iz samostana odpušten. 
I niesmo se prevarili. Četvrti dan poslje toga sasta- 
dosmo se s provincialom Hipolitom, koji nam pripovie- 


| daše, da je odmah usljed mojega lista odpustio fratra 

| od vaše obilnosti nekoliko na žrtvenik domovine polo- 


žiti, da narodni jezik izobrazujući, propadajuću jur na- 
rodnost uzdignemo, ter uspomenu našega života ovdaš- 
njega ostavimo. — Od Vas sada, mila braćo, zavisi, ovu 
našu svetu za prosvetu i proslavu domovine plamteću 
želju u početku umah ugasnuti ili ju pako vašim odo- 
brenjem i privolom jošte bolje upaliti. — Nu zašto Vas 
braćo, dulje na to veleslavno djelo nagoyaram, kada u 
očima jur čitam vašima, da naš podhvat odobravate i 
želju našu primate ? Zato složimo se, utemeljimo družtvo 
u sjemeništu, jerbo slavit će nas inostranci, usrećiti ćemo 
i pomoći tim miloj domovini, a i mnoge druge pobuditi, 
da idu primjerom naše neumorne poslenosti. — A plaća 
našemu radu? — Neće li tada ponosno dizati se grudi 
naše, neće li tada srdce naše silnije kucati, neće li nam 
ge lica od radosti rumeniti, kada budu braća naša Sla- 
vjani, videći plodonosne trude naše, povikivala: u istinu, 
to su pravi Slavjani, to su vierni domorodci! Rekoh.“ * 

Moje pero nije doraslo, da opiše uzhit i veselje, 
koje je odjeknulo svom dvoranom, kada je vješt be- 
sjednik dorekao zanosno slovo svoje. — Radosti i uzhitu 
neima kraja ni konca. 

A da mladež dadne podpuno oduška svomu zanosu 
zaori svom dvoranom jednoglasna pjesma ilirska. — Iz 
sto grla kano iz jednog ore se ,glogovkinje“ % 
> Kada je zadnji glas vesele pjesme zamro u dvo- 
rani zaprosi Petek mladež, pristaje li uza to, .da svaki 
član družtva godimice doprinosi 40 nvč. u srebru za 
knjižnicu. S uzhitom prihvati predlog sva mladež, mnogi 
pače imućniji obećaše i više. — Skoro iza toga stane 
Ivan Miković već prvo za to odobren od prvaka, kupiti 
novce i sabra na brzu ruku 60 for. srebra. I to je eto 
prvi temelj liepoj knjižnici, koju danas posjeduju klerici. 
Liep taj uspjeh prijavi namah Petek poglavarstvu, koje 
tim obradovano, dozvoli namah na molbu mladim domo- 








rodcem posebnu sobu ,za sastanke i spravišta“. Ovamo 
sazove skorih dana opet Petek svu mladež, da čuje 
osnovu družtva i svatko se upiše, tko želi postati članom 
družtva. Tom prilikom pozdravi ih Petek sljedećim va- 
. trenim slovom: * 

pŠto svaki domorodac iskreni dulje jur vremena u 
svome željaše srdcu, što mila domovina i narod slavni od 
nas zahtievaše, to ljubezni domorodci, to nam u život pri- 
vesti milostivo dozvoli poglavarstvo, rekoh, sve ovo raditi, 
što služi na korist i uzdignuće domovine. K tomu i ple- 
menite vaše, braćo, nisu uzmanjkale žrtve. Vi bo kano 
zahvalni domovine sinovi, kano dostojni predja Vaših po- 
tomci podigoste velesmožni žrtvenik, na koj ne male u 
istinu položiste žrtve. Utemeljiste narodnu knjižnicu, za 
koju će nasljednici Vaši uspomenom vječne slave vam 
 blagodariti, spomen ostaviste svoga rodoljublja, koje će 
u daleku budučnost svoja razprostrieti krila; riečju duh 
sloge i jedinstva medju vas stupi, ter njim probiste led, 
koj u putovanju k slavi i sreći domovine tolike uzro- 
kovaše prepreke. Što nam dakle drugo sad preostaje, 
već da mi, u kojih jošte starodavna Slavo-ilirska krv 
teče, kojih i sada za uzvišenje svoga roda žestoko plamti 
srdce, da mi rekoh u žudjeno složimo se družtvo, ko- 
jega će cilj i svrha biti: prosvećenje domovine, sredstvo 
pako k toj svrsi: izdjelavanje narodnoga jezika. Sla- ' 
vjani pod raznimi živući žezli, na tolike raztrgani su 
komade, da se i jedva sinovi jedne majke Slavije zvati 
mogu. — Dapače nekoja koljena, koja nemila sudbina 
bičem svojim biti nije propustila, isti jezik — ovu sve- 
tinju, koje se samo sa strahopočitanjem dotaknuti je 
slobodno, — jezik, rekoh, isti posve izgubiše. — Nu 
blagodatnomu dopustiti nije se račilo nebu, da se i mi. 
na takove nezgode tužimo. Naš materinski jezik, premda 
je zlobom tudjinaca mnogo na svjetlosti svojoj i krep- 
ćini izgubio, nije ipak tako zaginuo, da ga trudom i 

znojem osvjetlati i prvu snagu i gibkost njemu povra- 
titi nebi moći. Sjedinjenimi silami lasno ga na onaj izo- 
braženosti dovedemo stepen, kojim se drugi evropejski 
ponose jezici. — Moramo dakle sile naše sjediniti ili u 
družtvo stupiti, koje će tu svrhu pred očima imati. Ve- 
liki napori i suprotivštine čine nas malodušnimi, ali 
ohrabrimo se, braćo, i pokažimo svietu, da slavno ime 
Slavjan uzdržati valja. do vieka. Nebojmo se trudova, 
nebojmo se poslovanja, jer za domovinu začet rad, srdce 
naše jači, da preziruć predsude ljudske, postojano može 
stupati začetom stazom. Domovini smo dužni sve i isti 
život, ako zahtieva, žrtvovati. Ova mati nas je odgojila, 
njezin je naš život braćo mila! — A neimamo li pri- 
jazne u budućnosti izglede, utemeljujuć ovo družtvo? 
Neće li se tim marljivost i natjecanje u nas uzbuditi? 
Može li tkogod izvrstnije raditi, nego li proste od nauka 
čase posvetiti izobraženju uma, izdjelavanju jezika, tomu 
najugodnijemu i najkoristnijemu poslu? A nemože li tim 
ne samo vlastito naobraženje, nego i korist sladke do- 
movine promaknuti? Dederte molim Vas, braćo, po- 
zornim okom promotrite sve posljedice domorodnoga 
ovoga podhvata! Eto sviet sada toliko na svećeničtvo 
mrzi i proti njemu se diže, nu kada vruću k domovini 
i narodnosti ljubav u nas smotri i nehotice neće li nam 
morati izkazati svako počitanje? Neće li nam se liepo 
vidjeti, kada budu svjetovnjaci, gledajuć, da i svećenici, 
za izobraženje brižni, sile i moći duha svoga koristno 
razvijaju, morali i sami priznati te reći: ovo su krie- 
postni, domovinu ljubeći ljudi. Nećemo li imati u sjeme- 
ništu osobiti poticaj k poslenosti, videći, da se trudi i 
trsenja naša od svih rodoljuba blagodarno naplaćuju? 
Neće li i ista djeca na bolje krenuti, kada budu svje- 
tovnjaci ruku pomirnicu pružili svećenikom, jal i nazlob 
ugušili, pak sa svećenici u bratskom suglasju i u ne- 


| umornom radu živjeli? A kako će, pitam Vas braćo, | 

| kod drugih domorodan taj podhvat djelovati? Neće li | 


mladići, plodonosne naše trude videći, u ostalih domo- 
rodnih odhranilištih podobna podizati družtva? — ali 
nam ipak slava i dika ostaje, da smo utemeljili prvo te 
ruke družtvo, u našoj domovini. Nas će sva slavjanska 
braća, kao prve u boju vitezove, jednodušnim glasom 
revne narodnosti podupiratelje nazivati i naše si ime 
duboko u:srdce zasaditi. Nam će domovina — sladka 
mati — napisom blagodarnih sinova neuvehli vienac, 
nam će nebesni domovine otac mjesto, revnim roda lju- 
biteljem, pripravljeno dati. Sveta bo jest istina, što gla- 
soviti Cicero govori: ,znaj da svim, koji domovinu uz- 
državaju, pomažu i jače, stalno je u nebu opredieljeno 
mjesto, gdje blaženici vjekovitoga uživati će se vieka.“ 
Pružimo si dakle ruku u ruku, sjedinimo se u ljubavi 
k rodu našem i tvrdo se nadajmo, da trude naše vesela 
će kruniti svrha. Rekoh.“ | 

Buran zaori pljesak svom dvoranom, kad je Petek 
dorekao svoje slovo i dugo trebaše, da se je slegla ta 
bura. Sada istom stade Lavoslav Firholcer čitati osnovu 
narodnoga duhovne mladeži družtva, uz lozinku: u po- 
trebnih jedinstvo, u dvojbenih sloboda u svih ljubav. 
Rieči sv. Augustina. 

U toj osnovi niesu tek puki paragrafi, več čist izljev 
žarka rodoljublja. Zato ću nastojati, da ju tuj predočim što 
kraće, ali i što jasnije, neka se vidi, koli su ozbiljno mislili 
mladi Ilirci, prem su bili onako oduševljeni i zanešeni. 

Svrha narodnomu duh. mladeži družtvu jest u svojih 
radnjah i vježbah nauke bogoslovne u narodnom izdje- 
lati jeziku, a tim obratno i jezik materinski izdjelavati, 
zatim znanosti mile majke domovine tičuće se, sebi pri- 
baviti, tako nebesnimi ovimi stvarmi zabavljeni, dan 
na dan.nebesnim uzpitati se duhom. 

I. sdjelavanje narodnoga jezika. — Duboko osvje- 
dočeni o dičnosti i znamenitosti našega jezika potrebno 

je, da s jedne strane našemu zanemarenomu i zapušte- | 


nomu jeziku ilirskomu, koj isti inostranci nazivlju je- 
zikom junačkim, prvi cviet i junačtvo povratimo novim 
vježbanjem, s druge pako kriepost i gibkost njegovu 
umnožimo. — A to ćemo postići jedino urednim izuča- 
vanjem istoga jezika. Zato če se po naputku Vjekoslava . 
Babukića ili kojega drugoga slovničara uviek u opredie- 
ljeno vrieme držati predavanje ilirskoga jezika. 

2. Prevadjanje djela sv. otaca, a ima se početi sa 
poslanicami sv. Jeronima, jer nas sili na to isto poči- 
tanje prama domorodnoj najučenijoj zviezdi. 

3. Prevadjanje izvrstnih duh. govornika. 

4. Predavanje narodne poviesti. Žalostno, pače sra- 
motno je, da svećenstvo, u čijih ruku vazda bijahu zna- 
nosti, u sadanje baš vrieme, tako slabo, da nerečem, 
nikakovo o domovini i njezinih dogodjajih znanje ne- 
imade. Zato predavati će se po predsjedniku narodna 
poviest, koju su članovi svi pozorno slušati obvezani. 
U tom poslu imati će se osobiti obzir na opisi- 
vanje glasovitih obitelji kano i na znatnije u duh. staležu 
muževe. 

5. Pedagogija iliti umjetnost podučavanja mladeži. 

Svaka od pomenutih pet točaka popraćena je liepim 
komentarom, od kojih sam samo neke spomenuo, a druge 
mimoišao, da nebudem predug. 

Poslije pete točke imade jošte ova primetba: pod 
4. i 5. br. napomenute znanosti, kao i srodnih slavjan- 
Skih jezika, ruskoga, českoga, poljskoga učenje, pače i 
isto obširnije uredjenje družtva sretnijemu ostavlja se 
vremenu. — Ta bila je ogromna većina članova, koji 
niesu znali niti svoga materinskoga jezika, jerbo prije 
toga ovuda se je rabila samo kajkavština, a Vjekoslav 
Babukić istom je počeo pisati svoju slovnicu u ,Danici 
irskoj“. Valjalo je dakle svakako najprije naučiti svoj 


jezik, a onda se tek latiti inih. --- Pokroviteljem družtva | 

| da bude isto za svoj obstanak sjegurno, bio je ravnatelj 


sjemeništa. 

Članom družtva postaje svaki vriedan klerik, po- 
hadja li revno ,spravišća“ 7 i predavanja u družtvu 
držana, te plaća li odredjeni prinos ili je bar inače 
družtvu koristan. — Kako je svrha družtvu, da ge čla- 
novi izobraze u narodnom duhu, mogu pravimi članovi 
postati samo oni, kojih to neprieči u vršenju svojih 
škol. dužnosti. -— S toga se članovi diele u tri reda: 
1. redoviti domaći, 2. dopisujući i 3. začastni. 

Osobite su dužnosti rednih domaćih članova medju 
ostalimi i ove : a) za podporu knjižnice plaćati odredjenu 
godišnju svotu novca: b) u sjednici odlučenu i naloženu 
radnju u opredieljeno vrieme bez odvlake sgotoviti. i 
sjednici predati; ec) dužni su boraveć na praznike kod 
kuće sabirati narodne pjesme kano i rieči u drugom 
kraju neobične, pregledavati stare domorodne knjige i 
kupiti ih za družtvenu knjižnicu, ako je možno; d) ima- 
jući uvjet, svrhu i cilj družtva pred očima — naime 
razširenje narodnosti i jezika — dužni su ne samo u 
družtvenom spravišću, nego i kod kuće na praznicih 
narodno se razgovarati; tim bo jedino moči će razpršiti 
i ukloniti onu predsudu, kano da naš narodni jezik nije 
još zrio za naobraženo družtvo. S toga su dužni na- 
rodni jezik ne samo u svakoj prigodi braniti, nego ga 
svagdje i sveudilj preporučati. Redovitim dopisujućim 
članom može postati svaki bivši član, želeći ostati u 
književnoj svezi s družtvom, pa i svatko drugi hoteći . 
tim počastiti družtvo, dužan je poslati družtvu godimice 
kakovu izvornu ili prevedenu radnju, a zato dobiva 
uvjek točan izvještaj o životu i radu družtva. Začastnim 
članom postaje svatko, koji knjižnicu obdari novcem ili 
knjigami. 

Bitnih prava neima u družtvu, osim što može pri- 


| bivati sjednicam, knjige posudjivati iz knjižnice, a izradi li | 

valjanu radnju može i odlukom sjednice t. j. redovitih 
članova, postati i sam redoviti član. 

Imade družtvo svoje častnike a ti su: predsjednik, 
bilježnik, knjižničar, penezničar, podbiljež. i dva pisara. 

Medju ostalimi dužnostmi predsjednikovimi spomi 
njem samo ove: Rednim članovom “imade razdjeljivati 
posao i radnje i one u sjednici pročitane — sine ira et 
studio — izpravljati.  Podpisuje se na svih listovih uz 
dodatak: od strane narodnoga duhovne mladeži družtva. 
A najglavnija mu je dužnost da predaje slovnicu po 
naputku Babukićevu.i narodnu poviest. — Odatle se vidi, 
da je predsjednik uz svoje školske dužnosti imao upravo 
pune ruke posla, uzev na um, da su se sastanci držali 

svaki dan, nije li bilo osobitih zaprieka. — Samo još 
nešto, da spomenem o spravišćih.  Tuj je predsjednik 
predavao slovnicu i narodnu poviest.  Tuj je svaki re- 
doviti član čitao svoje radnje ili ih branio i razjašnjivao 

proti kritiki. Osim toga bijahu DE što su danas 
družtvene sjednice. 

Da družtvo radost i plamteću svoju prema domovini 
ljubav češće djelom dokaže i zahvalnost za odobrenje 
družtva, dulje vrieme u svom goji srdcu, ima se ovaj 
dan, veli se pod konac, u kom bude družtvo po presv. 
g. biskupu milostivo potvrdjeno i odobreno, kano svetčan 
i radoslan dan svake godine slaviti i svetkovati. Na 
spomenuti dan imade predsjednik držati govor: o ljubavi. 
domovine, o ljubavi narodnoga jezika, o velikodušju 
odobritelja družtva itd. Bilježnik će čitati imena onih 
revnih rodoljuba, koji su za osnutak družtva najviše 
žrtvovali ili pomogli, a knjižničar spomenuti će one, koji 
su osobito darežljivom desnicom obdarili družtvo. Tom 
prigodom moći će i članovi družtva pjesme i;li druge 
govore deklamovati za zabavu. Dozvolom poglavarstva 
mogu se k toj zabavi pozvati i vanjski gdekoji rodo- 


| ljubi da nazočnošću svojom ukrase taj dan. | 

Ima još puno toga, što bih mogao spomenuti iz 
prve te osnove prvoga družtva književnoga u svoj Hr- 
vatskoj, nu odviše bih stvar oduljio, pak s toga tuj 
prestajem, scieneć, da sam dovoljno predočio duh i smjer 
same osnove družtvene. 

Po pročitanoj i odobrenoj osnovi predloži Petek 
mladeži, da svatko, želeći stupiti u družtvo, izradi svoju 
radnju najkašnje do Božića. Radnja može biti izvorna 
ili prevedena, to visi o volji pojedinca. Nu neznajuć 
mnogi, kako ljetopisac veli, drugo van horvatsko ili sla- 
vonsko podnarečje, uze Petek odmah, umoljen od svih, 
predavati slovnicu ilirsku. Da se i željena knjižnica što 
prije osnuje, počeše kupovati novije knjige ili se na nje 
predplačivati kao n. p. na Jungmanov česki lexikon, staro- 
žitnosti Šafarikove, Dobrovskovu ,Slaviu“ i t. d., a u 
prvoj nuždi, zadovoljiše se knjižnicom Petkovom i Mli- 
narićčevom. Osvanu i Božić. Radnje biše pročitane i 
ocienjene. "Taj put izabraše si jednodušno sljedeće čast- 
ničtvo: | 

| predsjednik : Jakob Petek, 
bilježnik: Lavoslav Firholcer, 
knjižničar: Janko Pavlešić, 
penezničar: Ivan Miković, 

- podbilježnik: Henrik Janušić, 

. | Ignjatij Neralić, 

i Mavro Broz. 

Osim ovih bi odabrano još devet redovitih članova 
medju kojimi spominjem Franju Šimagovića, VIII. gimn. 
koj je kašnje izašao na glas kao pjesnik ilirski i zna- 
menit predsjednik družtva. : 

Na novu godinu 1837. sabraše se članovi družtva 
u prvi sastanak. Sam Petek veli o tom danu u ljeto- 
pisu ,da bijaše dan radosti, dan veselja; ovaj dan sinu 
novom sjajnošću sunce srdcu mladih Ilira, koji svrhu 


| svojih želja, svrhu svojih mnogostručnih trudova ugle- | 

daše izpunjenu.“ -Poslije dugoga vremena sastavša se | 


opet braća, uzajamno počmu se rukovati, jedan drugoga 
milovati i jedan drugomu radi njegova truda dosadanjega 
i nastojanja blagodariti. Razumije se već samo sobom, 
da je tad besjedio novi predsjednik zanosno slovo, kojim 
je oslovio svoje članove. Sva besjeda dosta je duga te 
odiše čistom i vatrenom ljubavlju k crkvi i domovini. Tuži 
se tu na muke i zapreke, koje su imali svladati, nu 
nastavlja: raduje se velim srdce moje, što Vas premili 
rodoljubi, svetom narodnosti vatrom upaljene novo je- 
dno, koje sebi podobna jošter u čitavoj Iliriji neima, 
družtvo vidim podignuti, a slavnog ovog družtva, koje 
sreću i blagostanje domovine — u prosvjećenju i izo- 
braženju naroda sastojeće — pred očima imati će, mene 
predsjednikom učiniste. Opominje ih, da sve veselo i 
zadovoljno podnesu za crkvu i domovinu te svršuje: 
»Ali zač Vas na ljnbav domovine i sloge nagovaram, 
kad ista jur domorodnom vatrom upaljena lica dovoljno 
pokazaju, da rajska slast za blagostanje domovine po- 
slovati vaša jur obuze srdca? Zač bi Vam dužnost 
revne poslenosti tumačio, kad domovini cieli posvećajete 
život, kad za nju raditi najlaglji Vam je teret, najmilija 
zabava. Jedino dakle molim Vas, mili sučlanovi, uzdr- 
žite i nadalje plamteću tu vatru u srdcu Vašem, stu- 
pajte složno po začetoj stazi — jerbo slava i dika domo- 
vine, prosvjeta u tmini neznanstva zakopanoga naroda, 
mir i pokoj savjesti, da nešto na obće doprinesemo 
dobro — jesu nagrada naših trudova.“ Velikim uzhitom 
pozdraviše članovi tu besjedu i na novo se zavjeriše, 
na složan rad u korist crkve i domovine. Na koncu od- 
redi predsjednik radnje pojedinim članovom. Spominjem 
tu samo nešto, da se vidi značaj sastavaka i radnja. 
U prozi imao je jedan prevesti jednu izmedju poslanica 
sv. Jeronima; drugi opet ,sermones occasionales“, a 


| treći: Betrachtungen iiber Werke Gčthe's; a u pjesmi 

s imao je jedan pohrvatiti: ,pad prvih roditelja“ | od Mil- | 


tona, ,smrt Kristovu.“ 

Tako su tekli sastanci malne svaki dan, a mladi 
su Ilirci bodrili se na što veći rad. Istina, poglavarstvo 
sjemeništno bijaše mladeži donekle na ruku i odobri im 
u prvi mah pravila i rad, nu družtvo bijaše kraj toga 
još sveudilj tajno i nesmjede se pokazati u javnosti, 
dok ga sam biskup nepotvrdi. Sve je to dobro znala 
mladež, te odluči već u drugoj sjednici, da će ob Uskrsu _ 
umoliti biskupa za potvrdu. Smišljeno, učinjeno. Pre- 
pisaše odmah osnovu družtva i k njoj priložiše molbe- 
nicu na biskupa u latinskom jeziku. Molbenica je ta 
puna odanosti; ljubavi i nade, a onih osam razloga, 
s kojih mole potvrdu, većinom su isti, koja je i svrha 
družtvu. Nu čovjek snuje, a Bog boguje. Družtvo već 
sve priredi, kad noćju od 17. na 18. ožujka umrie 
naglom smrću biskup Al. Alagović. Duboko. razevili ta 
viest mladež, kojoj su tim sve nade javnosti propale, 
bar za ovu godinu. Pokazala se je ta bol i tuga na 
prvom sastanku iza toga, gdje osobito žalio predsjednik, 
što nije svoga djela ka koncu priveo. 

Nu utaloži se pomalo tuga, kad su odlučili članovi > 
revnim nastojanjem i neumornim radom pokazati se 
vriednimi priznanja i tim steći ma kako od nasljednika 
biskupova potvrdu. Malo zatim zamieni tu tugu prava 
radost, jer si je mlado družtvo steklo prijatelja i što- 
valaca ne samo u domovini, već i u drugih Slavenih. 
Mlinarić naime pripovjedi liep napredak družtva mno- 
gim Slavenom u Pešti, a saobći to i ,slavenskomu druž- 
tvu u Požunu“, koje doskora pozdravi ,mlade rodo- 
ljube“ oduljom poslanicom, odišućom vatrenom ljubavlju 
i slavenskom uzajamnošću. Slaveni pako u Pešti ob- 
dariše ,mlade rodoljube“ knjigami. Jan Kollar bivši 
onda evangelički pastor u Pešti, pokloni većinu svojih | 


djela; Pavlović, urednik ,Srbskoga narodnoga lista“, | 

pokloni družtvu sve troškom ,Matice Srbske“ izašle 
knjige a pljetopis“ darova uz vrlo jevtinu cienu, i 
Milovak, trgovac u Pešti, pošalje na poklon sve knjige, 
koje je svojim troškom izdao i 14 slika Ilirskih vitezova. 
Svega zajedno bijaše tu 122 svezka darovanih 
knjiga, koje je Mlinarić sabrao od darovatelja i poslao 
družtvu. Bilo je tuj dakako većina knjiga cirilicom tis- 
-kanih, pa eto što na to primećuje ljetopisac pod opazkom. 
Ovdje napomenuti netreba veli opazka, da narodno duh. 
mladeži družtvo u slovensnosti ilirskoj, bilo ovo ili sve- 
evropejskimi pismeni ili cirilicom pisano, nikakove ne- 
čini razlike, nego obadvoje kano svoje cieni i štuje. | 
, Kad su prispjele knjige iz Pešte, sazove predsjed- 
nik sve članove na sastanak. Tu jim se najprvo pročita 
Mlinarićev list, a tada ih predsjednik ohrabri liepom 
besjedom. Neznam što bi vas, mili sučlanovi, počimlje 
besjednik, moglo bolje razveseliti i vaše srdce bolje 
obradovati, nego li pogled na ove darove, koje od naše 
braće, od naših sjevernih Slavjana primismo. Tko medju 
vami, braćo, ma bilo mu srdce mrzlije od leda, u uz- 
hićenju, da ne pliva, kad smotri ovu dragocjenu žrtvu, 
kojom veledušni poklonitelji našu umnožiše knjižnicu 
Malo dalje nastavlja: Ako isti tudjinci daju nam u ruke 
sredstva za izobraženje, hoćemo li ih mi nesmotreno 
odbaciti? Iz lista našega sučlana (Mlinarića) vidimo, da 
je zora narodnosti pucati počela po svih strana slavjan- 
stva, da Rusi, Česi, Poljaci uzajamno se trude, da što 
skorije bieli im svane dan; jeli dakle sami Iliri, koje je 
zlovoljna nenavidnost i tudja zloba zakopala u naj- 
dublje tmine, neće se iz tih nikada izkopati? Jeli samo 
mi se nestidimo po mrkloj tumarati noći? Gledajmo 
braćo, kakvu nadu ovi veledušni darovatelji u nas imadu, 
koliko povjerenje veliki ovi u nas stavljaju muževi! 
Hoćemo li mi njihove darove prezrieti, njihove nade 


| izjaloviti ? Složnim radom, spominje napokon pod konae, | 

da imadu se pokazati zahvalni i dostojni tih darova, jer 


će na takvi način postići i željenu od biskupova na- 
sljednika privolu i potvrdu družtva. 

Žanosnimi pismi zahvali se družtvo svojim dobro- 
tvorom. Osobito je vatren list Ivanu Kollaru, zato evo 
ovdje čitav priobćujem , | | 

Visokoučeni gospodine! 
Uzajemnosti sveslavjanske uzbuditelju ! 

Što je jutarnja rosa vehnućemu evieću, što su žarki 
sunca traci — kada po dugom daždu i Hepazedah uz- 
burkanoga vremena napokon se ukažu iza oblaka, — 
hranu i okrepu žudećemu bilju, — to su visokoučeni 
gospodine, plodovi vašega rodoljublja miloj majci Sla- 
viji, koja svakojakimi sudbine nezgodami obterećena 
pod jarmom nasilja: stenje, ter za pomoć i skoro iz- 
bavljenje uzdiše. Svakoga rod svoj iskreno ljubećega 
Slavjana srdce kuca, ol vaše ime on začuo, ol znakove 
vašega rodoljublja u ruke primio. 

A zaisto, tko se nebi radovao, tko nebi žestokom 
za svoj rod plamtio vatrenošću, kad vas visokoučeni 
gospodine, za svoga vodju imade, za primjer svoga 
poslovanja! Slavjani pod različitimi živući žezli jalom 
i nazlobom tudjinaca na tolike biše razdieljeni u slov- 
stvu komade, da su se jedva jedne majke sinovi mogli 
nazivati. Ali na sreću Slavije uzdigoše se pravi Slave 
potomci, hrabri muževi, koji prvi led probiše, uzajemnost 
medju Slavjani utemeljiše i utvrdiše i nam tuj stazu 
naznačiše. Medju prve uzvišenih rodoljuba, vas, v. g., 
Slavija majka postavlja i vam blagodari. Vaše slavno 
ime milo zvoni u ustih svakog Slavjana, koj rodu svomu, 
koj domovini svojoj tudjinac biti nije naumio. Ako dakle 
čitava Slavija Vaše ime obožava, ako svaki rodoljub 
znake svoga priznanja Vam priobćiti za čast si drži, 
hoće li samo Slavo-Iliri, koje Vi osobitom udostojaste 
ljubavlju i čiju knjižnicu svojimi nestidiste se okititi 








plodovi, hoće li samo oni ostati hladni?! Neće li prsi 
naše čuvstvom blagodarnosti se napuniti, kada vide 
sklona i prijateljna sebi onoga muža, koji je rodu 
svomu dika, domovini u zlosretnom času utjeha? Zato 
od nas, koji takodjer odlučismo nešto na obći narod- 
nosti žrtvenik položiti, da mirisniju i povoljniju domo- 
vini žrtvujemo žrtvu, od nas, v. g., primite molimo 
ovaj znak zahvalnosti na uspomenu, da ime vaše du- 
boko u naše zavismo srdce, ter rodoljubljem vašim 
ganjeni, zaviet učinismo, naše sile na korist domovine 
obratiti i sveudilj svomu rodu služiti. 

Neka i Vam sije sjajno zadovoljnosti sunce, da 
gile svoje bez brige na korist slavjanstva upotrebiti 
možete, ter zadržite i nadalje u svojoj ljubavi i prija- 
teljstvu mlade Slavo-Ilire, koji vaše stope nasljedovati, 
ter vaše ljubavi dostojnimi se učiniti glavnom drže si 
dužnošću. Zagreb, itd. 

I Josipu Milovaku i Todoru Pavloviću, čestitim 
Ilirom, liepo: se takodjer zahvaljuju mladi rodoljubi obe- 
čavajuć sve raditi i žrtvovati u korist naroda i obće 
majke Ilirije. 

Liep je list, što su ga tom zgodom primili mladi 
rodoljubi od šlovačkoga družtva u Požunu. Nu kako je 
velik nije možno, da tuj cieli priobćim, već ću samo 
iz njega spomenuti glavnije misli. Lući se taj list malko 
od listova, koje pišu mladi rodoljubi svojimi slobodoum- 
nimi idejami, i energičkimi tražbinami. — Govore naj- 
prije odrješito, što treba narodu, da bude slobodan, da 
bude sretan, a tada pokazuju, kako im svega toga ne- 
daju od vieka neprijatelji Magjari. I grdno se ljute i 
tuže na Magjare, jer im tlače narodnost i raztrgati ih 
žele. — I Vas Magjari tlače. Budimo si dakle na po- | 
moć, branimo se zajednički i složno proti obćemu nam 
neprijatelju. Pružimo si desnice i budimo braća. Neka 





| prestane ono vrieme, kad Slaven Slavena ni poznao | 

| nije, kad je ime Sloven obćenito bilo neznano, kano da | 
jedan živi ovdje, a drugi usred Azije, ta: 
Nas je negda jedna mati 
Draga rodila, 


S jednim nas je, Bog joj plati, 
Mliekom dojila. 


Upliću hrv. stihove u svoj slovački list. 

Na koncu mole i zaklinju mlade rodoljube, neka 
jim pišu, kako se diže njihova narodnost, kako napre- 
duje ideja Ilirska, pak neka nastave dopisivanje snjimi 
i neka ljube ljubeću ih od srdca braću Slovake. Pod- | 
pisano je 10 Slovaka, medju kojimi spominjem samo 
predsjednika Ljudevita Štura i tajnika Pavla Wer. 
Ollyka. 

Ali je i dostojan odgovor, kojim mladi rodoljubi 
odvraćaju svojoj braći Slovakom. Sva je poslanica puna 
uzhita, vatrenosti i uzajemnosti slavenske,“ a nježna 
upravo ljubav bratska odiše iz poslanice, kojom Stj. 
Mlinariću hvale na velikoj dobroti, družtvu izkazanoj. 
Ta on je upravo povod, da je družtvo obdareno tolikimi 
knjigami, ter se upoznalo s toli znamenitimi ljudmi i 
s požunskimi Slovaci stalo ća i dopisivati. U toli revnom 

i oduševljenom rodu, primaće se i konac školske godine. 

Predsjedniku valjalo se je dieliti od družtva. Nu 
prije treba. da si izabere nasljednika, komu će povje- 
riti milo gojenče svoje, oko koga je toliko radio, komu 
je sve svoje sile posvetio. I sada nadvi se malen oblačić 
nad mladjahno družtvo. Petek sazove sjednicu i tuj 
predloži trojicu za predsjednika: Iv. Mikovića, Lav. 
Firholcera i Antuna Vranića. Većinom glasova bi iza- 
bran Miković. Nu sada buknu malen razdor. Začastni 
naime članovi,“ stadoše zahtievati bar pravo glasa kod 
izbora predsjednika. Videć redoviti članovi, da neima 
druge, žele li spasiti mlado družtvo, zadovoljiše zahtjevu, 

No uz uvjet, da svaki redoviti član imade dva glasa. 









201 


Nemir se utiša, budne drugi izbor i predsjednikom bi 
izabran malenom većinom glasova Lavoslav Firholcer. 
Dozvolom poglavarstva bi poslije nekoliko dana novi 
predsjednik sjajno uveden; krasnim govorom ga po- 
zdravi J. Petek i oprosti se od članova. Odgovori mu 
ponajprije novoizabrani predsjednik, a u ime svih čla- 
nova probjesedi novi bilježnik Miković." Ovako proživi 
mlado družtvo prvu godinu života. 
Odmah prvih dana mjeseca listopada god. 1837. 
kako su se vratili klerici u sjemenište sa praznika, zače 
predsjednik i družtvo marljivo nastojati oko ozbiljna 
rada. Radnje biše odmah razdieljene i sati odredjeni za 
sastanke. Malo ne svaki dan po dva puta sabirali bi se 
članovi i redoviti i začastni, da slušaju bud slovnicu 
ilirsku, koju je predavao predsjednik, bud da uče koj 
slavenski jezik, ponajpače pako česki predavan Jankom 
Mondokom, budi da viećaju o napredku družtva. I ra- 
dilo se je tuj ozbiljski. Čitamo u ljetopisu, koji je na- 
pisao Iv. Miković, da se je u večernjih sastancih redo- 
vito ili čitala kakovagod; radnja ili besjedila vaijeća, 
koju bi si besjednik sam sastavio. 
I radilo se je tuj revno i oduševljeno. 'To priznaje 
i sam prvanji predsjednik, pišući družtvu 18. svibnja 
1838. iz Nove Kapele, gdje hvali revnost mladih rodo- 
ljuba, pa veli: sada istom vidim, da je moje uzhićenje, 
koje sam ćutio prošlu godinu, kadno ste bili sabrani u 
našoj sobici, bilo tekar sjena onoga uzhita, koje sadanji 
Vaš predsjednik čuvstvuje, kada se s Vami razgovara 
o uzdržavanju i blagostanju družtva. — Liepa je to 
priznaja još ljepšega napredka u mladjahnom družtvu. 
= Vruća volja, koju je već lani gojilo družtvo sa svojim 
predsjednikom, da naime bude odobreno .od presv. g. 
biskupa i tim mu zajamčen obstanak i pravo javnosti, 
nije ni ove godine ohladnjela, dapače bijaše već pouz- 


dane nade, da će se ta želja izpuniti. Već u travnju | 


202 








g. 1838. sastavi predsjednik s bilježnikom molbenicu na 
biskupa, razlažuć mu svrhu i rad družtva i moleć ga 
za potvrdu. Nu tajnik biskupov, Pavao Štoos, pozna- 
vajući dobro okolnosti i videći, da mladi rodoljubi nebi 
mogli sada jur uspjeti svojom molbom, svjetova im, da 
se uztrpe još koji čas. I posluhnuše ga. Polovicom lip- 
nja iste godine misleći, da su dovoljno dugo čekali, 
htjedoše mladi rodoljubi svakako svoju molbenicu pre: 
dati biskupu. Dakako najprije je trebalo, da poglavar- 


stvo sjemeništno odobri družtvo, dozvoli im poći k bis- 


* kupuitu ih preporuči. S toga podje predsjednik ponaj- 
prvo s bilježnikom k vicerektoru Ledinskomu. Taj prem 
u prvi mah prijatelj družtvu, htjede ih ipak od toga 
odvrnuti, te istom kad su mu pokazali svu korist, koja 
će odatle teći, dozvoli im poći k ravnatelju. Ravnatelj 
sjemeništni, preč. g. Josip Šot, nebijaše takodjer oso- 
bito sklon mladim rodoljubom, pa zato stade dokazivati, 
kako nemože po sjem. zakonih nikako obstojati u sje- 
meništu takovo družtvo. Nu primi ipak molbenicu, obeća 
im svoju pomoć samo nek još prvo dobro razmisle, što 
su nakani učiniti. 

Te rieči, a još više saviet Pavla Štoosa, neka se 
još za sada mane toga posla, sklonuše mlade rodoljube, 
te odustaše od svoje namjere. Ravnatelj im drage volje 
vrati molbenicu i dozvoli im, da družtvo slobodno živi i 
dalje u sjemeništu, nu samo da mu uviek jave, iko želi 
postati članom družtva i prije izbora predsjednika, da 
mu se dojave kandidati. Mlade rodoljube i to u velike 
obradova, jer im je na takovi način poglavarstvo odo- 
brilo i osjeguralo život mladjahnomu družtvu, a na- 
dahu se čvrsto, da će zgodnom prilikom i presvietli 
biskup to isto učiniti i tako dozvoliti javnost skromnomu 
družtvu. 

Prije nego li se razstanemo s Firholcerom, valja 


| nam svakako reći još dvie, tri.!' 

FE U ožujku t. g. stadoše Ilirci pisati a mjesto mukloga 
č pred r, n. p. martav, mjesto mčrtav. Trebalo je, da se 
i mladi rodoljubi odluče, hoće li poprimiti tu novost ili 
ostati pri starom. U sjednici, gdje se je razpravljalo o 
tom, ustadoše dvojica, trojica li, proti toj novotariji, 
živo zagovorojuć stari običaj. Nu večina poprimi novi 
pravopis, čemu se napokon pokori i manjina. !? 
Mlado družtvo nije si samo u sjemeništu danomice 
sve više prikupljalo članova, sve više sticalo ljubavi i 
ugleda, nego je i širom domovine stalo na sebe svraćati 
oči vatrenih rodoljuba. 
Slavan ilirski pjesnik Pavao Štoos posta ne samo 
prijateljem nego i dopisujućim članom družtva. Nježan 
nilirski tamburaš“, za onda kapelan u Djakovu, Mato 
Topalović, ponosi se, što se može nazivati dopisujućim 
članom prvoga družtva u Iliriji i revno šalje na ruke 
mladih rodoljuba poslanice, odišuće vatrenim i čistim 
domoljubljem. Dapače sam glavom 1. srpnja iste god. 
posjeti mlado družtvo, svojom se rukom upisa medju 
dopisujuće članove i vatrenom besjedom obodri mlade 
rodoljube na postojan rad. Osim spomenutih jur dopisu- 
jućih članova, zamoliše još dvojica mlado družtvo, da 
jim izkaže čast i ubroji ih u svoje dopisujuće članove. 
Bijaše to Eduard Tallian, podjakon biskupije zagrebske 
i slušatelj prava II. god. na zagr. akademiji, i Antun 
Bošnjaković, bogoslovac III. godine u Djakovu. Mladi 
rodoljubi oduljimi poslanicami izpuniše im želju. Dapače 
mlado družtvo steklo je već sada u Hrvatskoj toli liep 
glas, da su mnogi željeli postati počastnimi članovi nje- 
govimi, pripravni što više žrtvovati u korist družtva. 
Nu mladi rodoljubi niesu mogli dakako javno zado- 
voljiti svim tim željam, jer biskup još nije potvrdio 
njihova družtva, a ovako smjelo je tek u zidinah sje- 
meništnih skromno živjeti.!* I tako se je liepa ta misao 


| izjalovila. | | | o | 

Tako je živilo i bujno se stalo razvijati mlado 
družtvo u drugoj godini svoga vieka. Sam broj članova 
dovoljno nam pokazuje, da je ilirska ideja razgrijala 
već malne sva srdca mlada u sjemeništu. Ta broji druž- 
tvo te godine 29 redovitih, 11 dopisujućih i 62 domaća 
začastna člana. Ovako bujno razvijeno družtvo ostavi 
Firholeer svomu nasljedniku Mavru Brozu. 

Privolom naime poglavarstva predloži Firholcer kon- 
cem lipnja za predsjednika ovu trojicu: M. Broza, M. 
Pavleca i J: Zadravca; a izabran bi M. Broz sa 80 gla- 
sova i na 15. srpnja svetčano namješten. Toli sjajan bi 
reć jednoglasan izbor najbolje nam svjedoči, koliko je 
bio Broz vriedan i obljubljen od članova družtva, a 
upravo ta ljubav najbolja je jamčevina uspješnu radu. 
Prem neimam pisanih vrela te godine, odakle bih mogao 
odlučiti, koli je revno te godine radilo mlado družtvo, 
mogu ipak punim pravom po pripoviedanju veleč. g. H. 
Janušića, kojega se tuj i najviše držim, posve odlučno 
reći, da je ove godine družtvo ne samo dostiglo u za- 

“nosnoj revnosti predjašnje dvie godine, nego ih je da- 
pače i nadmašilo. I upravo taj zanos, mogu reći, bio 
je donekle povodom, te je u lipnju 1839. bilo družtvo 
ukinuto. | 

Samo se sobom razumije, da su mladi rodoljubi 
dušom i tielom pristajali uz kolovodje ilirskoga pokreta 
i da su sve radili sporazumno s njimi. Nu već ove go- 
dine, prem je družtvo još uviek skromno u zidinah sje- 
meništnih, postaje taj savez očitim i javnim. Ove godine 
pohodi sam vodja vatrenih Iliraca, dr. Lj. Gaj, mlade 
rodoljube u sjemeništu. Već unapried dojavi Gaj mla- 
dim rodoljubom vrieme, kada će ih obići. Bijaše to na 
12. travnja 1839. Malne svi Klerici, jer su bili svi, 
izuzev dvojicu, trojicu li članovi družtva, sabrani u 
prvoj dvorani svetčano očekivahu dičnoga barjaktara 


| ilirske zastave. Predsjednik Broz sa još dvojicom, tro- 

. jicom častnika ode na susret Gaju i na rukuh ga 
donese čitavim hodnikom u prvu dvoranu. Niti rimski 
triumfator na svojih sjajnih kolih i dičnom ' povorkom 
nije lje nikada doživio većega, srdačnijega i zanositijega 
slavja, nego li ga je sada ovaj vodja ilirski, Gaj. 
Mi danas u obće nemožemo ni pomisliti, kako je mladež 
duhovna tada cienila i upravo obožavala Gaja. !* Gaj se 
je sav sjajio u nekom božanstvenom nimbu, njemu se 
nije čovjek usudio ni pravo pogledati u lice — to je 
bilo u očiju mladih Iliraca, neko više biće. Mi u obće 
danas nemožemo imati pravoga pojma o zanosu i odu- , 
ševljenosti ilirskoj. Jedva što se svetčana povorka s 
Gajem na ruku pokaza na vratih, zagrmi sva dvorana 
urnebesnim, stokratnim ,živio.“ Tek što su zamirati 
stali posljednji zvuci gromkoga ,živio“, odjeknu opet 
hladnimi zidinami vruća poputnica hrvatska: ,Još Hr- 
vatska nij propala“, a mahom za njom zaori iz sto 
grla: ,Oj Iliri jošter živi.“ — I zanosnu pjesmu opet 
zamieni: buran ,živio.“ Jedva i jedva stiša se za čas 
oduševljeno klicanje i Gaj se pope na katedru — a 
dvoranom zavlada grobna tišina. Šve su oči uprte u 
Gaja, a uši željno očekuju zanosnu besjedu. S milo- 
zvučnim glasom prozbori Gaj mladeži. Nebijaše to učena 
besjeda, ali je izvirala iz čista srdca, iz plemenitih i 
vatrenih grudi Gajevih, a prelievala se u zanosna i pla- 
menita srdca, srdca mladih klerika. Iliri smo braćo — 
zaori Gaj — vatrom, kojom plamte naše grudi, upalimo 

 osrdce naroda u velikoj Iiriji — pokažimo svietu, poka- 
žimo braći Slovenom, pokažimo ponajpače našim nepri- 
jateljem preko Drave, što može složan, svjestan i odu- 
ševljen narod.... Štitite naš jezik dičan, gojite ga i 
preporučajte Sike . Branimo svoja prava poviješću 
tolikih viekova rolenljena: Tako radimo i Ilirija će 
biti sretna, velika, slavna.... Kolikim je zanosom bila: 


| popračena ta besjeda, pomišljajte sami. Suze radostnice, | 

E am uzhita potekoše mnogomu na oči, kada je Gaj stao 
crtati svojom poznatom rječitošću biede i nevolje, što 
ih je do sada pretrpio narod hrvatski. Tako eto sam 
vodja malene još čete ilirske pohadja svoje najmladje 
borioce,'" pa jih bodri i kriepi rječju i primjerom. 

Sjemeništnomu poglavarstvu, koje još tada nije bilo 
opojeno duhom ilirskim, bijaše zazoran taj posjet Gajev. 
Taj zanesenjak, da im dolazi bunit mladež. Nu kako 
nije u tom bilo ipak ništa baš toli zla i pogubna, niesu 
mogli zato ništa na žao uraditi mladim rodoljubom ili 
im pače ukinuti družtvo, ali su ih s toga bockali uviek 
kano tobožnje ,lude zanesenjake“, koji idu za nečim, a 
sami neznaju za čim. 

I.to je već bio prvi povod, prem dalji, skoroj -pro- 
pasti družtva. Bliži pako povod, da je družtvo te go- 
dine u lipnju propalo, bijaše ovo, što ću sada pripovie- 
diti. Kako nije poglavarstvo sjemeništno bilo osobito 
priklono mladomu družtvu, morali su mladi rodoljubi 
svemu se kloniti, što bi moglo dati povod sjemeništnu 
poglavarstvu, da jim prigovara. S toga bijahu i druž- 
tvena pravila vrlo stroga, glede primanja redovitih čla- 
nova. Tek najbolji djaci mogli su postati redoviti čla- 
novi, samo da nemože poglavarstvo zanovetati, da to- 
bože rad družtven prieči klerike, te nemogu zadovolja- 
vati svojim školskim dužnostim. Neki Žuvić, slabiji djak, 
nu već stariji klerik, umoli, da bude redovitim članom 
družtva. Sa spomenuta razloga bi dakako molba odbita. 
To uvriedi Žuvića. Drugi su mladji klerici članovi, a 
on stariji, pa da nebude. I spoji se s nekimi nezado- 
voljnici — magjaroni — i stade spletkariti proti družtvu. 
Istina tek nekolicina pristade uz Žuvića, ali ipak porodi 
se razpra medju klerici. Ledinski nemoguć snositi, da 
se u sjemeništu medju klerici sije nesloga poradi druž- 
tva, kojemu i ovako nije bilo u volji, htjede družtvo 


| posve zabraniti i dokinuti. Ali mu nepodje za rukom. 

Mlade je roduljube to bolilo, pak uvriedjeni htjedoše 


svakako negdje izkaliti svoj jed. Prilika jim se namakne 
na majalisu. Oduševljeni kako su bili, pjevahu taj dan 
same ilirske pjesme zanosne, da je sva orila dolina, 
gdje su bili na majalisu. Nu najjače i najviše puti po- 
pievahu toga dana: ,Oj Iliri jošte živi“, osobito onu 
kiticu: ,Proklet bio izdajica svaki domovine.“ Bijaše 
to napereno na magjarone, pa i na Ledinskoga i pre- 
fekta Molnara. Ova dvojica to opaziše i zamrznuše još 
više na družtvo. Sastaviše pače i poslaše tužbu na bi: 
skupa. 

Bijaše tuj i iztrage, ali bez ploda. 

Videći Ledinski, da neide ovako, odluči naprosto 
družtvo posve dokinuti a knjižnicu družtvenu pripojiti 
sjemeništnoj knjižnici. Ali se mladi rodoljubi tomu pro- 
tive, dapače Broz i Janušić odrešito prosveduju proti 
tomu kod Ledinskoga: poglavarstvo, da neima prava 
klerikom oteti knjige, koje si oni kupuju, od ustah si 
kidajuć novčić po novčić, i prenesti ih u sjemeništnu 
knjižnicu. Da se pravednim načinom stvar poravna, do- 
zvoli Ledinski glasovanje. Članovi naime neka sami 
odluče, hoće li knjižnicu izručiti poglavarstvu, da ju spoji 
sjemeništnom ili ju pako i nadalje ostaviti Brozu i Janu- 
šiću. Za poglavarstvo glasovaše tridesetorica, a proti 
ostala sedamdesetorica. Tako se izjalovi nada Ledin- 
skomu. Nu on ostaje pri svom i silom hoće uzeti mla- 
dim rodoljubom knjižnicu. Mladi rodoljubi apeluju na 
biskupa, ali dakako nedobivaju prava proti poglavarstvu. 
Da ipak nebude na Ledinskovu, poslaše mladi rodoljubi 
svoje knjige u ,narodnu čitaonicu“ Vjekoslavu Babu- 
kiću uz uvjet, da jim se vrate, kada budu opet smjeli 
u sjemeništu smjestiti knjižnicu. '5 

Odsele više nebijaše sjednica niti ničesa. Družtvo 
je posve zamuklo u sjemeništu. Ali nije mogla umuk- 


| nuti i usnuti ideja ilirska, koja je već posve razigrala | 

| .srdca mladim klerikom. Po hodnicih sjemeništnih držahu 
od sada sastanke, učahu jezike i bodrahu se medjusobno 
na rad. 


Tako je proživilo tri godine svoga života prvo knji- 
ževno družtvo u Hrvatskoj. Istina premalen je to odsjek 
vremena, da bih mogao izreći upravo temeljit sud o 
samom družtvu i njegovu radu. Nu ipak nemogu prvo 
poći dalje u pripoviedanja i na novo uzkrisiti družtvo, 
a da se bar letimice ne obrnem na dojakošnji rad 
i život. | 

Možda će se komu čudno vidjeti, što nije družtvo 
u tri godine svoga obstanka ništa ino radilo, do li pod- 
jedno borilo se izučavanjem svoga materinskoga jezika. 
To je dapače i poglavita svrha družtvu, ta ,izdjelavanje 
jezika“ naglasuje se svedjer u te tri godine. Ali valja 
znati, da se je naš književan jezik, da tako rečem, stao 
sada tek stvarati. Babukić prvi i jedini ilirski slovni- 
čar, počeo tek sada priobćivati svoju slovnicu ilirsku u 
»danici ilirskoj.“ Ta prve godine bijahu , Narodne No- 
vine“ i ,Danica“ kajkavštinom pisane. Valja znati, da 
je malo klerika i umjelo što drugo osim obične kajkav- 
štine, mnogi dapače nisu znali niti toga pošteno. Ma 
Janušić (a bilo je takovih i puno više) nije si znao niti 
imena napisati hrvatski, kad je došao u sjemenište s nje- 
mačke gimnazije u Karlovcu. 

Zato je svakako prva i najglavnija imala biti za- 
daća mladomu družtvu, da si članove dobro nauči svoj 
materinji jezik, jer onda tek moći će smjelo stupiti 
perom u ruci u bojne redove. Osim toga trebalo je naj- 
prvo sve klerike nadahnuti duhom ilirskim, kako bi se 
svi oduševljeni uhvatili u kolo ilirskć, u koje toli nježnom, 
pjesmom poziva Pavao Štoos. U sjemenište dolazi mla- 
dež u dobi, kada tek počima ozbiljnije misliti, poslije 
šestoga gimn. razreda. U gimnazijah predaje jim se: sve 








s svedjer latinskim ili njemačkim jezikom, o hrvat- 
skom jeziku, o hrvat. književnosti neimadu ti ljudi niti 
pravoga ponjaća. U sjemeništu na liceju predavanja su 
dakako latinska, pače i konverzacija većinom latinska 
ili kajkavska. Takovu eto mladež imala su dvojica, tro- 
jica li uz Petka skrozimice upravo preporoditi. Tu mla- 
dež trebalo jim paliti vatrom ilirskom, da se i sama 
oosviesti, da i sama pregne raditi i misliti duhom hrvat- 
skim, a krom toga, da i narod sav, bud na dvomjeseč- 
nih praznicih kod kuće, bud poslije svršenih nauka u 
pastvi sama bidi i osvješćuje. Ta mladež je imala 
upravo, živuć neprestano s narodom, taj narod hrvatski 
preporoditi i oduševiti ga, da pod istim krstašem bar- 
jakom — ,za krst častni i slobodu zlatnu“ — pod ko- 
jim je dosele junački gonio neprijatelja po bojnom polju, 
od sada se isto tako junački bori na polju književnosti, 
kulture i prosvjete. Ta mladež imala je učiniti, a u 
istinu je i učinila, da je doskora sav narod hrvatski, 
kano jednim glasom zapjevao: ,Još Hrvatska nij' pro- 
pala“. Niesu to nipošto tek puste sanje moje, nego je 
sve to gola istina. Sama nam pravila družtvena sve to 
potvrdjuju, gdje nam se jasno pripovieda, kako su imali 
na praznicih klerici svigdje braniti čast hrv. jezika i u 
narodu buditi hrv. sviest. 

A ovakovim duhom nadahnuti mladi klerici, razilaze 
se širom mile domovine, da kano vjestnici Hristovi uče 
narod hrvatski, čistu nauku Hristovu, a uz to da ga i 
poje čistom vodom sa ilirskoga vrela, kako bi ćuteć se 
svojim, a svjestan si veleslavne prošlosti, bio i u buduće 
tvrdjom zapada, ne da brani zapad od iztoka, već da 
iztočnu braću svoju štiti od krive novovjeke prosvjete, 
a svjetli jim lučju prosvjete i napredka — ,za krst 
častni i slobodu zlatnu.“ | 

Niesu to nipošto tek puste sanje moje, već živa 


istina. Mladi su kapelani preporodjeni duhom ilirskim, 

u istinu tako radili, poslujuć u vinogradu Gospodnjem. 
To nam jasno pokazuje prvi list Petkov, pa ga upravo 
s toga doslovce priobćujem u opazci.!" | 
Ovako je mlado družtvo u prve tri godine svoga 
života upravo sjajno stalo rješavati svoju zadaću. Malne 
svu mladež predobilo je za se u sjemeništu, jer preko 
stotine broji svojih članova. Širom domovine raznosi 
ideju ilirsku i upaljuje srdce narodu. Po svoj domovini 
si stiče prijatelja i štovalaca i gorljivih pristaša, koji 
vruće žele, da se bar mogu ponositi kano začastni čla- 
novi prvoga književnoga družtva, i tako raditi na korist 
domovine. Ali slava mladoga družtva prelazi i granice 
hrvatske domovine i u tudjini stiče si prijatelja i poma- 
gača. Za njega znade divan pjesnik Kollar, njega po- 
znadu učeni Srbi i zanosni mladi Slovaci u Požunu. 


Period II. (1840—18468). 


Tako je propalo prvo hrvatsko družtvo. A s nika- 
kovih, reć bi, razloga. Krivi su bili toj propasti nješto 
sami mladi rodoljubi s prevelike revnosti i oduševlje- 
nosti svoje, krivo je bilo sjemeništno poglavarstvo, komu 
je bio zazoran ilirski zanos u duhovnoj mladeži, jerbo 
nije još samo pravo pojimalo preporodne ideje ilirske, 
a najviše su bile krive spletke zloglasnih u sjemeništu | 
»Magjarona.“ 

Ali što rekoh, da je propalo družtvo; ma nije pro- 
palo, već je samo časak prividno usnulo, da se tim življe 
i krepče opet prene iza sna i da se tim revnije lati posla. 
Vatra, koja je pune tri godine razgrievala grudi mladih 
rodoljuba, nije mogla najedared posve ugasnuti, već 
je tinjala, kao pod pepelom žeravka i čekala sgodnu 
priliku, da se prvašnjim opet razbukti plamenom.!? 

I tu vatru razplamti opet g. 1840. Hinko Janušić. 
Sabrav hitro oko sebe mlade rodoljube, kojim je još 
u živoj uspomeni bilo mlado družtvo, a koji su željno 








želili raditi na boljak sv. crkve i mile domovine, ie“ 
stopami svojih predšastnika i osnovatelja družtva!? sastavi 
H. Janušić u kolu svojih milih novu osnovu, koja je bila, 
mnogo blaža, a posve prilagodjena sjemeništnim zakonom, 
da ju tim laglje odobri sjemeništno poglavarstvo. 

Po naročitoj želji poglavarstva, nemogu se nikako 
domisliti razlogom, koji su poglavarstvo sklonuli, te je 
baš zahtievalo tu promjenu imena, prozva se Janušić 
»upraviteljem“, a ne predsjednikom družtva. I tako opet 
oživi družtvo u sjemeništu negdje pod konac školske 
god. 1839/40. Tim djelom, pa da-nije ništa više učinio, 
stekao si je Janušić neprocjenivih zasluga za družtvo 
mladih rodoljuba, jer se može ponositi, da je drugim 
zasnovateljem samoga družtva.?* 

Pjesmom se rodila, pjesmom uzgojila i narodom 
proniela ideja ilirska. I zaisto, rieč i pjesma dva su 
mača pobjednika vjerna. Zato su i naši rodoljubi na- 
mah prvim osnutkom književnoga družtva gojili i pje- 
smu domorodnu. Ta već prve godine poslije sjednica 
orila se je sjemeništem oduševljena pjesma ilirska. Nu 
baš g. 1839. kada je palo književno družtvo, zasnovaše 
namah glasbeno pjevačko družtvo ,Skladnoglasje“ — 
koje danas slovi Hrvatskom pod imenom ,Vienac“, a 
prvi mu bijaše predsjednik Pavao Joža. Iz prve dobe 
toga družtva neimamo nikakovih pisanih viesti, jedino 
znamo, da mu je sjemeništno poglavarstvo bilo puno 
sklonije, nego li književnomu družtvu, jer ,Skladno- 
glasje“ imade namah od početka svoju posebnu sobu. 
Tako su mladi rodoljubi, neimajući književnoga družtva, 
u prvi mah hrabrili se i zanosili domorodnom pjesmom 
i tako davali oduška svojoj oduševljenosti. 

U saboru (tako odsele zovu svoje sjednice) na 20. 
svibnja bi Janušiću za nasljednika izabran vatreni Ilirac 
i poznati pjesnik ilirski Franjo Šimagović. Odmah prvih , 
dana školske godine sazove novi veliki sabor, gdje 

zanosnim govorom sjeti članove svojih dužnosti, uzpiri 
u njih vatru domoljublja i tim mnoge prinuka stupiti 
u družtvo i tu marljivo raditi. Uzbudiv u članovih 
ideju uzajamnosti slavenske, navede :malne sve članove, 
koji su uz svoj materinji jezik počeli i temeljito izučati: 
česki, poljski i ruski. Sve zabave i sabori držali su 
se još od prošle godine u sobi ,Skladnoglasja“; jerbo 
mladi rodoljubi nisu imali svoje posebne sobe. Spome- 
nuti ću dvie zabave, koje su vrlo značajne za družtvo. 
»Mladi su se rodoljubi“ dobro pazili s ostalim kolom 
ilirskim, ponajpače s vodjami: Dr. Lj. Gajem. Babu- 
kićem, Rakovcem itd. Tako se spominju naročito dvie 
pjesme, koje je valjda sam Šimagović izpjevao u slavu 
Gaju i Babukiću, a družtvo ih dalo tiskati. Od spome- 
nutih zabava bila je prva 12. travnja na uzkrsni pone- 
deljak, a zovu ju: Deklamacija. Priredjena je bila ta 
zabava u spomen, što je na isti dan god. 1839. mlado 
družtvo udostojao svojim pohodom uzbuditelj narodnosti 
dr. Lj. Gaj. | 

Hrvatski proslov sborio je vrli besjednik, sam Ši- 
magović, dokazav u njem vatreno, nu promišljeno koli 
je vriedno slaviti zaslužne muževe. Zatim se je dekla- 
movalo česki, poljski i ruski — sve same pjesme zna 
menitih pjesnika. ' 

Druga zabava bila je 15. lipnja na gorku uspo- 
menu pada srbskoga carstva. Govoreni su bili najprije 
»viekovi Ilirije“, zatim druga hrvatska pjesma, kojoj su 
sliedile po dvie deklamacije: česke, poljske i ruske, a 
svršila se pjesmom hrvatskom u slavu Miloša Obilića. 

Gledao je Šimagović i na to, da obogati knjižnicu 
vrstnimi djeli i tim pruži ,mladim rodoljubom“ dobre 
hrane duševne. Kupilo je družtvo sve knjige hrvatske, 
koje su te godine izašle, nabavilo si više českih knjiga, 
naručilo Kollarovu ,Slawy dcera“, sva djela Herderova 


i više slavenskih slovnica, da se olakoti izučavanje tih | 

jezika. Predbrojila se je knjižnica i na , Narodne ina 
Vukove“, na ,Kwčty“, na ,Srbske biogradske novine“ 
itd. U prvi mah bi čovjek pomislio, da se je te godine 
vratila družtvena knjižnica iz sužanjstva, kad Petek piše 

u svom listu iz Nove Gradiške na 24. veljače 1841. 
doslovce ovo: 

Posljednje vaše od 22. studena 1840. na me uprav- 
ljeno pismo, tim večim čitao sam veseljem, što mi u 
njem priobćujete, da družtvo vaše sada vrlo dobro stoji 
i da sadanji prečastni g. ravnatelj (Franjo Šuflaj) za- 
bave vaše odobrava, pače vam ufanje daje, da će se 
knjižnica vaša iz sužanjstva opet vratiti i u krugu vašem 
se nastaniti. Bog bi svemogući dao, da predsude dulje 
negospoduju, nego da tmina svjetlosti mjesto ustupi! 
— Nu ipak još i mjeseca travnja knjižnica je druž- 
tvena još svedjer u ,Narodnoj čitaonici“, jer u listu na 
Fergića od 1. travnja 1841. piše predsjednik u ime 
mladih rodoljuba ovo: | 

Gvozdene su okolnosti naše, radi kojih nam je uz- 
kraćeno ono, što je i najbolje nam nuždno za uredjenje 
družtvenih posala, naime soba, gdje bi držali svoje sa- 
bore (jer sabore drže i sada i u napred još puno go- 
dina u pjevačnici, sobi ,,Skladnoglasja.“) Družtvo ovo - 
kao u tajni obstoji, prem mi namjere naše nikomu ne- 
 skrivamo.... Imade družtvo takodjer i svoju knjižnicu, 

koja broji do 400 svezaka najviše takovih, koji se 
slavjanstva tiču, a i ova od godine do godine sretno 
raste. Buduć pako da u sjemeništu neima stana, nalazi 
se u narodnoj ovdješnjoj čitaonici. 

A Mavru Brozu pišu ovo: 

Što se pako našega družtva u sjemeništu tiče, to 
je novoga: da nas učeni ljudi, navlastito Lj. Gaj od- 
govara od onih misli, koje smo mi davno jur uzbudili, 
da naime ponovimo družtvo naše posve, kako je prije 


| bilo i to izposlujemo kod poglavarstva; već nas dapače 

| nagovara, da si samo jednu sobu za deklamacije izpro- | 


simo.*' — Imade još nekoliko vrlo znamenitih crtica od . 
te godine, koje nam upravo karakterišu predsjednika i 
družtvo, a dobro će doći i kulturnom i literarnom po- 
viestniku, zato ih i ovdje priobćujem. Na 11. listopada > 
1840. piše Šimagović u ime družtva Jakovu Petku: 
Kod nas narodnost, hvala Bogu, sve bolje i bolje na- 
preduje, mnogi od prijašnjih neprijatelja postaše prija- 
telj Srblji tako dobro poznaju ,Ilirske Novine“ za 
svoje kao i srbske, ter _ kunu Pavlovića, da im je ono 
na slovstvu, što im Vuk Branković na Kosovu bijaše. 
Nu i nemože inače biti, nego da se pravedna stvar sve 
bolje i bolje ukoreni, mi bo ništa nepravedna neištemo. 
Mi hoćemo, da nas sviet za narod drži i štuje a tko 
bi se usudio kazat da narod nismo? Mi hoćemo, izo- 
braženjem čovječnost i unutarnje naše blagostanje da 
razširimo, a tko može u tom nas koriti. Jest indi pra- 
vedna i sveta svrha naša, indi zalud ponor prieti pakla, 
zalud vatra groma, jer Bog je s nami, tko prot nami, 
njega Perun smete. 

20. listopada 1840. vrati se sbilja Gaj sa svoga 
literarnog pi pi Austriji, Saksonskoj, REI Polj- 
skoj i Ruskoj.?? 

Tom prigodom pozdraviše ga mladi rodoljubi ovom 
poslanicom : . 

Blagorodni i visokoučeni gospodine! 

Dakle svanuo je onaj dugoželjeni dan, u kojem 
Vas, visokoučeni gospodine, naroda našega uzbuditelju, 
nakon dugoga šest mjesečnoga putovanja opet u krilu 
blage naše majke Ilirije vidimo. Manjkaju nam rieči, 
da izrazimo sladku radost našu, koju pri ovom slučaju 
ćutimo, ali nemanjka nam čista ljubav, kojom vazda 
Vas i slavno Vaše djelo i poduzeće grlimo. Duh on, 
kojega smo iz rodoljubivih nauka Vaših tolikokrat pili, 
živi jošte u nami i živit će i rasti u nami do tamnoga 





groba i brinut će se za sladku narodnost svoju, i neka 
se hiljade nepogoda na njega svale, on neklone. Vječni 
pako Otac, koji je Vas, visokoučeni gospodine, nam u 
povoljnom zdravlju sada povratiti blagoizvolio, neka još 
kroz tečaj brezbrojnih ljeta rajske rose blagoslova svo- 
jega na Vami i narodom našim prosipa, da i on, koji 
zaista duboko bio je pao, ustavši iz ponora tmina opa- 
kih k zlatnim viekom približiti se može. Ovo su iskrena 
ćustva domorodne mladeži duhovne, koja se vazda u 
Vašu milost i ljubav izruča. — Zagreb, 24. listopada 
1840. Franjo Šimagović, upravitelj domorodnog sjeme- 
ništnog družtva. 

Na tu poslanicu poručio je Gaj, da će sam posjetiti 
mlade redoljube u sjemeništu i tuj im se zahvaliti. Zato 
mu pisa 10. prosinca 1840. Fr. Simagović: 

Blagorodni i visokoučeni gospodine! 
Oprostiti ćete, što se usudih Vas, visokoučeni gospo- 
dine, u ime moje braće sa nekoliko rieči uznemiriti. 
 oRadostne i za nas vrlo utješne čuli smo viesti, da Vi 
namjeravate pohodite nas, koji smo Vaši uviek do tam- 
noga groba i koji kano u progonstvu postavljeni, vapimo 
kao za svete prorokove stiene: ,Smiluj nam se Gospo- 
dine“ — i svojom nas nazočnošću razveseliti, ter da 
duh naš rodoljubivimi savjeti-i nauci na stazi, kojom 
udarismo, utvrdite. Ako dakle ovoj sreći nadati se smi- 
jemo, to molimo, da nam ju izvolite izkazati na božićni: 
dan, kano najshodnije vrieme, u koje ćemo biti slobodni 
od svih propisanih posala. | 

Vrlo je karakteristično za ideju ilirsku i za odu- 
ševljenost, koja je tada vladala u Zagrebu, što pišu 
mladi rodoljubi spomenutom župniku Fergiću, zato i to 
tu spominjem : | 

Premda Vaše iskreno rodoljublje, Vaša najčišća i 
najsvetija težnja, da njegujete i gojite mladjahno na- 


rodno stabalce ilirsko, pod čijimi čvrstimi hvojami nekoč | 

| će hiljade jednorodnih duša blage danke uz mila sretna 


vremena sprovadjati i sladkim pienjem uzhićenih njedara 
u uznesenoj uspomeni blagoslivljati imena onih vitezova, 
koji jim tako plodovito svega blagostanja drvo usadiše 
— premda ta Vaša težnja dovoljno nam je poznata, 
dobar bo glas i nehotice širom prši; ipak žalimo jako, 
što skoro svim nam ova sreća još u dio nepadne, Vas, 
visokočastni gospodine, lično -poznati. Nu i tu žalost, 
kad inače u tih okolnostih biti nemože, lahko pregaramo, 
kad se sjetimo, kako se tuj netraži, da se domorodci 
lično poznadu, već više da u duhu, mislih i činih složni 
vazda budu. Jer ovo je ono možno kormilo, kojim na- 
rodna ladja usred burnoga mora neoštećena plovi, i kud je 
naumila, sigurno dobrodi. Ali kuda smo pošli? Čini se,. 
kao da smo od namjera naših stranputicom udarili i 
začeli mi mladjahni onomu o potrebi ljubavi i sloge u 
narodnom poduzeću govoriti, u koga izobilje nesamo 
narodnjega, nego i drugoga znanja imade. Ne, ne doista. 
Namjera je naša ovde samo na kratko nekoja izvješća 
o narodnosti ovdješnjoj a napose o narod. ilirskom na- 
šem družtvu pred rodoljubivo lice Vaše položiti, a to 
zato, jer čovjeka najvećma veseli i uzhićuje čuti što ob 
onoj stvari, kojoj je svom dušom naklonjen. Da Vam 
sada štogod javimo ob obćenitom stanju narodnosti u 
stolnom gradu ovom. Da smo to morali učiniti prije 
dvie godine, sudimo, da bi Vašemu srdcu gorku bili 
zadali ranu; ali hvala providnosti božanstvenoj, koja 
običaje od najgorega stvoriti najbolje; sve je sada inače. | 
Zudjenim i sretnim uspiehom duh narodnosti naše 
ne samo da jurve kuca na vratih višega dostojanstva 
osoba, veće i na vratih ovdješnjih gradjana, koji u uzhi- 
ćenju obima rukama pleskajući njemu (duhu narodnosti) 
iz sve duše kliču ,dobro došao“; ali je li bi takovim 
izvješćem srdce Vaše razveseliti mogli, da nije evo u nas 
podignuto narodno sjemenište ,teatar“, veoma dvoumimo. 

Teatar bi a jest i sada jošte ono, što milimi glasovi 
iirskimi svim srdca očara i u dubljinu njedara ovdje- 
šnjih žitelja usadjuje ljubav domovine i bez prestanka 
ih opominje, da narod bez narodnosti jest tielo bez 
kosti, da koj svoje necieni, nije ni tudjega vriedan, da 
najveć svi pod nebom sini dužni jesu domovini, da se 
jedanput iz dubokoga sna probude, podignu glave svoje 
i obazru se na pleme svoje, koje ime od vedre slave 
pradjedova nosi, te pogledaju — kako su ugreznuli u 
blato sve nesreće tako duševne kao i tjelesne jedino 
zamjenitom zavišću i neslogom, pa kako sada, dok je 
sgodno vrieme i dani teku spasenja, da se potrude iz 
ove grozote i propasti svoje ustati i tamo stope svoje 
upraviti, odkud svestrana sreća naroda izvire — k lju- 
bavi najme i slogi u narodnosti, k narodnjemu izobra- 
ženju i prosvećenju. Ovomu dakle sjemeništu (kazalištu) 
sav postupak ovdješnje narodnosti zahvaliti imamo, a 
i njemu tako riečmi, kao i čini sretan život želiti 
moramo. 

Kad god su ilirska predstavljanja, uvjeke je pun 
teatar, i jedva čeka obćinstvo, da se ilirski igra — a 
njemački je obično prazan. Idemo, hvala providnosti 
božanstvenoj, na susret sretnim danom poput žudija u 
starom zakonu; jur nam zabieli zora, a za zorom, za 
jasnom danicom, jamačno će nam i sunce sreće izači... 

Dana 20. lipnja držan je posljedni sabor te godine, 
o kom piše ovako ljetopisac : 

Revni g. Šimagović slavno je k obalam preplovio. | 
Tu je zadnji svoje riečitosti glas podigao i sa svojom 
sladkom oprostio se braćom. 

Badava bi ja rieči trošio, kad bi mojim hvalio ga 
percem i onako nemoćnim. Čini njegovi izpoviedaju za- 
sluge njegove. On je sebi zakonitoga umiestio upravi- 
telja, kada mu je kormilo povjerio malene naše ko- 
- rabljice. | 

Mi mu Zahvaljujemo, mi mu ljubav podajemu našu, 
ali zajedno nezaboravljamo ni na doslužene članove g. 
g. Jožu; Žužela i t. d., od kojih prvi u dvorani svoga 
družtva utočišće nam davdše svagda, za koje dobročinstvo 
žudili bi se zahvaliti, ali nam manjkaju slova. 

Bijaše pako taj novi predsjednik, koga su na taj 
dan svetčano umjestili, Josip Šavor, koji je umio krepko 
voditi družtvo stazom svojih predšastnika. 

Namah u jednom od prvih sabora bi odlučeno, da 
družtvo izdade tiskom ,Pjesme i običaje slavonske“, koje 
je sabrao radini član i podbilježnik družtva, Luka Ilić. 
Zato pozove družtvo i dopisujuće članove, da mu pri- 
obće razne običaje i pjesme narodne.** Neznam s kojih 
razloga bude spomenuti zaključak promienjen i odlučeno, 
da družtvo prevede ,Pokladnice Franklinove“ (Goldners 
Sehatzkšstlein), što bi i učinjeno. Sada zamoli dr. Lj. 
Gaj družtvo, da preuzme prevodjenje čitanke ilirske.?* 
Članovi prihvate velikim uzhitom molbu i neumornim 
radom u brzo dovršiše djelo. Skoro zatim umoli ,mlade 
rodoljube“ Vj. Babukić, nebi li mu poslali na izpravak 
prevod Kollarove: ,Uzajamnosti književne“, koju su 
članovi još za predsjednika Janušića preveli. U saboru 
od 27. veljače latiše se članovi po nagovoru predsjed- 
nikovu djela, kojega jim čovjek nemože dosta nahvaliti. 
Naumiše od dobrovoljnih prinesaka sabrati 50 for., a 
tim postati utemeljiteljnim članom ,,Matice ilirske“, koja 
se je netom zasnovala. Najvećim zanosom prihvate 
članovi liepu misao, koju još više potaknu sliedeći pro- 
glas na sve članove. 

Izobraženosti prijatelji! 
»Najveć svi pod nebom sini 
Dužni dat' su Domovini!“ Vitezović. 

Ovim blagim izrazom neumrlog našeg Vitezovića 
uzhićeni, pozivamo svekolike domorodce i prosvjete lju- 
bitelje, da bi blagodarnu svoju desnicu za utemeljenj e | 

»Matice ilirske“ na žrtvenik narodne izobraženosti, te 
po tom obće sreće, pružiti izvolili. Evo braćo! preliepe 
sgode, gdje ljubav k prosvjeti, gdje pravo rodoljublje, 
ne samo riečju veće i činom pokazati možemo. Neka 
nas ništa od tako svetog poduzeća neplaši: ,Š milim 
Bogom sve se može, kad se srdea bratski slože.“ Pri- 
štedimo ovih nekoliko krajcara, koje bi inače na ne- 
znatne malenkosti potrošili, te ih na ovu svetinju polo- 
žimo, za koje će nas potomstvo blagosljivljati! Svaki, 
koji malu ovu žrtvu učiniti želi, neka se podpiše i naj- 
potlem do prvog svibnja t. g. preda“. 

Dano u sjemeništu itd. 

Liepo se odazvaše članovi tomu pozivu, te mnogi 
darovaše po 1 for. medju kojimi spominjem F. Žigro- 
vića, Šavora, Haukovca, M. Markovića i Sl. Vrbančića, 
koji je na -žalost svih članova kao bogoslov III. god. 
11. lipnja ostavio sjemenište za uviek. Tih 36 for., koji 
su tom prigodom sabrani od 15 članova, bi poslano g. 
Vj. Babukiću, da ih čuva, dok mu i ostalo nepošlju 
Kraj toga predbrojilo se je družtvo ove godine na: 
Obradovića, poljski rječnik i slovnicu, Tatranku, na- 
rodne pjesme Vrazove, česki almanak ,Nitru“ itd, a 
dobilo je i više knjiga na dar. I ove Soline držane su 
deklamacije. Prva bijaše 26. prosinca, gdje je sudjelo- 
valo i ,Skladnoglasje“. Prvi je deklamovao Štoosovu 
»Molitvu“, zatim su bile još dvie hrvatske deklamacije, 
četiri česke, po jedna poljska i ruska. Na koncu svi- 
ralo je i pjevalo ,Skladnoglasje“ domoljubne pjesme, a 
prihodnik Pavao Belas, dopisujući član, odpjevao je na 
obću radost solo ,'Tužno spjeva vitez na planini“. 

Druga je deklamacija bila 23. ožujka, na kojoj su 
sedmorica besjedila hrvatski, dvojica česki, dvojica ruski 
i jedan poljski. ?? 

Treća zabava bi odlučena na 15. lipnja, u spomen 


opada družtva 1839., na uspomenu pada srb. carstva | 

: 1389. i u spomen pobjede Jaroslava nad Tatari g. 1241. | 


15. lipnja. Ako okolnosti dopuste imalo se je to obaviti 
s deklamacijom i pjevanjem isti dan na Medvedgradu, 
ako li ne onda će se slaviti 16. lipnja kod kuće. Ove 
godine kupilo je družtvo djela Puškinova za 20 for. sr. 
Pod konac svibnja bi izbor novoga predsjednika. Veli- 
kom većinom glasova bi odabran N. Havliček. Nekoli- 
cina bogoslovaca prve godine, nezadovoljna izborom, 
stade zahtievati drugi izbor. Dodje tu i do žešćih be- 
sjeda — e ma mladim ljudem krv lako uzavrije. Nu 
pokle je predsjednik rekao liepo slovo, pozivljuć čla- 
nove, da se pomire, izmire se Svi vrućimi cielovi i to- 
plimi suzami radostnicami. Taj prizor ganu i gledaoce 
do suza. Na 30. svibnja zahvali se Šavor u saboru na 
predsjedničtvu tužnim govorom, a suze mu orosiše lice. 
Na sve upitkivanje, prem ga cielo družtvo u skupu 
molilo, da toga nečini, ili da bar rekne razloge -— šutio 
je, a da nedodje do razpre ostavi sobu. Mjesto njega 
uze do konca godine upravljati namjestnik mu Josip 
Akšamović. | 

Tom prilikom veli o Šavoru ljetopisac: ,Svaki, 
koji ga je nepristranim okom motrio, mogao je u njem 
opaziti vatrena domorodca, vjerna prijatelja i revna člana 
družtva našeg, kao takodjer i čovjeka, koji je kao takov 
ne svet nego i pogreškam podvržen, koje s prijašnjim 
prispodobljene nestaju i izčezavaju kao jutrnja magla.“ 
Iste godine tiskalo je družtvo čestitku svomu ,velikomu 
dobročinitelju i književnomu ćaći“ Vj. Babukiću i ,veli- 
komu zaštitniku i vrlomu pjesniku“ Pavlu Štoosu, koji 
je te godine postao župnikom pokupskim. 'Te godine 
je i ,okladnoglasje“ liepo procvalo pod predsjednikom 
Fr. Gašparićem. 

Spomenuti ću ovdje još neke crtice iz poslanica, 
koje je družtvo te godine primilo i odposlalo, da se 
samo što boljma razjasni to doba. 

Početkom škol. god. 1841/2. zasnovaše i klerici u 


djakovačkom sjemeništu književno družtvo, a potaknu 
ih na to, kako i sami vele, rad mladih rodoljuba u Za- 
grebu. Eto prve poslanice, kojom Djakovčani pozdrav- 
ljaju Zagrebčane. 
Predraga braćo, preljubljeni prijatelji! 

Plemeniti vaš i nasljedovanja vriedni primjer uz- 
budi i u nami vruću želju, na slični način družtvo usta- 
noviti, koje bi za celj svoj uvježbanja u sladkom jeziku 
našem narodnom imalo. I evo kako se vremena i okol- 
nosti sgodne ukazaše, pohitismo mi želju ovu u čin pri- 
vesti. Sklopilo se jure družtvo i tako sretnim napred- 
kom, da je konac najsmjelije želje naše nadkrilio. Jer 
što nekoji u grudih samo svojih očutiše, to po iztraži- 
vanju daljem svikolici očito izjaviše, tako da koliko 
klerika u sjemeništu imade, toliko članova družtvo naše 
broji. Svi bijahu na prvi poziv pripravni ponešto od 
svojega osobnoga imanja kano žrtvu za obćenitu na- 
rodnu stvar položiti. K tomu sretnomu uspjehu pridruži 
se i ta sretna okolnost, da blagi poglavari naši čin naš 
koliko odobriše, toliko i podpomogoše. Presvjetli gospo- 
din i otac naš, biskup diecesanski milostivo privoli želji 
našoj i zaštitničtvo istoga družtva izruči preč. g. sjem. 
upravitelju. Dopustito je nami po našim zakonima druž- . 
tvo ovo upravljati i po našoj volji za knjižnicu djela 
nabaviti, kako i častnike izabirati i što se inoga posla 
tiče kod djela ovoga polag našega mnienja postupati. 
Scienimo da nije od potrebe kazati, da je družtvo ovo 
za sada još nejako, ali naravno početak je vazda slab 
i Bože daj, da je snaga kolika je volja! Sada indi 
draga braćo i prijatelji (dopustit ćete, da vas tako ime- 
nujemo, kad nas jedna mila majka rodi i odgoji i ista 
sveta sveza sjedinjuje) priporučujemo se bratinskoj vašoj 
ljubavi, moleći, da bi i nas u naručaj vaš primili. Vi 
ste sretni, jer vam je Bog podielio blago na prsih na- 

rodnosti naše neprestano biti i tako sladost njezinu iz | 


prvog izvora uživati. Nama ta sreća iz treće, četvrte 
ruke ili iz obćenitih novina u dio pade. A koliko se tu 
izgubi? koliko zaradi čednosti ili drugih obzira razgla- 
siti se nemože? gdje usuprot bratinska usta k ustam i 
prijateljsko srdce srdcu govori. Zato indi to je molba 
naša, da bi nam u prijateljskih dopisih, što se zname- 
nitijeg ili kod vas dogodi ili vam inače pozvato bude, 
objavili, gdje se mi ravnim načinom obvezujemo, da 
ćemo vam ona, koja se u našoj okolici priobćenja vriedna 
dogode točno dopisati. Još jedanput nas vašoj privrže- 
nosti i bratinskoj ljubavi priporučivši, željno odgovor oče- 
kivamo. — Odbor čitaonice ilirske duh. mladeži u sjeme- 
ništu djakovačkom 1. studenoga 1841. Dragutin Tunić, 
predsjednik, Antun Matić, tajnik. 

Liepo odzdravljaju mladi rodoljubi svojoj braći u 
Djakovu. Spomenuv najprije veliko veselje, što su svo- 
jim prem malenim radom ipak i njih potaknuli, da si 
slično osnuju družtvo, dozivlju im u pamet, kako nisu 
ni oni najnesretniji i vele doslovce: Koliko ste vi svet- 
mji od tužne naše braće Bosanske, koja pod turskim 
igom uzdišu, koja za slogom i braćom hlepte i ginu, ali 
nemaju sredstva, kako da si blagu zraku izobraženosti 
u sredinu svoju pritegnu; neima žalibože, koji bi ju iz- 
bavio od zla # slobodu podielio?!! Jel moguće?! O 
braćo sretni ste vi, mnogo sretni, imade kod vas i blizu 
vas učenih, blagomislečih i domoljubnih Ilira, samo mar- 
ljivo k poslu. Stvar, koju ste poduzeli, je najljepša, 
najsvetija. Izobražavajte um svoj blagom najveć narod- 
nim, jer čim bude izobraženost naša u jeziku i litera- 
turi bolje narodna, tim bude vrstnija, blagorodnija. — 
Preporučuju jim tada, da rade kano i oni, osobito da 
drže deklamacije, a svršuju taj odlomak riečmi: Pred 
očmi vam uviek bila slika sveslavjanska, proštimavajte 


sma slav. narečja i proizvode u njih pisane, smatrajte se | 

sa svim Slavjani kao jedno tielo, jedan kalup i u svih 
vaših poslovih neka je uviek vidjeti ljubav prama svim 
Slavjanom. Jedino ako ovako stupali budemo, uzvisit 
ćemo cilj naš i svrhu našu.... Niemac Slavjanu neželi 
sreće, a i Magjar mu propast sprema, ako još dakle 
Slavjan Slavjana nebude podpomagao, što će biti zlo 
ili dobro ? 25 | | 

Još pod konac prošle godine javiše se opet mladim 
rodoljubom Slovaci iz Požuna_Dulja ta poslanica puna 
je ljubavi slavenske. Tuže se najprvo, kako im Magjari 
svigdje rade pogaziti i uništiti narodnost njihovu, ali 
sasvim tim vele, mi kano Tatre postojano stojimo i 
junački odbijamo sve zasjede, sve navale na narodnost 
našu. To nas upravo goni i jači, da se još hrabrije 
borimo za svetu stvar našu. Pripoviedaju zatim, kako 
je magjarska vlada, kojoj je geslo ,recta tueri“, nasto- 
jala iz svih sila, da jim raztepe družtvo i stoga povela 
strogu iztragu proti njim. Ali i to nepomože ništa, jer 
su oni ostali čisti pred Bogom, pred zakonom i pred 
sobom. 

Dapače to bijaše povodom, što je bečka vlada iz- 
dala nalog, da odsele jedan od profesora u sjemeništu 
imade mladim Slovakom predavati njihov jezik, litera- 
turu i poviest, a i politički listovi smjeti će od sada iz- 
laziti. Mi se nadamo svakoj sreći, kliču na to, i gle- 
damo u oči boljoj budućnosti (žalibože bijaše to tek 
prevarljiva nada — sjetimo li se sadašnjosti slovačke!). 
Vi nam, braćo, dajte mjesto u svom srdcu; da se ob- 
istini ona ,Hrabar odzgo Slovak odzdo Ilir bratsku si 
daje ruku na junački taj pir.“ Pišu jim zatim, kako su 
držali zabavu sa Srbi, gdje se je pjevalo i pilo i za 
ilirsku braću u Hrvatskoj. Mole jih još jednom, da jih 
čuvaju u svom srdeu, ko. što oni njih čuvaju i miluju. 
Podpisan je u listu medju ostalimi i Samoslav B. Hro- 
boć, namjestni učitelj poviesti i literature Československe 

u Bretislavi. Tom prilikom poslaše Slovaci i nekoliko | 


knjiga, koje je njihovo družtvo izdalo, a ,mladi rodo- 
ljubi“, nemogući jim sličnim odvratiti darom, poslaše jim 
nekoliko novijih ilirskih knjiga na dar. 

Već te godine opaža se u nekih poslanica osobita 
ozbiljnost. Tako iz listova Janušićevih, Brozovih i Šima- 
govićevih odiše istina, vatren duh ilirski, ali ipak već 
opominju na ozbiljan rad, jer oduševljeni govori, pjesme 
i zdravice u istinu puno koriste, veli Broz, nu sasvim tim 
nečine čovjeka: pravim rodoljubom; jerbo djela, djela 
plemenita, učinjena jedino od čista srdca i jedino od 

ljubavi, da se pomogne zapuštenomu narodu našem; da 
ge uzvisi domovina naša, ta jedina djela svjedoče nam 
čestita i prava rodoljuba. I zato opominje Simagović 
mlade rodoljube, da se valjano i svom pomnjom pnri- 
prave za znamenit rad u vinogradu gospodnjem. Naći 
će istina po vani još neprijatelja ideji ilirskoj, ali će 
svigdje naći ipak narod dobar i povoljan, koji rado 
sluša svoga svećenika mladoga i svim srdcem pristaje 
uz ujega. A taj dobar narod putiti i voditi do prosvjete 
i sreće, svakomu ima biti najzgodniji i najmiliji posao 
u svem životu. | 
> Spomenuti ću tu još samo nešto iz lista Jakova 
Petka na ,mlade rodoljube“. Književnošću, misli Petek, 
da će se najviše moći prosvjetliti narod hrvatski, ali ta 
je sada još vrlo slaba; jer naša ; Danica“ to je sve, što 
za sad pokazati i čim se sada podičiti možemo; ali sada 
se jur pobrinuti moramo, da uviek na jednom neosta- 
nemo mjestu, već da svake godine napred koracamo. 
Mi sada nastojati moramo, da se broj domorednih časo- 
pisa umnoži i prostiji narod da nešto za sebe dobije. 
Korist takova časopisa uvidiše domorodci i u ovih strana, 
složiše družtvance u Osieku, komu je svrha domorodnost 
ovdje pobudjivati i hladne na ljubav roda svoga pod- 


| paljivati. Ovo družtvance uzajemnu pomoć od nas traži 

“i sasvim pravo zahtieva, da ga svimi silami podupiremo. 3 
Broj je ovdjašnjih domorodaca još premalen, nego li da 
bi sami mogli bez naše podpore namjeru svoju postići. 
Ako dakle nećemo, da ovo prvo poduzeće u početku 
umah propade i tim druge zastraši od podobnih djela, 
pružimo našu blagodarnu ruku u pomoć onim rodolju- 
bom, koji oduševljeni svetom domorodstva vatrom sile 
svoje složiše, da naš narod iz veriga neznanstva oslo- 

bode.?7 

Zatim im javlja, da će urednikom ,Zabavnika“ biti 
poznati rodoljub, Mato Topalavić.?* Ako dakle moje 
molbe sjedinjene, s molbami osječkih Ilira kod vas, mila 
braćo, štogodj djelovati mogu, kupite predbrojnike za 
taj ,Zabavnik“ i činom pokažite, da svaki domorodac 
u vami štuje svoga podupiratelja i u svakoj sgodi veliko- 
dušnog pomoćnika. Novce za taj ,Zabavnik“ netreba 
nikud slati, samo meni broj predbrojnika priobćite i ja 
ću se pobrinuti, da sve te knjižice točno u Zagreb 
prispiju ; buduć da sam i onako na se uzeo razpošiljanje 
zagrebačkih proizvoda po Slavoniji i obratno slavonskih 
po Hrvatskoj.?? 

God. 1842/83. pod predsjedničtvom Nikole Havlička 
pritisli su težki jadi družtvo, nu neumorna i neustrašiva 
radinost predsjednikova, njegovi prekrasni govori i krepke 
zamisli nadjačaše sve. Po zakonu ima se držati prvi sa- 
bor _u drugoj polovici listopada. Ali ,Skladnoglasje“ nije 
još dobilo ključa od svoje sobe, pak se nije sabor mo- 
gao držati na običnom mjestu. Nu predsjednik se brzo 
dosjeti i svojim javi u školi, što misli, a ostalim preko 
poruka, koje su poslali u sabor, u istu školu IV. teč. 
U liepom govoru opomenu ih na promišljenost i uztraj- 
nost, preporuči im što toplije, da svoje radnje izrade do 
Božića, a uz to podieli medju članove ,Die Entdeckung 
von Amerika“, da prevedu do konca studena. Posao bi 


| dobro izvršen. | 

Domogav se ,Skladnoglasje“ ključa, sazove Havliček 
umah na 6. studena javni sabor na obično mjesto. Tu 
se očitova želja, da si družtvo kupi poviest obću i zem- 
ljopis. Nu kad se kupuje treba kupiti svakako nešta 
valjana, a koga ćeš upitati za savjet? Ma komu dru- 
gomu da se uteku ,mladi rodoljubi“ van svomu ,ćači“ 
Vj. Babukiću ? I on preporuči Beckerovu poviest i Bal- 
bijev zemljopis. Družtvo negleda na veliku cienu knjiga, 
nego ih kupuje, jer vriede. Predbroji se družtvo i na 
mnoge slavenske novine, nu držaše ih preko knjižare 
potajno, a ne javno na svoje ime.?* I ove godine držane 
su dvie deklamacije, koje su nadmašile svojim sjajem i 
krasotom sve dojakošnje. Zamisliše ,mladi rodoljubi“ 
izdati ove godine ,pokladnice Franklinove“. Tisak u 
hiljadu primjeraka imao ih je stojati 100 for. sr. Da 
namaknu novac, namisliše ovako učiniti. Svaki član, koji 
želi dobiti 10 iztisaka, imade platiti u to ime 1 for., za 
20 iztis. 2 for. Polovicu odtisaka imade pokloniti družtvu, 
da se osnuje glavnica za izdavanje knjiga, te nesmije 
svojih knjiga početi prije prodavati, dok družtvo sve 
svoje nerazproda. Liepa i domišljata namjera, nu crni 
oblaci, koji se doskora navukoše na obzorje ,mladih 
rodoljuba“, bura ljuta, koja je potresla i temeljem druž- 
tva, zaprieči prevriedan posao. Nu sabraše ipak članovi 
23 for. 46 _nvč. dobrovoljnih prinosa za Maticu ilirsku“, 

14 for. priložiše lanjskim 36 for. i tako posta malo 

družtvo utemeljiteljem velikoga. U veljači ove godine 

posla Gaj mladim rodoljubom“ bratski pozdrav, izrazi 

osobitu radost s napredka družtva, obodri ih i nadari 

prekrasno vezanom knjigom: ,Putovanja kralja sakson- 

skoga u Dalmaciju“, upravo onako vezanom, kakvu je 

sam dobio na dar od spomenutoga kralja saksonskoga. 

I Albert Nugent, taj lav hrvatski, posjeti te godine 

družtvo, koje ga uzklici najveće radosti dočeka i poslije 

kratka nu jedra govora brvatskoga, koj im on Nr 

popratiše ga gromovitim , živio“. — Ča do vrata sjeme- 
ništnih izprate ga predsjednik sa častničtvom i tu mu 
se u ime družtva liepo zahvale, a on obeća, kadgodj 
se navrati u Zagreb, pohoditi milo mu ,kolo mladih 
rodoljuba. *! 

God. 1843. kao što je u obće, piše ljetopisac, zna- 
menita za čitavu ilirsku domovinu i narodnost, tako je 
napose i glede nas i malena nam družtva, koje se kao 
prvobitna mladica razvijajuće se ilirske narodnosti sma- 
trati može, — puno znatna i naučna. Osobito su tri 
dogadjaja zamašna, koje ću vierno, no što kraće mogu 
nacrtati. Prvi je dogadjaj, nastavlja ljetopisac, 19. dan 
siečnja, kad nam je nedužna poraba u poviesti staroga 
i spasonosnoga imena ilirskoga kralj. odlukom od 11. 
i. m. na bana poslanom, javno zabranjena u toliko, da 
se je nevini naslov prije: Ilirske Narodne Novine imao 
stopiti u Narodne Novine, a sjajna Danica, prije neko- 
liko dana nad mladim mjesecom nedužnim ponosom 
trepteća, najprije: potavniti, zatim zajedno s milim dru- 
gom — da izbjegne grozoviti triesak sievajućih munja 
— sasvim se sakriti. Drugi je kao posljedak prvoga po 
naše u duhu postojeće družtvo mnogo znamenitiji, jer 
mu je život o vlasu visio. 

Bilo je u sjemeništu par pitomaca, koji prem veći- 

nom slavenske krvi — ta većinom sami Medjumurci — 
bijahu sa svim tim gadne nevjere i kleti dušmani ili- 
rizmu. Ovi su pazili bodrim okom na svaki i slednji 
kretaj ,mladih rodoljuba“ i sve to javljali nekomu za- 
nesenomu Magjaru Mikušayu, profesoru fizike na zagreb- 
skoj akademiji, koji je sve to opet doušivao višim agen- 
tom u Ugarsku Kad je ,ml. rodoljube“ najgore uzrujala 
spomenuta odluka careva, vrebali su oni na svaki korak 
njihov, nebi li jim raztepli družtvo ili ga bar gadno 
ocrnili. Zasnovaše u to ime groznu laž i dojave ju svomu 


| ,čači“ Mikušayu, a taj za malo i samomu palatinu. — | 

“Čujte, kako ih je zloba zasliepila i i što izhitriše. Pavao 
Čavlović, bogoslovac JI. g. da je rekao, kako je nakan 
poći u Beč, i tamo cara ubiti, a Gavro Hadrović, bogo- 
slovac III. g. da je dometnuo: ,Nesjeća li se Ferdo 
one rane, koju je nedavno dopao u vrtu itd.?“ Palatin, 
razboritije čeljade Mikušaya, nehtjede te krupne laži 
(akoprem ju je i sam za istinu držao) javiti dalje, već 
u privatnom pismu doglasi cielu stvar biskupu Hauliku. 
Na to pozove sam biskup na 20. ožujka preda se spo- 
menutu dvojicu i strogim ih glasom upita: jesu li pri- 
godom carske odluke štogodj proti vladi govorili, ili 
pjevali pjesme brukalice na Magjare, a napose još Ca- 
vlovića zapita nije li on rekao, da će cara ubiti, nesnuje 
li ob uroti i to kakovoj itd.? Naravno ova su dvojica 
mirne duše sve zaniekali. Jao Vam, reče biskup, ako 
se dokažete krivci; pak imenova posebnu komisiju, koja 
imade to iztražiti. Bijahu tu kanonici: Josip Haramustek, 
Josip Šot i Franjo Šuflaj, sjemeništni ravnatelj. 

Dne 24. ožujka započe iztraga. Spomenutoj dvojici 
obtuženika bi pročitana tužba na palatina, gdje su kao 
tužitelji spomenuti trojica bogoslovaca: Ig. S., J. P.i 
St. M., — a kao svjedoci napominju se prefekt sjeme- 
ništni Gj. M., zatim Stjepan Latković, Josip Mesić i 
Josip Stanković, bogoslovci IV. g. Stalo je povjerenstvo 
izpitivati obtuženike, nu oni se neustrašivo brane i ju- 
nački odbijaju gadne osvade. Pozvalo je i svjedoke, al' 
oni ni neznadu ništa, do jedinoga prefekta, koji se je 
tu baš mrzki osramotio. Reče naime, da mu je prije 
tjedan dana  drhćučć, javio tu urotu J. Stanković. Ala 
ga moj Stanković liepo obrisao, rekav mu, da to nije bilo 
prije tjedan dana, nego da ga je danas u jutro pozvao 
prefekt k sebi i zamolio ga, da svjedoči proti brači. -— 
Pak da je to sbilja i bilo prije tjedan dana, kako ste 
vi, gosp. prefekte, upisan za svjedoka u obtužbi, koja 
je prije mjesec dana odaslana iz Zagreba u Peštu? 


Sa 

Tako zlo prodje kolovodja i svjedočanstva bi mu za- | 


bačena. Nu prevejani tužitelji okrenuše kabanicu, pa 
udri tužiti pred komisijom, da imade u sjemeništu tajno 
družtvo, koje vodi politička dopisivanja i protokole. 
»MI. se rodoljubi“ brecnuše, kad su to čuli, pak pri- 
paziše nešto pozornije na svoje neprijatelje, nebi li ih 
vlastitim smrvili oružjem, a sve ljetopise i listove — 
prem nedužne — dobro sakriše. I zaista, Havliček 
uvreba listove od Mikušaya, gdje St. M. — u posljednjem 
hvali na nekakovoj novosti i bodri ga, da i u buduće 
pozorno pazi na »ml. rodoljube“ — gadna li savieta! Do- 
čepaše se »ml. rodoljubi“ i zapisnika St. M—a, gdje si 
taj u ddagjanikom jeziku bilježi sve uvrede i klevete na 

ml. rodoljube“, kao svoja najslavnija djela. Imajuć sada 
Havliček dovoljnih dokaza o zlobi i podlosti tužitelja, 
napisa molbenicu na jednoga člana komisije, u kojoj 
mu cielu stvar potanko razjasni. Tiem se nastavi iz- 
traga, a spomenuv tužitelji Havlička upraviteljem druž- 
tva, pozvalo je njega preda se. On se junački ponese, 
suzbi klevete gadne, a o t. zv. družtvu rekne, da je to 
tek par klerika, koji si od ustiju odkidaju i kupuju 
knjige, drže razne časopise i izučavaju narodni i druge 
slavenske jezike. Što se protokola tiče, da oni imadu 
tek zapisnik jedan, u koj pišu kupljene knjige i po- 
kaza im ga. 

< Vidiv ostala dvojica kanonika gadne spletke i kovar- 
stva tužitelja, a koristnu i uzvišenu svrhu družtva, pohvale 
»mlade rodoljube“ i preporuče ozbiljan rad što toplije, 
obodriv ih u nakani.** Tuženici sretno izplivaše, a tuži- 
telji potonuše u kalu sramote Nu ravnatelj Šuflaj nebje 
tiem zadovoljan, pak udari na Havlička, kojim pravom 
može kakovo družtvo obstojati u sjemeništu bez nje- 
gova znanja. Nu Havliček i njega pobi pred komisijom, 
rekav, da se je svaki predsjednik družtva javio ravna- 


| o telju početkom godine i izviestio ga o smieru družtva, / 

| a to sam i ja ljetos učinio.“ Ravnatelja to uvriedi, 


pak izposluje stoga kod biskupa, te mu on posla služ- 


benu poslanicu, gdje mu nalaže, da jednom iztragu o 
tom družtvu ,zloglasnom“ kraju privede. Poslanica bi 
27. travnja pročitana javno pred svimi klerici u 1. dvo- 

| rani, al iztrage nebi nikakove, već se je tim samo pre- 

> priečila javnost družtvu. I tako sva zloba neprijateljska 
nije mogla pomrsiti namjera mladim rodoljubom, a još 
manje zakrenuti vratom družtvu, kako se je to nadala 
nekolicina magjarona. 

Treći se dogadjaj sbi 23. travnja, kad su se imali 
odabirati u saboru poslanici na sabor ugarski. Krvni 
dušmani Iliraca, Magjaroni zvani, odlučiše milom ili 
silom zadobiti većinu. S toga dovede Jozipović sobom 
u Zagreb ,junačku četu turopoljsku“, naoružanu puš- 
kami, sjekirami, bukovimi sabljami i kiačami itd., da 
tobož drži restauraciju županije zagrebske, a u istini, 
da navali četom na sabornicu, nepodje li mu izbor po 
volji. Nu ban prenese sabor po savjetu nekolicine na 23. 
travnja. Turopoljci, nemogav toli dugo čekati u gradu, 
odluče poubijati sve Ilirce po Markovu trgu, a onda pro- 
drieti i na kaptol, osobito u sjemenište i tu poubijati 
sve mlade Ilirce — ,jer i to, rekoše; već sve k vragu 
gledi.“ Klerici se spreme na junački odpor, pripravni 
umrieti za domovinu — nu nebijaše potrebno, jer je 
rulju turopoljsku raztjeralo vojničtvo Taj fakat je do- 
slovce sudbeno potvrdjen. 

Posljednji slučaj nije baš bilo nuždno spomijati, nu 
sam ljetopisac veli, da ,mladi rodoljubi“ smatraju svoje 
družtvo korabljom na prostranom moru slavjanskom, 
koja plovi uz veliki brod Ilirije i u pogibelji. Ticalo se 
je to i mladih rodoljuba, pa sam s toga i ja to spo- 
menuo. *? 

Da se vidi kako je družtvo te godine živilo s vanj- 


skim svietom, navesti ću tu još nekoliko crtica iz družt. | 

| listova. Dne 14. studena 1843. pišu Djakovčani rodo- | 


ljubom; — a to je vrlo znamenito za tu dobu, jer se: 
čini, kano da Djakovčani nepišu više čistim duhom 
ilirskim, već kano Slavonci Hrvatom — ta naše ve- 


selje do uzhićenja podiže se, kad vidimo, da svaki 
pravi Slavonac svetu pomisao vazda goji: ,Sa Horva- 
tima jednako misliti i raditi, sa Horvatima municipi- 
alna prava sveto braniti. Mnogi narodi divili su se i 
čudili, što mi — Slavonci — kao druga grana našega 
kraljevstva tako hladokrvno, tako mrzko u uzveličanju i 
podiženju padše naše mile Slovesnosti s vami vele gor- 
ljivimi i za slavu nepredobitnimi borci neudioničtvo- 
vasmo, a šta rekosmo, neudioničtvovasmo! Ta u mnogih 
slučajevih protivnih vašim slavnim poduzećima suprot- 
stavljasmo se. Ali sad stopram uvidismo, da mi bez 
vaših bratinskih mišica živjeti nemožemo i da s vami 
svaku kaku sreću tako i nesreću dieliti moramo, ako 
nećemo, da nas unuci naši u grobu zbog čina naših 
proklinju, što bi i pravedno učinili. Ta svaki krepki 
korak u literaturi učinjen vam miloj braći našoj — 
Horvatima — zahvaliti imamo. — Sad dakle naše žu- 
panije odlučiše s horvatskimi županijami uži savez uči- 
niti, u djelu narodnosti jednako napredovati. Zar to nisu 
prije učiniti mogle? Tko ih je u tom prije priečio? Za- 
isto nitko, njihova odurnost, hladnokrvnost i nemar- 
nost za milom narodnošću. O da bi nam Svevišnji po- 
stojanost i stalnost podielio! — Pri koncu lista priznaju: 
— Vi, braćo, vašom gorljivošću i zauzećem za rodo- 
ljubljem nas ste veoma nadkrilili, buduć ste narodnu 
stvar mnogo ranije upoznali, tomu dolazi, da je Vam: 
od Vječnoga dozvoljeno blago narodno iz prve ruke 
uživati, dočim mi kroz vašu dobrotu ovog blaga užitak 
iz vaših blagih ruku izgledamo. --— 

Liepo jim na to odvraćaju ,mladi rudoljubi“ u svom 


listu od 30. stud. 1843. god. | 

Opisav jim najprije svoj rad družtveni, priobćuju 


jim i nekoliko crtica o napredku ilirske ideje. Govore 
najprije. o Zagrebu. — A kaki duh nakon toliko rodo- 
ljubnom vatrom upaljenih srdaca u cvjetnom našem 
Zagrebu vlada, o tom bi vam badava i napominjali, 
budući uvjereni, da će si to domorodne duše vaše mnogo 
bolje i živahnije predstaviti znati, nego li smo mi to 
mogući napisati na tom mrtvom papiru. Ovdje je sada 
sve živo, sve u vatri, sve za narodnost umrieti gotovo, 
a šta je najviše mladež, koja je do sada samo u kriki 
i viki svoje rodoljublje pokazivala, sad se je osvjestila, 
sad se je čitanja knjiga primila, jer joj se oči otvo- 
riše, da bez posla ništa neima.** Sad se ozbiljno radi; 
broj domorodaca na dan raste, a protivnika gine, a 
Bog bi dao, da bi jih doskora i posve nestalo — nu 
to će i biti. — Nabraju jim tada novija djela, izašla 
u Zagrebu, a završuju — i šta je najznatnije, izišao 
je i Zemljopis Seljanov, nu žalibože samo 1. dio, naime 
pokrajina austr. ilirskih, dočim se je II. dio, pokrajina 
tursko-ikirskih morao poslati u Budim na vrhovnu cen- 
suru. Medjutim nadamo se, da će i ovaj do nove go- 
dine sviet ugledati. Ovo je prvo i najznamenitije djelo 
znanstveno naše mlade književnosti, a neki ga je zlo- 
ban Magjar kod Consiliuma proglasio buntovničkim i 
zato bi zabranjeno prodavati, dok se gori neodobri. 
Medjutim je ta zabrana zakasnila, jer se je djelo već 
prije razprodalo, samo nekoliko knjiga podje za ru- 
kom kod knjižara zaplieniti i odnesti u gradsku vieć- 
nicu, gdje se čuvaju, dok se glavna censura obavi u 
Budimu. Kada bi vam samo još obće žudjena poviest, 
oko koje neumorno radi naš visokoučeni i nikada za 
dosti necjenjeni Lj. Gaj i štatistički pregled Evrope, 
koji se baš sada pod tiskom nalazi, doskora sviet ugle- 
dao, mogli bismo kazati, da smo bar ponešto obskr- 
bljeni. — Spominju još tada, da će doskora izaći a 


—_——- 









_____ LL. 

| dulićev Osman s komentarom Ivana Mažuranića — to | 


prvo djelo ,Matice ilirske“ i tim svršuju svoje viesti o 
književnosti. 

> Zanosno tada nastavljaju o instalaciji bana Hallera 
i restauraciji županije zagrebačke (sravni T. Smičiklasa 
»Poviest hrvatska“ dio drugi str. 453 i 54.) — ta dva 
dogadjaja kano božanstven su pojav na nebu ilirskom, 
tim će u budućoj našoj poviesti nova epoha početi! I 
sasvim pravo! Timi bo smo dogadjaji u kratko postigli, 
za što bismo se dugo imali boriti ne samo s vanjskimi 
već i domačimi dušmani, koji su najgori — pa i onda 
Bog zna kakvim uspjehom. Tim smo prejaki prodrli 
zid i čemu se doista nismo nadali, pred čitav izobražen 
sviet na javno stupili pozorište i našoj stvari vanjsku 
znamenitost pribavili, čim se opet bliže primakosmo 
k našemu cilju. A sve to imamo zahvaliti jedino Gaju, 
koga žalibože Iliri još premalo znadu! — Mi smo mis: 
lii, da će se i jednokrvna braća mile naše posestrime 
u svojih županijah isto tako krepko za staro svoje 
pravo boriti, ali nas je mrzka prevarila nada, kad smo 
o naših Sriemcih posve protivno čuli. Medjutim vrieme 
rani, ali i lieči! — 

Poslije toga javljaju jim jošte veselu viest, kako je 
nadvojvoda Karlo, na svom povratku iz Zadra ljubezno 
primio na Rieci poslanstvo hrvatsko u narodnoj nošnji 
pod vodstvom Nikole Zdenčaja i vjernim Hrvatom obe- 
ćao kod dvora svaku pomoč i zaštitu od Magjara.%#? 

Da se nije tolika bura oborila ove godine na mlado 
družtvo, Havliček bio bi jamačno sa svojimi odušev- 
ljenimi članovi puno učinio i već te godine izdao jednu 
ili dvie knjige za narod hrvatski. Ta i radilo se je o 
tom i kako marljivo, a članovi se u svojih listovih 
hvale, da će te godine moći pružiti narodu prvi plod 
svoga pera. A da se je to učinilo, velika bi hvala išla 


| osim predsjednika i članova i revnoga Fr. Žužela, koji | 

je »mlade rodoljube“ najnježnije opominjao na taj 2 
Nu kako je družtvo bilo mal ne posve uništeno i samo 
potajice još živilo, te pravo vele članovi, da jim druž- 
tvo samo u duhu postoji i po kutovih se sjemeništnih 
krije, čudo je doista, da su ,mladi rodoljubi“ i toliko 
uradili u toj burnoj godini. A _ da je družtvo iz svih tih 
neprilika i nevolja sretno izplivalo, najveća dakako 
slava ide zato revnoga i neustrašivog predsjednika. 
Uza sve te neprilike družtvo si je ipak pod konac go- 
dine makar i potajno izabralo svoje častničtvo za bu- 
duću škol. g. 1843/4. i to za predsjednika Ivana Br- 
kića. Kao što prošle godine tako je i ove s početka si- 
nulo sunce ,mladim rodoljubom“ i svakako se je mislilo 
izdati bar jednu knjižicu za narod. Ali jih je nada pre- 
varila. Medju sjemeništnim poglavarstvom imalo je druž- 
tvo još od prošlih godina čestita prijatelja i zaštitnika, 
nadstojnika LL. Firholcera, nekadanjega predsjednika. 
U njegovoj sobi čuvala se je već od više godina druž- 
tvena knjižnica,*“ jer joj je to bilo jedino sigurno 
zaklonište u sjemeništu, pa zato i veli ljetopisac o njem, 
kada je pod konac ožujka otišao iz sjemeništa: — 31. 
ožujka raznese se za nas turobna, nu istinita žalibože 
viest, da će nas obće obljubljeni nadstojnik naš L. 
Firholcer ostaviti, budući ga dobra sreća zove bliže 
k njegovu zvanju (postao je naime kateheta i njemački 
propovjednik u Varaždinu.) Članovi cieneći ovoga zna- 
menitnoga muža, koji se je za družtvo brinuo i velike 
mu usluge učinio, čuvahu više godina u svojoj sobi 
potrebitije družtvene knjige uz sve velike neprilike stim 
skopčane. — Priznavajuć mu indi ta velika dobročinstva, 
odlučiše jednodušno, da se ovomu vriednomu domo- 
rodcu pokloni u znak vječne zahvalnosti i na uspomenu 
slika ,banove instalacije s Nugentovimi slobodnjaci“ u 
krasnom okviru, a na razstanku da mu se još. dado 


| Moja pismena zahvalnica.37 | | 


285 





| Družtvo imadjaše već od prošlih godina više pre- 


vedenih knjižica u rukopisu, a i ove godine prevelo je 
dvie Šmidtove pripoviesti i Jaisov molitvenik za djecu 
nisus prijatelj malenih“, s toga bi odlučena trećem o. g. 
saboru, da se svakako izdade bar taj molitvenik tiskom, 
nu težki okovi, u koje je bilo družtvo sputano, osujete 
i tu liepu namisao. I tako nemogaše družtvo niti ove 
god. ništa izdati. Nu zato ipak uza sav pritisak liepo 
se razvijalo družtvo. Deklamatorno - pjevačke zabave 
držahu se i te god., a krom spomenutih već prevoda 
izradjivahu članovi marljivo i svoje družtvene radnje i 
učahu slovenske jezike. — Zanosni članovi pomagahu i 
novcem družtvo, te si je tako nešto kapom, a nešto 
pokloni dobro umnožilo svoju knjižnicu. 

Medju darovnici spominjem tu osim inih zname- 
nite Srbe : Stojana Simića, Pauna Jankovića i N. Vu- 
kajlovića. Dvojica bogoslovaca, Pavao Čavlović i Tvan 
Mašek, putovahu na praznike i u Srbiju, najpače Bio- 
grad. Tom prilikom upoznaše se s podpredsjednikom 
narodnoga vieća, St. Simićem, ministrom prosvjete P. 
Jankovićem i Vukajlovićem, i pripoviediše jim o na- 
predku svoga druživa u sjemeništu. Srbi obradovani 
tom viešću, pokloniše mladim bogoslovcem više knjiga, 
da jih ponesu na dar svomu druživu. Medju ostalim 
pokloni Simić skupocjeno vezana djela Obradovića u 
8 svezaka, Vukajlović, ,Amanet na Deligradu,“ ,Od- 
pjev,“ ,Glas naroda srbskoga“ itd., a P. Janković ob- | 
reče jim bezplatno slati ,Srbske biogradske novine“ i 
»Podunavku,“ obećav im ujedno svaku pomoć. Viso- 
kom se darovatelju zahvališe mladi rodoljubi zanosnimi 
listovi, a Simiću pače i pjesmom cirilicom tiskanom. ??* 

Mnogo je neprilika pretrpilo družtvo i ove godine. 
Prem se nije smjelo družtvo osim deklamatorno - pje- 
vačkih zabava upravo ničim pokazati javno u sjeme- 


ništu, prem nije imalo kod kuče niti svoje knjižnice, | 












već je sve radilo potajno; sa svim tim bijaše i to za- 
zorno sjem. poglavarstvu, pak je s toga vrlo se strogo 
zaprietilo predsjedniku i cielomu družtvu, ako ma i čim 
izadju na javu u sjemeništu. Zato je. morao predsjednik 
18. siečnja pismom opomenuti članove, da dobro paze 
na družtvene knjige i što mogu skromnije jih čitaju, 
samo da poglavarstvo ništa neopazi. Bijaše tomu uzrok 
najviše 9 dan mj. prosinca. % 

Piše o tom danu ljetopisac ovo: — ,,9. prosinca 
1843.“ Dan ovaj biti će vazda u ljetopisih naroda na- 
šega upisan krvavimi slovi, što su se onda jednokrvna 
braća Hrvati, prilikom kada se je imala držati župa- 
nijska skupština, medju sobom do krvi potukli — da i 
mnogi posljednji tu hip života svoga našli! — Ovom 
zgodom i do pedeset uzbunjenih klerika na polje iza- 
dje, da jih poraz u ovih zidinah nestigne, koji jim je 
prietio od Turopoljaca i njihovih savjetnika, narod- 
nosti svoje neprijatelja, — a tudjih bogova najvećih 
štovatelja! — Nu budući se ova stvar netiče družtva 
(osim na koliko je na nekoje članove djelovala kano i na 
svakoga domorodca — žalostno!), a s druge strane da 
se uklone razna kriva tumačenja, koja bi se možda 
iz širega te stvari opisa poroditi mogla, ovo samo zabi- 
lježismo, znajući-dobro, da će znamenita ova borba (!) 
bez svake pogibelji kroz sva vremena u ustih se na- 
roda uzdržati za dokaz potomkom, koliko su se uzbu- 
ditelji narodnosti Slavo-Ilirske, nesamo s vanjskimi, već 
# domaćimi, da jednokrvnimi — iz kruga braće svoje 
— neprijatelji narodnosti boriti imali !! Tako doslovce 
ljetopisac. Na molbu družtva piše sam Brkić g. 1866. 
o tom dogadjaju ovo. : 

U oči kobnog 9. prosinca 1843. god. dodjoše njeki 
domorodci iz vana u sjemenište. Na čelu im grof Albert 
Nugent, a od inih napomenut ću samo Bogoslava Šu- 
s Mene pozovu i sastanemo se u jednoj sobi. Tu 

Fu saobće uzrok radi čega su bili došli. Naime na gore 
rečeni dan obdržavalo se je veliko spravište županije 
zagrebačke. Stranka magjaronska, da bude na njem 
što jača i pretežnija, listom je digla cielo Turopolje 
pod zlosretnim Jozipovićem. Nu i narodna je stranka 
nastojala silu magjaronsku paralizirati, s toga pozva i 
nas nebi li i mi htjeli stupiti u redove domorodnih bo- 
rioca. Što se je mene ticalo ja sam odmah obrekao , a 
glede ostale braće odvratio sam deputaciji, da ću im 
stvar obrazložiti. U tu svrhu sazovem njekoje od čla- 
nova u tajnu sjednicu i tu se zavjerismo, da smo go- 
tovi s inimi domorodci za svetu stvar pasti. Rečeno, 
učinjeno. Kad je sutra danak osvanuo, osvanulo je pred 
sjemeništem i naše oružje, te kad sam razabrao glase 
o kreševu izmed stranaka, udarim i ja u zvono sjeme- 
ništno, da se braća podignu te k Davoru pohite. Nu 
dok smo mi na ratište prispjeli, domorodcem dobra 
sreća poslužila te su Turopoljce u Aloje raztjerali. Do- 
šavši na trg sv. Marka sdružimo se s četom domoro- 
daca te krenemo u Streljanu. Pošto bi se bili tu malo 
opet uporavili, prosbori naš vodja Nugent ovako: ,Braćo 
dobio sam glas (Rapport), da će Turopoljci na nas sada 
udariti; nu prije toga mi ćemo na njih navaliti: hoćete 
li ? Hoćemo hura itd. Zatim krene naša četa, da juriša 
Jozipovićevu kuću, gdje bijahu Turopoljci zatvoreni. 
Nu eto nam na susret dodje pokojni grof Janko Draš- 
ković, vrli starina i domorodac, te nas od naše nakane 
odvrati. Mi se zatim vratismo natrag u sjemenište, gdje 
smo posljedice našeg izgreda mirnom dušom i odvažno 
izgledali. Buduć da je taj akt ne samo disciplinarni no 
i politički značaj imao, to ga Turopoljci, zle uspomene, 
banu Halleru prijave, a ovaj palatinu. Za to vrieme 
boravila je Njeg. uzoritost na magjarskom saboru i 
bude k palatinu pozvana, gdje joj bude gore spome- 
nuti dogodjaj saobćen. Na to odredi Njeg. uzoritost 

proti nam iztragu. Pred komisiju bio sam prvi ja po- 


zvan. Cim sam stupio u sobu, udari kao iz busije 
Suflaj na mene. ,En iste est generalis ductor, simul 
etiam istius nefariae societatis praeses; iste corrumpit 
mihi totam juventutem.“ Nu ja sam se valjano branio, 
pri čem _ me je i komisija podupirala. Za menom su 
ostala brača sve pojedince prizivana i izpričivana bila. 
— Komisija, sve ako i jeste očinski s nami postupala, 
to nas opet nije mogla tako izvinuti, da kazni nepod- 
panemo; i buduć da se je naše opravdanje na strahu 
temeljilo, da naime Turopoljci s nami neurade, štono 
Irud svojom djecom u Bethlehemu i okolici učiniti za- 
povjedio, te je i imputacija za nas blažija izpala. 
Kazna dopitana nam bila je: četiri četvrtka domaća 
uza, pooštrena silnim postom. | | 

—.... Bijaše u oči Jurjeva dana u slavu bis- 
kupa sjajan koncert. Tomu prisustvovahu osim biskupa 
Haulika, svi bolji dostojanstvenici nalazeći se u Za- 
aba maršal Nugent, grof Janko Drašković, Kulmer, 

rot s mnogimi kanonici, Zdenčaj i dr. Laskava po 
nas bijaše izreka Gajeva, izušćena tom prigodom na 
kaptolskom trgu, u krugu ponajboljih ondašnjih literata: 
»Braćo neimamo se šta bojati za stvar našu. Ako svi 
mi danas poginemo, ovi će ju uzdržati,“ — pokazav 
rukom na sjemenište. — 

Poradi toga, nastavlja malo kašnje ljetopisac, dr- 
žala se je u sjemeništu 19., 20. i 21. prosinca po na- 
logu biskupovu inquisicija u nazočnosti preč gg. J. Bir- 
linga, J. Haramusteka, J. Šota, Fr. Šuflaja kanonika 

» i St. Ledinskoga, vicerektora i St. Ilijaševića, diece- 
zanskoga bilježnika. — Prva tri muža kao i posljednji 
stekoše si tom prigodom vjekovitu uspomenu kod za- 
hvalnih sjemeništa ovoga pitomaca. — — — 

Kraj svih tih bura i oluja predao je ipak Brkić 
koncem godine druživo čilo i krepko u ruke mom 

nasljedniku Dragutinu Vahteru — Stražimiru, dosada- 
njemu bilježniku, a sada predsjedniku za 18445. god. 
Početkom ove godine promieni se sjemeništno pogla- 
varstvo, a to je upravo puno pomoglo, da je te godine 
družtvo toli se bujno razcvalo. Jer prem nije niti novo 
poglavarstvo bilo baš posve zadahnuto ilirskimi idejami, 
nije bar priečilo niti literarnoga niti pjevačkoga družtva u 
zanosnom radu. Sami ,ml. rodoljubi“ pišu o svom pogla- 
varstvu Djakovčanom: s utjehom javit vam možemo, 
da cielo skoro naše poglavarstvo sastoji od samih domo- 
rodaca, te tako ufati se možemo, da ćemo jošte zlatnu 
dobu u sjemeništu doživjeti. — S početka školske go- 
dine nije doista poglavarstvo namah dalo sobe ,Sklad- 
noglasju“, jer nije pravo poznavalo smiera družtvenoga, 
niti je moglo u prvi mah vjerovati, da je družtvo u 
istinu pod predjašnjim poglavarstvom slobodno obstojalo, 
nu kada su ga članovi o tom uvjerili, složi se pogla- 
varstvo i pod konac studenoga dadne sobu ,Skladno- 
glasju“. Sada je i kolo ,mladih rodoljuba“*" moglo početi 


svoj rad i zato sazva namah pod konac studenoga Stra- . 


žimir svoje članove na prvi ovogodišnji sabor u sobu 
»skladnoglasja“. Vrlo ozbiljnim, ali i zanosnim govorom 
pozdravi tu predsjednik svoje članove i obodri jih na 
revan i krepak rad. 

U obće su govori Stražimirovi vatreni, ali ne tek 
puste rečenice, nego dobro promišljene besjede, govo- 
rene jedino na boljak družtva. A da su krasni ti go- 
vori urodili i željnim plodom najbolje nam pokazuje 
oduševljen rad ovogodišnji, tako da se ova i sljedeća 
godina mogu nazvati najljepšim evietom družtva u ilir- 
skoj dobi. — 

Od Firholcera počam nije se nijedan predsjednik 
toliko skrbio za knjige koliko baš Stražimir. Što je 
ikoliko priticalo novca, sve je to Stražimir upotrebio za 





knjige, i tako si je družtvo te godine nakupovalo svu | 

silu knjiga, ali kepih. | Iz ilirske. literature kupili 2 
dakako svaku knjigu, koja je izašla, nu od stranih li- 
teratura kupovali su samo po izbor djela. Nu umnožila 
se je knjižnica i darovi. Tako je, da nespominjem inih 
St. Vraz poklonio više znamenitih djela českih, poljskih | 
i ruskih, a družtvo srdačno mu se zahvali, nu da mu: 
zahvalnost: i djelom pokaže, predplati se liepa kita članova 
na njegove pjesme. Kolo ,mladih rodoljuba“ odluči ljetos 
svakako izdati bar jedini knjižicu, da se ipak jednom 
započme. Ta pet knjižica Smidtovih imali su jur prošle 
godine prevedenih, a nekoliko jih prohrvatiše i ljetos. 
S toga poslaše jednu knjižicu prevedenu B. Šulku, da 
ju izpravi, ako mu se gdješto nesvidja. Nu Šulku nedo: 
teče u prevelikom poslu čitave godine vremena, da pre- 
vedenu knjižicu pregleda i izpravi, a kolo ,ml. rodoljuba“ 
malne sav novac za tisak priredjen, koji je bio u sa- 
hrani kod Lj. Gaja, obrati na kupovanje knjiga. Nu 
koncem godine nasta ipak u blagajni manjak, a o tom 
piše Stražimir 1866. ovo: — Manjak taj nastade, što 
smo troškom družtvene blagajne (ovo je bila samo nas 
nekolicine tajna) izdali tiskom u Biogradu sastavljenu 
knjižicu od B. Šulka ,Što namjeravaju Iliri.“ 

Uza sve radnje i eta djonje držane su ove god. 
i preko zakona tri deklamatorno - pjevačke zabave, a 
o poklada prikazivani su i igrokazi. Upravo iz tih za- 
bava zanosnih vidi čovjek najbolje, kakvim je duhom 
disalo družtvo sa svojim predsjednikom. Prva takova 
zabava bijaše 26. prosinca 1841. Šestnaestorica su čla- 
nova deklamovali, što hrvatski, što česki, što opet 
poljski, a na koncu pjevalo je »Skladnoglasje“ vatrene 
davorije ilirske, tolikim uzujem; da je sve zaneslo. 
“ Burnomu pljeskanju i ,živio“ nebijaše kraja ni konca. 
1. 2.13. dan veljače oli zadnjih dana mesopusta Ppri- 
kazivahu igrokaze: i to prvi dan ,Četu graničara,“ 
drugi dan neku veselu igru, a treći ,Crni vitez“.“! 





| Druga deklamatorno-pjevačka zabava bijaše 24. ožujka. 


Čestite deklamacije i zanosno pjevanje ilirskih i českih 
pjesama uz orkestar pod ravnanjem V. Vernaka ga- 
nulo je slušateljstvo do suza, kako veli ljetopisac. Na 
koncu te zabave naviesti namah predsjednik Stražimir, 
da jim se liepa prilika pruža na 24. trav. kao na imen- 
dan preuzv. biskupa Haulika, pripraviti treću deklama 
torno-pjevačku zabavu. Oduševljeni članovi burnim po- 
vladjivanjem prihvatiše predlog. Sjajna ta zabava na 24. 
travnja u velikoj dvorani sjemeništnoj upravo je liepo 
uspjela i najviše pomogla samomu družtvu i kod pogla- 
varstva i kod biskupa. Liepim redom izmjenjivahu se 
vješti deklamatori s dobro uvježbanim orkestrom i uz- 
hitnimi sborovi pjevačkimi. Deklamovalo se je hrvatski, 
česki, poljski i ruski, a sve je toli dobro uspjelo, te 
veli ljetopisac, da je A zabava svakoga i najhladnijega 
gosta do oduševljenja zanesla. Uz kolo ,ml. rodoljuba“ 
prodičilo se je liepo kod tih zabava i ,Skladnoglasje“, a 
sve to imade zahvaliti svomu predsjedniku Vernaku, koji 
je priredio osnovu družtva, uredio orkestar i pjevanje i 
neumornim svojim radom visoko podigao Porjsreno si 
družtvo. 

Velik taj zanos, koji opažamo ove godine u oba 
družtva sjem., jasno se očituje i u svih listovih družtve- 
nih. Navesti ću tu samo dvie tri crtice iz raznih listova 
Dana 23. prosinca pišu Djakovčanom, hrabreć ih na 
složan rad, a tom prilikom javljaju jim i o skupštini 
županije zagrebačke, držane dne 10 prosinca 1844. — 
Dugo već prije pripravljahu se dušmani naši za tu 
zgodu, dajuć gostbe, novce i na svaki ini nastojeći 
način predobiti si prosto plemstvo, što jih baš nije puno 
truda stojalo. Sa naše usuprot strane toli malo bijaše 
priprave, da smo se pravom bojali za uspjeh. Nu već 
u oči 10. prosinca moglo se je vidjeti, da niti naši nisu 


| posve driemali, jer je množina prostih plemića, koji 

prije bijahu naši protivnici, sada stojahu u redovih Ba 
obćemu domovine i narodnosti neprijatelju. Turopoljaca 
i prijatelja njihovih plemića i neplemića sgrnulo se je 
toliko, da su magjaroni naše brojem nadvladali, nu 
pretežnost bijaše ipak na našoj strani, koja je više od 
250 literata brojila, gdje su jih protivnici jedva imali ' 
25 i u obće se je mislilo, da se stvar neće moći svršiti 
opet bez bitke. Nu nedvoumismo, da će sigurno naši, 
boreći se od čiste i vatrene ljubavi za domovinu, nad- 
vladati one zasljepljene makine mrtve, koje jedino od 
straha i porad onih par novčića, od svojih poglavica 
dobljenih, nož proti svojoj majci domovini i braći svojoj 
dižu! Ali ban, znajući dobro našu premoć moralnu, sve 
tako uredi, da se stranke nisu mogle niti sastati. Usred 
hodnika bijaše stol, a u pograničnih dvorištih stajahu. 
stranke, tako đa niti jedna druge nije mogla vidjeti. 
Osim toga je ciela zagrebačka i karlovačka posada ču- 
vala red. U sjednicah nebijaše ništa znamenita, van što 
je ban pozdravljen kano vrhovni župan. Osobito je 
jedino to, što je mlad domorodac Vladovit Zorac bio 
počeo naški govoriti, nu bi prepriečen u tom od bana 
i magjarona. Ali neodustaše od podhvata tako dugo, 
dok nisu i bana na to sklonuli, da se smije naški go- 
voriti. Kad su to vidjeli neprijatelji predjoše mnogi 
k nam, jer i oni hoće hrvatski govoriti i hrvatska prava 
braniti, a rekoše, da bi i mnogi drugi bili prešli, da 
nisu poglavice golimi sabljami nad njimi stražili. Ova 
okolnost daje nam mnogo za budućnost očekivati, jer 
zaisto da nisu svaku noć u njihovu konaku stražu dr- 
žali, polovica bi jih bila na našoj strani. Pa s ovakvimi 
svrzikapami da je težkoća boj voditi? Uvidjeli su to 
dobro magjaroni i zato su se čuvali, da neizazovu lju- 
tih Iliraca, a naši držeći se onoga: ,Ilir nikog sam ne- 
rani, nego samo svoje brani“, pustiše kukavice, koje su 
se dale poslije svake sjednice vojnici do kuće pratiti, 








| dok ih napokon 11. u večer neprotjeraše kao i prošaste 


godine u to doba. 

Djaci takodjer pokazaše, da još duh ilirski srdea 
njihova grije, premda je sadašnji vrhovni upravitelj sve 
pokušao, da u mladjahnih srdcih uguši bukteći narodni 
duh. Dne 11. poslije podne u 4 sata bi odredjeno vrieme 
za sprovod pokojnoga J. Kukuljevića. Sprovod priredjen 
bijaše sjajan radi zasluga pokojnikovih. Nu magjaronom 
bijaše to trn u oku i naumiše svetčanost prepriečiti. 
U tu svrhu navališe na jednoga domorodca mladoga, 
Drag. Galca, koji se je upravo spremao na sprovod. 
Nu domorodac sretno jim pobježe. Na prvu viku osta- 
više djaci učitelje, poletiše na polje, oborivši silom vrata 
akademička, koja su bila zaključana i potrčaše na po- 
moć. Nu u taj par umaknuše magjaroni svi, samo jim 
do ruku dodje znameniti korteš magjaronski fiskal Ge- 
renčer, koga u glavu raniše, dok se nije biegom spasio. 
Odatle možete lako razabrati, kakav duh u akademičkoj 
vlada mladeži. 

U listu zanosnoga Ilirca, Nikole Horvata, bogoslova 
IV. god. u Pešti, puno imade vrlo zanimivih viesti o 
peštanskih dogodjajih, o napredku Slovaka, i nasilju 
Magjara. Proti Magjarom imade tu upravo paprenih 
miesta, zato ni nemogu mnogih navadjati. Nu da se 
ipak vidi koliki je već jaz puknuo medj Hrvati i Ma- 
gjari, navodim samo ovo: Poznate Horv4t Istvana? 
Tko nebi onaj ideal zanesenosti, pretjeranosti i fana- 
tizma poznao? Ovaj se čovjek opet liepo prodiči. Ne- 
zadovoljan što je prvo pol godine u svojoj brošuri raz- 
trubio, da su Hrvate Magjari podjarmili, sada izlo je 
gnjev i na sve Slavjane u brošuri, glasećoj u njemač. 
prevodu: ,Die Urgeschichte der Slovinen, oder Slovinen 
als Prahler“, koji naslov već dovoljno svjedoči duh i 
sadržaj čitave knjige. Ja je čitao nisam, jer žalim vrieme 


| za to izgubljeno, nu kako čujem dokazuje, da Slavjan | 

toliko znači koliko hvastavac. Dokazuje to iz starina, a 


Fejer već veli o njem ,venerabilis antiquitatis destructor 
et corruptor“, zatim iz slavj. jezika, kojih niti nezna. 
Što bi bilo, da se nadje koji dosjetlivac i šalivdjija, jer 
ozbiljno se to nemože pobijati, pa da napiše djelo kod 
nas: ,Urgeschichte der Magyaren oder Mag...... “ili 
»Stephan Horv4t als Erzphanatiker“, čemu bi ja sam 
pun voz data priobćiti mogao i jasnije dokazati stvar, 
nego li se to u spomenutoj dokazuje knjizi. To je 
malko šaljivije mjesto iz toga lista. Nu ima tu i vrlo 
ozbiljnih i daleko sizućih misli. Medju ostalim piše tu, 
kako bi već bilo vrieme i kod nas početi izdavati cr- 
kveni list. Taj list današnji je ,Katolički list“, a Nik. 
Horvat bijaše mu već za četiri godine i urednikom. 

Navesti ću tu još samo dvie, tri rieči iz lista dja- 
kovačkih klerika od 2. lipnja g. 1845. 

Preveć žalostan bijaše položaj naš tečajem ovih dvih 
godina robstvu sličnih, naime odkada nam slavno ime, 
ime dično — ilirsko — utamaniše; ali šta velimo uta- 
maniše?! Ne! ne! to nemože nikada biti, neće nam ga, 
zabraniše ga samo za vrieme, da se odstrane medjusobne 
razpre i krivična progonstva od naših dušmana. Jer da 
ovo ime utamani ili uništi neima na svietu sile, nije se 
rodio Azijat, koji će ga uništiti, a i neće ni se roditi!!! 
jer ime ovo u pravom i zahvalnom domorodca srdcu 
živjeti će i neporušivo i neizbrisivo, dok bude svieta i 
vieka. Raduju se od srdca i Bogu hvale, .što je Mačik 
sbačen s cenzorstva, a najviše, što su se liepo ponesle 
i slavonske županije, a osobito sriemska. O instalaciji 
barona Kulmera za velikoga župana sriemske županije 

nemogu se dosti vatreno napisati, a ja spominjem tu 
samo dvie, tri o njegovu pohodu u Djakovo. Na bra- 
šančevo pohodio je visok. gospodin župan našega nad- 
pastira, gdje pri objedu reče visokoučeni gosp. i domo- 
rodac, Mato Topalović (govorili su bo o našoj miloj 









































narodnosti): Presvjetli gospodine! pri umještanju vašem | 
čulo se je ipak na vratih, gdje su nekoji ,Eljen!“ 
vikali. — Na što će veliki župan: Čuo sam ja neke 
tepce, kojim sigurno više neće na um pasti vikati , Eljen“. 
— Koja radost? koje veselje za nas?!.... Propustiti 
ipak nemožemo, mila braćo, da vam neopišemo napis, 
vidjen kod umještenja velikoga župana na prozoru g. 
sudca Novića, koga u , Narodnih Novinah“ nenadjosmo, 
a jest sljedeći: ,Čuj brate Ilire — pogledaj na sve 
pendjere — gdi god vidiš latinski — tu bi bilo magjar- 
ski — da nedodje župan — liber baron Kulmer — Bog 
ga živio! — — Naše malo družtvo svedj se pomnožaje. 
Ove godine stupio u njega i visokoučeni prof. Mato 
Topalović: = 
Kako je sjemeništno poglavarstvo bivalo sve sklo- 
nije mladomu družtvu, osobito odkada je Nik. Horvat, 
prošle godine dopisujući član družtva, postao nadstoj- 
nikom u sjemeništu, moglo se je sada kolo mladih rodo- 
ljuba sve bujnije razvijati i tako se pod predsjedničtvom 
Mihovila Markovića (god. 1845/6) dovinuti toli žudjene 
namjere — podati naime mladeži i narodu hrvatskomu 
u ruke hrvatsku knjigu. Prva knjižica ugleda početkom 
travnja bieli sviet u 1000 iztisaka. Bijaše to danas obće 
poznata i obljubljena u nas pripoviest Krištofa Šmidta: 
Genoveva sa slikom, a izadje pod obćenitim naslovom 
nSpisi za mladež“, izdalo Kolo ,mladih rodoljuba“.+? 
Nu u mjesec dana razproda se već preko 500 knjižica, 
zašto odlučiše mladi rodoljubi izdati namah i drugu 
knjižicu takodjer u 1000 odtisaka. I zbilja prvih dana 
mjeseca lipnja ugleda svjetlo ,Košarica“, druga knjiga 
kola ,mladih rodoljuba.“ Po tom je družtvo pod Marko- 
vićem najdalje napred koraknulo i domoglo se lovor 
vienca, koji ga do sada nije kitio. A bijaše to zajsto 
lovor vienac za družtvo, tolikim bo su oduševljenjem 


| njegove knjige primljene širom domovine ciele. | 

| Družtvena knjižnica bijaše još svedjer u narodnoj 


čitaonici. Bolilo je to ,mlade rodoljube“, pak s toga na- 
pregnuše sve sile, da se knjižnica već jednom vrati iz 
sužanjstva“ u sjemenište. Nastojali su o tom tim više, 
jer često nisu dobivali umoljenih knjiga, bud što Babu- 
kić nije imao vremena, bud što jih nije mogao naći, jer 
su bile kamogod zametnute ili jih je tko pozajmio u 
nepovrat. Tako je Ignjat Katkić našao mnogo knjiga 
s družtvenim obilježenih biljegom u neznane čeljadi, pre- 
kupio jih i darovao natrag družtvu. Izgubilo se je u 
to doba vrlo mnogo knjiga, što nije niti čudo, jer Ba- 
bukić dakako da nije mogao dospjeti na sve i paziti dosti 
na družtvene knjige u čitaonici. 

S toga se uteče družtvo k svomu 'nadstojniku , a 
vatrenomu Ilireu, Nikoli Horvatu, nebi li bio toli do- 
bar, te primio družtvenu knjižnicu u svoju sobu, dok 
bolje svane doba po družtvo i dobi posebnu sobu. Hor- 
vat jih usliša i 29. siečnja 1846. dade prenesti knjižnicu 
družtvenu iz narodne čitaonice i smjesti ju u svoju 
sobu. M. Marković zamisli i učini još jedno vrlo zna- 
menito djelo. Kako su članovi krom inih slavenskih 
jezika ipak najviše i najradje učili česki jezik, trebalo . 
je i najviše knjiga iz česke literature, da ju članovi 
tako tim bolje upoznadu. S toga zamisli M. Marković 
sa svojim književnim odborom (koji je bio baš ove go- 
dine po prvi put izabran, a bili su u njem najrevniji 
članovi) prekrasnu misao, da naime ,kolo mladih rodo- 
ljuba“ bude utemeljiteljnim članom ,Matice česke.“ — 
Nijedan predlog, veli sam ljetopisac, nije bio nikad tako 
jednodušno i zanosno primljen i pozdravljen, kako baš 
ovaj, — a i zavriedio je to. Svaki član družtva imao 
do konca godine (a bijaše to odlučeno u saboru na 
19. travnja) uplatiti u to ime prinos 15 nvč., a iduće 
godine 30 nvč., dok se nesabere utemeljiteljna glavnica 
100 for. Tim dobiva naša knjižnica svake godine po: 








četiri svezka ,Časopisa Musea kr4lovstvi českeho“ i 
druge knjige, izdane troškom ,Matice česke.“ I tako 
posta naše družtvo utemeljiteljnim članom znamenite 
»Matice česke“, a za to ide hvala najviše M. Markoviću. 

Upravo pod konac. ove škol. godine posta maribor- 
skim biskupom slavni Antun Slomšek. Par dana prije 
toga posla slavan taj muž, znajući već od prije naše 
družtvo, koje je g. 1838. i posjetio u Zagrebu, mladim 
rodoljubom nekoliko svojih knjiga na dar. St. Vraz 
donese družtvu taj dar. Mladi rodoljubi obradovani tim 
činom poslaše biskupu liepu poslanicu, zahvalnicu, a 
zajedno i čestitku, a k tomu priložiše i dvie svoje ukusno, 
uvezane knjižice, da tako njihov rad bude biskupu 
uzdarje za njegov. Krasna je to poslanica, a ja ću spo- 
menuti iz nje samo dva odlomka. 

—... Budući nam bieli osvanu danak, te se braća 
upoznasmo, uvidismo, tko smo i što smo si, neima krot- 
komu Slovencu jada, što ga hrabri Hrvat i Slavonac 
nepoćuti u grudih, a njegova svaka radost u naših se 
srdcih odazivlje. Neka nam je dakle prosto i slobodno 
duševnu ovu radost s braćom bratski dieliti, te u sni- 
oženoj poniznosti ugrijana srdca pred preuzvišenošću 
Vašom onako izliti, kako ćutimo.... Sretna si oj Slo- 
venska zemljo mila, sretni ste, braćo Slovenci. Vaš 
vodja, Vaš učitelj, Vaš otac, Vaš vrhovni pastir ustade iz 
vlastitoga, sad si podčinjenoga naroda, uzkrsnu iz Vaših 
njedara. On Vas ljubi kano dobri pastir, koji će i vla- 
stitu dušu dati za ovce svoje, on Vas nada sve miluje 
i grli, on će zabludjelu ovcu tražiti od gora do mora, 
on... Neumrla napokon slava Vam presvjetli episkope 
i preuzvišeni pastiru; uzvišena vam stolica ružami cvala, 
na radost i utjehu slovenskoga puka, na ures i diku 
cieloga slavjanstva na mnoga i mnoga lieta, da dočeka 
napokon sirota Ilir, što odavna čeka. Stazice Vam miri- 
Nm cviećem cvale, sieda starost njim se kitila, ku 

doživjet on će Vam dozvolit, komu upravljat u to ime | 


vruće molbe mladjahna nam srdca prestat nikad neće. 
Spomenuo sam jednom prije, kako su ,mladi rodo- 
ljubi“ mislili i ćutili o bosanskoj brači, a sada da vidimo, 
što sude o Bugarih. Pišu o tom u Djakovo, 12. lipnja 
1846. — — Mimoišavši druge srodnike naše, koji se 
sve većma orlovimi ća do neba dižu krili, bacimo samo 
tužno oko na biednoga brata Bugara, koji eno nešto 
prije bijaše kano ostavljena sirota bez otca i majke, 
stenjuć pod težkim nevjerničkim jarmom, gdje smo i mi 
zajedno s njim bratinskoga smilovanja suze ronili, buga- 
reći — svemu svietu sviće zora, kod Balkana neima 
dana. — Ali eto već i tamo sviće zora! Kako? pitati 
će mnogi. Da li Bugar nevije više vrat pod gvozdeni 
turski jaram? Ne, neplače sliep, što nije liep, već što 
nevidi bieli svi&t — on duševno oživljuje bez ćorde u 
ruci. — Dvie mu svanuše zviezde predhodnice, dva se 
uzdigoše alajbarjaci. Braćo čujte, ondje gdje se nezna, 
da li ima više svieta osim Turske i Bugarske, za malo 
vrieme uzkrsnuše kano phoenix dva časopisa. — A to 
je sredstvo, kojim se gvozdeni kidaju lanci i težki lakša | 
jaram. Vrieme rani, a vrieme i lieči. — Bog ih blago- 
slovio — junačka jih pratila sreća! — braćo, mi smo 
jaki, pouzdajmo se samo u Boga i u naše sile —- hra- 
bro srdce, čista duša i u Boga vjera jaka, podhvat ma 
ikakov dobro će uzpjeti.“*? 
Pod konac o. g. stvori družtvo još i ovu odluku. 
Iv. Vardijan, dopisujući član, predloži, da svaki član 
svake godine uči pojedan jezik i tako će za vrieme 
šestgodišnjega boravka svoga u sjemeništu, moći uz 
svoj hrvatski jezik naučiti bar njemački i tri slavenska. 
Da ito postane već sada zakonom, bijaše previše zahtie- 
vati od članova. Ta mnogi dolaze u sjemenište nepo- 
znavajuć malne nikako svoj materinji jezik. Treba dakle 
da svaki član najprvo svoj jezik dobro nauči i u nj g 

se uvješti, a onda da se lati i drugih jezika. S toga | 


posta zakonom: Svaki član imade si izabrati jedan sla- 
venski jezik (izuzev hrvatski) i njemu se posve posve- 
titi, dok ga valjano ne prouči i literaturu upozna. Poslije 
može učiti i drugi jezik. Tako će svaki član bar jedan 
jezik slavenski dobro umjeti, kada bude odlazio iz druž- 
tva poslije svršenih svojih nauka bogoslovnih. 

Zanosnim govorom oprosti se koncem godine M. 
Marković sa družtvom i povjeri ga u ruke Jakova Ko- 
larića, predsjednika god. 1846;7. 

Na 18. listopada 1846. odpoče novi predsjednik 
svoj rad, držeći toga dana prvi ovogodišnji sabor. Vatren 
predsjednik orisa u svom govoru jadno stanje našega 
nevoljnoga seljaka i zanosno pobudi članove, da i tomu 
zlu nastoje doskočiti i pomoći ubogu nevoljniku. A tomu 
je dakako najbolje pomagalo putovanje i obćenje s pukom, 
da pako to uzmognemo, treba da se valjano sami izo- 
brazimo i uvještimo ponajpače u materinskom jeziku, 
jer ćemo onda tek moći pravo ćutiti nevolju seljakovu. 
Okrom inih odluka toga sabora spominjem osobito dvie. 
Jerbo je vrlo dobra prodaja družtvenih knjižica, te se 
je »Genoyeva“ već sva razprodala, odlučiše od sada 
tiskati svoje knjižice u 1500 primjeraka; a da se duh 
ilirski vazda budan uzdrži u članovih, bi odlučeno pri- 
rediti na 26. prosinca deklamatorno -glasbenu zabavu. 
Sjajna bijaše u istinu to zabava i mogao bih malne 
reći, da je sjajem i točnošću nadkrilila sve dosadanje.“** 

U svem ovogodišnjem radu opaža se čudna uzru- 
janost. »Ml. rodoljubi“ kano da naslućuju kobnu godinu 
1848. Članove daleko zanosi politika i više vremena 
kano da tomu posvećuju, nego li ozbiljnim radnjam, 
koje je morao svaki član izraditi. Ta do Božića tek su 
sedmorica izradila svoje radnje. Uzme li se na oko bo- 
žična zabava nije bilo inače, pravo reći, niti moguće, 


jer za toliku i takvu zabavu treba i priprave i vremena. 

Nu predsjednik ih ipak kano kori i opominje, da jar 
do Uskrsa udovolje i ostali svojoj dužnosti. Povela se 
rieč i o tom, kako bi se najlaglje mogle radnje pregle- 
davati i izpravljati. Predsjednik predloži, da se izaberu 
trojica ili četvorica od starijih, koji najbolje poznadu 
hrvatski jezik; ovi da čitaju radnje i uviek označe, gdje 
je pogreška. Tako da rade i ugarski klerici u Pešti. 
Dugo se je prepiralo o tom, nu napokon bi primljen | 
predsjednikov predlog i odabrana četvorica. Bijaše jih 
u sjednici, koji su jedino s toga bili proti predlogu, 
jerbo tako rade Magjari u Pešti. Nu mudro im drugi 
odvraćahu, da dobar savjet valja uviek primiti, pa bio 
od koga mu drago. 

Jerbo su prošlu godinu izdane knjižice bile podobro 
već razprodane, a družtvo je imalo više prevoda sprem- 
ljenih za tisak, izpraviše članovi i izdadoše ove godine 
treću knjižicu za mladež, po imenu ,Milutin“ u 1500 
odtisaka. | 

Početkom listopada 1846. zasnovaše i senjski kle- 
rici u svom sjemeništu, sliedeći liep primjeri Žagreb- 
čana, književno družtvo. Kamo će se mladi Senjani 
uteći, u koga li zaprositi savjeta, ako ne u ,kolu mla- 
dih rodoljuba“ u Zagrebu? I liepo pozdravljaju Senjani 
Zagrebčane i mole u njih pomoć. Samo ću nešto spo- 
menuti iz toga lista. Opisav zanosan rad Iliraca, pitaju 
oduševljeno: Pa samo mi da spavamo u grobu, nema- 
reći za sve ono, što okolo nas biva? Mi da hladno- 
krvno gledamo, nesudjelujući za istu svrhu. Zar se 
možebit i mi nenalazimo u krilu iste domovine? Nije 
li i nas ona sladkim ilirskim mliekom dojila? Jest, 
braćo, i mi spadamo u veliki broj njezinih sinova i srdca 
nas veoma bole, da su naši predšastnici i mi s njimi sve 
do sada spavali. Pružamo vam dakle desnice naše i 
stupamo u krug djelovanja za domovinu, pripravni uviek 


| žrtvovati sve, što naše duševne i tjelesne uzmogle i do- | 

puštale budu sile.... Isti koji i vi pravac imamo: na- 


predovati u duhu narodnosti naše, trsit ćemo se to isto 
djeli našimi posvjedočiti, ništa bo drugo, nego jedina 
ljubav domovine nas na to prisili, da smo družtvo ovo 
medju nami sklopili.... Vi nam pako ili savjetom ili 
čimgodj mu drago pomoć neuztegnite, znajte bo, da 
smo mi još u toj struci neizkusni brodari, scienimo 
dakle ne samo toga radi, već i s drugoga obzira za 
potrebito, da se s vami kao braćom posavjetujemo u 
svem, što u područje naše spada, buduć ladja, ako vje- 
štih i dobrih kormana neima, posve lasno se skrši i u 
dubljinu mora utone! more bo se često burka i vjetrovi 
dižu, a kad počmu u ladju gorostasni udarati talasi, 
propasti će jamačno bez prava i vješta vodje. Nu vi to 
znadete najbolje, kako vam junačka svjedoče djela. Na- 
predak u vas hitrim postupa korakom, broj članova sva- 
kim danom većma raste, duh se narodan sve većma 
probudjuje, a prava ljubav domovine klice svoje sve 
bujnije poganja, topi svojom blagom rosicom srdca i u 
jedno jih sklapa tielo.... 

Liepo jim na to odvračaju mladi rodoljubi, puteć 
jih milo i nježno kano stari izkusnici u tom, kako neka 
sve urede, da jim podhvat sretno uspije. Omašna je to 
inače poslanica, izpunjujuć u ljetopisih dva puna velika 
arka. Žalim vrlo, što nemogu tuj priobćiti čitave posla- 
nice, kako je krasna i značajna za tu dobu, nu nemogu 
ipak propustiti, da nespomenem bar toga odlomčića, o 
slavjanstvu: Na vratih nove poviesti svieta stoje udilj 
strašna neka kola, imajuća osovine i glavštinu si od 
tvrda čelika, a u veličini svojoj prostora za polovinu 
roda čovječjega. Pod neizmjernom težkoćom njihovom 
uvija se i uliže tvrda zemlja, ali četiri boginje — pravda, 
umjerenost, mudrost i jakost upiru jakimi svojimi rame- 
nicami o težke osovine slavodobitnoga toga voza, a 
genij slavne nečije budućnosti obraća se sa trubljom, iz 









koje se jaki glas njegov široko i daleko po svietu raz- 
leže na tri strani prostranoga kruga zemaljskoga i ne- 
uztrpljivo siluje, da se četiri točka, koja će voziti slavu 
naroda slavjanskoga tamo koturaju. Četiri srodna po 
krvi i jeziku naroda bave se priugotavljanjem tih po- 
trebitih sprava, bez kojih se kola ni maći, ni pomači 
nedadu. Cesi, Rusi, Poljaci i mi, braćo, vidite da smo 
ti poslenici. — 

I u drugoj poslanici hrabre jih i sokole, neka se 
neboje zaprieka, jer se pravi Slaven toga bojati nesmije. 
Pokazuju jim Čehe, *koliko trpe od Niemaca, ali ne- 
zdvajaju — a eno braća Poljaci za dom i rod svoj 
glave gube i život sve na stotine žrtvuju, i premda je 
sviet napor i trsenja njihova već odavna bezkoristna, i: 
zaludna proglasio, oni opet o dobrom posljedku njiho- 
vom još zdvojili nisu, jer jim nešto ostaje, što jih odu- 
ševljava. A što drugo nego užgana i entuziastička nji-. 
hova ljubav prama domovini i narodnosti svojoj. Oni 
za te svoje drage amanete krv svoju liju, a mi da se 
plašimo rieči i praznih kleveta, kojimi nas svjet progoni. 

Posljednji predsjednik ove dobe (g. 1847/8.) bijaše 
Janko Jurković. Radilo se je istina prošle godine mar- 
ljivo u družtvu, ali ipak ne toliko, koliko bi se bilo 
moglo, da su svi napeli sile. Stao bo se je revan rad 
suzivati na nekolicinu članova, dočim su drugi bili i 
dosta nemarni, ali ipak uviek željni reforma, te stoga 
se svaki čas oglašivali novimi predlozi. Zato jih i kori 
Jurković u svom prvom govoru, a dozivlje jim u pa- 
met, kako je sada najbolje vrieme radu i zlatnoj na- 
uci. — Imajući na umu vaš stališ — veli — trebamo 
kano svećenici vjere božje biti ona točka u narodu na- 
šem, okoje se imadu kretati sve uzvišene misli i krie- 
posti, a zato treba da smo ljubitelji prosvjete, apostoli 
obćega dobra i gazitelji gadne sebičnosti. — K tomu 
nadovezuje: — Svećenik, učitelj naroda, imade biti 

| zanosan i revan za vjeru, za narodnost, boljak, pro- 


svjetu i budućnost mile majke domovine, a kršeć verige 
sebičnosti, treba sliediti primjer slavnih muževa, po- 
koravati se glasu velikoga si zvanja. Nastojmo, da glasa 
koji stekosmo širom slavjanstva, neokaljamo, a nade 
onih, koji u nas željno oči upiru, neosujetimo. -— I 
pade rieč u dobra srdca i donese stostruki plod. ,Mladi 
se rodoljubi“ uz oduševljena predsjednika zanosno opet 
laćaju posla i spremaju četvrtu knjižicu za tisak. Naj- 
ljepše priredi sve predsjednik, kada osvanuše ožujska 
vremena 1848. god., a klerike razpustiše kući. — 

Kolo ,mladih rodoljuba“ već je dva uzbudilo sebi 
slična dai i njim, bi reć, kumovalo, a poslije jih i 
uzgajalo. Jeste to družtvo duh. mladeži u Djakovu i 
isto takvo družtvo u Senju. Nu ove godine zanesoše 
se ,mladi rodoljubi“ i dalje, šireć ilirsku ideju, pak 
zamisliše i u zadarskom središnjem sjemeništu oživiti 
isto takvo družtvo. S toga se obratiše listom** najprvo na 
Senjane neka bi oni pokušali buditi Ilirce u Zadru. 
Nu Senjani jim odvraćaju, da će to pokušati, ali do- 
pisujuć privatno s pojedinci, da tako priprave zemljište, 
gdje će moći sijati sjeme ilirsko. Nu to nebijaše za- 
dosti ,mladim rodoljubom“, pak sastaviše zanosnu odu- 
lju poslanicu na svukoliko mladež i poslaše ju u ŽZa- 
dar. Nedopušta mi prostor, da priobćim tuj čitavu tu 
poslanicu krasnu, kojom mladi rodoljubi“ bude, mole 
i zaklinju Zadrane, da se osvjete i uhvate u junačko 
kolo ilirsko sa svojom braćom. 

Nu spominjem tu ipak konac poslanice: . . .. — 
I to pred očima imajući ustrojila su se tri jur sjeme-- 
ništa domovine naše: zagrebačko naime, djakovačko i 
senjsko u krilu svomu družtva, kojim je svrha: da se 
članovi u duhu narodnom izobrazuju t tako zvanju svo- 
mu, kano učitelji puka čim točnije odgovore; pazeći do- 


| bro, što duh vremena i što potreboće naroda od njih | 

zahtievaju. I svrha našemu pismu nije druga, nego A 
i vas, ljubezna braćo, u ime cieloga našega, sa svih 
strana stradajućega naroda, u ime blaženih sjena ovih 
poštovanih lica, koja su osnovala slavu našu, koju mi 
potomci njihovi toli lakoumno potamnjujemo, u ime 
onih zaviek odičenih genija dalmatinske slave vaše, 
koji su prevelikim svojim duhom posvetili zemlju onu, 
koju vi sada gazite, da nigda netrebate uztražiti tu- 
djega blagoslova i pomoći; da vas u kolo naše pozo- 
vemo + ljubezno umolimo, da i vi u sredini vašoj ovima 
slično družtvo osnujete. Vami, koji bi imali biti bedemi 
našinstva protiv provali tudjeg življa, koji graniči s 
našom domovinom, vami sada prinadleži, da proplašene 
po gorah dalmatinskih tugujuće vile naroda našega u 
svetinju vašu pozovete, da tuda sagradite novi žrtvenik 
domovini našoj, na kom bi gorio oganj ljubavi prema 
rodu i domu, koji bi imao biti središtem, prosipljuju- 
ćim blagotvorne iskre svoje u srdce svega Moa, kao 
što ćete se i vi uredj njega podieliti. | 

I ako ovaj rodoljubivi i bratinski poziv naš u srd- 
cih vaših odziva nadje, molimo vas, da nam što prije 
obznanite. što ste dokončali i što od nas zahtjevate, 
mi smo vam pako pripravni u svem na ruku ići i 
bratsku desnicu našu na pomoć pružiti. I s otim u 
vašu bratinsku ljubav izrućujući se, ostajemo u Zagrebu 
vaša braća. J. Jurković, predsjednik; I. Vukmanić, bi- 
lježnik. — 

Prije nego stiže odgovor iz Zadra, bijahu klerici 
19. travnja 1848. razpušteni iz sjemeništa svojim kućam. 
I tako presta za čas druživo u sjemeništu, a za uviek 
zanosna doba, ilirska! -- Čujte, kako se posljednji 
ilirski predsjednik, J. Jurković, razstaje s kolom ,ml. 
rodoljuba“. Čitamo u ljetopisu, kako je sam upisao ovo : 
— Prije nego sam mogao svoju službu dostojno ovr- 


| šiti, zatekla su nas burna i kobna vremena, koja nas 

P oi po svih stranah mile naše domovine. sa 
malne dviju godina, sabrala se ih je nekolicina, kojim 
ja, — jer sam jur izstupio i vinograda Gospodnjega ne- 
dostojan sluga postao — i knjigu i službu predajem, hva- 
leć im na povjerenju, u me stavljenu, proseć za oprost 
ak im nisam sve polag volje učinio ili učiniti mogao. 
Obećajem, da ću jih se svedjer u svojih molitvah sje- 
ćati, — nadajuć se tomu i od njih, da mene i nje 
Svevišnji Gospodin blagoslovi i k pravomu vječnomu 
cilju privede! Amen. J. Jurković v. r., predsjednik. — 


* 
* * 


Prije nego li se razstanemo posve s našim kolom 
mladih rodoljuba, obazrimo se još jednom na njih i nji- 
hovo družtvo. u, A | 

Vidjeli smo tu u kratko nacrtan početak, život i 
rad prvoga hrvatskoga družtva književnoga. Istina nije 
to preveliko razdoblje, ta to je tek od dvanaest prvih 
godina poviest družtva, ali je i to kratko vrieme vrlo 
znamenito i prezamašne ciene po našu knjigu, po našu 
prosvjetu, po naš sav narod hrvatski; jer su mladi kle- 
rici, budući svećenici neprocjenivih si upravo stekli za- 
sluga za hrvatsku književnost, pa mogu punim pravom 
reći, da hrvatske klerike, — hrvatske svećenike — ide 
jedan od prvih lovor vienaca u preporodu naroda hr- 
vatskoga, da i njim imademo upravo najviše zahvaliti, 
što je 1848. jednim glasom sav narod hrvatski zapje- 
vao. — ,»Još Hrvatska nij' propala“ — a mi smo danas 
u prosvjeti ovdje, gdje jesmo. Jer da je — stavimo tu 
hipotesu — Gaj svoje zanosne ideje natrusio buntov- 
ničkimi i protuvjerskimi načeli stranih naroda i tim ku- 
šao uzbuditi narod hrvatski, hrvatsko svećenstvo ne 
samo da nebi bilo pristalo uz Gaja, nego bi bilo na- 
protiv svimi se silami oprlo pogubnim načelom i valjda 


| u početku satrlo ideju ilirsku tim više, što je u to doba | 

dubok jaz se provalio medj svećenstvom i svjetovnjač- 
tvom. — A kako bi tada danas bilo, nitko nezna; ali 
svatko vidi i znade, da je hrvatsko svećenstvo pod 

vodstvom P. Štoosa prvo hrabro stupilo u redove ilir- 
ske i zametnulo borbu na život i smrt, da izvojšti slo- 
bodu svomu narodu, da ga digne iz mrtvila i uvede u 
bram prosvjete. Da, hrvatsko je svećenstvo, propovie- 
dajuć zapuštenomu i potištenomu narodu hrvatskomu 
čistu nauku Kristovu, budilo ga takodjer iz sna i za-: 
dajalo ga zanosnimi idejami ilirskimi. A tomu je naj- 
više pripomoglo prvo književno družtvo u zagrebačkom 
sjemeništu. Tu bo su se odgajali mladi svećenici, tu u 
svom družtvu kriepili i hrabrili, tuj si razgrievali srdca 
na sjajnom suncu ilirskom, da sami upaljeni vatrom | 
ilirskom, mogu poslije iskru po iskru sipati. po narodu 
hrvatskom, da sav plane jednim plamom zanosa i svje- 
sti. ilirske. Dobro je to znao Gaj i ostali kolovodje 
ilirski, pak s toga pazi mlado družtvo kano zjenicu 
oka svoga i svedjer ga bodri i sokoli na revan rad. 
Ta u najtežih sgodah utiču se Ilirci u zagrebsko sje- 
menište, tuj se svetuju, tuj se bade na novi još odu- 
ševljeniji rad. 

I dostojno je kolo ,mladih rodoljuba“ riešilo u pr- 
voj dobi hrvatskoga pokreta znamenitu zadaću svoju. 
Sve klerike nadahnjuje samo jedna ideja, ideja ilir- 
ska — prosvjetiti naime i usrećiti zapušteni i zlobom 
dušmanskom unesrećeni narod hrvatski. — Ali zanosno 
kolo nije time zadovoljno. Ono svoje bivše članove sve- 
udilj kriepi, da nesmalakše u težkoj borbi proti doma- 
ćim osobito neprijateljem, već da hrabro šire i 'pronose 
narodom ideje ilirske. — I najveća je utjeha, najveća 
radost mladim kapelanom, kada jim iz Zagreba stiže 
zanosna poslanica od ,ml. rodoljuba“. Ali zanosno kolo 
ide jošte i dalje i svojimi poslanicami budi po narodu 
i nove radnike na rad. Svojimi poslanicami bidi mlade 





klerike u Djakovu tako dugo, dok se neuhvatiše u 
ilirsko kolo,-a tada jih još češće pohadja poslanicom i 
bodri u nastojanju. Ono i u Senju medju klerici osniva 
ilirsko družtvo, a zatim plovi zanosno i morem u po- 
sestrimu Dalmaciju, nebi li i tuj izkresalo iskru ilirsku 
i upalilo vatrenih inače Dalmatinaca, da se tako svi 





Hrvati uhvate u jedno zanosno kolo, radeć revno na 


boljak vjere i doma. Kolo je ,ml. rodoljuba“ pravi gla- 
sonoša ilirski. Stroga censura zagrebska nepušta tiskom 
u svjet iznositi svih jada i nevolja ilirskih, niti pušta 
prhati Ilirijom vatrenijim besjedam ilirskim. Ali ,mladi 
rodoljubi“ i najtajnije stvari, bile one vesele ili tužne, 
u svojih poslanicah javljaju svojim prijateljem i tim jih 
na još revniji podpiruju rad. I zaisto upravo s toga 
razloga preznamenite. su poslanice, što jih mlado druž- 
tvo šilje diljem Hrvatske domovine. A kada je družtvo 
malko ojačalo, kada se je uvještilo u svom jeziku, 
posiže i dalje u svom zanosu i počimlje lomiti mladeži 
hrvatskoj — toj nadi domovine — zdrav hljeb hrvatski; 
podaje joj u ruku hrvatsku knjigu, da si njom sladi 
dušu mladenačku. — 

Istina je živa, što je netko jednom rekao; nikada 
nije Hrvatska imala više oduševljenih i vruće ju ljube- 
ćih sinova, nego li baš u doba ilirsko, jer je malne 
sve njezine sinove oduševljavala zanosna ideja svesla- 
venska. Istina, Ilirci bijahu panslaviste, ali razboriti 
panslaviste. Nežele se oni utopiti i razplinuti u svesla- 
venskom moru, već ponosni, što je osvanuo Slovenom 
viek slobode , što je ogranuo pravi viek slovenski, gdje 
će silni Slaveni — najpretežniji narod na svietu — uz- 
krsnuti i pokazati svietu što su i tko su, na to, rekoh, 
ponosni hiirim korakom jure, da dostignu svoju braću 
Ruse, Poljake i Čehe, koji su već daleko pred njimi 
odmakli. Da, nežele se Ilirci pretočiti u sveslavensko 


| carstvo, već jim je sva panslavistička ideja u tom, da | 

svaki Ilir, svjestan si svoga dostojanstva, živo: se lati 
posla i bar toliko uradi, da uzmože lako čitati i ra- 
zumiti ostalu braću svoju; jer jedino tako moči će upo- 
znati i obljubiti svoju braću — onoga bo samo ljubimo 
koga poznamo. Zato se i mladi rodoljubi junački hva- 
taju posla i revno uče slovenske jezike, pače pjevaju i 
deklamuju u sva četiri slavenska jezika (ruski, poljski, 
česki, ilirski). — 

S toga vrlo krivo danas sude oni, koji misle, da 
se je u doba ilirsko samo sanjarilo i zanosilo varavimi 
nadami, da su se samo besjedile zanosne besjede, a nije 
se niti pomišljalo na ozbiljan rad. Ove crtice iz kola 
»ml. rodoljuba“ najbolje ruše to mnienje neke ozbiljne 


.čeljadi današnje, koja se nemože niti uznieti toli visoko, 


da pravo shvati dobu ilirsku. Ilircem su uzor u radu 
ostala braća sloyenska, ali kad se jadni na njih ogle- 
daju, nalaze u njih već bogatu i cvjetnu literaturu, do- 
čim je u Iliriji to polje još neuzorano. Baš stoga svatko 
se laća pera, ako samo ikoliko' ćuti u sebi moći, jer 
željan makar išto prinesti na žrtvenik domovine i pro- 
maći prosvjetu i knjigu hrvatsku. Baš s toga obično je 
pitanje medju mladimi Ilirci, kada se sastaju — radiš 
li štogod, pišeš li štogod? — A to nam potvrdjuju 
najjasnije i listovi ,ml. rodoljuba“. — Da pako u takvo 
zanosno doba preporoda narodnoga nemogu se roditi 
savršena djela literarna, samo se sobom tumači. Nu 
kod nas je tomu bila još i druga vrlo velika zapreka 
i najglavniji uzrok polovičnosti, što je naime svaki 
mladi literat bio sve i svašta. Danas je bio pjesnik su- 
tra historik, preko sutra prirodopisac. A tomu je opet 


bila najviše kriva loša komunikacija. Ta mladi se ro- 


doljubi tuže, da jim list prije dodje u Paris, nego li u 
Djakovo. Neimajuć dakle dovoljnih knjižara i knjiga, 
a željan štiva i pisanja, mladi se je Ilirac mašio za 
knjigom, koja mu je ruku dopala. S tim si tumačimo 

ovu polovičnost u to doba i neku vrst polihistorizma. — 


Sa svim tim jest i ostaje ilirska doba najzanosnijom, 
najmilijom dobom u hrvatskoj poviesti, kojoj se danas 
Hrvat može tek čuditi, ali je pravo pojimati nemože. 
Da, najsladji, najzanositiji je to san hrvatskoga naroda, 
a meni su bili najmiliji časovi, dok sam to pisao. 


— zo — 


OPAZKE. 


! A taj ljetopisac sam je Petek. 

2? U tom i u drugih govorih dolazi ta stara hrvatska 
rieč — polza — mjesto koje danas rabimo obično: — korist, 
hasan. — Prem su Petku obje rieči poznate, rabi on u go- 


 vorih ipak tu staru. 


3 Rieč — domovina — piše ljetopisao uviek velikim 
pismenom. 

“ Do nekih vrlo malenih i sitnih promjena, zadržao 
sam čitav govor, kakov je u izvorniku. 

5 Zovu se tako razne ilirske pjesmice, priobćene u 
prvih godinah ,,Danice ilirske“. 

“ Priobćujem i taj govor u cjelini, jer mi se čini vrlo 
karakterističan po mladjahno družtvo i obćenito shvaćanje 
u ono doba, a priobćujem ga opet vierno po izvorniku. 

7 Spravišća nazivlju se družtvene sjednice. 

5 Ovdje ću kano u opazci napomenuti najglavnije misli 
iz te poslanice, da se vidi bar donekle žar ilirski, koji u 
njoj bukti i plamsa. — Opisav radost, koju su im uzročili 
svojom poslanicom , nastavljaju mladi rodoljubi: iza gora 


karpatskih jasno sjajno izhadja sunce, koje raztjeruje po 


Slavjanstvu razprostrte magle; u Iliriji žarko-rujna svita 
Danica, koja nam krasnu Zoru a za Zorom i bieli danak 
objavljuje. — To nam sladko ufanje daje, da će u tako 
sjajnoj svjetlosti, opet brat ogrliti brata koji su zlobom 
neprijatelja toli kruto razdruženi i da će u malo vrieme 
udaljeni i podjarmljeni složiti se Slavjani, da sjedinjenimi 
silami majku Slaviju na onaj izobraženosti i nezavisnosti 
dovedu stepen, na kojem je u starodavno vrieme cevatuća 


 upliv svoj po čitavoj Evropi razlievala. — Sad pravednim 

gnjeve se gnjevom na Magjare, što i Slovakom, kano i 


Hrvatom krate najveće blago i sreću domovine — kažimo 
svietu, da ime zmožno Slavjan uzdržati se, traži do vieka ; 
neka nam vjeroizpoviesti zakona ništa neprieče, da poradi 
njih Slavija propasti bi morala; srdce rodoljubljem upa- 
ljeno u borbi za slobodu svoje braće prezire predsude ljud- 
ske . . . Hvale im za poslanu knjigu i obećavaju sami do 
godine izdati nešto slična i njim pokloniti. — Zatim im 
javljaju o narodnosti . . . Što se naše Slavo-Ilirske narod- 
nosti tiče, dobro napreduje i tako tvrdo razprostrla je 
korenje, da će svakoj sili i buri moći odoljeti. Druge se 
ovdje u Iliriji dužnosti neznadu, nego Bogu, rodu, do- 
movini služiti. — Njoj posvećuje svaki iskreni Slavo-Ilir 
svoj život, za nju raditi i poslovati najsladja mu je duž- 
nost, najlaglje breme, najmilija zabava. Neće i nemože 
naša mila Slavija, uzbunio se proti njoj isti pakao, dokle 
će slavjansko u nami srdce kucati, poginuti ni propasti. — 
Ali i Vi jednokrvna braćo, zavjetujte se nam, da ćete sve 
za domovinu i Slaviju žrtvovati. ..... Utvrdimo medju 
nami uzajemnost sveslavjansku, upalino u mladeži, koja 
je jedina utjeha i nada svih rodoljuba, ljubav k rodu i 
jeziku, ljubav k izobraženosti i slogi Slavije, jerbo domo- 
vine čast € sloboda naša je slava. 

% Bockani od magjarona, kojim je i družtvo i sva 
ilirska ideja bila trn u oku, a sada su mislili jednim ma- 
hom sve uništiti. 

19 Ovako svetčanim načinom uviek se obdržavaše in- 
stalacija novoga predsjednika i to obično kakovih dvadeset 
dana poslije izbora. 

1 U ljetopisu je izbor Firholcerov u kratko i nešto 
nejasno pripoviedan, s toga ću još tuj dodati, što mi je 
blagohotno pripoviedao veleč. g. H. Janušić. — Firholcer 
bijaše čovjek vatren, ljubezan, familijaran i svaki ga klerik 
ljubljaše. — Miković bijaše nasuprot čovjek strog i u svem 
ozbiljan, a tim pokazivaše, da će kano predsjednik učiniti 
puno više dobra, nego Firholcer. S toga negledeć na osob- 
nosti već jedino na boljak družtva, izabraše redoviti čla- 
novi predsjednikom Mikovića. Nu Firholcer imadjaše, što 
se vrlo često dogadja, malu pogrješku; bijaše naime nešto 
slavičan. — Svatko je morao priznati, da je i on vriedan 
predsjedničke časti, a on jerbo vriedan, htjede ju namah i 
imati. — Zato se spoji s nezadovoljnimi i počastnimi čla- 

novi, zahtjevajuć drugi izbor. — I sada se još jače raz- 
piri prepirka i bilo bi možda zlo i po samo družtvo, da 
se nije čestita duša, Miković, želeći dokrajčiti razdor, za- 
hvalio na povjerenoj mu časti, koja kod drugoga izbora, 
dopade Lav. Firholcera. 

18 Doslovce veli ljetopisac ovako: ,Istom prigodom 
(25. ožujka) upita gosp. predsjednik družtvo, kako mu se 
dopada sada za upotrebljavanje uzeti a u onih mjestih, kud 
se je do sada upotrebljavao 2. n. pr. na mjesto prvi — 
parvi itd. šta kada se jedno dvojici nedopadaše, predsjed - 
nik s nekojimi još kotrizi (članovi) navodiše njima možne 
za sada uzroke i razloge za to upotrebljavanje, te im bi 
kazano, da se neka uztrpe, dok će to upotrebljavanje većma 
obćim postati, što oni takodjer učiniti obećaše“, 

15 Navesti ću tuj rieč po rieč opet iz ljetopisa, da ge 
vidi, dokle je već dopro glas o mladom družtvu i kuda se 
je već orila pjesma ilirska iz vatrenih grudi probudjenih 
Hrvata. Kapelan u Lipovljanah (nekadanjoj gradiškoj pu- 
kovniji), g. Prevendar pisaše svomu prijatelju Fr. Tkalčiću 
rieč po rieč ovako: Razgovarao sam se s mlogima ovdi 
zbog ilirskoga skupćinstva u sjemeništu zagrebskom ; mlogi 
žele da bi se diplomi sučlanovima podielivali 1 za svaki da 
se plati 2 for., što bi mlogo hasnilo. — Zato pozdravi g. 
Firholcera, predsjednika istoga družtva, neka mi ovo objavi 


i neka u divanu to razsude. — Ja mislim, da naprave kao : 


Musikverein, ali pisano; neka liepo s velikima slovima na- 
pišu ili dadu kod Gaja u tisak n. p. Mi s ovim priznajemo 
gučlana vriednoga za razprostiranje slavnoga ilirskoga jezika 
N.N. itd. na tu priliku; simul attendant ne aliquid sit vel 
Buspicioni non minus offensioni politiae imperiali (spominje 
ge e. k. vlada, jer je to bilo u krajini). Onda mogu sva- 
koga mjeseca n. p. 10 ili 20 novč. sr. ili više iskati, da 
ge pomognu. — Zato neka mi obznane, da i ja mogu gle- 
dati štogod za obćinsko dobro itd.“ — Eto vam požrtvov- 
nosti i pravoga domoljublja u ilirsko doba! Samo da pri- 
nese nešto na žrtvenik domovine, eto što je Ilirac nakan 
žrtvovati. 

14 Ovaj mi je sav odlomak pripoviedao veleč. gosp. 
Janušić t. g. bilježnik družtva, koji je jamačno sve to mo- 
gao znati dobro. Za ljubeznu spremnost, kojom mi je svu 
tu dobu razjasnio na temelju zapisnika, budi mu najiskre- 
nija hvala; jer u istinu samo njemu imam zahvaliti, da 

mogu mnogo toga inače nejasna ili posve prešućena u lje- 
topisih, jasno predočiti. 

15 Velim naročito ,najmladje borioce“, jer od mladeži 
na gimnaziji zagrebskoj, nije u to vrieme još malne nitko 
pristajao uz Gaja — ta da je tko i hotio, nije smio toga 
još za onda javno očitovati. 

18 Kraj svega toga zlo prodjoše kolovodje, Broz mo- 
rade 4 mjeseca čekati ,na redjenje“ a za kapelana ga po- 
slaše k poznatomu strogomu (ali ,magjaronu“ Medjumurcu) 
pokojnomu Pavčecu, e da ga on popravi i satre u njem 
prkos ilirski. A. Janušića predložiše za odpust, nu biskup 
mu oprosti. 

17 Slavno družtvo! 

Vriedni predsjedniče i ostali sukotrizi! 

Treći jur teče mjesec, kako nemilom sudbinom od 
Vas, utjeho moga srdca! odaljen živiti moram. Živim raz- 
družen od mojih milenih prijatelja, živim razstavljen od 
onih rodoljuba, u kojih krugu najugodnije sprovodio sam 
moga života dane. — Svaki hip, čini mi se satom, svaki 
sat godinom, kad mi manjka ono izabrano družtvo, koje 
plamti vatrom rodoljublja, plamti duhom narodnosti. Vaše 
družtvo, jedino, sladka braćo, je onaj predmet na kojem 
mirno moje oko počiva, i za kojim sveudilj tužno moje 
srdce uzdiše. — Misao na Vas domorodci, veseli moju tužnu 
dušu, ter moje blaženstvo stoji u tom, ako mogu s kim o 
narodnih stvarih govoriti, ter vašu slogu, vaše sjedinjenje 
u izdjelavanju narodnoga jezika komu priobćiti. Ova strana 
zemlje u kojoj ja živim, prem provincialsko narečje u njoj 
gospoduje, mnoge prijatelje naše stvari broji, ter na našu 
radost, sladka braćo, mogu kazati, da neima sastanka, bilo 
svjetovnjaka, bilo graničarskih častnika, u kojem o rieči 
narodnoj nebi s njimi divanio i razpravljao o potrebi sloge, 
o potrebi sjedinjenja u pismenstvu našem. — Pače moram 
vam odprto izpovjediti, da stvar naša sve jače napreduje 
ovdje, i da mnogi, koji su prvo mirnim okom motrili tu 
stvar, za nju se sada zauzimlju i smjelo ju brane proti 
izdajicam, (nebo ih ubilo!) kojih i ovdje imade. — Gdje 
koji zvjedljivošću gonjen, gdjekoji opet, buduć su Vlasi, 
laskajući si, da njihovo nariečje tim dobiva i prevladjuje 
(?! već onda? op. pisca) rado slušaju, gdje se o narodnoj 
divani rieči. — Po tom neima gotovo sastanka, u kojem 
se nebi naški pjevalo, gdje se nebi zdravice pile na dobru 

sreću podhvata našega, na zdravlje svih vjernih domoro- 


daca. Uprtima očima i nagnjenima ušima sluša se, kad se 


“pjeva ona narodna pjesma, koja nas opominje, da sbacimo 


jedanput jaram tvrdi, koj nam slavsko ime grdi i zakapa 
narodnost. Riečju naša stvar u ovom okolišu dobro stoji. 
— Medju ostale ovoga okoliša domorodce brojim izobraže- 
noga i učenoga muža, naime c. kr. učionice gjurgjevačke 
učitelja, gosp. Ladislava Škrobota. Ovaj učeni muž plamti 
ognjem domorodstva i zaslužuje, da mu se veleslavno ime 
njegovo u broj ostalih iskrenih rodoljuba zabilježi. S ovim 
sam se mužem upoznao, kod virovskoga učitelja. Tom pri- 


Na 


likom počme me izpitivati, kako stoje ,Ilirske novine“, što. 


g. Gaj s ostalimi domorodci radi. Ja mu sve odprto kazah 
i najkrasnijim odielom zaodjenuh. — Kazah mu, kako mi 
družtvo utemeljismo, za izdjelavanje jezika narodnoga, kako 
mladež akademička duhom narodnosti diše, kazah mu kako 
u Zagrebu sve željom gori, da se što brže iz sna probu- 
dimo, te slogu u pismenstvu prigrlimo. — Da ga bolje 
osvjedočim, poklonih mu sve Vitije (pjesme) od nas izdane 
na čast našim poglavarom, poklonih mu ,slovnicu ilirsku“ 
i ,odieljenje sigetsko“, dadoh. mu i Kačića na posljedku 
sa citati, (kakvimi? op. pisca) jer je ,Danicu“ jur prije 
imao. Braćo, da vam ga je bilo vidjeti, kako mu je lice 
od domorodnoga upaljeno ognja plamtilo, kako su mu oči 
sievale, kako se je radovao, što smo se upoznali. — Sad 
si dadosmo ruku, kako bi se uzajamno laglje braniti mogli 
proti onim, koji se nesrame svakom prilikom nas obružiti, 
ter ime maše osramotiti. On mi obeća, da će nagovoriti 
vrhovnoga ravnatelja belovarskoga, s kojim živi u književ- 
nom savezu i prijateljskom suglasju, neka izdade zapovied, 
da se novi pravopis u svih c. kr. # narodnih učionicah, 
takodjer izvan Belovara upelja (u Belovaru novi je pra- 
vopis jur upeljan, ter će i sam revno nastojati, da si na- 
riečje naše sasvim prisvoji). — Poslije duga razgovora razi- 
djosmo se, bratski se rukujucći i zdravice na dobru sreću 
našu pijući. Iza nekoliko dana opet se sastasmo. Kaza mi 
svoju smetnju o nekojih u pravopisu malenkostih a ja mu 
sve razložim, ter mu drugi dan pišem domorodan list i ša- 
ljem mu kratak spis o našem pravopisu, koj sam gotov 
imao, buduć sam već prije uprošen bio od nekih domoro- 
daca, da im pismenu: poduku podielim. Sladka braćo, duša 
mi se veseli, kad si predočim onaj hip, u kojem se mogu 

8 ovim visokoučenim i izobraženim mužem razgovarati. — 


U ovom mužu dobila je domovina zahvalnoga sina, dobilo 
je pismenstvo jakoga podupiratelja, dobilo je cielo slavjan- | 
stvo počitatelja i stalan stup, koji našu cielost svojimi po- 
držaje rameni i podržavati nikada neće prestati. Samo vi, 
mileni domorodci, koji ste u prilici ljubav narodnosti uzbu- 
djivati, neprostite nikakvomu trudu, samo da sve veće bude 
naše družtvo; izkustvo bo me uči, da je laglje u skupštini 
rieč narodnu razprostirati i rodoljubni duh braniti, nego li 
na samu. — Ja živim u okolišu, gdje s druge strane gosp. 
Kristijanović posluje, gdje on mnogo imade nasljednika. — 
U svakom sastanku moram slušati srdce i dušu mi proba- 
dajuće rieči, moram svagdje neustrašivo govoriti, ako neću 
sramotno pogodjen biti, jerbo svagda proti meni ravnaju 
se razgovori, svagda u me ružne bacaju se striel&e. — Ma 
da, duboku klicu u meni nije uhvatila ljubav k slogi u 
ismenstvu, davno jur moradoh podleći tim napastim silnim. 
Čujte dakle braćo, ,glas kričećega u pustinji“, te kao kli- 
sure usred mora ma isti se sviet na vas rušio, stalni budite. 
U vas su svih domorodaca uprte oči, vi ste utjeha, i nada 
domovine; vi dakle revno poslujte, radite, razprostirajte u 
vašem krugu narodnost, da danas sutra, ostavivši te zidine, 
ter dojdući u sviet, kao jaganjci medju vuke ne samo rieč 
božju, no i rieč narodnu s uspjehom razprostirati budete 
jaki. — Zato će Vas mila domovina uviek slaviti, mirna 
će Vas saviest uviek tješiti, da niste kao gujila klada dane 
u ljenosti sprovadjali, već dobljene od Gospodina darove 
uma s korišću i uspjehom upotrebljavali; riečju stovrstni 
će blagoslov Vaše ća u grobu ležeće kosti ugodnom rosom 
rositi, ter nadgrobnica: ,ovdje počiva Vjerni sin domovine“ 
mimoilazeće spominjati, da Vam suzu blagodarnosti žrtvuju 
i primjerom Vašim gonjeni, podobno vode življenje. — Sada 
još pita pri koncu, kako napreduje druživo, to njegovo 
čedo i najmilije gojenče, a tada svršuje s glasovitim Sla- 
venom: ,W čem zdržimali pradedove, tem pilnujte potom- 
kovć. — U Virju 10. prosinca g. 1837. Jakob Petek v. r. 
redni listomeni kotrig? — Da neimam 'ničesa inoga, već mi 
taj list na vlas potvrdjuje sve, što sam rekao o mladom 
družtvu, a jamačno je i vrlo znamenit za ilirski preporod, 
jer nam doslovce riše i vrlo na tanko pripovieda, kako se 
je širila ideja ilirska po narodu, kako su ti Ilirci predobi- 
vali i srdca svojih protivnika. 
a pje 

18 Pavao Petek, osnovatelj i prvi predsjednik družtva, 


napisao je takodjer i obširan ljetopis družtva i veli tuj 
doslovce ovo: Narodno duh. mladeži družtvo velikim tru- 
dom i pomnjom g. 1836/7. utemeljeno, g. 1839. mjeseca 
lipnja razoriše. Ovaj nemili udes tim većma rani srdca do- 
morodaca , što je od nezahvalnih domovine sinova osnovan 
i proizveden bio. Slavno sjemeništno poglavarstvo mislilo 
je razorenjem družtva i rođoljublje u srdcih razoriti, nu u 
svojoj nadi veoma bi prevareno — vatru nevalja uljem 
gasiti, jerbo onda jošter većim sieva plamenom. Premda je 
družtvo prvobitnu izgubilo sliku, zato ipak oganj narodni 
u srdcu mladih Ilira nije ugasnuo, Tom prilikom spoznaše 
braća, tko je vjera, tko je nevjera. Mladi rodoljubi, dobro 
znajući, da jedino strahu i zavisti imadu pripisati taj ne- 
mili udes, uslobodjeni naukom Spasiteljevom : — nebojte se 
onih, koji samo tielo ubijaju, duše pako ubiti nemogu — 
a neimajući vidljive sveze u sjemeništu, nevidljivom još se 
uže i jače skopčaše svezom. Vatra domorodne ljubavi jošter 
bolje razpali:srdca njihova. (I posve je naravno, da ih je 
taj udes još vatrenijim napunio oduševljenjem, jer su se 
gcienili mučenici za narodnu ideju.) Tako Petek. Nu pri 
koncu, prem raztužen tom viešću o padu družtva, kliče 
ipak hrabro i pouzdano: Prognano je narodno druztvo iz 
sjemeništa, ali živi jošte i živiti će duh rodoljuba u mladeži 
duhovnoj, dakle bude krv slavjanska tekla u srdcih Slavo- 
Ilira. 

19 A medju ovimi bio je jedan od prvih Hinko Janušić. 

30 "Te nove osnove, koje je sastavio H. Janušić, neima 
sada više nigdje. Nu kakova je bila, vidi se najbolje odatle, 
što o njoj piše Jak6b Petek u svom listu od 1. studenoga 
1840., sudeć ju po prepisu, koji mu je družtvo poslalo. — 
Čitajući poslatu osnovu sadašnjega družtva, rieči su Petka, 
uvidio sam, da bistvo i duh onaj isti vlada u osnovi, koji 
i u početku utemeljenja i složenja njoj predstavljen bješe; 
jedino je slika njezinoga vanjskoga obličja polag zahtje- 
vanja vladajućih okolnosti nešto promjenjena. U toj osnovi 
8 radošću opažam, da se osobiti obzir imade na ćudorenost: 
članova družtva i da samo oni u krug djelovanja stupiti 
mogu, koji božastvenim domorodstva pićem opojeni i čistom 
narodnosti ljubavlju obuzeti, pravila razboritosti i savjete 
zdrava uma sliediti hoće. No ito si smatram dužnošću po- 


hvaliti, što se članovi družtva obvezuju točno izvršivat | 


266 





dužnosti sjemeništne i obdržavati zakone i tim inim na iz- 
gled služiti. Ovako se jedino mogu uništiti vladajuće pred- 
sude — ,da od Ilira ništa dobra proizaći nemože“. — 
Sa žalošću sam razumjeti morao, da se svaki prestupak za- 
kona sjemeništnih pripisuje duhu ilirskom. Tim se sveto 
narodnosti ime oskvrnjuje. Ja negovorim, da su ovi prikori 
istiniti, ali ipak spominjem, da se Vi, braćo mila, uklonite 
svakoj sgodi, koja bi vas mogla omraziti kod sjem. pogla- 
varstva i zao ponjać u njem pobuditi o narodnom duhu. 
Vi, braćo domorodci, izgledom i primjerom vašim trsite se 
dokazati, kako su čiste namjere duha ilirskoga, kako su 
nedužne vaše zabave i kako koristno je za ćudorednost 
i život zavoda naše domorodno društvo. — Dalje što piše 
Petek neide baš nuždno k tomu, nu navadjam i to, jer je 
znamenita crtica: Medju osobite domorodce, u kojih krugu 
ovdje živim, napomenuti moram g. Franju Fergića, žup- 
nika brestovačkoga, muža puna narodnim duhom. S ovim 
mužem obćim sve narodne viesti, snjime dielim sve nove 
porode vile ilirske. Zato sudim, da bi dobro bilo razveseliti 
ovoga muža i poslati mu list od družtva. Sadržaj toga lista 
može biti rastuća narodnost u obće, a napose napredak 
vašega družtva u sjemeništu. Taj naš vrući domorodac, g. 
Fergić, plivati će u uzhićenju, čitajući na se upravljen list 
od družtva vašega. — Spomenuti ću još ovdje, što Mavro 
Broz piše o toj osnovi. A kako je taj list vrlo značajan 
za tu dobu, navesti ću neke odlomke iz njega: Srećna bu- 
dućnost pred očima mojimi. pliva, počima Broz doslovce, 
kada prekrasnu osnovu družtva — kojega dopisujućim čla- 
nom biti i ja sreću imadem — u duhu narodnom složenu, 
sadašnjim okolnostim i odnošajem našim primjerenu, dublje 
promatram. Ona je svjedok uzajamne ljubavi, koja domo- 
rodna srdca vaša uzko veže. Ona jest temelj, na kojem će 
stanje Narodnosti, kano na čvrstoj klisuri neporušivo odpo- 
čivati, jerbo nije čvršćega temelja, kako je čisto, domorodno 
i od predsuda prosto srdce. Što se na ovom gradi, nepo- 
rušivi tečaj vremena oštetiti nikada nemože. O kako ugodno, - 
liepo i častno jest tako plemenito ustrojenoga družtva čla- 
nom biti. .... Glavni svim predstavljeni cilj je uljudba i 
ove razplodjenje med neizobraženom braćom, čemu jedino: 
sredstvo jest narodno slovstvo — a to je prvi cilj našemu 
družtvu..... Mati narav, kako to iz veličanstvene osnove 
vaše očito biva, to od nas neobhodno iziskuje i jedan m. 


267 











































AA proti tomu kadar nas je upropastiti. A sveti oganj 
domoljublja ujetiti, dužnost je svakomu sinu domovine. ... 
Opasna i burna preživismo vremena, a sad nam se iza 
oblaka jasnije kaže sunce. Stazu su nam utrli prevriedni i 
visoko učeni četovodje naši, treba dakle da mi za njimi 
stupamo put slave, da korake naše upravljamo putem, ko- 
Jim smo pošli i na njem neumorno napredujemo, dok pred 
zastor prispijemo, koji nam budućnost krije i kad smo pred 
njega jur došli, nemislimo, da nam ulazak u raj nitko pre- 
priečiti nemože; jerbo bi ga prije izgubiti mogli, nego smo 
njegovu slast okusili. Svih su oči u nas uprte. Mi smo sol 
zemlje, golub medju gavrani. Na sve se korake naše pazi, 
svi se naši čini strogo presudjuju. Mi moramo nedomorodnoj 
braći vašoj na izgled biti.... Što je svjetlost škuroj noći, 
to mi nedomorodnoj braći biti moramo. I vruće jim sada 
preporuča točno izvršivanje sjem. zakona, a da se čuvaju 
slavohlepnosti — jer to da su jedini uvjeti sigurna obstanka 
i napredka druživa u sjemeništu. ..... Ne ono što nam 
slavohlepnost, ne ono štv nam sebičnost svetuje, već ono 
radimo, šte polag temelja raditi moramo, koji nam ljubav 
domovine i slobodu u dušu usaditi mogu, pa smo kamo sini 
domovine dužnost svoju izpunili. Pustimo ljupav za domo- 
vinu u nami gospodovati. Budimo pripravni same sebe žrtvo- 
vati za sveobće dobro. Ovo neka bude pravi i živi dokaz 
naše plemenitosti, dokaz, da smo mi pravi i vriedni potomci 
pradjedova naših slavni Ilira. Prva dužnost neka bude, braću 
u tmini neznanstva tumarajuću — nu krotkim i umiljalim, 
Slavjanu prirodjenim načinom — upoznati sa svrhom i veli- 
čanstvenimi idejami domorodnih tečenja vaših; pobjeda je 
sigurna, jerbo ideja silnije gospoduje, negoli zakoni. U mno- 
gih domoljubje još duboko spava, a kod nekih rieč je to 
bez znamenovanja, jer ga nećute u srdcu, jedno i drugo još 
na vlastitu škodu našu. Neka se uzbudi u mladjanih gru- 
dih naših ponos narodni, pa nećemo za tudjinstvom težiti. 
Shodno družtvenoj osnovi učimo se svom mogućom pomnjom 
narečja slavjanska, to je jedino sredstvo razplodjevju i ute- 
meljenju uzajamnosti sveslavjanske. Tako jedino naučiti 
ćemo se ljubiti i poznati braću Slavjane, upoznav se s obi- 
čaji naroda, klasičkim djelmi (?) prvih genijah slavjanskih. 
Poznanje ovo ovjekoviti će ljubav našu, ako smo ju imali, 
ako li je nismo imali, užgati će ju; jerbo samo onoga lju- 


bimo, koga poznamo ili od koga smo mnogo dobra čuli! 

21 Teater narodni u Karlovcu se nalazeći, nastavljaju 
dalje, vrlo dobro stoji. Pri svakom predstavljanju jest skoro 
sve s gledaoci napunjeno i igraoci jesu uvježbani tako, da 
nekoji na povećih kazalištih sa pohvalom pokazati bi se 
mogli. Učinjena je od ,čitaone Karlovačke“ osnova, kako 
bi se kupio teater od Stankovića, koji ište za njega 40.000 
for. sr. Polag osnove ove sastavilo bi se družtvo na akcije; 
svaka akcija stojala bi 50 for., tako ipak da bi svaki od 
položenih za akcije novaca na godinu brao 6%, for. sr. 
Popisani su već oni, med koje se imadu akcije podieliti. 
Ako bi se pako slučilo, da odkud nenadana pomoć dodje, 
onda će nieki moći akcije vratiti; da pako nitko porad toga 


“netrpi štete, odlučiti će se to ždriebom. Nadalje obećao je 


Maer teater, ako bi od Stankovića kupljen bio, u najam uzeti 
i toliko plaćati godišnjeg najma, koliko glavnica nosi ka- 
mata; te povrh toga obećaje jošte svakoga mjeseca neko- 
liko puta badava dupuštati ilirski teater predstavljati, on 
bo bi njemačka davao predstavljanja. Vidite indi, da sve 
dobro napreduje, pa nek se dižu vrazi tmasti, rieć ilirska 
mora cvasti. — Naš visokoučeni g. dr. Lj. Gaj, kako smo 


u čitaoni razumjeli, prispjeti će iz svojega dugoga literarnog 


Na 


puta sada oko 15. listopada. 

33 O tom putovanju pišu mladi rodoljubi Fergiću ovo: 
Sudimo da i nemanje razveselit vas bude, ako što i o 
Gaju napomenemo. Hvala Bogu, on je dobro zdrav i na 
literarnom putu dobro mu je bilo. U Saksonskoj, u prestol- 
nom gradu Draždjanih, nadario ga je kralj saksonski lie- 
pom dragocjenom brilantskom iglom (vulgo Stecknadel), radi 
česa blagotvornomu ovomu darovatelju gorećim srdcem kli- 
čemo — na mnogaja ljeta. Mnogo je donio sa sobom, sto 
knjiga, što rukopisa, tičućih se Slavjanstva, medju kojimi 
rukopis Čubranovića, pjesnika dalmatinsko-ilirskoga, zatim 
rukopis Gundulićeve Osbnide, koj iz onoga vieka dolazi, 
u kojem je Gundulić živio. Ovaj posljednji namjerava iz- 
dati, što mislimo da prije neće biti, dokle se rječnik nje- 
mačko-ilirski nedogotovi, a taj će istom mjeseca lipnja svjet- 
lost ugledati. — A o svom družtvu pišu mu ovo: Zabava 
članova sastoji u marljivu čitanju razlićitih časopisa i knjiga, 
osobito, koje se slavjanstva tiću; u prevadjanju ili sastav- 
ljanju izvornih komadića, bili oni plodovi poetički ili pro- 
zaički; učenju glavnih izobraženih i knjige izdavajućih slav- 


tb Janskih narečja. Prvo mjesto zauzima rusko, buduć da je 

najbolje našemu podobno, zatim česko i poljsko i takovom 
stazom, premda lagano stupa se k velikom i svetom cilju 
slavjanstva. 


35 Eto kratak izvadak iz lista, kojim pozivlju mlade | 


kapelane, da skupljaju po narodu narodno blago. — — — 
Znana vam je obća tužba slav. učenih muževa, da se veoma 
malko polag pravila i načela slav. jezika i pravoga izvor- 
noga duha, značaja itd. sastavlja i piše, što vam obilno 
dokazuju razsudjenja raznih najnovijih navlastito českih pro- 
izvuda. Znano vam je takodjer, da to pomanjkanje proizlazi 
iz nedostataka sredstva pravonarodnih itd. Ali što rekosmo 
u obće, to isto valja kazati i posebi o nami Ilirima. Ako 
pomislimo na našu poviest, u koliko ju samo znamo, upla- 
šiti se moramo, koliko stotina živalja tudjih; nam u ničem 
srodnih, odkad narod naš obstoji, po njem otrovnim svojim 
uplivom biesnilo je i žaliti moramo za onim, što je već u 
duboke tmine zaboravnosti propalo, ali još većma jadikovati 
moramo vrhu nemarnosti, kojom i danas mnoge, vjerne i 
plemenite stvari u našem puku puštamo pogibati. Zato da 
ono nepogine, što je naše od starine, usudjujemo se vas 
umoliti, da izvolite sve ovakove stvari, bile one narodne 
pjesme ili poslovice, bile bajke ili pripoviesti, bile stvari 


zviezdoznanstvene ili travoznanstvene, riečju sve, što bi 


moglo poslužiti bilo pjesniku, bilo bajoslovcu, bilo poviest- 
niku ili prirodopiscu — sakupiti, pobilježiti i nam poslati. 
— — — A oni će sve to povjeriti onim domorodcem 
vriednim, koji u većem krugu postavljeni, moći će iz toga 
stostruku crpsti korist. Žužel Franjo za onda kapelan na 
Voći, odazva se umah molbi. Uz prekrasan list — čist iz- 
liev vatrena _ mu i domorodna srdca — posla družtvu ne- 
koliko pjesama, koje je sabrao i umoli članove, neka upi- 
taju Vraza, kako on postupa kod sabiranja pjesama i neka 
mu to dojave što prije, jer je Qbsao težak, a on mu je 
nevješt. Ta široko su mu polje oznaćili mladi rodoljubi — 
sakupljati naime sve, što bi moglo služiti kano dje za 
poviest ili jezikoslovje. I orehovački kapelan Juraj Švelić 
odazva se doskora molbi mladih rodoljuba. 


24 Popravili su te godine i tri katekizma na naročitu | 


molbu Lj. Gaja. 

*5 Tomu sliedilo je pjevanje domorodnih i narodnih 
pjesama s muzikom sprovadjenih i tim bi ova sveslavjanska 
mala zabava na svih radost s veseljem zaključena, prime- 

ćuje na koncu ljetopisac, a sam g. Šavor piše o toj zo 
1866. na molbu ,Sbora“ ovo: .... Bijaše u oči Jurjeva 
dana itd. (vidi str. 239.) 

26 Qpisav jim po tom svoje družtvo i spomenuv, kako 
jim je knjižnica od 500 svezaka još uviek u narodnoj či- 
taonici, odkud jim Babukić šalje tražene knjige, a svoje 
sabore da drže još uviek u sobi ,Skladnoglasja“, jer svoje 
sobe neimaju, javljaju im neke dogodjaje, sbivše se u Za- 
grebu. Medju ostalim vele i ovo: — U Zagrebu podići će 
se sgrada ,Ilirski narodni dom“ nazvana, na velikom trgu 
Harmičnom. Prostor je jur kupljen za 10.000 for. Veliko- 
cienjeni g. Gaj (magjarski list ,Hirnčk magy.“ nazvao ga 
je nedavno ,Brutus hrvatski“) uzeo je na se i on će od 
prijatelja narodnosti naše, počam od dvorova austrijskih, 
zatim po Hrvatskoj osobito i Slavoniji kupiti prineske ne 
samo od poglavitijih domorodaca i domoljuba, nego i od 
svega naroda, da se gore spomenuti dom podigne. Provi- 
djen je u tu svrhu svjedočbom i preporukom od čitaonice 
ilirske, u kojoj su sva uzvišenih članova imena upisana ; 
svaki je takodjer svoj pečat udaric. U tom pak domu biti 
će Muzeum narodni, Čitaonica i kazalištna učiona (tako 
nazvana, jer pod imenom kazališta, dok je Stankovićev tea- 
tar u Zagrebu, polag ugovora nesmije se drugi zidati po 
 varoškom pravu, in civitatensi jurisdictione). Ove g. negdje 

na skoro obdržavati će se na varoši Zagreb 600-ljetna us- 
pomena ili jubileum, što je Bela IV., kralj ugarski, mjesto 
ovo prije ,, Grička gorica“ nazvano, na čast slobodne i kralj. 
varoši uzvisio. Slavni magistrat davat će teatar ilirski i 
plesove. Gosp. Ivan Kukuljević umoljen je od istoga magi- 
strata, da načini primjerenu k toj svečanosti dramu. Culi 
smo, da je teatar ilirski u Trstu jurve igrao. — U Beču su 
se Slovjeni, na koliko ondješnja policija dopušta, složili i 
u dvih kavana držati će slavjanske časopise ,Ilirske narodne 
novine“ s , Danicom“, ,Kwščty“, ,Tygodnik literacki“ itd. 
G. Vraz u Zagrebu vježba mladež u slavjanštini, čita s njom, 
nauča narječja ina slavjanska posebno u svojem stanu. — 
A pri koncu vele: U obće pako idea sveslavjanska se možno 
u Zagrebu razprostire; mnogi se mladići marljivo uče sla- 
vjanska narečja; izobraženost sve po malo napreduje, te 
da nam se nestavljaju zapreke i da je bogatih mecenata, 
literatura bi se naša doskora razvila, Bože daj pamet raz- 


svjetli onim, koji bi mogli šta, pak neće, da i oni _pre- | 


21 


stanu svojeljubno za lastovitu korist, a ne naroda živjeti, 


svoja dobra, svoj um i kriepost na hasnu domovine obra- 
tit. — Bog Vam dao sreću i zdravlje. Idite napred, ra- 


dite na čast predrage naše Slavije, na čast majke vaše, | X. 


majke naše, majke biedne Ilirije. Ljubite nas, kako i mi 
vas neprestajemo ljubiti do vieka. Zagreb 11. siečnja 1842. 
Josip Šavor, upravitelj. | 

27 To družtvo spominju valjda i djakovački klerici u 
svom drugom listu i vele o njem: U Osieku nakanilo je 
nekoliko domorodaca čitaonicu ilirsku šastaviti i našlo se 
je dosad jedno petnaest članova. Bog im podielio sretan 
uspjeh! Takodjer u Osieku igrati će dobrovoljci za koji 
dan ilirski teatar. — Prvi put će se igrati mala ona igra 
»Raztrešeni“. | 

*8 Q njem pišu Djakovčani ,mladim rodoljubom“: M. 
Topalović, ako već nije počeo, a ono će skorim početi u 
Vinkovcih vojničkim častnikom predavati ilirski jezik u gim - 
naziju, dakako razumije se po sebi, samo privatno od njih 
na to pozvan. , 

3% Vrlo su još znamenite te dvie crtice, koje tuj Petek 
spominje: Dana 18. rujna imao sam sreću ovdje pozdra- 
viti gospodina Sreznevskoga, putujućega u Zemun i Srbiju. 
Dne 19. pratio sam ga u Brestovac, da upozna revnoga 


rodoljuba Fergića. Nemogu vam opisati radosti, koju obadva . 


poćutismo, unišavši u sobu i našav tu g. Fergića, kako iz 
usta naroda prepisuje narodne pjesme. Ovaj domorodac može 
svim na izgled služiti. — Ovdje vidio je g. Sreznevski prvi 
put naše kolo igrati i u kolu pjesme pjevati. Prenočivši u 
Brestovcu u jutro zajedno s Fergićem krenusmo u Požegu 
i ondje posjetismo g. Pavića, fizika županije požežke, jedu- 
noga Ilira u Požegi. Isti dan u večer prispjesmo u Brod. 
Izručivši ovdje Sreznevskoga gosp. T. Brliću i oprostiv se 
s tim učenim Rusom, vratih se kući. — Dne 24. imao sam 
opet drugu sreću u Gradiški pozdraviti g. Babukića, koji 
25. ostade čitav dan ovdje, a 26 ode dalje u Zemun i 
Biograd. I tako u kratko vrieme dvostruku doživih radost. 
S ovim domorodeem razgovarah se o vašem prevodu ,,uza- 
jemnosti Kollarove“ i na posljedku zaključismo, da bi dobro 
bilo ovaj prevod tiskati dati, buduć pako to naša cenzura 
nedopušća, nebi škodilo, da se u Biogradu cirilicom tiskati 
dade, jerbo i onako Srblji jošter pravoga ponjaća o domo- 
Todnosti ilirskoj neimadu. G, Babukić obećao je sam na se 


NA 

uzeti trud prepisivanja i neka primećanja dodati, no više 
o tom kazati će vam sam gosp. Babukić, kad se vrati u 
Zagreb. — Evo šaljem vam s velikom zahvalnošću vašu 
. rusku knjigu. — Sada pako, mila braćo Iliri, zdravstvujte 
i ljubite ljubećeg Vas domorodca, koji u duhu sve [lire 
cjelujući, ostaje do tamna groba iskreni Ilir — Jakov 
Petek. — Nu prevod ,uzajemnosti,“ što su ga priredili 
»mladi rodoljubi“, neugleda ipak nikada svjetla. M. Popović 
naime, književnik u Pešti, priredi tu prevod: ,Kollarove 
uzajamnosti,“ nu začuv da su »mladi rodoljubi“ io već pre- 
radili, upita ih preko Babukića, jesu li voljni tiskati svoj 
prevod, jer će inače on izdati svoj. Scieneć ,mladi rodo- 
ljubi“, da će njegov prevod biti kamo li valjaniji, odre- 
koše se izdavanja, a M. Popović im za tu liepu uslugu 
pošalje na dar mnogo liepih knjiga. 

80 Piše o tom ljetopisac: Sad dodje u pretres u Lip- 
skom izlazeći časopis njemački za Slavjane ,Vierteljahr- 
sehrift“ od Jordana i sveslavjanski časopis izlazeći u Var- 
šavi ,, Denica Varšavska“. Neki članovi bijahu za to, da se 
družtvo na nje predplati, nu većina bijaše protivnoga mnie- 
nja s toga razloga, što bi družtvo tim moglo pasti u sumnju, 
kada bi ono inostrane časopise, osobito slobodnije, javno 
dobivalo. Da se indi skrše krila svakoj sumnji, bi nakon | 
kratkoga viećanja odlučeno, da si druživo ove časopise sva- 
kako nabavi, nu ne na predbrojku, već privatno preko SNI 
žare Župana. 

81 Opisuje to ljetopisac ovako: Danas 7. stidenoga 
u 5 sati poslje podne, upravo kada duboko zamišljeni kod 
nauka sjedjasmo, stupi iznenada medju nas presvjetli knez, 
Alberto Nugent, hrabri junak od Sajde, koji nam je pre- 
visokom svojom nazočnošću, bistrim pogledom i čistim naš- 
kim glasom rodoljubna srdca u toliko ganuo i domorodnom 
vatrom plamteće grudi tako uzdrmao, da nam se je ta 
nezaboravna večer kao jedna izmedju najsretnijih uspomena 
mladobitnosti naše ukazao. I dočim bi u plamtećem rašem 
krugu najprije u prvoj, zatim u drugoj i najpotli u trećoj 
učioni nekoliko vatrenih, ali i nježnih zraka nalik na stre- 
lovita sunčana žara u naša uzhićena prsa usipao, ode pod 
gromovitim ,živio“, praćen od upravitelja i nekoliko redo- 
vitih članova do uličnih vrata, gdje mu je upravitelj od 
strane svekolike mladeži za preveliku tu milost, koju nam 
je visokim svojim pohodom ukazati udostojao, pristojnim 

načinom zahvalio. I tako se ovaj naš visoki rodoljub i čvrsti 
stup razvijajuće se narodnosti naše, pokli bi nam obećao, 
da će nam i još koji put, ako mu vrieme i okolnosti do- 
puste, kad se u Zagreb povrati, jer je na svoje dobro na- 
glo odlazio, tu milost učiniti, s nami oprosti se i vjekovitu 
uspomenu 7. studenoga g. 1842. u snebivenih naših dušah 
ostavi. 

32 Možda će se tkogodj začuditi, što je kanonik Šot 
pohvalio taj rad ,,mladih rodoljuba“, dočim je baš pod nje- 
govim ravnanjem u sjemeništu bilo dokinuto mlado družtvo. 
Nu to si tumačimo ovako: S početka je Šot, kano i sve 
starije svećenstvo, bio protivnik ideji ilirskoj. A nije ni 
čudo. Ilirsku ideju širi sama mlada čeljad — a starci, 
znamo, kako su često svojeglavi i neće ni za vlas popu- 
stiti od svojih nazora. Zato se je i Šot rugao mladim Ilir- 
cem, kako mi je pripoviedao g. H. Janušić, — a kaj će ti 
fantašte svojim ,gadnim jezikom vlaškim — kak to samo 
govore — bijahi (zategnu ,hu“ na dugo). Ali starac se već 
namah poslije god. 1840 obrati i od žestokoga protivnika 
posta mahom vatren Ilirac. 

88 Svu tu buru kano da je predvidio Havliček, pa zato 
je u svom zanosnom govoru dana 25. prosinca 1842. hra- 
brio svoje članove, da se krepko i junački bore u svakoj 
nesgodi. Nedopušta mi prostor, da doslovce tuj izpišem sav 
taj govor — ta imade ga dobar poldrug arak — prem bi 
to jamačno zavriedio, ali nemogu ipak nikako propustiti, a 
da ga bar u glavnih crtah nepriobćim, jer će se tin puno 
razjasniti ono doba, a svatko će moći upoznati plemenito 
srdce i veliku dušu Havličkovu. Spomenuv najprvo zašto je 
sabor sazvao, hoće tad da članovom predoči sliku pravoga 
domorodca, kad mu pogibelj prieti, e da ovu vazda pred 
očima imajući u svakoj nesgodi stalni i neustrašivi obsto- 
jite. Neima čovjeka na svietu, koji bi mogao reći, da mu 
nebo nikada potamnilo i da vihar na njega nikada dunuo 
nije; zar bi dakle jedini ilirski domorodci scieniti mogli, da 
su izvan striela nesreće postavljeni i da će navieke samo 
svjetle zrake žarkoga sunca uživati? Jedva da će tko iz- 
medju nas biti tako nerazborit i nevješt, da nebi znao, kako 
se lahko vedro nebo može pomračiti. Nu ako nam tama 
mračna sunčane otme trake, ako se i sunce udalji ili za 
visoke zapadne gore, odanle nesliedi, da se neće nikada 
više povratiti. Sad razvija prekrasnu prispodobu, kako zimi 

sva narav kano zamre, a nježnije bilje i posve propada, 
ako ga dobro nezaštitimo — a tako upravo biva i u životu 
ljudskom, Pa kako da se domoljub na oluje, koje će ga 
prije ili kasnije postići, pripravi? Prije svega mora izpitati, 
odkuda će takova oluja doći, hoće li izvana stignuti ili se 
unutra poroditi. Iliri se neimaju, hvala Bogu, izvanskoga 
neprijatelja posve ništa bojati; neima toga, koj bi ih uz- 
mogo pobiediti, ako budu složno vojevali. Ali unutra nije 
tako. Svaka velika ideja nalazi neprijatelja, koje iz ne- 
znanstva, koje iz egoizma; jerbo svaka nova misao u život 
uvedena promienja dosadavja razmjerja, pri čem se svaki 
boji, da nebi baš on pao žrtvom novoga toga orijaša: Zato 
ništa nije laglje, nego prosti puk uzbuniti proti tomu, što 
mu do sada nebijaše poznato; jerbo većoj većini naroda 
manjkaju potrebite znanosti i vlastitosti, da može koju veću 
ideju pojmiti. A u naravi je čovjeka osnovano, da se onoga 
bojimo, koga nepoznamo, makar nam i sram u kuću nosi. 
Pomislimo samo na vrieme Ljudevita, vojvode hrvatskoga, 
koj je počeo Hrvatom pod franačkim jarmom stenjućim slo- 
bodu glasati i bio od zamamljenih Hrvata kano neprijatelj 
domovine progonjen, a najposlije i ubijen. Iza toga opisuje 
groznu, nu preliepu sliku mornara na uzburkanom moru — 
kako se iz očitih ralja propasti ipak izbavljaju, jer su ju 
naci, pak nastavlja : More je prosti puk, vihar je neprija- 
telj, ladja je domovina, a brodari su domoljubi. Kad se 
pojavi himbeni neprijatelj — bura — odkuda mu drago, 
masa naroda (more) lahko se uzbuni proti domovini (ladji), 
jer se laž prije vjeruje nego istina. Nu baš onda može 
domoljub svoju ljubav prama domovini najsjajnije pokazati, 
kada prsi svoje pršećim strielam izvrgne, te držeći se jed- 
nom rukom za katarku, drugom kormilo okreće i ladju u 
luku pomiče. Jer liepo je majku svoju ljubiti, dok u izo- 
bilju pliva, dok nam sve ono daje, što trebujemo, dok sve, 
što imamo, od nje primamo; nu pravu ljubav k majci tek 
onda očitujemo, kad ju bolest muči, a mi dan i noć uz 
njenu postelj bdijemo; kad njoj pogibelj prieti, a mi od- 
vratit kako pogibelj od nje, Svoj život na kocku stavljamo ; 
kad ju glad mori, a mi posljednji komad kruha od usta 
odkidamo, te njoj pružamo, Tako čini i pravi domoljub! 
Domovinu ljubit, dok u sreći pliva, grijat se na suncu, koje 
njoj sjaji, uživat dobročinstva, koja nam pruža, i u vese- 


lom kolu sreću i blagostanje otačbini želit, to je liepo, ali | 

to je i lahko; takova šta da učini čovjek, netreba mu nit 
velikog duha nit velikoga srdca. Pravo se domoljublje onda 
očituje, kad zavičaju pogibelj prieti, kad ga izvana lukavi 
tudjinci napastuju, a unutra mu vlastita njegova pobjes- 
nivša djeca nastoje srdce iz njedara izvaditi. Onda pravi 
domoljub : 

»sam će upalit krov nad glavom, 
Pripravit si grob gorući, 

Neg' da tudjin njegvim pravom 
U njegvoj se bani kući.“ 


Tako su činili svi oni proslavljeni ljubitelji svoje otač- 
bine, kojih djela i imena i dan današnji još zahvalni s uz- 
hičenjem glasaju potomci. Tako je učinio Tito Dugović, kad 
su Turci na Biograd nasrnuli, a Turčin jedan na gradski 
bedem sa zastavom se popeo. Dugović videći, da bi ostali 
Iliri duhom klonulr, kad bi turski barjak na bedemu opazili 
i nemogavši orijaškoga barjaktara oboriti, zagrli ga i 8 njim 
se zajedno u propast strmoglavi. Tako radi pravi domo- 
ljub..... Prije svega mora se prijatelj domovine osvje- 
dočiti o neoprovrzivoj istinitosti, krieposti i svetosti one 
pravde, koju braniti nakani; nu osvjedočenje nesmije se na 
plitkom sudu prostoga naroda osnivati, nego na razlozih 
iz dubljine srdca crpljenih. Nitko neće zaisto graditi kule 
na pučini morskoj. Kako da vam bude dakle prosti narod 
provodićem na putu k istini, kada svaki dan vidimo, da 
se njegovo mnienje brže mienja nego vedrina nebeska.... 
Dugo vremena treba dok se ideja koja tako učvrsti, da ju 
ista masa naroda, tako reći usisa, da je neuzmože neprija- 
telj iz srdca naroda izčupati. Zato nitko neka nescieni, da 
njegova stvar, koju brani, ako je istinita, u prvom već 
boju pobjedu održati mora.... Radi toga potrebuje se od 
pravoga domoljuba, da uvjerivši se o svetosti i temeljitosti 
one misli i ideje, koju je braniti naumio, neprestrašeno nju 
sliedi, niti klone duhom, kad ga dušman prieti nadvladati. 
.... Opisuje sad sve te neprijatelje po riečih sv. Pavla 
u poslanici Rim....3,11—18.... Dapače je i koristno, 
nastavlja, da se gdjekada obzor domovine nad nami smrači, . 
jer samo onda može se razlučiti kukulj od pšenice, samo onda 
može se razlučiti, tko je vjera, tko li nevjera, tko nosi 
domoljublje u srdcu, a tko na jeziku, tko je pripravan 

u prije pod mukami dušu izdahnuti nego istinu za laž, ili laž 

za istinu proglasiti. Tko je pripravan s mačem u ruci proti 

dušmanu stupati, ili barem s guslami kano grčki Tyrtej 
pred vojnici hodati i slavljenjem slavnih čina velikih junaka 
na hrabrost: jih podbadati. Ali istina nemože nikad biti 
posve utamanjena.... Pravi dakle domorodac mora nepre- 
strašan biti, on nesmije duhom klonuti, kad mu oblačić 
sunce sakrije, nesmije se neprijatelju predati, kad ovaj na 
njega navali, nego s junačkom onom Špartankom vapiti: 
sa štitom ili na štitu.“ On će kao ilirski junaci pjevati: 
»da se na nas vedro nebo sruši, vrhu neba gora Romanija, 
vedro bismo nebo susdržali.“ Pravi domoljub biti će na- 
dalje marljiv i poslen, ali ne samo u riečih, nego i u djelu, 
nesamo potajno, nego i javno, nesamo pred svojimi prija- 
telji nego i u očigled dušmanina. On će vjerne domovine 
sine u vjernosti utvrdjivati, okljevajuće jačiti, odmetnike 
podučavati spavajuće buditi, dremajuće uzdrmati. On će 
oklopom istine oboružan prsi svoje jedovitim strielam ne- 
prijatelja izvrći, i ako je baš znao, da će krv njegova teći, 
znade i to, da će iz krvi za njega lovor, a za domovinu 





maslina niknuti. Napokon će pravi rodoljub sloge se primiti 


i to od sve duše primiti.... Da braćo, da, ovaj neka bude 
značaj svakoga domorodca, a najpače domorodca oroga, 
kojega će rukam od hiljadu nedužnih sreća povjerena biti, 
pa niti paklena sila neće narodnost našu razoriti moći. — 
Rekoh. — Uz predsjednika toli vatrena, ali i toli radina, 
kakav je bio Havliček, družtvo bi bilo jamačno daleko na- 
pred koraknulo, da nije bilo tolikih i takvih neprilika. 
Sasvim tim rad je Havličkov neprocienjiv. Ta njemu imade 
upravo družtvo zahvaliti svoj obstanak ; jer da nije bilo u 
njega one okretnosti, razboritosti i domišljatosti, jamačno 
bi bilo družtvo palo, palo možda za uviek. 

54 Pigali su t. g. ,mladi rodoljubi“ i svojim pobra- 
timom Slovakom u Bretislavu. Oduševljen je to list, pun 
vatrenosti ilirske. Spominju tuj i mladež ilirsku i vele o 
njoj doslovce ovo: Ovih dana zabranio je consilium mla- 
deži polaziti školu u surkah i crvenih fesovih. Mlada rodo- 
ljubna srdca to na toliko ogorča, da su sutradan u tri puta 
većem broju sve u surkah i fesovih došli pred akademiju 
i bilo bi se doista svašta moglo dogoditi, da nisu domo- 
rodci mladež nagovorili, neka se zakonom pokori, makar i 
nepravednim, a da će se to već urediti na svom mjestu. 
Na što se je mladež dala sklonuti i prestala je nositi surke 

i fesove u školu, ali jih za to drugom prigođom tim većma 
nosi i ljubi. Čujemo, da će se poradi toga mladež obratiti 
na županije hrvatske, da se zauzmu za nju, kako bi smjela 
nositi svoje narodno odielo i u školu. 

Da se još bolje vidi, koliki je zanos ilirski vladao u 
Zagrebu, navadjam i ovu crticu. Pišu o tom ,mladi rodo- 
ljubi“ čestitoj duši, vatrenomu Fr. Žuželu ovo: — Tako su 
i naši strielci priredili 23. ožujka u Streljani sjajan ples, 
koji se može takodjer smatrati shodnim sredstvom, da se 
još bolje uzbudi narodnost. Da je pako ta zabava zbilja 
svoju svrhu dokučila, možete znati odatle, što su nesamo 
mužkarci, nego i ženske u surkah naše kolo plesale. Ko- 
liku je oduševljenost taj ples probudio, netrebamo Vam 
niti javljati. Tom prigodom izašla je malena knjižica sa 
19 pjesama od raznih pjesnika na slavu liepoga spola i 
svim je nazočnim podieljena, kojih je bilo preko 800. Svi 
su velikaši počam od bana nazočni bili. 
| %5 Na koncu toga lista javljaju Djakovčanom jošte 

zanimivu viest o časopisu ,Siebenbiirger Wochenblatt“, oda- 

kle se može vidjeti, da i u tom časopisu imade znamenitih 
crtica iz te dobe. Pišu o tom ovako: — Veliku pozornost 
uzbudio je kod nas ,Siebenbiirger Wochenblatt*, u kojem 
oje restauracija zagrebačke županije dobro opisana, a značaj 
Jozipovića i Pisačića tako pogodjen, da se bolje želiti ne- 
može. Ovaj se časopis sada po Zagrebu tako štije, da ga 
do ruku nije moći dobiti. Možete si misliti, kako su ban + 
biskup Kk g. Gaju po njega poslali. Ovaj će časopis sada 
biti tim vriednije držati, što će i o nas mnogo pisati, kao 
što je urednik obećao, kada je g. Gaja umolio, da mu do- 
pusti pretiskati u Zagrebu izašlu brošuru. ,Sprachenkampf 
in Agram“. Javlja zajedno urednik Gaju, da se može s njim 
služiti kano orudjem i da će sve primati u svoj list od nas, 
jer se zajednički borimo proti istomu neprijatelju. 

86 Bijaše to samo neki dio knjižnice t. j. samo one 
knjige, koje su se više čitale i s toga jih članovi svaki 
čas trebali, dočim su ostale knjige bile još svedjer u na- 
rodnoj čitaonici. Nu kada je Firholcer otišao iz Zagreba 
poslali su i te knjige u narodnu čitaonicu i umolili g. Vj. 
Babukića, kako to naročito spominje ljetopisac, neka bi jih 
uredio medju ostale njihove knjige, jerbo ih u sjemeništu 
neimaju više gdje čuvati. Jedino najpotrebitije knjige zadr- 
žaše u sjemeništu, a čuvahu jih članovi u svojih sanducih. 

| 57 Spomenuo sam tu crticu ovdje naročito i s toga, 
što se u ,Dragoljubu“ od god. 1867., gdje je uvršten kra- 
tak nacrt ,Sborove“ poviesti, riše Firholcer kano čovjek, 
koji je družtvu više škodio, nego li koristio! Nu iz ovoga, 
a još više iz poviesti njegova predsjednikovanja vidi se 
jasno, da je Firholcer puno zaslužan za družtvo i kano 
predsjednik i kano nadstojnik sjemeništni. Pisea poviesti 
»Sborove“ u ,Dragoljubu“ zavela je valjda pisana poviest 
družtvena, koja se čuva u rukopisu u družtvenoj knjižnici, 
a sastavljena je u premnogih stvarih vrlo površno; uz to 
pak nije valjda poznavao Mikovićeva ljetopisa od 1837)/8 
godine. 
*8 Te godine poveća se knjižnica i liepim rukopisom. 
Pišu o tom ,mladi rodoljubi“ Fr. Žuželu : — Poznato Vam 
je, da je Krempel hotio izdati ,Poviest Štajerske“, od koje 
ste odlomak mogli čitati u ,,Kolu“, nu nedopusti mu cen- 
zura, zato ju natrag zaiska iz narodne tiskare. Vraz, da 
nebi djelo toli znamenito propalo, buduć je gosp. Krempel 
već čovjek u godinah, dade ju nam, da ju prepišemo. I 
zbilja sad ju u rukopisnom prepisu posjeduje naša knjiž- 
nica. — (Imade ju još i dan danas op. pisca). 
%9 Ižzporedi o tom: Smičiklas ,Poviest hrvatska“ II. 
dio. str. 458. K tomu ću dometnuti još samo nešto iz lista, 
poslana djakovačkomu družtvu i mladeži u sjemeništu ljub- 
ljanskom. Pišu ,mladi rodoljubi“ Slovencem u Ljubljanu : 
— Jednokrvna braćo slovenska! Vriedni domorodci! Vaše 
pismo upravljeno na našega člana N. Goršetu, kano rodo- 
ljuban poziv na medjusobno dopisivanje, porodi u krugu 
našem veliku i obću radost, tim većma, što je u čistom 
rodoljublju sastavljeno i obavješćujemo Vas o našem druž- 
tvu, koje narodnim slavo-ilirskim duhom diše, domorodnimi | 
se interesi i narodnim slovstvom bavi. Rajska je to viest, 
braćo, za nas dolnje Ilire, koja nam javlja, da i u braće 
naše kranjske grudih za narodnost i domorodni jezik srdce 
bije, da se i u njih sve većma razvija prirodna ćut za onim, 

što je domorodno, što je narodno. Jer onaj narod, koji sam 
svoju vriednost neosjeća, kojemu je samo ono liepo, milo 
! i drago, što je tudje, sličan je mrtvoj lješini. To isto malo 
| odaseis našim nedogodi narodom, koji jur od vremena 

krvavoga vojevanja usred izobražene Europe bez moralnoga 
života, što više bez. vlastitoga ponosa stoji — buduć svoga 


slovstva — narodne literature neima, a nečuveno je u po- | 

viesti, da se je ikoji narod u tudjem jeziku izobrazio — 
temelj bo izobraženosti je samo vlastiti narodni jezik. (A 
Hrvati se još svedjer najljuće bore proti Magjarom za služ- 
beni svoj jezik latinski!? op. pisca). A što je uzrok tomu, 
da mi uz svoj bogati i milozvučni jezik narodne literature 
neimamo, da onaj narod, koji nekoč prvenstvo i premoć 
nad drugimi držaše narodi, sad iz dubine tmina jedva gle- 


dati može svjetlost svojih susjeda? — Ah nekrivimo tuj 
naših pradjedova, veće gorki udes i druge okolnosti, koje 
su nam iz historije poznate. — Doba je već dakle, da se 


osvjestimo, da nam ono nepogine, što je naše od starine. 
Naši su nam stari liepi ostavili jezik, netreba nam indi 
drugo, nego da ga samo u svojoj cjelosti uzdržimo, od 
tudjih rieči čistimo i u javni život uvedemo, da ga izobra- 
ženoj Europi u svojoj milini i prostoti pokažemo, neka vidi, 
o čem jošte nije niti snivala i o njem visoki svoj sud iz- 
reče (što jur mnogi i slavni učiniše muževi) i po tom će 
nas sviet tekar upoznati, cieniti i štovati; jer kao što se 
pojedinac po razgovoru i djelih sudi, tako isto se i cieli 
narod i njegov stupanj izobraženja iz narodne' literature i 
obrtnosti cieni i počituje. Da to dokučimo, treba da sve 
naše duševne i tjelesne sile domovini žrtvujemo, a to ćemo 
tim lakše učiniti, ako budemo uzajemno t. j. sjedinjenimi 
gilami radili — treba indi družtva. — Opisav im zatim 
druživo svoje, koje se sada osobito bavi prevadjanjem 
Šmidtovih moralnih pripoviesti, koje će biti osobito koristne 
za narod hrvatski, prelaze tada na politiku i literaturu i 
vele o tom: — Želite, da štogodj čujete iz Zagreba, kao 
prvoga koriena mladjahnog stabla premile naše narodnosti ? 
— Narodni duh u Zagrebu duh je obći, duh života i dan 
na dan krepčiji biva, dočim protivna stranka sasvim je 
već neznatna i ako Bog i sreća junačka dade, domala će 
je i posve nestati. Što se sabora u Požunu tiče, većim die- 
lom iz novina znati možete. Naši hrabri poklisari dobiše 
dopuštenje od dvora latinski govoriti, nu to je za Magjare 
grom. Oni se tomu dekretu žestoko opiru i što više fizič- 
kimi silami dvoru priete, zašto će se po svoj prilici prije 
nove godine sabor razpustiti. — Ovih dana dobismo viest, 
da je Jozipović, komeš turopoljski sa petoricom Magjara 
zatvoren — daj Bože, da se nikada u domovinu novrati. 
— Baronu Kulmeru, koji ništa neštedi na saboru proti 
divljemu nasrtaju Magjara, narodnost našu braniti, pripra- 

više zagrebački domorodci u znak iskrene hvale zlatni 
pehar, a domorodke mu veličanstven vezu sag. I to je o 
politici. U literarnom smislu narodnost naša ove godine ne 
napreduje najbolje poradi strogosti cenzora, koji je Magjar, 
ovdašnji profesor Mačik, zakleti neprijatelj svakoga na- 
predka Slavjana. I zato oblasti hrvatske za drugoga mole, 
komu se i naskoro nadamo. — Tad će zaisto podvostru- 
čiti korake naše slovstvo, kano proljetno cvieće poslije dažda . 
i oluje i pomolit će svoje krasno lice kano poslije grozne 
bure žarko sunce svoju svjetlost. — I ovo je braćo milena, 
čim vam bratinsku pružamo ruku, vele cieneć priliku, koja 
nam to dopusti. Istina je, Vi ste prvi učinili korak, za to 
Vam mi srdačno hvalimo, naša je jedina svrha, jednako 
dielimo slavu naših otaca, valja da i jednako štujemo i 
čuvamo uspomenu njihovu. Priroda nas jednim nadari da- 
rom, neizkorenimo indi one prirodne sile, one rajske veze, 
koja nas veže, već se složimo i napredujmo uzajemno u 
izobraženju polag duha .slavo-ilirske narodnosti. — Lispi 
taj list, čisti izraz literarne uzajemnosti Slovenaca i Hrvata, 
sastavio je vatren član družtva Nikola Folnegović. — Ali 
Sloveni neodgovoriše nikada na taj list. 

Djakovčanom pišu ,ml. rodoljubi“ o politici i litera- 
turi malne doslovce isto, samo jim još javljaju i ono ob 
onoj trodnevnoj inkviziciji: — vidimo jur, da nas željno 
pitate, a kako je kod nas? E, braćo, posve dobro, što 
vam sasvim pravo kazati možemo; jer ako čovjeku mučan 
kakov podhvat za rukom podje, oli ako se težke kakove 
neprilike izbavi, zar nemože kazati, da je dobro. A da se 
kod nas ima tako, čuli ste po svoj prilici. Pedepse naše, 
što dobismo radi prestupka (a kakve su to pedepse bile, 
nigdje se nespominje op. pis.), o kojem ste valjda jur iz- 
vješteni, nu po svoj prilici krivo, kako i obično u svietu 
biva, veselim smo podnesli srdcem. A da što nebi čovjek 
za svoj rod podnesao? U mladosti nam ništa nemože biti 

otoli sveto, što nebi žrtvovati morali za blagostanje naroda. 
U obće je taj list pisan vrlo zanosno i burno bilo i vrieme 
baš tada, te zbilja može čovjek već i po samom slogu i 
rječenicah saditi burno to doba. — 

40 Tako se od sada obično nazivlje literarno druž- 
tvo sjemeništno. 

“1 Za života pokojnoga Alagovića i prije prikazivahu 


se u sjemeništu slične glume po više puti na godinu. Nu | 

od njegove smrti ove su sada glume prvi pojav. Piše o 


tom ljetopisac: Imajući Vatroslav Vernak (bogoslovac IV, 
god. a t. g. predsjednik ,Skladnoglasja“) osobitu sklonost, 
želju, ali i sve vlastitosti potrebne za igrokaz, neumorno 
ge je trsio, da i komade za predstavu i glasbu tomu pri- 
mjerenu pripravi. Što više, toli je umno znao postupati, da 
je nesamo u poglavarstva izmolio dopust, nego je i samo 
poglavarstvo od biskupa izmolilo dozvolu za javnu pred- 
stavu, i stoga se punim pravom može zvati uzbuditeljem 
narodnoga kazališta u našem sjemeništu.... Bijaše pako 
kod tih igrokaza osim preč. ravnateljstva i kanonika toliki 
broj kao i vanjskih najznatnijih domorodaca, da smo se pobo- 
jali, neće li nam prostora uzmanjkati. Na koncu svake za- 
bave umoli Vatrosl, Vernak goste, da nam i sutradan svoje 
nazočnosti neuzkrate, a treći dan izpjevao jim je zahvalnost 
za posjet liepom pjesmom Fr. Regen, bogosl. III. god., i 
umolio, da se zadovolje zabavom našom, makar i pripro- 
stom. I tako vjerni mile Majke ljubitelji u materinskom 
jeziku zabavljasmo vrle domorodce naše. 

43 Već su od prije imali ,mladi rodoljubi“ 95 for. kod 
Gaja u sahrani i tim su sada izplatili tisak, dometnuv još 
nešto iz domaće blagajne. Sav novac, što je unišao od pro- 
daje knjižica nije se smio na ništa trošiti, nego se je imala 
od njega stvoriti glavnica za izdavanje knjižica. Ukusno 
vezanih knjižica poklonili su u znak zahvalnosti i počitanja 
znamenitijim rodoljubom, kao Gaju, Babukiću, Vrazu, Šulku, 
Topaloviću itd. Poslali su i djakovačkomu družtvu i tom se 
prigodom baš tuže na zločestu komunikaciju — ta u Paris, 
vele, prije bi došle naše knjižice nego li k nam u Djakovo. 
Primite ovaj mali poklon od nas onim srdcem, kojim ga i 
mi vam šaljemo kao prvi plod naših trudova. Jezik vam 
8e možda neće svidjati, nu promislite, braćo, da će ove 
knjižice i prostim Hrvatom ruku dopasti, a tko poznaje 
samo ponešto njihovo provincijalno podnarečje, neće se 
smijati ovim nekojim tumačenjem pojedinih rieči u knjižici. 
—- Slika za tu prvu knjižicu druživenu rezana je u Varaš- 
dinu, jer u Zagrebu još nije bilo takova umjetnika. 

*8 Ivan Vardijan 1. god. sluš. bogoslovja u Pešti pisao 
je o. g. više listova našemu družtvu, listova vrlo zanosnih, 
u kojih bijaše i mnogo vrlo zgodnih predloga za družtvo. 
» Mlađi rodoljubi“ mnogo su toga prihvatili, a meni nedopušta 


prostor, da tu štogod priobćim iz tih listova. | 

E “4 Da se vidi, kako su već daleko napređovali A 
rodoljubi“ i u literarnom i u pjevačkom družtvu, navodim 
ovdje program te zabave. — Dio I.: 1.) Ouvertura Elisa- 
betha, kraljica Englezka; :2.) Proslov, Štengel besjedio ; 
.3.) Lucia di Lamermoor, pjevao Šantek; 4.) Smrt Ilira na 
Grobničkom polju, J. Katkić; .5.) Blago, blago, iz narodne 
| opere, pjevao V, Sorg; 6.) Odvažnost, Antolek; 7.) Ne- 
sretan, iz narodne opere, pjevao Župčić; 8.) Klevetnikom 
Rosii (ruski), Sabljić; 9.) Petar, car ruski, pjevao Hiter; 
10.) Pozdrav Srbiji od Ostrožinskoga, Hrvat i Šegere; 
11.) ,Noć tamna“, dvopiev, Župčić i Šantek; 12.) Slovan 
od Kollara (česki), Iv. Perkovac; 13.) ,Jak potok“, sbor ; 
14.) Sonambula potpouri. — Dio II.: 1.) Ouvertura ,Biela 
Gospa“; 2.) Ceta iz Cengićage, Hržić; 3.) Predivo je prela, 
sbor; 4.) List Niemezewicza (poljski), Torbar; 5.) Molba 
na Savu“, (dvopiev), Župčić i Šantek: 6.) Prašnički , Sla- 
voncem“, Filipović; 7.) Prognanik, sbor; 8.) ,Putnik“ od 
Preradovića, Torbar; 9.) ,Putnik“, pjevao V. Sorg; 10.) 
»Iskrice“ od Tomasea, Sabljić; 11.) Koračnica od Wisnera. 
45 Vrlo je zanimiva i ova crtica u tom listu: A jezik 
naš je onaj isti bogati i liepi jezik, u kom su stari pisci 
naši toli okretno i umjetno pisali i u starodavnom Dubrov- 
niku, onoj Atini naroda ilirskoga, za ono vrieme čudesa 
tvorili; isti onaj jezik, kojega sladki zvuci odzivali su se 
negda u palaći stambulskih careva; najposlije onaj jezik, 
koji sve ine nadvisuje svojom umiljatošću i u sebi krije 
sve vlastitosti liepoga jezika, riečju, posve odgovara blagoj 
naravi onoga naroda, koji se s njim služi i kao što je na- 
rod, koji ga govori nadaren umom i dubokom ćuti, tako je 
i on pun filosofije — ako je istina, da je jezik riznica 
duševnoga blaga i ogledalo, u kom se zrcali duševna moć 
naroda. — Što da reknemo, kad je to o našem jeziku i 
dokazana stvar. Kada je prije nekoliko godina naš slavni 
Gaj u Lipskom polagao izpite za doktorsku lovoriku iz filo- | 
sofije, upita ga glasoviti profesor i filosof njemački, Knig: 
Cijega li se drži sistema ? odgovori mu Gaj: Moga naroda. 
I tada uze samo tri sto naših narodmh poslovica, koje 
zatim na više strana i klasa razditeli # za nekoliko časova 
imali su pred očima sve pribitni podpun sustav filosofije, 
kao što je do sada samo igda spisan bio. 


o. 

IZ POLJICA. 


Piše Iv. Matešan. 








aumih ocrtati u poglavitijih crtah onaj dielak 
7 hrvatske nam domovine, koji no se već za kne- 
x zova i kraljeva hrvatskih javlja samostalnim te 
takav potraja sve do 6. lipnja g. 1807. — a to su Poljica. 

Priličan je niz spisatelja, koji su se bavili ponajviše 
oko historije: oko zakonika poljičkog a ponajmanje oko 
geografije i etnografije poljičkoga kraja. Navedši Far-. 
latia, Lucića, Fortisa, Baschinga, Bajamontia, Miličevića, 
Neugebauera, Franceschia, Danilova, Šafarika, Popo- 
vića, Solitra, Pavlinovića, Jagića, naveo bih prilično sve, 
koji spominju, neki više, neki manje o Poljicih. Da što, 
svi ti uglednici izučaju poglavito zakonik i povjest po- 
ljičku: ovoj crtici poglavita je svrha prikazati i život i 
ćud i običaje Hrvata-Poljičana. ' 

| x * o 

Izvolite otvoriti fizikalnu kartu Hrvatske, pridodanu: 
»Prirodnom zemljopisu“ Vj. Klaića. Na toj karti u pri- 
morskoj Hrvatskoj, u pokrajini Dalmaciji, usred sre- 
dine na iztok gradu Spljetu, od rječice Žrnovnice do 
rieke Cetine čita se ime , Poljica“. O položaju Poljica 
govori najstariji opis, što je potekao iz pera Paladija 


| Fuska Paduvanca u početku XVI. vieka. Evo njegovih | 

rieči: Kakovih 80 stadija (2 geogr. milje) od Spljeta 
otvara se grlo velike i vrlo dražestne doline, zatvorene 
vrletnimi brdi; urodjenici zovu taj priedio , Poljica“. 
Odkle to ime? Postoji li od starine — to su pi- 
tanja, koja nam se namiću prije svakog inog pitanja. 
Da je to ime staro, svjedoči nam jedna listina iz po- 
četka XI vieka, koja spominje kneza Stjepana. Na- 
dalje spomenici govore, da se je izmedj 12 knezova hr- 
vatskih, koji su prisustvovali krunjenju Kolomana god. 
1102, nalazio i knez poljički. To ime javlja nam se 
kašnje u povjesti pod istim oblikom, premda možda i 


ne pod istim značenjem. — Domaći izvori, naime štatut — 


iz g. 1400, koji se uviek pozivlje na stariju recenziju, 
prediel ovaj nazivlje ,provincija poljička“, ,župa po- 
ljička“, ,prisvitla gospoda i poštena župa poljička“ itd. 

Ime imamo, ali tko ga je nadjenuo? a zašto baš 


tako a ne drugače? Narod hrvatski, koji je prvi na- 


selio te strane, od polja, koja su mu padala pod oči, 
a prostirala se u širinu i dužinu, prozvao cielu postoj- 
binu imenom ,Poljica*. Je li to ime obuhvaćalo iste 
granice, koje bilježi štatut, i koje se i danas amo broje, 
nije lahko odlučiti, jer nemamo sigurnih svjedočanstva. 
Možemo nagadjati i s priličnom vjerodostojnošću i reći, 
da su u današnjih Poljicih. za doba hrvatske samostal- 
nosti bile županija poljička i mosorska, jedna uz drugu 
a svaka neodvisna. Vremenom pako župa mosorska, i 
manja i slabija, zapustila je svoje ime i pretočila ga u 
poljičko. Tako dodje do granica i prostora, koji se 
kašnje spominju. Ovako, malo po malo, predje župa 
poljička iz dobe kraljeva hrvatskih u dobu kraljeva Ar- 
padovaca, uzdržavši udilj svoju samostalnost pod novim 
imenom kneževine. Novi prirast i sila nadodje početkom 
XI vieka, kad se doseliše iz Bosne tri sina velikoga 
kneza Miroslava, Tješimir, Krešimir i Elem, pak svoje 
stanove utvrdiše u Poljicih. Kašnje u XIII. vieku do- 

| seliše se neki ugarski plemići, koji su pratili u Dalma- 


ciju kralja Belu IV. Vidit ćemo pri koncu, kako ovi 
doseljenici obnašahu sve časti i velike i male u župi 
poljičkoj. 

U prostoru, medj morem jadranskim i riekami Ce- 
tinom i Žrnovnicom stere se kneževina poljička. Ali za 
bolju i točniju oznaku valja kazati, da se s jedne strane 
dotiče i kopna, naime od sjevero-zapada selom Biskom 
i Kotlenicami. Poput morskih valova uzdižu se Poljica 
sa svojimi seli Duće, Jesenice i Podstrana. S ove visine 
spuštaju se i padaju u kotlinu, u kojoj se redaju Sri- 
njin, Cata. Sitno, Dubrava, Kostanje i Zvečanj. Izvaliv 
ge iz ovih ponora, uzpinju se uz goru i planinu, da 
prevale ponosni Mogor'i odtolen da se bace preko Duća 
Dćonjega, Srednjega i Gornjega u naručje rieke Cetine. 
Pribrojiv ovoj slici izpravke kasnijih vremena i kasnijih 
učitelja u selih Tuga i Podgradje, dobijemo današnja 
Poljica ,krasnu domovinu kraj mora, zalivenu na luke 
i metove, preko visja, premiešanu ravpnicami, riekami i 
dubravami, gaj blaga i hrašća, kakvim plode najjužniji 
krajevi svieta“. M. Pavlinović. Iz iste slike naravna je 
u Poljica i dioba d6nja, primorska, pak srednja naj- 
mnogobrojnija, i gornja zamosorska. Iz ljepote prirode, 
koju prvi naseljenici u podpunoj mjeri shvatiše, nastala 
je i priča u puku, da je sestra Tuga, žena finog ukusa, 
izabrala sebi najljepši dio ciele Dalmacije. O istinitosti 
ove bajke mnogo se pripovieda, dapače i selo Tugari 
od njegda nosi svoje ime a ostanke njezinih dvorova 
geljaci još pokazuju. Što je da je, sretne i moguće zovu 
se države, koje imaju i kopna i mora. I kneževina po- 
ljička mora da je bila sretna: u nje bilo i mora i kopna. 
Mora je posjedovala i posjeduje toliko, da mu ni mjere 
nije, a glede kopna, gdje se izmjenjuju polja, vinogradi, 
oranice, krši i doline laglje je odračunati. Na milje ne 
računam, jer ih nema u Poljicih; radje ću se držati 





| one starinske po vremenu hoda. Od istoka do zapada 


produljila se 5 sati, a od sjevera na jug isto tako, ili 
nešto malo manje. Ovo sve za najšire i najduže točke, 
jer ni Poljica nisu kakav hambar medju planinami, ili 
kakov pravilni četverokut, i ona su gdje uža, gdje šira: 
ali opet vam ponavljam: težko je odmjeriti, gdje nije 
mjere. | | 
| Po zadnjoj anagrafii 31. prosinca g. 1879. župničkoj 
doduše ali točnijoj od svih komisija, broj stanovnika 
iznosi u današnjih Poljicih 9219 duša, i 1376 kuća, od 
kojih spada obćini: 
- Spljetskoj 3578 duša, 299 kuća, 
Omiškoj 3686. , 8590 , 
Sinjskoj 2005 , 281, | 
Gradovi istoimenih obćina jesu i najbliži susjedi 
ove kneževine, pak kako su u neko doba od nje slo- 
bodne primali pomoći i zaštite, tako za zahvalnost sad 
i: ju gule i sadiru. Na zapadu u polači Dioklecianovoj 
graniči Spljet sa glasovitim municipijom. Poljica s ovim 
“ gradom su u najvećem doticaju, od njega primaju ali 
mu još više daju. — Na istoku leži grad Orniš od 800 
stanovnika, glasovit radi svoga gusarenja po moru, u 
koje je znao više i više puti zaplesti i mirne republi- 
kance. Inače grad vrlo prometan i s vremenom možda 
da postane znatan i u trgovini, ako mu se izpune sve 
želje. Onamo pram sjevero-zapadu utiču se gornji Po- 
ljičani k varošu Sinju. Kako tužno ima biti obćinarom 
poljičkim ove obćine, lahko je shvatiti, kad se promisli, 
da im varoš nije daleko nego skoro 5 sati! Pak da 
nisu mudri i obzirni djelitelji Poljske, t. j. Poljica. I 
te kako! 

Ipak kad motrilac svrati pozornost sa ovih proza- 
ičkib gradova i varoša na prirodnu ljepotu Poljica, naći 
će, da ju materijaliste sasvim ne oguliše, dapače prizor 
će se oku dopasti, jer varietas placet. Ima tu velebnih 

| gora, i podzemnih uvala, ima strmih vrhova i ubavih 


dolina, ima tu vinorodnih vinograda i zlatoklasnih njiva 
i šarolikih vrtala, pak i jednoličnih golih strmina, punih 
pusta kamena. Poljica nit su sasvim golovita, niti sasvim 
ravna. I to će biti jedan ne mali uzrok zašto je zani- 
mivo putovati po tih stranah. Istina bog, nijedan turista 
ni englezki, ni francuzki, pak ni talijanski a ni hrvatski 
nije se nagledao ljepota Poljica, a za svjedočanstvo po- 
zivljem se na iste Poljičane, kojim je u ovom pogledu 
najveći uglednik biskup kad no vele: ,nagledao se bi- 
skup svieta a i župa svoje biskupije, ali nije mjesta, 
koga bi begenisao kao Poljica.“ Za sada većih ugled- 
nika ne prizivljem, jer ih nije ni bilo kroz Poljica. 
Anali poljički, t. j. živuća rieč seljaka spominje ove 
znamenite ljude, koji su ih posjetili: francuzkog gene- 
rala Marmonta, kad je g. 1806 uništio i kneževinu i 
kneza; pak generala, namjestnika Dalmacije bar. Ro- 
dića, kadno je g. 1878 više iz strategičkih obzira nego 
iz osjećaja popravka materijalnoga k njima se navrnuo. 
Imaju i pravo velikaši ne zalaziti u ona selašca. Nema 
tamo ni liepih cesta, ni širokih puta, ni dobro osedlanih 
konja, ni udobnih polača, ni prostranih trgova, ni sva- 
kovrstnih zabava, ni kazališta, ni novina ilustrovanih, a 
ni ničega onoga, čim se naš XIX. viek iztiče pred pred- 
šastnici. Ta u Poljicih nema ni redovite krčme, a ka- 
moli gostione! To je najviša blagodat, ako se tko od- 
važi u ljetno doba prodavati vino i kolače. Pak gdje 
da se zaklone ljudi obikli svakoj udobnosti? Gdje da 
se razgovore? Bit će čuli, da u Poljicih nema ni čitao- 
nica po današnju, nego po staru imadu nedjeljna sasta- 
jališta ili pred crkvom ili pred župnom ili pred bratim- 
skom kućom. Koliko osoba toliko novina. Svaka ima 
svoju posebnu rubriku, odieljenu od druge. Tu je na 
izbor kriterij svakoga. Ponajprije sliede najnovije vie- 
sti a zatim politički pregled iz vrela kojeg trgovca ili 































gostioničara bližnjeg grada, u onoj vjerodostojnosti, ka- 
kovu imaju prepisi starih listina iz jedne ruke u drugu. 
Nu ono čim se odlikuju ove novine i od najnovijih eu- 
ropejskih, jest čisti jezik, kojim se odievaju, i bogato 
narodno blago u svakom broju, naime pripoviedke, pje- 
smice i pjesme, zagonetke i satire. Nemanjka doduše ni 
kritika o svih najnovijih publikacijah i sgodovštinah, u 
njihovu svietu; dapače, reći ću, da se sve tu potanko 
rešeta i izpituje. Medj domaćimi viestmi ima ih uviek 
toliko, da nijedna sgoda svagdanjeg života neizmakne 
se običnom kroničaru. Kako se pako trgovački i težački 
posli tu zastupaju, netreba da spominjem, jer i najma- 
nja ciena vina i žita naznačuje se. Zabrazdio sam: valja 
mi natrag na Poljica! | 

Čitavo pučanstvo kneževine poljičke spada jednoj 
vjeri, katoličkoj, i jednoj narodnosti, hrvatskoj, i jednom 
stališu težačkomu. 

U zemlji Poljica, vele historici, a ja potvrdjujem, 
nije bilo nikada ni grada ni varoši, nego samih sela. 
Najprvo zauzeo bi jedan rod od jedne krvi pod jednim 
imenom jedno mjesto. Kad bi to mjesto bilo tiesno se- 
lili bi se dalje pod novim imenom, ali odvisnošću od 
prvog roda. Više rodova sačinjavalo pleme, komu na 
glavi stajao je plemenski glavar, rez et judez u svom 
krugu. Da su ovi rodovi i plemena svoje šatore namje- 
štali obično pod gorom, usred polja, na razmake od p6 
sata, vidi se i u pomenutih selih, ili ,katunih“ Poljica, 
podieljenih u više manjih skupova, u kojih prevladjuje 
plemensko ime najmnogobrojnijega plemena. Uz ovo 
plemensko ime ti skupovi zovu se i po položaju. — 
Zadružnog je života u tih porodicah dan današnji ne- 
stalo. Struja, koja se razmahala od sjevernih Sloviena, 
dohvatila je i do najjužnijih. Svagdje isti pojavi, svu- 
gdje isti uzroci. Nesretna doba luči sina od otca, brata 
sinovca od strica, otimlje sveukupnu snagu, i tim_ mnoge 








| i mnoge baca u propast. Ipak kao ostanak starodrevnog 


zadružnog života i još se provlače zadruge od 30—40 
članova, pod jednim vrhovnim poglavicom, ali u tolikoj 
dalečini, da se mogu i bez zapreke medju sobom ženiti. 
Riedki su doista slučaji, ali nam odaju barem sjenu 
prave slike. Mjesto da se upustim u opisivanje pojedinih 
članova zadruge, zadjimo radje u kuću današnjeg: se- 
ljaka. Eno pred nama skup kuća, obieljenih vapnom, a 
pokrivenih pločom iz domaćih izkopina. Mal da ne sve 
su jednokatne, sagradjene od tvrdog kamena, u vapnu 
a gdjegdje i bez njega, u suhu. Prozori su riedki, sa 
svakog od četiri zida po jedan pušta svjetlost. Unutar- 
njost ne nudja ništa zamamljiva. Pri jednom kraju gori 
vatra na kaminu, na drugom stoji postelja, a povrh nje 
na primetu povješana ženska odjeća i rublje mužkića. 
U sredini je orahov st6, na komu se zajednički i jede 
i pije, a do njega je drvena polica za posudje drveno 
i zemljeno. Pri zemlji je pivnica, i kamenice od ulja, 
sprave za mošt i svakovrstne jestvene potrebe. Izpred 
kuće je maleno dvorište, riedko gdje ogradjeno, na kraju 
njega nahodi se kućarica za svakovrstne životinje. Do 
nje odmah čuje se prižimanje sitne i velike životinje: 
stavno to je štala a do nje eno gnojnica. 

Vrieme je večere; pogledajmo za stol, da upoznamo 
kućnu čeljad. Pri glavi stola, na prvom mjestu sjedi 
čovjek, koji i po godinah i po licu ukazuje brigu. Ono 
je domaćin. Do njega se izredale mužke glave po dobi, 
od starijeg do najmladjeg, za njima se protegle ženske 
glave, domaćica prvo, pak udate, neudate, a napokon 
sva služinčad. U Poljicih je taki običaj, da sluga sjedi 


za stolom gospodarevim, sluga jede što i gospodar ; da. 


sluga i pije iz istog suda iz kojeg i gospodar: u jednu 
rieč, nema razlike medj jednim i drugim. — U govoru 
vlada najusrdnija familijarnost, jer se jedino iztiče pravi 
hrvatski ,či“. — U polju gospodar radi sa slugom, na 














put idje jedan s drugim, u kratko: sluga postaje čla- 
nom obitelji. Članovi obitelji imaju svoje dužnosti. Do- 
maćini brinuti se je za sve: i za čeljad, i za božju i 
za kraljsku. Domaćici je držati u redu kuću i kućište ; 
obavljati sve domaće poslove, od kuhinjskoga do dje- 
tinskoga ; šiti, vezti, tkati, plesti, i razredjivati isti posao 
med ženskim svietom. Drugim članom mužkim posao je 
vrlo jednostavan. U dneve rabotne s mašklinom u polje, 
a u dneve svatačne s čibukom na sastanke. Domaćin 
ne poduzimlje ništa bez njihova znanja i dogovora. 
Sloga i dogovor to su prvi uvjeti u kućah seljaka po- 
ljičkih. Ostale žene redom miese kruh, kuhaju jelo, i 
nose ga težakom, nose vodu ili idju za marvom i t. d. 
Nikad ne dangube. Sasvim je kriva viest nekih pisaca, 
kao da ženske u Poljicih obradjuju polja. Jedini posao, 
koji obavljaju poljičke žene u polju, jest prenašanje ko- 
nistara groždja u vrieme jematve i u nekih mjestih na- 
tapanje zemlje za domaće povrilje. 

Izadjemo iz kuće, i prodjimo kraj sela. Eno srednja 
ulica. S jedne i s druge strane podižu se kuče. Ulice 
su gdjegdje taracane, ali Bože oslobodi pijana i sliepa 
po tom putu! Ulice iztjeću ponajviše na trgove. Na tr- 
govih i lievo i desno, simo i tamo kamenja u izobilju. > 
Ima to svoju praktičnu svrhu. Momci, kad su bezpo- 
sleni, (to obično biva preko nedelje i svetaca) vježbaju 
se u metanju (kamena); tko će dalje, taj je bolji ju- 
nak. — Trgovi su Poljičanom i Poljičankam sastaja- 
lišta, koja su u dva tabora razdjeljena. Pri jednom 
uglu, označenu ili kojim ogromnim kamenom ili pločom 
ii čim drugim, sakupljaju se mužkarci sa pozdravom ; 
»hvaljen Isus ljudi“. Na drugoj strani, malo po dalje, 
skupljaju se babe i žene, da prorešetaju momke, koji 
im na protivnoj strani sjede. Osim toga ovi trgovi imaju 
i drugu svrhu: oni su guvna a po tomu i plesaće dvo- 
rane. Ovdje mi je pripomenut ,brgulju“ ili gostbu kad 

1 >< 
ge svoj sa svojim sastaje, da se s njim gosti i šali, ili 
kad prijatelj prijatelju ide na pozdrave i na objede za 
uzdržanje starog prijateljstva. Poslie objeda mladež obo- 

jeg spola pohrli u plesaću dvoranu, na guvno, da za 
igra narodno kolo. Povrh toga igraju se na trgu i dru- 
ge igre. — Ljudi stariji namjeste debela pietla na ne- 
koliko stotina koračaja, te unj nišane iz svojih vjernih 
drugarica. Tko ga prvi shvati, taj je odnio obdulju. 
Osim ovih zabava sgodno je to mjesto i za skakanje, 
a .i za utrkivanje, jer tu se i vidi vještina, tko je laglji 
a da ga kamen ne prevari. Nadopunjujući viesti o trgu, 
ne valja zaboraviti, kako je to mjesto prikladno i za 
mesarnicu u ljetno doba, počamši od Gospojine pa do 
Božića. U drugo vrieme pravi Poljičanin troši: meso, . 
što ga je kod kuće osolio iz svoga vlastitoga tora. 
| Netom odzvoni ,zdrava Marija“, trg je opustio a 
selo zaniemilo, samo se vide kroz prozore tamni od- 
sjevi svjetiljaka, pri kojih, ako se približiš, čuješ ža- 
mor bogoljubnih kršćana, gdje se dobrom Bogu utječu 
za njegovu pomoč. — 

Prošli smo kroz selo, nagledali smo se svakovrstnih 
zabava, a niesmo ni svrnuli pogledom na ljude, niesmo 
ni razmotrili pojedine sastavine tih seljaka. Približimo 
im se, jeda li nam se svikne ta njihova svetčana nošnja- 
Ovdje već unapried naglašujem, kako gornji Poljičanin, 
što je bliži kršu, to je i kršniji u tielu i gizdaviji u 
nošnji; nasuprot dćnji, što je u ravnici, slabiji je i 
manje gizdaviji. Pogledajmo onoga D6čanina, što se je 
upravo digao, a ljepotom lica i odiela priteže svačiji 
pozor. Visok je preko 5 stopa. Natakao na glavu cr- 
ljenu kapu a omotao ju svilenim sarukom; na košulju 
otvorenih prsiju s ogricom trostupih razpleta, šavova i 
prošiva obukao bieli ili crljeni kovžet pa ga pripasao 
crljenim pojasom od domaće vune. Oklopio se pripaš- 


| njačom kao kakovim oklopom. Za nju zatakao dvie 
Ž | : s 

male puške, dugi nož, mali nož i štipala za oganj. aa 
vrh toga obukao ječermu od kadife, kojoj sa svake 
strane visi po nekoliko debelih tokova srebra. Dika ga 
je vidjeti! Ali kao da mu nije dosta: prebacio je pre- 
ko ramena kumparan kitami okićen a gajtani našaran. 
Široke modre gaće na žepe sa podvezom pod koljenom, 
prošivene su žutim koncem a obložene crljenimi gajtani. . 
Na bječve s trluci, našivenimi cvjetovi, pripeo lagahne 
opanke, prepletene trojstrukim opletom a svezane bielom 
oputom. Za pripašnjaču zadio našaranu maramu a pod 
pazuh dugi, debeli kaniš. — Ovako odjeven koraca, da 
se sve zemlja trese. Ide u susret d6njem Poljičaninu. . 
Dok oni govore, upoznajmo mi i novog prijatelja. Na 
glavi mu je velika crljena uzvrnuta kapa, nazvana ,po- 
ljička kapa“; na bielu košulju obukao ožeti kovžet ili 
ječermu, pripasanu crljenim pasom, povrh koga preko 
ramena prebacio kumparan. Uviek nosi uzke gaće na 
sponje, a na nogu čarape i opanke. 

Sad da prigledamo onaj ženski skup. Tu ćemo 
naći protivan prizor. Koliko do sada nam je padao u: 
oči gornji Poljičanin, toliko će sada d6nja Poljičanka. 
Pogledaj onu tustu mladu nevjestu, stopro se. udala. 
Kako joj liepo pristoji ona duga brnjica sve do zemlje 
sa onimi sitnimi nabori! Na labudovu košulju sa za- 
ponci oko ruku primetnula oplećak do brnjice, da sa- 
krije golotinju stidnih prsa. Niz prsi pada joj sa svake 
strane po šest srebrnih putaca, a oko. vrata ovila je 
nekoliko niza pozlaćene kolajne sa spomen -križićem 
u sredini. Povrh brnjice objesila je pregaču izšaranu 
svakovrstnimi cvjetovi. Opasala se tkanicom na dva 
tri opašaja sa sapinjačem mjedenim ili srebrnim ognjiš- 
cem. Glavu si je pokrila rubcem svilenim ili plat- 
nenim, u uho je zadjela zlatne novčane naušnice, a na 
noge, na bječve obula je žute pašmagove. Takova d6nja 


| Poljičanka kolo igra, takova se javlja na gradovih, i | 

na sajmovih. Gornja pako sasvim prosto se nosi. Obilatu 
košulju širokiem rukavima pribola je kojom pribadačom 
niz prsi, vrat vrlo riedko uresila kojim nizom kolajna. 
Brnjica je prosta i kratka sa pojasom još prostijim, a 
nad bielim rubcem na glavi nose žene za razliku od 
djevojaka obluke. Na čarape s trluci pripela je opanke. 
Nema u njih nikakova nakita, ni uresa. U istoj drža- > 
vici liepa li kontrasta! ali i još ljepšega sklada u lje- 
poti tjelesnoj i u nekojih svojstvih, o kojih ,da_reknem 
još koju. Poljičani su srednjeg stasa, gojni ljudi, širo- 
kih ramena i jakih pleća, kratkobrci, pogleda vesela i 
dobroćudna, lica oblasta; pripravni posmjehu i šali. Po- 
ljičanke su vrlo liepe; dok su djevojkami, mogu se na- 
tjecati sa svimi okolišnimi pokrajinami: napunjenih 
obraza, živih prodirućih očiju, lica simpatična a boje 
crnomanjaste. — U obće sviet je čio, zdrav, veseo i jak 
osobito u gorskih dielovih. 

Poljičani su prave radiše. Za njihovu radinost go- 
vori i ta okolnost što nije mjesta, koga čovjek nije 
prekopao, posadio, ogradio, i pogajio, a to će nam po- 
tvrditi i nacrt proizvoda, kakvim se nemogu podičiti ni 
veća mjesta. Osim težaka po nješto ima i drvodjelaca, 
kamenara, kovača, krojača, šivalja ali sve samoukih, 
izučenih u čobanstvu. — Ljudi su gostoljubivi, vrlo 
rado primaju inostranca, mukte daju konak i hranu 
putniku. Mrze na prosutak; ljute se na braću, koja se 
žene, nerado u sviet polaze, jer su se zaljubili u kuću | 
i goje nadu o staroj slobodi i dobrobiti. Poljičani su 
jako miroljubivi, ali tvrdi na običajih da nemožeš više. 
Do svoga drže, kao do oka u glavi. Toga radi često 
se radjaju prepirke medj jednim selom i drugim radi 
mejaša. Dapače mejaše smatram najvećom nesrećom, 
s koje se radjaju nesloge medj pograničnimi seli. Je- 
dan drugomu nepopušta stope tla ni za živu glavu. 
Oni i ovdje upotrebljuju poznatu poslovicu: ,mi se 

ljubimo, ali nek se kese grizu“. Ova nepopustljivost | 


graniči dapače i skrajnošću. Kad n. p. iz jednog sela 
u drugo selo puk prati biskupa pod barjaci, barjaktar 
nesmije p6 stope prekoračiti granicu. jer inače odmah 
nastane kreševo, koje ni prisutnost  presvietloga nije 
kadra ublažiti. Govorim iz izkustva, i dodajem da ljudi 
u selih sasvim su skladni medju sobom, i nedrhću lahko 
pred svakim. Seljanin za seljanina do potrebe i krv bi 
prolio (vidio sam i čuo sam po sajmovih.) Da pako po- 
hode koju kuću noćni lupeži, onomu, tko ih vidi i upo- 
zna, dosta je izmetnut dva hitca iz puške, i eto u trenu 
oka na mjestu, gdje je pukla puška, do stotine momaka 
oružanih i puškom i nožem i kolcem i ražnjem. Soli- 
darnost vlada medju njima, i to takova, da bi mogla 
služiti izgledom i nekoj izlizanoj momčadi! — — — 
Cielim Poljicima proteže se planina, koja pripada 
primorskim planinam a zove se ,Mosor planina“ i širi 
se od Klisa do Cetine, dakle uzduž ciele ove zemlje. 
Ime ovoj planini izvode neki od Mons auri, jer da su 
tu Rimljani u staro doba kopali zlato; nu sudeći po 
gorskoj tvorbi niti se za prošasto ni za buduće može 
tvrditi ovo jezikoslovno etomologisanje. Najviši vrhunac 
gore jest sv. Juraj, komu bi tu na čast sagradjena 
mala crkvica i bez vapna i bez stakla. I taj spomenik 
starodavnih vremena nazad dvie godine Ilija gromovnik 
obrati u pustu razvalinu sa četiri gola zida. Za boljih vre- 
mena, čitala se je tu i misa u nekih dnevih, a napose 
svake godine na Jurjevo, na dan odvjetnika kneževine. 
Znali su odtole stari popovi s najvećega vrhunca, s koga 
vidi sva poljička zemlja, i blagoslove polju davati, ali 
se još više i paklene sile strašiti. Na geografskoj karti 
čita se za ovaj vrh, ime ,Mosor“; ja ga nisam čuo 
od Poljičana, zato ga.i ne upotrebljavam. Visina mu 
“je 1339 metara ili 4236 stopa. Uzlaz je vrlo mučan i, 


| da čovjeku vidik i prizor ne naplaćuje truda, stavno 

sV. Juraj ne bi vidio kod sebe nikad ni živa stvora. 


— Uz Mosor ne možeš svugdje ni hoditi, nego moraš 
izuvati opanke (u cipelah se nepoduzimlju ovaki pod- 
hvati) pak zubi i nokti verati se uz brdo, dok se do- 
vineš ravnice. Nema tu utrvena puta čovječjom nogom, 
nego koliko uzlaznika, toliko puteva. Nad tobom str- 
mina a pod tobom ponor. Skačeš od stiene na stienu, 
vježbaš se, gombaš se, jačaš mišice i eto te na ravnici 
strmoj, posutoj sovurom. Nagaziš na nju, i misliš tvrda 
je, a kad tamo, trum brum, grmi, ječi, a ti si se vra- 
tio 10—20 koračaja natrag. Zoveš u pomoć ime Isu- 
sovo, i ne popuštaš. Napried misliš, da nije daleko, a kad 
tamo, još cieli sat muke i napora. Prebrdio si i sat i 
eto te na golom kamenu a pred odvjetnikom sv. Jur- 
jem. Odmaraš se i kriepiš vinom i rakijom, da te mine 
upot i studeni srsi. Divna li vidika! Na jugu ti se pruža 
modro more, ne jednolično, nego pomiešano otoci, oto- 
čiči i poluotoci; po njemu se križaju i brodice ribarske 
i ladje trgovačke i parobrodi Lloydovi. Tamo pram za- 
padu daleko, daleko dopiru oči ćak do Šibarskih gora 
i Kotarskih ravnica pak sve amo do ravnih Kaštela, 
do tog perivoja kršne Dalmacije. Koliko je tužan po- 
gled na zagorsku stranu, toliko je zamamljiv na Ka- 
štelansko i Spletsko polje. Maslinada silna se protegla 
od Trogira do Solina; rekao bi, šume su slavonske; 
pod njenom obranom širi se vinova loza, iz koje nam 
sladi grlo crni kaštelanac, i opol spljetski — Gore na 
sjever prostrlo se Kninsko polje sa svojim bratom Sinj- 
skim poljem. Bieli se selo do sela, kao bieli labudovi 
na moru a zalija ih rieka Cetina. Napokon onamo na 
iztoku, gdje no je uprav sad sunce izkočilo iza Biokove, 
na podnožju spušta se primorje Makarsko, koliko liepo 
toliko i različito. Za njime amo .prema Mosoru, nadvila 
se nad gradićem Omišem tvrdjavica -,Mirabela“, nekoč - 


| strah i trepet Turčinu. | 

F Nagledavši se divne prirode, pripesmo opanke pa 
se spustismo niz vrleti i niz strmine. — Poslie po sata 
pravcem zapadnim, padosmo na drugi vrh Kozik, visok 
1325 metara. Preko Kozika vodi nekakov puteljak iz 
jednog sela izpod Mosora u drugo iza Mosora. 

Od potrebe čovjek si je stvorio i tu prolaz. Mjesto 
da na okolo Mosora kroz Klis u Dugopolje ili kroz 
Kostanjsku ljut dopre u Dolac i potroši šest sati hoda, 
on vrlo ekonomičan, skrati si to za ciela tri sata i više. 
Drugi put u Mosoru po komu i konji prolaze (povrh sela 
Gata) zove se ,Rašeljka“ od istoimenog stabla, što u ve- 
likom broju na vrhu raste. | 

Nemogu premučati a da ne spomenem i tri zna- 
menite jame u Mosoru t. j. Mladoševicu veliku i malu 
i Golubinku. Mladoševica velika leži pod sv. Jurjem ne 
cieli hitac kamena daleko. Okrugla je kao gumno, a 
široka toliko, da ju jedva dobar hitač kamenom može 
prebaciti. U njoj se ništa ne vidi, svugdje je pusta 
tmina, tako da te srsi hvataju, kad se samo nagledneš 
u nju. Kažu ljudi, da odušuju ili u Cetini ili u moru 
kraj Omiša. I za potvrdu navode ovaj dogodjaj : Jednom 
pazilo čobanče ovce oko Mladoševice pred sv. Šimunom 
i Judom, prvo nego se puštaju ovni medju ovce. Nu 
uz najbolje oko čobanovo, uvuče se ovan (praz) med 
ovce. Nastojaše ga on odstraniti od stada, ali zaludu. 
Razljućen uhvati ga, da ga strovali u jamu, ali u zao 
čag, jer ovnov rog zapne čobanu za pas i pritegne ga sa 
sobom u bezdan. Poslie tri dana ovan i čoban nadjeni 
su plivajuć pred Omišem. Golubinka zove se jama, u koju 
doliećaju i odliećaju golubovi. Tu je njihovo zajedničko | 
pristanište. Osim Mosora planine uzduž i u širinu Poljica 
se za t. z. ljuti, krše, 1. j. kamenita mjesta, štono se čuje 
steru na istoj površini zemlje ili malo više. Tako imamo: 
ljut Dolačku, ljut Kostanjsku i ljut Zvečanjsku. Te ljuti 


| obično su pune pećina i jama svake vrsti. | | 

S druge strane pomaljaju se i manji vršci, m 
zvani vršine, ili brda, na kojih se čistine zovu rudine. 
Brda ova obiluju pećinami i špiljami; nisu visoka, sva- 
komu su pristupna, služe najviše za pašnjake ovcam i 
kozam; daju svakakove vrsti drveća, osobito smrieća, 
omorike, graba i mladih bmriestova. Nema vrha, koga 
čoban nije prozvao vlastitim imenom; nu da spomenem 
imena tek nekojih važnijih brda. Povrh Jesenica nad- 
vila se planinica Mučnica, u kojoj na više mjesta dan 
danas vidi se podzemnih špilja, dogradjenih opekom. 
Predaja je u puku, da su u te špilje Turci, kad su 
jednom bili posjeli kneževinu, pšenicu sasipaliy da se 
na dugo mogu uzdržati proti nasrtaju Poljičana. — Na 
zapad uzdiže se Perun sa hrbtom sličnim konjskomu. 
I tu je crkvica sv. Jurja još u starom slogu. Inače 
znamenita je ova gora s lova na prepelice, jarebice # | 
zecove. — Do Feruna, preko jedne uvale, vidi se brdo 
Sriedivica dobrim sitnim drvljem obraštena. Izpod Mo- 
sora sa strane primorske, u selu Dubravi, spominje se 
Perun-Dubrava t. j. Perunova gora, koja je u neko 
vrieme morala vrlo obilovati drvećem. Pripovieda se, da 
je i car Dioklecijan imao ovdje svoje lovište, i po svoj 
prilici, da od te dobe jedan dio gore i nosi ime Dio- 
klecijanovo. Iza Mosora u D6njem D6cu osim pećine 
Dubanj, u kojoj izvire Vrilo, nahodi se jedna druga 
pećina, dosta široka 1 visoka, te se može po njoj hoditi 
s vidjelom kojih 30 koračaja. Poslie toga nagazi se na 
vodu, sličnu jezeru, a svjetlost se počme gasiti. Što je 
dalje, ne kaže nitko, samo starci iz dobe Napoleonove 
rado kazuju, kako su njih nekoliko sa dva svećenika 
znali tu prokuburiti tri dana i tri noći bez jela i pila. 
Što pako pažnju domaćega svieta najviše privlači, to je 
špilja zvana Trojama, od trojih vrata na ulazu, na brdu 
Prčevici nad srednjim D6cem uz Prči-grad, njegdašnju 


| tvrdjavu punu zlata. Žalim veoma, što nisam strukov- | 

njak, jer bez strukovnoga znanja težko je i kazati 
koju, a nekmo li opisati tako riedku špilju. Upozorujem 
našu gospodu strukovnjake, da kad zaplove niz Ja- 
dransko more, ili kad se pješice zapute po zemlji, da 
zavire i u Trojamu. Odalečivši se od vrata, stupismo 
u silnu dvoranu, taracanu kapljami, što uviek kaplju i 
stvaraju nejednake naslage. Tu još ne padaju u oči 
nikakova čudesa ni fine radnje. Nije se ni čuditi, jer 
to je predsoblje. Ali kad stupiš dalje 1—8 koračaja, i 
kad iz sobe u sobu prolaziš; kad po zidovih umišljaš 
kipove svetaca ili groznih junaka; kad u sredini opaziš 
sige poput svjetionika, a svod poduprt stupovi i rim- 
skimi i korintskimi, čudiš se divnoj naravi, koja je 
imala tolika ustrplienja, da što takova stvori. Pod no- 
gama ćutiš vlagu od neprestanih kapljica, što kako gdje 
jače ili slabije kapljucaju, tako i ptistup čine strašniji. 
Čini ti se, da je ravno pa s toga i koracaš na pravac, 
ali se ljuto varaš, jer si se u brzo skotrljao niz polu. 
Ne mariš za to, ideš sve dalje i dalje, dok nagaziš na 
lokvu punu mrzle vode. Provlačimo se kroz tjesnace, 
da kraju dopremo, ali, rekao bi, da ga nije. Odmjeriti 
ga nemožemo, jer svjetlost baca trakove samo pred 
noge, a inače svagdje tmina vlada, da nevidiš ni prsta 
pred očima. 

I na sjeveru D6njeg Dć6ca ima na brdu jedna jama 
zvana Spila. Razdieljena je u gornju (izvanjsku), gdje 
životinja u ljetu za podnevne omarine planduje, i d6nja 
(unutarnja), u koju se potrbuške ulazi, i to najprvo niz- 
brdo pak sve uzbrdice do jednog mjesta, od kojeg nikud 
dalje. Duga je oko 60 lakata, a široka 15. Zanimiva 
osobito nepruža ništa, osim posvodjena neba i vrlo pro- 
stih sigastih stupova. 

Na ovom mjestu upozoriti mi je strukovnjake i na 
jamu, što se nalazi u selu Krstaticah pod Imotskim. Za 


| tu pećinu još više su mi očevidci pripoviedali, a meni | 

| je osobito ostao u pameti opis popovskoga ili kanonič- 


koga kora pred velikim oltarom. Kazali su mi, da s jedne 
i s druge strane imade takovih sjedala po šest. 

Da reknem koju i o Poljičkih vodah. Ovdje nam 
je razlučiti vode pa reći koju napose i o moru i o rie- 
kah, koje sa svih strana sačinjavaju granicu, osim sje- 
vero-zapada kopnenoga, a vriedno je i potoke i vrela 
i bunare spomenuti. More kad je uzburkano: razvija 
svoje valove, a kad je tiho, plače žalo, što se proteglo 
u spodobi polukruga od Omiša do Stobreča. Nad oba- 
lom a niz obronak, koji se odlomio od brda ili kose, 
štono se proteže cielim tim polukrugom, leže tri sela 
dćnjih Poljica ili poljičkoga Primorja. Ljudi, osim što 
se u obće bave ratarstvom, radi. blizme mora zani- 
maju se i pomorstvom; s toga je tu promet živahniji 
nego u ijednom drugom selu. Dočim trgovci, pohadjaju 
gornje srednje Poljičane, da im kupe domaće proizvode, 
to d6nji Poljičani, osobito Jeseničani posjećuju trgovce. 
Oni sami znaju na svojih brodovih, bracerah i riedkih 
trabakulih ćak do Trsta i Mljetaka odvesti svoje vino, 
i zanj vratiti se s dugami, drvljem i daskami hrvat- 
skimi, ili s tršćanskimi finijimi trgovinami. Njihovi bro- 
dovi nikad ne stoje usidreni u luci; nemaju li drugog 
posla, to prevoze piesak u Spljet, Brač, Hvar, Vis, Kor- 
čulu i Sibenik i za nj beru mastnih novaca. 

U more izlievaju se rieke, od kojih je veća i po- 
najvažnija Cetina, štono izvire izpod Vrlike i teče od 
zapada prema iztoku. Granice poljičke Cetina počimlje 
plakati izmedj Trilja i Novisela na mejašu D6njega Doca, 
i sliedi sve dok se izlije pod Omišem. Pod Zadvarjem 
okreće tek i od iztoka navraća se prema zapadu, do- 
tičuć se Mosora u Zvečanjih, a odtolen ravno hrleći u 
more. Većim dielom nije brodiva poradi plitkosti i po- 
radi čestih otočića i nasipa, što kiša snosi iz okolišnih 
polja. Od Omiša dva sata nazad do ,fadmanovih mli- 





| nica“ voze brodovi žito i travu. — Mosta nema nika- 


kova za prelaz sa obale Poljičke na Omišku; samo je- 
dan brod na konop prevozi pred Omišem i to tek u 
tiho vrieme. Pod drugimi seli prevoze se na t. z. ske- 
lah ili trupinah. Kod Podgradja stvara ova rieka zna- 
meniti i strahoviti slap Veliku Gubavicu. Rieka obiluje 
ribami vrlo tečnimi, koje se love na udicu ili vršami, 
i tako pribavlja dotičnim siromašnim seljacima i zabave 
i prihrane. Mlinica ima u Zvečanju za okolišna mjesta 
i dalje vanka granica. 

Druga mnogo manja rieka na zapadu kneževine 
zove se Žrnovnica nuz istoimeno selo, koje ne spada 
niti je spadalo ikad u okvir Poljica. Izvire na pod- 
nožju Mosorske planine, teče pravcem sjevero-zapadnim 
do šest kilometara do mora, u koje utiče kraj Stobreča. 
Rieka nije nigdje brodiva, dapače je malo ne svagdje 
pregaziva. Tjera na poljičkoj strani kakovih deset mli- | 
nova, a isto toliko na protivnoj. Uz mline u istih, mli- 
nicah nalaze se i stupe, za stupanje domaćeg sukna. 
Ako se D&6čani, koji stoje u uvalah s onu stran Mo- 
sora, gdje nema nego malo polja a ostalo je ljut (krš) 
hvale izobiljem živih voda, kako neće ostali po ravnicah, 
dolinah i ubavih poljanah? Vriedno je ovdje iztaknuti 
dva sela, koja se u tom pogledu odlikuju pred svimi 
drugimi, a to su Srinjin i Gata, pravi mali Misiri, na- 
topljeni i raztopljeni i preko načina. Zavidni su im zato 
i Poljičani, osobito u sušnih godina, kakova je bila 
n. pr. prošasta, gdje je u Srinjana zelja bilo kao grma, 
dočim drugud sve je bilo poprženo i pusto. 

Ne malu blagodat uz vrutke donose i potoci, koji SbE 
čno nisu drugo nego stjecišta voda iz strmih gora i polja. 
Većina tih potoka presuši ljeti, nu ima ih i takovih, koji 
kroz cielu godinu teku, kao onaj u Srinjinu blizu seo- 
skoga puta. U D6njem D6cu ima potok, nazvan Vrilo, 
koji izvire izpod jedne grede Bubnja, a izlieva se u po- 





| nor u istom d6njo-dolačkom polju. O ponoru kažu ljudi 


sjedoglavci i kratkobrci, da odušuje u rieci Zrnovnici, 
dakle s druge strane Mosora, budući da ova rieka toliko 
puti zimi, kad su velike kiše, iznosi sirčine, što je bila 
požanjena oko toga ponora. Zimi se ponor kadgodj za- 
čepi i poplavi polje tako, da sliči jezeru. Kad pako voda 
postoji jedan tjedan i više, u ponoru iznenada pukne 
nešto kao puška a u pet časa nema ni kapi vode na 
polju. Na istom potoku mliju zimi i dvie mlinice. 

Rado bih koju sada kazao o putih i o cestah, ali 
žalibože moram biti posve kratak, jer Poljica cesta ne- 
imaju, a puteva je još malo, budući da se u ovom vijeku, 
vieku napredka, ne drže ni sredovječnoga zakona što 
se čita u poljičkom štatutu: ,I ima put općeni veliki 
kroz župu biti širok jednu rozgu, a ča je u selu _go- 
njik taj ima biti širok da mogu njim hoditi dva vola 
u jarmu.“ 

Poljičani bave se izključivo svi poljodjelstvom. Uz 
ovo ima ih koji goje i stočarstvo i pomorstvo. Priroda 
ih sama k sebi privlači, a podnebje, kao kod drugih 
južnjaka, blago i tiho, sasvim je prikladno gojenju sva- 
kakova bilja, rašća. S toga se flora poljička može na- 
tjecati sa ma bilo kojom u Dalmaciji, premda se svaka 
radnja obavlja još onako na Adamovu. | 

I ovdje moramo odmah razlučiti i kazati: dok se 
gornji Poljičanin brine izključivo oko oranica i ponešto 
oko vrtala, to d6nji ponajviše goji vinograd, pak vrtao 
a napokon i njivu. 

Sve poljodjelske radnje sami domaći sinovi izvršuju 
tako, da nije naći Poljičanina, koji nije zakopao ili za- 
orao. Imade li u obitelji slabo čeljadi, to se obraća na 
komšije, na rodbinu ili na prijatelje. Ovi se odazivlju, i 
jedan drugomu izmjenice pomaže, bez ikakove novčane 
naknade. Težak je kroz cielu godinu u polju, na rad- 


| nji, u jutro odlazi a u večer dolazi kući. Kad je sam | 

sa svojom domaćom družinom, obavlja radnje manjeg | 


napora i po tome iziskuje manje potreba. Nu kad su 
velike radnje, u vrieme krčenja, kopanja na stoge, re- 
zanja i jematve, pak podoravanja, oranja, žetve i vr- 
šidbe, tad je i trud veći, a prema tomu naknadno i 
gostba. Ipak uz vas znoj i napor i muku, ori se polje 
i dolina pjesmami zvonkih grla. Težak radi i radi, pak 
se odmori, ali ni tad ne dangubi, nego pjeva, kako je 
od svojih starijih naučio. Težak u večer vraća se kući 
sa ostalimi težaci; ali ni tad ne dangubi, nego pjeva; 
u večer večera i pije, ali odmah i pjeva. —- Odlazi 
s večere i pjeva sve dok ga sanak predobije. U jutru 
u zoru ustaje, da nastavi jučerašnji posao, i dočim se 
Bogu pomolio, zapjeva si O! o! o! o! — Pjevanje, 
šala i dosjetka izmienjuju se u težačkih poslovih, bez 
ikakve razlike bio posao naporan il ne bio! 

Poljica rode poglavito vinom i uljem. Vino rodi u 
d6njih i srednjih Poljicih do Kostanja u velikom broju 
dapače moramo kazati, da se vinom namiruju sve ostale 
potrebe, harači, porezi občinski, kruh, meso, odjeća i 
obuća. Vina su sladka, vatrena, i lagahna, ali se ne 
mogu uzdržati preko godine dana. Dvojaka su: crna, 
gusta i rusa, lagahna. Rode vrlo dobro po briegovih, 
slabije po ravnicah. Prodaju se i na more i na kopno. 
Po moru polazi vino u Trst, Mljetke i na Rieku; a po 
kopnu najviše u Sinj, Imotsku i Hercegovinu. Koliko 
vina ciela Poljica iznašaju u srednjoj mjeri, to se ne 
može odsjeći, jer se slavna naša obćina za to ne brine, 
a drugi se ne može. 

Ulje se dobije iz masline, čisto i bistro, bez ika- 
kove patvorine. Tvori se sasvim jednostavno, bez ikakve 
pare ili konjske sile. Kad je voće od zelena pocrnilo, 
znak je, da je doba branju. Tko s&m, tko s druži- 
nom latio se i toga težačkoga posla, najzadnjega u go- 


| dini. Jedni beru ili mlate masline na stablu, a drugi ih | 

novca i vremena, domislio se, te je razastro platna sve 
okolo stabla. Ta platna, kad je opiljao sve masline, skup- 
lja i nosi kući bez velike dangube vremena. Kod kuće 
ih ili satare kamenim valjkom, ili smrvi drvenim batom 
i dobiva tiesto. Tiesto stavlja u prtene vrećice, a vre- 
ćice na uzke drvenice povrh jedne kace. Sada se jedan 
uzpe na vrećicu, i neprestano gnjete tiesto nogama u 
svih pravcih, dok ga domaćice polievaju vrelom vodom, 
koja filtrira kroz prteninu i izteže sok, iz čega kašnje 
biva ulje. Radnja ova zove se razstavljanje ulja. Izažev 
do kapi sok, kupi se čisto ulje, koje na najvišem sloju 
povrh vode; a murga ili debelo ulje na drugom sloju 
stavlja se u poseban sud za razne potrebe kućne. Ovako 
dobiveno ulje rabi se u kući, ako pako što priteče, ili 
preko načina urodi, izvozi se na prodaju uz dobru cienu 
i uz dobro ime. Najviše se izvozi iz Kostanja, Zvečanja 
i d6njih Poljica u Spljet i Trst. | 

Pored loze i masline uspjeva u Poljicih u velike i 
višnja. Iz nje se proizvadja glasoviti zadarski Mara- 
schino, koji je nekim zadarskim trgovcem ime i preko 
Oceana razglasio. Maleno je to stablo, iz koga se do- 
biva višnja, ali 2—3 sela sasvim su ih puna. Beru se 
ljeti u lipnju mjesecu kao i masline. Ma koliko bila 
rodna godina, 6—1 dana dosta je, da se stabla ogole, 
jer stotine i stotine radnika vrvi po polju, da čim prije 
dovrši posao. Obrana višnja izvozi se u Spljet, u fa- 
briku Dalbella, ili u Zadar Salghetti-Drioli-u, Kaliga- 
riču, Miličiću, Kosmacendi-u i Negovetiću. 

Zabaviv se do sada s d6njimi i srednjimi Poljici, 
da reknemo koju i o gornjih Poljicih. Ajdemo u polje, 
i to na oranice. Kamo okreneš okom, svagdje zapinješ 
za krš ili za polja pokrivena zlatnim klasjem. Uz ječam, 
pšenicu, raž napolicu i pir, viri i sitno proso, a onamo 


| dalje poredao se i tabor kukuruzove vojske. Ljepota je | 

kupe pod njim. Nu, i tu težak, kao dobar ekonom i 


a 


pogledati te raznovrstne kjetve, koje su D6čaninu ili 


smrt ili život. Izdade li ga žito, propao je, nema nade 
da će mu što drugo naknaditi tu štetu. Zato D6čanina 
i vidiš uviek po svom polju, ili gdje triebi_sovuru ili 
gdje gnoji, ii gdje travu čupa. I nije straha, da ga 
nada iznenadi, osim velike suše. U dobroj godini izba- 
cuje sjeme vrlo dobar plod i naplaćuje svaki trud u nj 
uložen. Nasuprot na drugoj strani Mosora zemlja ne 
ljubi toliko žita koliko gori spomenute proizvode, zato 
se vrlo malo i sije. — Uz ova glavna i najpotrebitija 
žita Poljičanin sije grašak, pasulj, bob i sočivicu, ali 
samo toliko, da mu doteče za njegovu svakovrstnu po- 
trebu. Mnogo veću korist i probit mogao bi Poljičanin 
crpiti iz ljetnjeg voća. Eno mu u svibnju trešanja, u 
lipnju prvih smokava petrovača, u srpnju krušaka, ja- 
buka, oskoruša, murava, bajama, oraha, malih smokava, 
jagoda, prasaka, šljiva, šipaka sladkih i gorkih, i t. d. 
Od zelja i povrtja spomenuti ću kupus, svagdanju hranu, 
blitvu, krumpir, šalatu, repu, luk crljeni i bieli, kra- 
stavce, dinje, tikve, šparoge i t. d. Svega daje majka 
zemlja a daje i evieća raznovrstna iz koga marljive pčele 
izpijaju medni sok. Pčela u Poljicih ima po nešto, ali 
vrlo malo prema onomu, koliko bi ih moglo biti s ob- 
zirom na cvjetnu prirodu, koja obkružuje pojedina sela, 
dapače i pojedine kuće. 

Osvrnemo li se sa ovako bujne cvjetane, na goru 
i šumu, kojih ostanci vire još iz zemlje, to srdce sva- 
kog rodoljuba mora zaplakati i prikoriti one varvare 
gospodare, koji su im onako nakazili lice. Nema šume, 
nema gore; samo još po nješto provlače se gaji, u njih 
rastu dubovi. | 

Da spomenemo još i životinje. Onim slabim puta- | 
ljam nema prikladnijeg živinčeta, nego što je mazga. 
Ova je Poljičaninu što je drugomu i konj i kola. Mazga 


| Prigoni sve proizvode iz polja u kuću, iz kuće u mlin, 

| iz mlina u kuću. Gospodaru i ostalim ukućanom služi za | 


put bio kratak ili dug, bilo u selo ili u grad. Na guvnu 
vrše, kao i konj; teret nosi kao i konj; sigurna je kao 
i konj; zašto da ju izmienim? ovako govori Poljičanin. 
Ima i konja, ali se ne mogu uzporediti u bremenu sa 
mazgom. Osala ili, kako ih tamo zovu, tovara, maga- 
raca, kenjaca takodjer ima, osobito u siromašnih kućah. 
Volovi su dvovrstne pasmine, ili iz planine ili iz rav- 
nice, kako su gdje odrasli. Riedko koji gospodar drži 
više od 3 para; ima ih samo toliko, koliko mu treba za 
oranje. Krava ima još i manje. A šta će krave Polji- 
čaninu, daleku od grada? Mlieko ne može prodavati, a 
sira dobije od koza i ovaca, koje ga uz mlieko i oblače 
i obuvaju. Gornji Poljičanin, dakle D6čanin, drži i krava, 
ali ipak najviše koza i ovaca, jer mu je tlo prikladno 
timarenju sitne stoke. Tu je naći gospodara od 200—300 
glava sitnoga stada i T—8 krava. D6čaninu služi mlieko 
i za piće, mjesto vina, koje mu ne rodi, dočim se je 
d6nji Poljičanin obikao vincu. Imaju osobiti pašnjaci za 
sitno i veliko blago, i suviše gora i planina Mosor. 
Medju kućno blago spada i svinja, o kojoj je poslovica: 
»Vrhu ulja nije masti, vrhu prasca nije slasti.“ Poljiča- 
nin ih drži najviše 8—9, jer s jedne nema ih čim hra- 
niti, ne budući žira i pasišta a s druge, jer ih uviek mora 
u kuću zatvarati, da ne udju u štetu, t. j. u polja. koja 
su izpred kuća. Ima i označenih dana, kad se svinje 
kupuju, a to je poglavito na Malu Gospu ili Porodjenje 
bl. dj. Marije, kad na Solinu biva veliki sajam. 

Od ostalih domačih životinjica u svakoga se nalazi 
kokoši, pjetala, gdjegdje i gusaka i pataka ponajviše 
za domaću porabu. 

Po ovoj slici blagostanje Poljičana nije najgore, a 
koliko bi još bolje bilo, da uz ovaku obilatu prirodu i 
uz štedljivu ruku težaka, idju im na ruku i razni fak- 


tori, koji su po dužnosti i pravici pozvani na to! Pre- 

dieli, ma koliko svakim darom božjim nadareni, bez 


dobrih komunikacija ostat će samo u sebi liepi predieli ; 
drugi neće se brinuti za nje. To se dogadja i Poljičanom, 
koji bez puta i cesta, nemaju nikakove trgovine ni 
prometa. Izuzam dćnja Poljica, ostala živi u pustom 
mrtvilu. Niti što izvažaju, niti što uvažaju, premda bi 
imali što izvažati a i više uvažati! 


* 
* * 

Proći mi je na političko razdieljenje Poljica, u čemu 
ću biti vrlo kratak. Obćine sam imenovao već unapried 
i naznačio pojedinim broj stanovnika i kuća. Ovdje mi 
je samo nadostaviti i kazati, da ista sela, koja spadaju 
pod koju od onih trih obćina, spadaju i pod dotično 
poglavarstvo ili dotični sud. Zato Spljetu broje se: .Pod- 
strana, Jesenice, Srinjin t Sitno; Omišu: Duće, Tugari, 
Dubrava, Gata, Zvečanje, Kostanje i Poddradje; a Sinju 
tri D6ca, naime dćnji, srednji (Srinjane) i gornji. 

Nad pojedinimi je seli arambaša, glavar, koji ima 
najvišu čast u selu. On prima sve spise od obćine i 
razglasuje ih u sveičani dan iza mise cielomu puku; 
on izjednačuje sve razmirice, koje se poradjaju u nje- 
govu djelokrugu ; oglasuje dneve zajedničke radnje puta, 
izdaje naredbe glede pašika, gaja i sveobćeg dobra i 
zdravlja. — Njegov zamjenik zove se adjunctus, aggi- 
unt iz talij. jezika. — Do ovih, kao podredjeni činov- 
nik, stoji čauš, koji je uviek na zapovjedi glavarevoj u 
razdieljivanju pisama i oglasa. — Vršitelji ili bolje nad- 
ziratelji, da se vrši red i zapovied glavareva, jesu 7r0n- 
dari, obično njih 12 sa arambašom ili vodjom izbranim 
medju sobom. Za oznaku imaju perjanicu zataknutu za 
kapom a pušku o ramenu. Najviše gledaju, da živo- 
tinja ne idje u polja, i čigava se nadje, plati kaznu, a 
dohodak spada u njihovu glavnicu. Takodjer nastoje, 
da u skupštinah ili obćinskih radnjah bude mira i sloge. 





| Obilaze dotično.selo podva na dan, kad imaju vremena, 


i to uvjek pod puškom, jer inače neimaju nikakove 
vlasti. 

Više će nas _ zanimati pojedinosti o školah, o vjeri 
i svećenstvu Poljičkomu. Počimljući vjerom, opetovati 
mi je što sam već rekao naime, da su sva Poljica čisto 
katolička bez ikakove smjese i natruhine zaplaninske ili 
prekomorske. Kreneš li Poljičaninu u vjeru, krenuo si 
mu u zenicu oka. Kako su mu čiste gore, koje ga 
okružuju, tako mu je i srdce nepokvareno ; njihova vi- 
sina jaki mu je bedem i obrana od svake izkvarenosti. 
Osim svoje ne zna, nego za tursku vjeru. — O čemu 
pako u razgovoru zapodievaju seljaci šalu, a izmjenjuju 
ju dosjetkami, to je arkačka vjera, t. j. grčko-iztočna, 
o kojoj čuju puno i puno od kojekakovih posjetnika. 
Vas drugi sviet, koji ne spada njihovoj vjeri, nije van 
nlutor.“ Pobije li se car austrijski s kojim drugim ca- 
rem, nastaje odmah tumač: ,naš kralj zaratio se je sa 
lutorom radi sv. vjere.“ Svetačni dan pravi je dan 
svetca, svatko polazi crkvu, da čuje rieč božju, i da se 
nasluša pred crkvom glavarnih naredaba ili občinskih 
poslanica. Takovih svetačnih dana svetkuju mnogo, što | 
od običaja što od zavjeta. Djela njihova bogoljubstva | 
vide se najbolje u crkvah posvećenih Bogu i njihovim 
svetcem. Svetci dolaze obično u ljetnje doba, kad se 
može i pred crkvom stajati i slušati misa. Ti dnevi, to 
su dnevi izvanredna veselja i sveobće radosti. Osim 
unutrnjeg uresa crkve, po komu seljaci prosudjuju i 
župnikovu vještinu, vije se na crkvi barjak (od nekoliko 
vremena samo trobojnica,); zvona se glase osam dana 
napried, a u predvečerje, i na sam g6d ore se puške i 
lumbarde, kao da će se gore prolomiti. — Ima u go- 
dini nekih osobitih dana, koji se slave neobičnim na- 


činom. Medju takove spada Božić, mlado ljeto, Uzkrs 


i jedan blagdan Gospin. O božićnih pripravah i o bad- 

njaku neću ništa govoriti, jer tu se isti obredi, isti čini 
obnavljaju, kao i kod drugih Hrvata. Meni je upozo- 
riti čitaoca samo na oni trenutak, kad iza trećega zvona 
po noći iz raznih skupina kuća u jednom selu, u jedan 
mah sa sve četiri strane čuje se prasak pušaka, koji 
neprestano se odzivaju sve dok se narod ne sastane 
kod crkve. Da se svih božićnih svetaca kolo igra i 
puškara, ne treba ni spominjati. To je conditio sine 
qua non, bila godina dobra ili hrdjava. Ali u isto doba 
izvode se i pjesme poput ove: ,udri tko će nestat, su- 
tra kolo igrat neće; mi hoćemo i moremo, ajd u kolo 
janje moje“, itd. ili: 

Na Kreševu kolo igra, 

U tom kolu lipa Marta. 

Na glavi joj aršin zlata, 

I dva pera kolopera, 

I četiri paunova. 

Dunu vjetar sa gorice, 

I odnese Marti zlato. 

A govori lipa Marta: 

Tko bi meni zlato naša, 

Dala bi mu ljubit lice. 

To začulo tursko momče. 

Ja ću tebi zlato naći! 

Nadji zlato tursko momče. 

Momče će se opojiti, 

Neće me se ni doditi. 


Na mlado ljeto i na Božić običaju koledovat, hodat 
od kuće do kuće sa pozdravom i željami dotičnim obi- 
teljim. Evo jedne kolede: 


Hvaljen Isus i Marija! 
Čuli jesmo ljudi stari, 

Da je ovdje čovik pravi ; 
Došli smo vam koledati, 
Vi ćete nas darovati, 

Oli libru oli grošić, 

Na dobro vam došo Božić. 


| Gospodaru, zlatna kito, | 

Na dobro vam došlo mlado lito. 


Pod kućom vam zelen bor, 
Pod njim vezan vranac konj. 
Nad kućom vam sitno smrićje, 
U kući vam žene smlićne. 

Po za kućom sitne drače, 

U kući vam pune bačve. 

Dat će starina, što je vridna, 
Dat će baka, što je jaka, 

Dat će tetka, što je rekla. 


Iza ovakih pozdrava, domačice daruju, kako koja 
može, po volji i po moći. 

Kad sam spomenuo pjevanje, raztumačiti ću ga, i 
označiti razne mu vrste. Poljičani se drže patrijarhal- 
noga ojkanja, koje se die: u tri razreda. 1) na ojkanje, 
na primjer oj, oj, sve na travi zelenoj i na stini stu- 
denoj, 0j, oj, čuj dragane moj. 2) po kindžinsku oj, 
0j, 0j, 0), 0000 0,....... 00! glasovi se vrlo _moduliraju, 
sad tanje, a sad deblje. 3) pjevanje popjevke za maleno 
oj maleno za maleno, tko iznese za maleno, iznile ga 
tri stobečke, oj, oj, iznile ga za maleno, na što momke 
namamile, na pregljače na štrikače, na opanke  priple- 
tene, na čarape na štrikače, na kanice pulijane, oj ma- 
leno za maleno.“ Drugu vrstu najbolje izvode momci i 
u obće mužke glave, a treću pako djevojke u skupu 
ili žene u obće. 

Mogao bih ovako redom sliediti opisivati razne go: 
dišnje svetčanosti, iz kojih bi uvidili čvrstu pučku vjeru, 
skopčanu uviek sa krasnimi narodnimi običaji. Mogao 
bih ovdje spomenuti blagoslov praha, koji se mora je- 
dino na veliki petak blagosloviti, ako se hoće, da raz- 
tjera oluje i ubije vještice, Irudovice, od bibličke žene, 
koja je zaželjila glavu sv. Ivana Krstitelja, a za kazan 
pretvorila se u vješticu, navjestnicu oluje. — 

Nu ova i slična opisivanja, koja zaudaraju prazno- 


| vjerjem, ostaviti ću za sada, ja ću se dotaknuti samo još 

nekih predmeta, koji amo strogo spadaju, a koji i inače 


imaju dosta osebnosti. Mislim ponajprvo mladu misu. 

Odlučeno je napokon, da če tog i tog dana (obično 
jesenskoga,) čitati taj i taj mladu misu u tom i tom 
selu. Bake, starci, momci, vršnjaci a i mladji već su ga 
prerešetali, kako valja. Ta i ne poznajući ga neki od 
njih iz bliže, znadu koliko će bit svatova, koliko će se 
praha izpaliti, koliko će dana gostiti, tko će mu apo- 
logiju držati, tko mu je kum, tko li kuma, znadu ta- 
kodjer, kako pjeva itd. Po crkvah okoličnih oglasio je 
telal: preko usta župnikovih dan mise. Sve se sprema. 
U rodnomu selu čine se priprave nečuvene. Zvona za 
petnaest dana zvone i to po svih crkvah, ulice kuda će 
proči čiste se, a djevojke darove pripravljaju. Eto na- 
pokon je osvanulo toli željno izgledano jutro. Vrvi na- 
rod u najkrasnijem odielu iz svih sela ne samo od je- 
dan dan daličine, nego i od dva i tri. Jedni idju k pri 
jateljem, a drugi kući misnikovoj, da ga prate kašnje 
do crkve. Ali eto i svatova, koji u predvečerje niesu 
došli. Darove nose, a puške pale, crljene se kape, biele 
se košulje, odsievaju uresi srebreni i zlatni. Odzivlju 
im se gostovi iz kuće, idju im na susret, da ih povedu 
na zabilježeno mjesto. Deseti je sat prošao, naroda je 
pred kućom toliko, kao da su obćinski izbori u najve- 
ćem gradu. Svi nestrpljivo upiru oči k župnoj crkvi. 
Čekaju nekoga. Žamor i micanje u puku nastalo. Ugle- 
dali su domaći puk sa barjacim i župnikom, gdje do- 
laze dignuti mladomisnika. U to doletjelo vilovitih konja 
kao da su se dogovorili. Jaše ih komšije popi, koji su 
iza dovršene službe božje dotrkali pozdraviti mladog 
brata. Viče jedan: Napried! Uputimo se: Idje priet 
ali udilj se ogleda. Zaludu! Prvi su tako daleko, da 
jedva čuju prasak pušaka, a kamo li da se nagledaju 
željena lica. Prvi je križ, a za njima medju pukom na 
izmjenu barjaci crkovni i hrvatske trobojnice. 





| Ne čuje se nego puškaranje. Iza puka i popova 


stupa u svećeničkih misnih odjećah mladomisnik, a za 
| njime neizbrojno_ množtvo ženskadije. Crkva je puna 
| kao šipak, groblje oko crkve prekrito je, da zrno prosa 
| ne bi propalo na zemlju. Negleda se na sunce, koje 
peče. Sreća prisustvovati mladoj misi, to sve nadokna- 
 djuje. Stiska je, rekao bi puknut ćeš; znatiželjnost je 
napeta; čeka se zadnji ,gospodi pomiluj“, da se čuje i 
mladomisnikov glas. Diže ruke k nebu, hiljada je usta 
zievnulo, propjeva ,slava v višnjih Bogu“ a žene zava- 
pile: »blago ti otcu i majki.“ — — Svršila je misa sa 
dotičnom apologijom i sad nastaje dieljenje blagoslova 
i uzdarja. Daruju prvi kum i kuma, pak popovi a za 
njima narod po redu. Telal sa strane mladomisnika viče 
glasovito: dade kum mladoga misnika toliko cekina, 
talira itd. Kuma darova toliko košulja, bječava, šudara, 
torbica, šaku jaspri pa dodaje, ,mogla je bolje, da je 
htila.“ Svršivši ova duga i dosadna proklamacija, puk 
istim redom prvašnjim ali drugim putem, prati mlado- 
misnika kući, gdje se priredila sjajna gostba. 

Sjutra i prekosjutra manja je navala svieta, ali iste 
svetčanosti i gostbe dašto bez darivanja. I crkve se iz- 
mjenjuju. Iz župne polazi se u kapelice, od veće u 
manju. Tko bogatiji, taj dulje i piruje, a tko siroma- 
šniji, kraće. i 

Drugi običaj, vlastit samo Poljičanom, ostatak starog 
hrvatskog družtvenoga života, podpunoma se zrcali u 
bratstvih, kakova imaju svaka crkva, a i poglaviti sve- 
titelj. U njih odsieva i staro poljičko skupno vladarsko 
uredjenje, ne samo zborom nego i tvorom. Ljubav za 
uredbami blage uspomene usredotočena je u županu, 
glavi tih družtava. Kako je uzko skopčana vjera i ljubav 
prema narodnim običajem, vidi se iz svrhe bratstva, 
koja sastoje u uzdržavanju crkava + crkvenih dobara, u 


| proslavi odvjetnika svetaca i u godovnih obilatih gostbah, | 

Fi naplati oko nastojanja crkvenoga. Još mi je ah 
| nuti jednu dobru i spasonosnu ustanovu njihovu, a ta 
> sastoji u strogom vršenju zakona glede prekršitelja ob- 
| ćinskih dobara. 
| Osim bratimi kod glavne, župne crkve, pojedini 
skupovi kuća, sela, imaju svoja bratstva sa gore nazna- 
čenom svrhom. Uz crkvu posjeduju bratsku kuću, po- 
dieljenu u konobu i u blagovalište, u koje se sakupljaju 
kad su gostbe. Bratska dobra obraljuju sami u neke 
| dneve, po dogovoru ustanovljene. Jedno bratstvo od 
: drugoga u istom mjestu razlikuje se bojami vieća. Me- 
djusobni njihovi odnošaji sastoje ponajviše u tom, da u 
slučaju smrti jednoga bratima, uz njegove bratime mo- 
raju i ostali doći pa u crkvi paliti svieće, i to, ako je 
pokojniku bilo iznad 20 godina; ako li je diete, dosta 
je da dodju u crkvu. Za red i upravu brinu se župani, 
svake godine po dva izmjenice; za podvorbu, kućno 
uredjenje, sazivanje skupština itd. imadu t. z. gaštalci, 
takodjer po dva izmjenice, tako da ovogodišnji gaštalci 
budu do godine župani. Čin nastupa vrlo je jednostavan, 
ali preko načina strog. Pred braćom, kako se medju- 
sobno nazivlju, odstupajući župan pita oproštenje, a na- 
stupajući prima od odstupajućega razne ključe i novce, 
o kojih se vodi točan račun. Nu ne samo o novcih, 
| nego i vinu potrošenu potanko se razpravlja, i težko 
onomu, tko je kriv. Uz ove mienjajuće se činovnike, 
> doživotno je mjesto pisara. Njegova je dužnost prisu- 
| stvovati svakoj skupštini i voditi protokol, i u svakoj 
sjednici čitati ga iznovice. 

Župani bez dozvole zbora ne smiju ništa poduzeti, 
budne li od nužde, to pošalju gaštalce sa ustmenimi 
pozivi od kuće do kuće, ustanovivši sastanak zboru po- 
najviše u predvečernje doba. 

| Dnevni red se nikad unapred ne označuje. Kad se 
a skupe, (a moraju svi doči, ako neće platiti globu) 

" pridvorju, posjedavši po kamenju, ustaje stariji župan 


i otvara sjednicu, naznačiv dnevni red, ali odmah pre- 
poručujuć slogu i ljubav. Parlamentarizam bez kićenih 
rieči 1 bez suvišnih fraza, sasvim je kao kod najured- 
nijeg parlamenta. Čujte, kako po prilici župan zbori: 
»Braćo moja! Prijavljeno mi je, da se ta i ta šteta do- 
godila na toj i toj zemlji. Voli su potrli sad, šteta je 
nanesena, mora se platiti. Kažu mi, da su to voli toga 
i toga. Je | istina T. i T, da su tvoji voli bili u šteti? 
Dotičnik se izgovara, ili izpovieda grieh, ali moli, da 
budu obzirni. Odredjuju se dva čovjeka, koji odmah, 
dok traje sjednica, polaze na lice mjesta, da prosude 
kvar. Dok se oni vrate, župan stavlja drugi predlog 
po prilici: ,U prošastom sastanku naredjeno je, da se 
životinje ne puštaju preko tog i tog medjaša. Ja sam 
ih zatekao tog i tog dana, i to su gospodara. T.i T. 
Što da odsudimo braćo.“ Po nizu ovih predloga bra- 
timi se staraju i za občinske posle dotičnih kuća, do- 
tičnog kraja. Izdaju naredbe glede pašnjaka, gaja, sie- 
čenja drva, kupljenja raznog voča itd. 

Ako se otegne sjednica, vino se toči, a grlo se 
kvasi, služeći svakomu čašom gaštalci, a pisar zapisu- 
jući u protokol. Bratim bratima ne smije nigdje uvrie- 
diti, a najmanje u skupštini. Dogodi li se taj slučaj, 
župan izpituje stranke, pak pita braću: Smatrate li vi 
to uvredom, pošto ste saslušali jednu i drugu stranku ? 
Odluči li večina glasova za uvrjedu, onda uvreditelj 
mora izači iz dvorane, dok mu odmjere kazan. Pozovu 
ga, i župan mu spominje odluku: toliko boca vina, to- 
liko kolača, a kadgod i toliko funata mesa. Uvreditelj, 
ako hoće, može zamoliti braću, da mu snize pedepsu 
s tih i tih razloga, i obično mu je snize, ali za malo. 
Dolazi li kupovati trgovac vina, župan se ne smje sam 
pogoditi, nego mora sazvati braću. Onda se izrekne: 


Pod tu cienu ne smije se prodati. Što nad tom cienom | 

| pogodite, di je za vašu korist! Odlučeno je, da će se 


raditi u polju, i to krčiti ledina. Do tog doba ili sata 
u jutru moraju se svi nači ili poslati zamjenika, vriedna 
sebe. Za vrieme ručka posjedaju svi na okolo za jedan 
stol pod kakovim stablom. Župana nazdravi najstariji 
i najpametniji bratim, a on mu odgovara: ,Sjetimo se, 
braćo, mrtvih, koji su nam svoje trude ostavili. Boga 
ne uvriedjujmo, nego složno i skladno radimo i bla- 
gujmo. Ako komu što bude krivo, neka se meni pri- 
tuži, ja ču mu zadovoljiti. U to ime živili braćo! živio 
Mate (pogledajuć na najbližega susjeda, komu će izru- 
čiti bukaru).“ — Tako se redaju zdravice od jednoga 
do drugoga. Tako se nazdravlja i na gostbah i na sa- 
stancih. — Gostbe velike bivaju 4—5 puta na godinu, 
osobito u jeseni iza jematve, kad se polažu računi o 
prihodu i razhodu vina. Tada se kolju ovni i bravi, jede 
se kuhano i pečeno, pa pije se što izvrstnijega sudovi 
u sebi drže. Od jutra do kasne noči, pred bratimi je 
svega, što hoće. 

Na Jurjevo svake godine u zoru svi se bratimi 
oružani skupljaju pred bratsku kuću, sa granom u ruci. 
Idju ljudi potvrdjivati i bilježiti granami medjaše, za- 
takavši ih na toliko mjesta, koliko je bratima, a izpa- 
livši na svakom od tih mjesta isto toliko pušaka. Oba- 
vivši ovi službeni posao, pucajući bez reda i po volji, 
vraćaju se kući zajedničkoj, da se okriepe mesom i 
vinom, a ujedno da razpravljaju pitanja, koja su stigla 
na župane. Ako koji bratim težko skrivi, u kradji ili 
laži, biva i iz bratimstva izključen za nekoliko vremena, 
a u slučaju, da se proti toj osudi prizove na kotarski 
sud, težko njemu; jer uz ovne, vino i kruh, oglobljen 
je i novcem. Ne poznaju oni priziva nad svojim sudom. 
Oni su i prvi i treći molbeni sud. 

Župnika vlastitoga, koji bi obavljao u bratstvih 


| bogoslužne čine, nema. U takovih slučajevih umole | 

| mjestnoga župnika, koji ima pravo i prisustvovati svakoj 


. 

sjednici i pregledati sve račune. U crkvicah čita se riedko 
misa, jedino na dan odvjetnika i u velikoj potrebi. Inače 
crkva stoji zatvorena, samo u vrieme oluja, koje su 
česte, čuje se zvoniti na oblake sa njezina zvonika, ili 
izpred nje pucati na Irudovice sa prahom velikoga 
petka. 

Uz vinograde i oranice pojedina bratstva imadu i 
svojih gajeva, gdje pase krupnija stoka. Imadu i po- 
sebni nadzornici tih gajeva, gajnici, koji bdiju, da či- 
gova životinja ne udje u zabranjeno mjesto. Tko budne 
kriv prestupku, plaća za svaku glavu travarinu, koja se 
sahranjuje u zajedničku škrinju. Od travarine priredjuju 
si gajnici gostbu. Gajnika imade na godinu po osam ; 
svakog tjedna čuvaju gajeve po dvojica Od ovih osam 
gajnika jedan je knez: on bilježi globe, upravlja gaj- 
nici i priredjuje gostbu. 


šk 
* * 


Tvrdu vjeru sa narodnimi običaji, znate li, tko je 
ovako čvrstu uzdržao? Neuki popi glagoljaši! Zapušteni 
moralno i materijalno, jedino svojimi silami gledali su 
se uzpeti nad pukom i njemu koristiti. Puk neuk do 
zla boga, a praznovjeran do mile volje, štovao je i lju- 
bio je domače popove, koji su nad njim stajali, znajući 
čitati misu i pisati glagoljicu. Narod je u njih vjerovao, 
jer je vidjao, kako iza njihovih molitava bolestni ozdrav- 
ljaju, zrak se čisti a vrazi bježe. Puk nije iskao uz- 
roka ovim pojavom daleko od sebe. Molitva i uredno 
dapače sveto življenje popova bili su mu dovoljan tu- 
mač. U ovomu nalazimo razjašnjenje t z. zapisom, što 
su ih davali popovi. Puk i za dušu i za tielo obraćao 
se je popu, a on za uzdanje, davao mu je pisamce, 
koje bi se bolestniku objesilo okolo vrata. Pošto bi u 

| više slučaja takovi ozdravljali, (2!) puk se je sve to više | 


316 


obraćao za ta pisamca, nazvana 2ap1st, k svojim popo- | 


vom. Čudnovato je, ali ipak istinito, da je ova čast i 
ljubav prema popovom uviek bila izvanredna, i to tim 
veća, što je i njih više bilo. A bilo ih je i suviše; jer 
gdje dan današnji službuje u 12 župa samo 12 popova, 
prošastog ih je vieka službovalo do trideset, razma onih, 
koji nisu mogli biti namješteni. U svakoj imućnijoj kući 
bio je jedan ili više popova, koji su bili eo ipso druž- 
tveni glavari: i tim prvi ratari i poljodjelci. Oni su da- 
vali puku izgled razumna težanja, radeći sami u polju. 
Ta još starci od 80 godina pripovicdaju, kako su po- 
ljički popi iza dovršene mise prihvaćali jaram volova i 
s njima cieli dan orali; ili kako su rezali loze, klaštrili 
granje, navrćali stabla, čistili vrtle itd. I danas imućnije 
obitelji spominju popove, kao utemeljitelje i razširitelje 
svojih baština. 

Pak i izvanjštinom malo su se razlikovali jedni od 
drugih. Potvrdom nam budi zaključak crkvenoga po- 
krajinskoga sabora u Spljetu za biskupa Kosme 9., 10. 
i 11. ožujka g. 1688. u stolnoj crkvi: Cielo jedno po- 
glavje, i to XXIV. govori o popovih poljičkih, a evo 
što o odjelu: 

»Neka nitko ne nosi okrugle kape kao težaci, nego 
crne poput 'Valijana, ili drugače kako se pristoji kleriku. 
Ne crljene dolame bez rukava; ne srebrene tokove na 
prsih; ne gaće modroga ili inoga sukna osim crnoga ili 
tamnoga; ne opanke ili nestve dok se služi služba božja, 
nego cipele. Nije dopušteno nositi sablju ili pušku po 
mjestu, nego samo mali bodez u putu; još manje do- 
pušteno je pod takim oružjem prisustvovati misi“. 

Kako se popovi nisu razlikovali po odielu, tako ni 
drugini osebnostmi, kako se iziskuju danas u popa. 
Zato isti sabor preporučuje ,da popovi neka ne obav- 
jaju službu kneza ili kančelira; pak neka ne idju 

| s njima plieniti ili biti se.“ | 


FK Da su iu znanosti bili podosta slabi, pomenuo A 
sam već, a lasno je i razlog tomu dokučiti. Borba medj 
elementom latinsko talijanskim i hrvatskim, koja je po- 
čela u svjetovnih stvarih već u početku, prešla je od- 
mah u IX. vieku, kad se je uvelo bogoslužje sloviensko, 
i na polje crkveno. Hrvatu popu kratila se je svaka 
naobrazba; spočitavalo mu se varvarstvo ; prietilo mu se 
izključenjem iz crkve; nije ga redilo; samo u velikoj 
oskudici latinaša, pripuštalo ga se svetim redovom. U 
jednu rieč: unatoč povlasticam rimskih papa, Hrvat pop 
bio je za pridošlice latinaše izmet i varvar. Ni potvori, 
ni klevet& nije manjkalo, da se zamete trag jeziku sv. 
Cirila i Metoda. Tko ne vjeruje mojim riečim, neka 
pročita zapisnik iz prve polovine X. v. iz g. 925. kad 
je u Spljetu saborovao sabor i zaključio smrtni udarac 
glagoljici. Biskupi su nastojali samo da zatru i svako 
sjeme ovoj povlastici, a to su i postigli, kad su sasvim 
zapustili učenje ovog jezika. Ipak od IX—XIX. vieka 
tisuća je godina prošla, a jezik je bez njegovanja a una- 
toč neprestanom progonjenju i mrženju živio ciel, cie- 
lovit. Istina, jezik nije živio, nego životario. Popovi, 
nisu bili nosioci i pravi izvršitelji liturgije, jer im je 
manjkalo znanja, nu nisu krivi oni, nego predstavljenici, 
do kojih je brinuti se za duhovnu pastvu. Popovi imali 
su ljubav i volju, te su sve što su mogli učiniti i učinili. 
Škola, Njihova sastojala je u čitanju misala i brevijara, 
u kratkom nauku bogoslovnoga morala, i u pisanju gla- 
golice. Svi ti nauci trajali su četiri, pet godina, a kadkad 
i manje. Učitelji bili su im vlastiti župnici, izučeni na 
isti način: dakle slabi učitelji a još slabiji djaci. 

I u tom pogledu govori sabor g. 1688: ,Klerici 
neka znadu azbukar, i nek se uvježbaju po vještih sve- 
čenicih u Misalu i Brevijaru — drugačije neće biti pri- 
pušteni na redjenje.“ Zatim ,neka se izabere šest vje- 

| salu i Brevijaru“. — Neka se nitko ne čudi nad ovim 


nazadkom i neukosti popa glagoljaša, ta i crkveni sabor 
u Poreču iz g. 1733. nalaže 6 izpitatelja za glagoljaše. 

Nu koliko žalimo stare glagoljaše, što su zapušteni 
bili od biskup4, toliko odsudjujemo mlade latinaše, što 
u XIX. v. uz stolicu glagolačkoga jezika u Zadru sami 
ne mare za tu svetost. Da su stari Poljičani imali sreću 
današnjih popića, kako bi se bile okrenule stvari, i kako 
bi se ime glagoljaš & pronosilo i s čašću spominjalo! Ali 
Poljičani nemaju duha starih svojih djedova; stide se 
svoga jezika crkvenoga, bliža im je dolama od košulje! 
Poznato je urbi et orbi, kako su se u srednjem vieku 
slovienski zvuci odzvanjali po crkvah, gdje danas gola 
latinština vlada. Prodjimo u civilnoj Hrvatskoj kotar 
karlovački, gdje su nazad dva vieka glagolaši jedini 
obavljali služba božju, pa se spustimo u primorje hr- 
vatsko i u Istru i upitajmo Kastvane, Veprimce, Lo- 
vrinjane, Mošćeničane i Bršečane, kako se u njih čitala 
misa do g. 1678? Svi će vam odgovoriti: glagolački. 
Podjimo u Dalmaciju te se svratimo u Zadarsku metro- 
poliju. Eto tu u XVII. v. podredjene biskupije Rab, 
Krk i Cres sasvim su sa glag. bogoslužjem a tako isto 
i Zadar; dapače g. 1857., dakle prvo 23 godine, u Za- 
darskoj nadbiskupiji čitala se je glagolačka misa u 39 
mjesta, gdje od jednoga popa, a gdje od dva, i u 2 
manastira. A danas? ..... U biskupiji Krčkoj iste 
godine čitala se glagolačka misa u 13 mjesta i u 4 
manastira. A danas? . 

A _ kako je bilo u biskaniji Spljetskoj ? Eno sabor 
g. 1688. tuži se, da od 36 vanjskih župa, samo ih je 
8 latinaša, a 28 glagolaša. G. 1857. čitala se u 61 mje- 
stu misa glagolačka. A danas? Umrli stari a mladi, ve- 
liki mudraci, okrenuli ledja svojemu blagu. U Šibeničkoj 
biskupiji iste godine čitala se u dvie župe i u jednom 
manastiru. A danas? Nestalo i hmmm + — 


Monaro oinisjozameodnanalik 

dva mjesta od dva župnika, premda ima do 10 drugih 
popova, koji po raznih stranah vrše dužnosti u istom 
jeziku. Pop pjeva glagoljački, a puk odgovara hrvatski. 
Gdje pako pop latinski pjeva, puk ne mari, te neodgo- 
vara hrvatski; stari običaj uvrežio mu se duboko u srdce 
i nije sile, koja će ga izčupati. — Isto tako obredjuju 
se i drugi obredi crkveni hrv. jezikom, i to po starom 
običaju. Biti će čitateljem poznato, kako su stari popovi 
u obće imali neke posebne knjige sa svakovrstnimi za- 
kletvami proti skotovom, zmijam i svim škodljivim živo- 
tinjam. Dan današnji, kad je nastupila mladja genera- 
cija, izučena po svih sedam zakona u svemu a najma- 
nje u praktičnih naucih, preobrnula je red, te se mje- 
sto starih knjižurina prihvatila zlato-vezanih obrednika, 
da nastavlja --- djelo svojih predšastnika. Ove su novo- 
tarije u puku pobudile izprvice veliku viku i kriku. — 
Tako se uobičajio u Poljicih molitvenik nekoga popa 
Terzića, koji se je odlikovao množinom blagoslova a još 
mnogobrojnijim zaklinjanjem proti svemu onomu, što 
može škoditi zemlji. Narod vičan tim blagoslovom i 
strahotnim kletvam, tuži se na mladje popove, što su 
zamctnuli stare knjige te se prihvatili novih. Potuče li 
n. pr. grad vinograde — nema dvojbe, tomu su krivi 
novi blagoslovi. Čuo sam i sim, kako su vikali na ne- 
kog popa: Neće da zna za Terzića! Nema ti do naših 
starih popova, pred njima je bježao i grad i oluja! — 
Nu i tomu će se vremenom doskočiti — dobrimi ško- 
lami, a toga treba i te kako Poljičanom. 

Redovita pučka škola ima u Jesenicah, Srinjinu, 
Tugarih i u D6njem Dćcu, a pomoćnih u Gatih, Zve- 
čanju, u Gornjem i Srednjem D6cu. U redovitih školah 
učitelji su svjetovnjaci, izučeni po novom sustavu u svih 
trideset predmeta, koje će u pustom selu morati preda- 

Pomoćne škole puno su bolje od redovitih, osobito 
gdje ne spadaju pod nadzor zemaljske vlade. Tu uče 
djeca četiri poglavita temelja: vjeronauk, čitanje, pisanje 
i računanje a o svem drugom ništa ili malo. 

Iz pučke seoske škole idu Poljičani u sjemenište 
Spljetsko , pak u Zadarsko a odtolen u župu. Vrlo su 
riedki oni, koji se posvećuju višim naukom. Ta puk se 
čudi, kad čuje, da je tko išao u Beč učiti, pa odmah 
pomišlja; vidjet će kralja, govorit će s kraljem, ala će 
ga postati mudar itd. 

Poljičani stari malo su šta pisali; nu ono što su 
pisali, pisali su samo jezikom hrvatskim, narječjem ča- 
kavskim a pismom t. j. glagolicom, što je u ostalom 
— budi mimogred rečeno — bosanska čirilica. Ovo 
pismo, koje ni danas nije riedko, a nazad dvadeset go- 
dina, bilo je obće, uviek je vladalo u javnom životu, 
koli u domaćih izpravah i pismih toli i u dopisivanju 
sa prevedrom kraljicom mora. Pismo zove se glagolica, 
ođ knjiga glagolskih, a inače nije nego grčko-slovienska 
ćirilica, kojom su pisali katolici u Bosni i Hercegovini 
sve do naših vremena a i nekolike knjige štampane su 
tim pismom. Iz Bosne prošla je glagolica ili bolje ćiri- 
lica u Dubrovnik. Slavna republika Dubrovačka slu- 
žila se tim pismom, kad je dopisivala s kraljevi, des- 
potami, vojvodami i knezovi srbskimi, bosanskimi, dal- 
matinskimi i primorskimi. Moguće da se je iz Bosne 
ćirilica preselila u Poljica još u doba, kad se djedovi 
doseliše u novu postojbinu. 

Ovom su azbukom Poljičani pisali matice rodjenih, 
krizmenih, vjenčanih, knjige mrtvačke, godove, pripo- 
viedanja, ljetopise, živote svetaca, zakone, pogodbe, 
oglase, svjedočbe itd. pak i danas povlače se po kućah 
pisma o kupovnih zemljah. Ta pismena počela su bi- 
vati hiroglifi, jer ih mladež ne zna čitati. S toga i je po- 
često čuti, kako se prosti Poljičanin čudi, što ne umije 

mladež toga pisma. ,Pak šta ti učiš, pita djaka, kad 
ne znaš ni pisma, koja su tvoji stari kod kuće naučili ?“ 
Izim ovih običajnih pisama o kupovini i prodaji zemalja 
medju spomenici, što se nalaze po arkivih t. j. po ku- 
ćah Poljičkih, treba zabilježiti štatut poljički, jedini osta- 
nak slobodne dobe i to ćak iz XVI. vieka. 

Statut poljički sadržaje sbirku zakona, skrojenih u 
razno doba, kako se imaju vladati Poljičani. Kako se 
je koji zakon skrojio, tako se je uvrstao k prijašnjim. 

Ovi zakoni većinom nisu nego narodni običaji, koji 
su prolazili od otca na sina. Iz ovog spomenika raza- 
biru se razni odnošaji familijarnoga, moralnoga i soci- 
jalnoga života: tu nam se predočuje slika narodnoga 
života sa svimi kriepostmi i sa svimi manami. — Uz 
to, štatut je neizcrpivo vrelo zdrava i jezgrovita jezika, 
znatna u historiji naše književnosti, kao riedak primjer 
prave proze, što je imamo iz XVI. vieka. Svidja se 
čovjeku prostota 1 jezgrovistost narodnih izraza, toli 
karakterističnih u običajnom pravu i primitivnom životu 
seoskom. O čemu da i govori prosti puk, nego o radnji 
oko kuće, oko polja, oko vinograda, oko mlinara, oko 
marve i raznih seoskih zanata ? Divimo se zdravu raz- 
boru, koji svemu zna opredieliti svoju mjeru osnovanu 
na narodnom običaju. — Štatut pisan je novijom ča- 
kavštinom, t. j. jezikom, koji se mnogo približuje da- 
našnjoj štokavštini. Rekao bi, da je ovaj spomenik most 
ili prielaz iz čakavštine u štokavštinu. I danas se nego- 
vori drugačije u Poljicih. Štokavsko je narječje sa ko- 
jim trunkom čakavštine svugdje zavladalo, osim kod 
Primoraca, kod kojih se radi doticaja sa Boduli, čakavci 
najjasnije vide kao ostanci one stare korenite čakavštine 
sa pravim čakavskim akcentom. Primorski Poljičanin 
veli n. pr. u gen. sing. vodć, bradć, Franć, kume, t. j. 
sva imena ženskog roda (a — dekl.) od dva sloga imadu 


takav naglas, koji priteže i adjektiva, što su uz sub- | 

E u našega Franć, bilć bradć; jesi bila u našć 
Marć. Da će i ovih ostanaka nestati, jamče nam s jedne 
škola, a s druge živi primjer metarmorfoze kod gor- 
njih Poljičana. 

I štatut pisan je bosanskom ćirilicom, koju Polji- 
čani zovu hrvatskim pismom. Naslovna i početna pis- 
mena veća su od ostalih, dapače često su i dvostruko 
velika. Glede brojeva valja zapamtiti, da su Poljičani 
pisali brojeve kadgod brojevnimi imeni, a kadgod arap- 
skimi znaci, ali ponajviše pismeni, kojim je dodano 
okončanje njihova imena. I vriednost nekih pismena 
različita su od grčko-slovenskoga. Štatut pisan je vas 
ikavskim izgovorom. 

Osim spomenutog štatuta i onih nekoliko listina, 
Poljičanin nema drugih knjiga. Uza sve to puk ljubi 
knjigu, najpače kad mu tko pjeva ili pripovjeda što- 
godj iz knjige. Rado sluša popa kad mu čita novine i 

razne dogodjaje a najvoli pitati: Biju li se kralji? Jesu 

li potukli Turčina, nekrsta? Da što, ako je u popa 
poginulo 1000 Turaka kod četvrtoga glasonoše ape 
se broj do 5000—6000!! 

Ako se iz novina najviše propitkuju za Turke, to 
je očevidno, da ih neće zaboraviti ni u narodnih pjesmah. 
Tomu Poljičanin ima liepe prilike u pučkoj hrvatskoj 
pjesmarici Fra. Andrije Kačića. Nema vam kuće, koja 
ne bi u svojoj knjižnici imala pjesmaricu. Nema sa- 
stanka, gdje pjevač ili uz gusle, ili bez gusala ne bi 
zapjevao koji iz nje; neima starca ni bake, ni čovjeka, 
ni žene, a ni mladjeg naraštaja, koji barem jednu 
pjesmu ne bi znao na izust! Pa ipak, premda ih taj 
sviet zna, i premda ih je čuo sto i sto puta, ipak uviek 
se povraća k njima: i jedino poznate želi, da mu se 
opetuju, a to s toga, što proti Turkom pjevaju. Za- 
nimivo je gledati naš sviet oko komina preko dugih 
zimskih večeri ili ljeti pod stablom, gdje sluša onu vje- 

kovitu monotoriju, i to s tolikom pozornošću, da mu 


ni jedna riečca ne utekne. Za odmora čude se junakom 
i hvale im junačtva: Evala mu, to je junak! Vesela 
mu majka! Ala ih je sila bila! itd. Ideal pako junač- 
tva usredotočuje se u Juri Kastriotiću, koja je najmi- 
lija i najobljubljenija osoba u svoj pjesmarici Kačićevoj 
a i u drugih n. pr. onoj što ju izdala Matica dalma- 
tinska. Dogodi li se kadkad, da pjevač osobito djak, 
misleći da će ugoditi slušaocem, zapjeva iz ove zadnje 
koju o Kraljeviću Marku, nastaje neko tajno mrmljanje 
medj mužkim i ženskim svietom, osobito medj ovimi 
posliednjimi, koje se i izrazuju: Ah što je Kraljević 
Marko, velika varalica, lija! Nema junaka do Kastrio- 
tića! Pjevaj ti o njemu, ili o obsadi Beča ili o sv. 
Jurju. Kako je ubio zmaja! — Imadu Poljičani i svo- 
jih domaćih pjesama, nu to su većinom prigodne pjesme 
satirskog sadržaja. Nema iole važnije zgode u selu, o 
kojoj ne bi mladjarija od 14—18 godina izmislila koju 
pjesmicu. U tomu su najorginalniji čobani. Tu jedan 
primetne jednu rieč, drugi drugu a treći izriče već go- 
tovu rimovanu pjesmu, koja u čas postane obćom baš- 
tinom cielog sela. 

Upoznavši čitatelje u glavnih crtah sa sadašnjimi i 
njegdašnjimi Poljici te Poljičani; iztaknuvši po moguć- 
nosti sve njihove osobitosti, koli u životu javnomu toli 
u privatnomu; prošetavši se s njima i po polju i po 
vinogradu, i po kršu i po dolu, i po rieci i po moru; 
pošavši i u crkvu i u školu, i k latinašem i glagoljašem, 
pak i k prostomu puku na sastanku izveo sam, što 
sam bio naumio. 

Znam da bi se htjelo, da bi pripoviedao koju iz 
povjesti Poljičke. Žalibože povjest Poljica obradjena je 
kao da je i nije. Što se ponajviše iz Poljica znade, to 
je nešto o formi ustava, o raznih častnicih i njihovih 
dužnostih itd. 

| Poljičani vladali su se po poljičku; po poljičkom 


zakonu, ako i ne imenom sasvim neodvisno, ipak stvarno 
sasvim neodvisno. Odvisnost njihova sastojala je jedino 

u tom, što su morali prijaviti novoizabranoga velikoga 
kneza vrhovnomu gospodstvu Mljetaka. Ovo vrhovno i 
zaštitno gospodstvo zvalo se ,gospodstvo“ ili ,prisvjetlo 
gospodstvo mljetačko“, a sam duždo ,gospodar“, koje se 
ime upotrebljavalo i za zemljodržca. U kneževini bijaše 
na čelu uprave poljički stol ili banka. Tu se prva osoba 
zvala veliki knez, koji je mogao zasebice tri godine biti 
izabran; morao je triput obačći u godini župu i suditi 
sa stolom. Plaće dobivao je 30 ovana. Do njega bila su 
tri zaprisežena sudije od trih plemena od Tješimira, 
Limcia i Kremeničana. Vlast im je trajala kao i knezu. 
Uz nje sliedio je kančelir, koji je po štatutu morao 
biti rodjen Poljičanin; dobivao je svake godine 20 ovana, 

ili za svakoga ovna 38 bolanača, (nekoliko gazeta); 
osim harača bio je slobodan od svih danaka. Ža pismo, 
koje bi izdavao iz kančelarije, imao je pravo tražiti | 
5 bolanača. Isti kančelir bio je u vrieme ratno i veliki 
vojvoda, i kao takov morao je nositi pred narodom | 
poljički barjak, na komu se je vidio sv. Juraj, odvjetnik | 
kneževine. Uz ove bio je najniži častnik pristav obćeni, | 
t.j. oni, po pkih se čine pozovi po zakonu, # pravde 
pitaju i porota i takraine i svidočanstva i dugovanja  , 
medju ljudmi“. — ,Osude, ča osudi knez 1 suci, knezu | 
polovica, općini polovica a općenomu pristavu deseto iz- 
medju njih“. 

Ovo je izvršujuća vlast nad cielimi Poljici, nad 
cielih 12 sela; nu i pojedina sela imala su svoje gla- 
vare, naime male knezove. Oni su bili prvi sudci, svaki 
u svom selu. Od katunskoga suda kao i od porote 
apeliralo se na dvorski sud, ,poljički stol“ od ovoga na 
kneza, a od ovoga na posljedku, i to u riedkih sluča- 
jevih, na kneza Spljetskoga. 








Pita se sada, tko je mogao postati velikim knezom ? 
Uz primitivne Hrvate, koji su se doselili tamo u VII. 
vieku, sadjoše radi nemira u Ugarskoj i radi provale 
Tatara, mnogi magjarski plemići, koji se tako znadoše 
okoristiti s nevinim pukom, da si malo po malo prisvo- 
jiše vrhovnu vlast. Iza njih doseli se i mnogo starenika 
bosanskih didića, koji s prvimi obnašahu velike časti, 
zapustivši niži puk u podložničkom stanju. Iz ovih 
dviju *nadošlih klasa izabirahu se i poljički stol i mali 
knezovi. Ovako predaja pučka, jer historije o tom šute. 

Pošto su sve gori spomenute časti bile izborne, to 
je bio urečen jedan dan u godini, kad su se izbori 
obavljali. Bijaše.to na dan sv. Jurja, zaštitnika Poljičke 
kneževine. Slika njegova sjala se na svilenoj zastavi, 
koja se je vijala svakog velikoga goda. Na ovom mjestu 
spomenuti ću, da još obstoje tri barjaka ili zastave u 
Poljicih. Od jednog starog barjaka uzdržaše se samo 
krpine od fine crljene svile. Po svoj prilici ovaj je pred- 
vodio Poljičane u mnogo i mnogo ratova s 'Turčinom, 
jer se još na njemu vide znakovi krvi. Drugi je barjak 
vas od biela platna; na jednoj strani u sredi nosi sv. 
Jurja, a na drugoj grb kr4lja hrvatsko-ugarskih. Treći 
je barjak četverouglast a od svile. U sredini ima mlje- 
tačkoga lava s jedne strane, a s druge sv. Jurja sa 
nadpisi ,conte Matteo Kružićević colonello“ i ,conte Ni- 
colo Barbarić tenente colonello“. Slika sv. Jurja bila je 
urezana i na velikom pečatu kneževine, za koga se sad 
ne zna gdje je. Istom svetcu gradile su se crkve i cr- 
kvice, osobito po vrhovih gora i planina. 

Izbor malih knezova bivao je u pojedinih selih 
pred župnom kućom ili na drugom mjestu, a birao ih 
sav puk dotičnog sela. Tko bi više glasova dobio, taj 
je odmah bio proglašen knezom i vrhovnim sudcem 
dotičnoga sela. Iza obavljena izbora mali knezovi obično 


sa slugami i kmetovi i sa svojtom, uputili bi se u glavno | 

mjesto, u priestolnicu Poljica, gdje se uviek obavljao 
izbor, naime u Gata. Biranje sliedilo je na zborišću pod 
Gradcem na obćenom putu, a na ledini, gdje i danas 
za vječnu uspomenu stoji kamen sa naslonom, na njemu 
je sjedio veliki knez, odjeven u sjajnoj svojoj opravi 
od čoje, sa srebrnimi puceti, navezenimi benevreci, sab- 
ljom i velikom kapom na glavi. Do njega se izredao u 
okolišu cieli stol Poljički, a do njih mali knezovi, koji 
su došli da izabiru nove ili potvrdjuju stare častnike. 
Tko sjedi na zemlji, a tko stoji na nogu; netko si 
primakao kamen a netko se izvalio. U sredini stoji 
škrinja sa pečatom sv. Jurja, pisma, povelje, dukati, 
štatut, kneževski bojni i mironosni barjak. Tamo na 
okolo sgrnuo se cieli narod, da pozdravi novoga kneza. 
Ustaje se stari veliki knez, i zahvaljujući se na podie- 
ljenoj mu časti, predaje ključe od škrinje kančeliru, da 
izvidi je li sve na mjestu i u redu. Ovaj ih prima i 
pregleda škrinju pred cielim sborom i narodom. Na- 
šavši sve u redu, uzimlje rieč generalni vikar Poljički, 
te pretresa po redu javna djela velikoga kneza i ostalih 
činovnika; zahvaljuje knezu i svoj mu družini na mu- 
drom vladanju i na vjernosti zakonu i domovini. Uz 
to velik knez u ime svoje i cieloga stola pita proštenje 
pred cielim narodom, ako je koga u čemu uvriedio, da 
mu oprosti, ako je pako njemu u čemu tko skrivio, on 
mu drage volje oprašta. Iza sveobćega glasa , Bog ti 
prostio“ prelazi se na glasovanje i na izbor častnika. 
Izborniku i njegovim doglavnikom predaju se znakovi 
uprave u ruke; a narod skupa s njima pjevajući i pu- 
škarajući polazi na vrh Gradca u kapelu sv. Jurja, 
gdje prisustvuju zahvalnoj službi božjoj. Ova crkvica, 
koja spada na svu kneževinu, premda je u medjašu 
Gata, nema ništa osobita u sebi, osim dviju kamenitih 
klupa za kneza i častnike. Dan izbora bio je dan ve- 
like slave, veselja i gostbe; a navlastito u onomu selu, 

a. NTI 

gdje bi došla škrinja. Sutra dan iza izbora dva plemića 
zajedrila bi put Mljetaka, da se jave duždu, i da se 
potvrde poljičke povlastice. Iza nastupljene časti, stol 
bi odmah počeo vršiti svoje dužnosti, i to dosta velikom 
strogošću. Zločince pedepsavali bi usjekom glave, koja 
bi se izvjesila na veliko drvo na Zborišću za više dana, 
a to zato, da svakoga uplaše ovi strogi primjeri. Za 
druge manje povrjede, prekršitelj mogao se izkupiti ili 
gosteći častnike u svojoj kuči, dok nebi izplatio nalo- 
ženu globu; ili čameći u tamnici, koja se i danas vidi 
nedaleko od spomenutoga Zborišća. Na zboru su se i 
zakoni krojili, zaključci stvarali, parnice riešavale i to 
formulom: , Poljica uzakoniše, ustatutiše ovako“. 

Pod ovom formom vladavine, pod ovakimi ljudmi, 
Poljičani su sve do g. 1807 sačinjavali posebnu kne- 
ževinu. Nu prevrat francuzki zavrnuo je vratom i Po- 
ljičanu i ukinuo mu slobodu, a nametnuo mu nesnosan 
jaram. Marmont, general francuzki i zapovjednik dal- 
matinski, utaborio se u Gatih, da skrši odporne kne- 
zove silom olova; da im otme zemlje i kućišta i da ih 
baci na prosjački štap. Pripoviedaju starci od 80 go- 
dina, da je Marmont ležao na velikom oltaru u crkvi 
av. Ciprijana, a da su njegovi vojnici ložili vatru na 
sried crkve. Porobiše crkve, raznješe ruho i suho zlato; 
iz same te crkve odnieše 900 oka žutoga voska i 
množtvo meda. Razgrabiše iz kuća 20 vreća punih na 
rodne odjeće od čoje, kabanica, ćuraka, ječerma, kum- 
parana sa tokami, puceti, ploćami i zaponjci. Pripo- 
vieda narod, kako je Francuz i prah pušćani cten i 
olovo i vreću punu spona, sapinjača i putaca svi. 
vrstnih. I tako je narodno oružje pokupio, goveda i 
mazge odveo, pšenicu i žito razsuo, vino i ulje prolio. 
I više drugih stvarih narod pripovieda, ali nije fajde 
spominjati. Ukradeno više se nepovraća! Bolje je za 
sadašnjost brinuti se, ter se čuvati od tudjina i namet- 





nika. Da, koji su na to pozvani, neka čuvaju u ovog 


naroda ona liepa svojstva, koja sam spomenuo, osobito | 
vjeru i narodnu liturgiju, pak čiste narodne običaje bez 
pritrunka izvanjskoga. 

Neka čupaju predsude, neka šire prosvjetu i nauku, 
koja će jedina spasiti nam domovinu. I tada će se po- 
vratiti ona blažena vremena slobode, za kojom Poljičani 
neprestano vape! 

| 
| 





MATIJA MESIĆ. 


Napisao Ivan Broz. 





rijatelji mladi, maleni smo, slabi smo, zaostali 
“x smo (daleko za .drugimi naprednimi narodi, pak 
“to nam i spočitavaju naši neprijatelji. 'Takovi 
prigovori ne smiju nas ubiti — niesmo mi krivi, krivnja 
leži na onih, koji nam se rugaju. Neka nas ne smu- 
ćuju takovi prigovori, dapače neka nas obodre na rad; 
neka na takove prigovore uzavrije krv u svih naših 
žilah: svetim oduševljenjem prionimo uz knjigu, to 
naše zadnje oružje, pa se knjigom ponesimo, kako se 
naši slavni predji ponesoše oružjem. Pokažimo tudjini, 
da i knjigom umijemo biti junaci, kako smo nekada 
bili na oružju, a to možemo — samo treba volje i po- 
štenja. Poštenje nalaže nam naše dužnosti sveto ispu- 
njavati, u ničem, ni u najmanjoj sitnici ma ni za ko- 
rak od nje odstupiti! Bude li volje i poštenja u nas i 
knjiga će nam cvasti. Radimo neumorno i zajednički — 
vi sa mnom a ja s vami. Vašim radom potičite i vi 


mene na rad; u radu neka vas ljubav vodi. — Bu- 
demo li tako uzradili i uznastojali, vjerujte, mladi pri- 
jatelji, da nam posao neće ostati bez ploda. — Timi i 


sličnimi riečmi znao je pokojni prof. Matija Mesić svoja 


| predavanja zasladjivati i na rad poticati svoje sluša- | 

telje, koje nije nikad drugčiji nazivao do: moji mladi 
prijatelji, te im u istinu i bio pravim prijateljem, odan 


svom dušom mladeži. 
Mladež je to uvidjala, te ga u veliko cienila! 





* 
* * 

Ljuto li se je kosnula srca hrvatske mladeži viest, 
da je na 8. prosinca g. 1878, ovaj svist ostavio onaj 
muž, koga je ona cienila kao svoga učitelja, ljubila 
kao svog prijatelja i otčinskog savjetnika, i ponosna 
bila na svog prvog rektora. 

Smrću tog muža težko bje raztuženo i literarno 
družtvo sveučilištnih gradjana — Zlrvatski Dom. Uvje- 
ren u svojoj duši, da je mladenačko pregnuće pokušati 
se na književnom polju najbolja priprava za budući 
rad, rad života, vatreno je prigrlio namisao tada još 
akademičkih gradjana, da se stvori družtvo, komu ima 
biti ciljem: podupirati nastojanje svojih članova oko 
duševne naobrazbe i unaprediti jim družtveni život, a 
svaki politički smjer ima biti izključen. Da je ta liepa 
namisao oživotvorena4, prvu zaslugu stekao je pokojni 
prof. M. Mesić. Da družtvena pravila budu već jednom 
potvrdjena, da tako družtvo može u život stupiti, naj- 
više je.on nastojao oko vlade, koja je dugo zatezala, 
bojeći se tim medju i onako nesložnu mladež baciti 
zublju još veće razjarenosti. 

Hrvatska vlada potvrdi pravila u proljeću 1875. 
Hrvatski dom stupi u život — prvim pokroviteljem 
bijaše mu pokojnik ! 


*& 
* * 


Matija Mesić rodio se je u Brodu na Savi 9. ve- 
ljače g. 1826. Otac mu bijaše po zanatu opančar. Svo- 
jim poštenim zanatom nastojao je po mogućnosti što 


| bolje uzgojiti svoju mnogobrojnu obitelj. Naš Matija | 

| svršio je prve škole u Brodu, a gimnazijalne nauke 


: okoje u Požegi, koje u Zagrebu, gdje stupi i u sjeme- 
| nište. Bivši vazda odličan djak te svršiv i filozofiju 
| s odličnim uspjehom, bude poslan u Beč u tamošnji za- 
: vod Pazmaneum, da theologičke nauke sluša na beč- 
kom sveučilištu. U Pazmaneumu (tako se zove taj za- 
vod po svom utemeljitelju, ugarskom primasu Pazma- 
nyu) sastaju se vrstni mladići svih ugarskih biskupija, 
a po ustanovi utemeljiteljevoj ima pravo tamo slati 
“ svoje teologe i Hrvatska, dapače jednoč bijaše isti za- 
vod u hrvatskih ruku. Ovdje se je našao Matija brzo 
u opreci sa korenitimi Magjari, koji su vazda u pre- 
pirci sa Hrvati i Slovaci. Ovakove prepirke nijesu bez 
koristi. Istom uslied takovih prepiraka videći se čovjek 
okružen samimi tudjimi elementi, elementi posve pro- 
- tivnimi našem duhu i shvaćanju, nauči svoje valjano 
cieniti i ljubiti. U toj borbi, koja bijaše osobito tada 
žestoka — 1844—1848. nije Matija stajao osamljen; o 
boku mu bijahu izim Brodjanina Andrije Brlića još i 
Slovaci, koji se vazda u tom zavodu liepo paze sa bra- 
ćom Hrvati. Uz nje živo prionu i snjimi u zajednici 
|: onatječući se, dade se na izučanje slovienskih jezika, nu 
!' nije zanemario ni svojih bogoslovnih nauka, što se vidi 
odatle, da je još kao žheologus IV. anni položio prvi 
rigoroz iz biblijskih studija i semitskih jezika cum ap- 
plausu, a to je velika riedkost. Koliko je nadaren bio 
za izučanje jezika, svjedoči ne samo njegov rigoroz 
već i to, što si je stupiv iz klerikata posve usvojio 
i očeski, poljski i ruski jezik, te se je mogao služiti djeli 
pisanimi timi jezici posve dobro. 

Godine 1849, bude zaredjen, i ,na svoju nevolju“ 
kako običavaše često reći, kada bi se sjećao svojih 
mladih ljeta, ,budem poslan na kapelaniju u Božjako- 
vinu. Ali ako sam i išao nerado i žalostnim srcem, to 


| mi je ipak prava naslada sjećati se na one dane, koje | 

| sam proveo u družtvu sa vriednim župnikom Havličkom. 


. Pošten, vriedan, rodoljub, kakovih je žalibože, e, pa šta 
ćemo, malo“. Još za djakovanja pomišljao je on na školu. 
Školstvu se posvetiti bijaše mu vruća želja. Šta je želio, 
to je i doželio. God. 1851. posta suplentom na zagre- 
bačkom gimnaziju iz historije, a naskoro po tom ode 
u Beč na filosofički fakultet, da sluša predavanja iz 
historije i zemljopisa. U želji upoznavati se točnije sa 
historijom slovienskih naroda, zamieni bečki fakultet još 
iste godine pražkim. Ondje dovrši svoje nauke i položi 
izpit s odličnim uspjehom. — Kao djak drugovao je 
reć bi najpouzdanije sa poznatimi učenjaci, kao sa pro- 
fesorom austrijske i česke povjesti Tomekom, pak sa 
poznatim slavistom Pavlom J. Safačikom, s kojim je 
bio u neprestanom učenom dopisivanju. Ob ovom mužu 
vazda je s ponosom govorio. 

Od g. 1853. pa do 1856. bijaše mmm na za- — 
grebačkom gimnaziju, a iste godine posta profesorom 
austrijske povjesti na pravoslovnoj akademiji. Još za 
učiteljevanja na gimnaziji sastavio je zemljopisnu po- 
četnicu i obću historiju za niže gimnazije. Ova histo- 
rija odlikuje se tim, što je nastojao uvesti u nju što | 
više iz povjesti slovienske, ponajpače iz hrvatske, u 
koliko mu tada bijaše moguće. Dani njegova učitelje- 
vanja na gimnaziju i danas su u živoj uspomeni njegovih 
učenika. Za Bacha, kada je njemština zavladala našom 
zemljom, umio je on sa svojimi sudruzi Mažuranićem i 

. Babukićem buditi sviest narodnu u svojih učenika, zači- 
njajući predavanja sladkimi zvuci materinjeg jezika. 

Na pravoslovnoj akademiji predavaše izim austrij- 
ske povjesti i kanoničko pravo. Godine 1871. posta i 
ravnateljem toga zavoda, koju čast obnašaše sve dok 
se nije akademija pretvorila u sveučilište, (g. 1574.) 


komu bijaše on prvim rektorom. 
* 


| | «o | 

Matija Mesić bijaše vanredno uredan. Sjesti k pi- 


| 











saćemu stolu bila mu najveća duševna naslada. Tuj si 
ga našao vazda dobre volje i svemu pripravna. Namr- 
šteno čelo bilo je sjegurnim znakom, da ga ini poslovi 
prieče raditi na svom polju — svoj narod prikazati u 
razvitku, veličini, padu, kako se prenuo iz svog drie- 
meža, pokrenuo napried, prikazati ga u heroičkoj borbi 
sa dušmani, koji zaprietiše i istom njegovu imenu. Vi- 
djeti ga, kako mu se za predavanja oči kriese, lice žari, 
glas i onako jak baš gromori — u duši morao si se 
potresti i srce ti uzplamtiti. | 

Za historiju hrvatskog naroda sabirao je poput 
mrava podatke. Kako je bio skrupulozne sviesti, to mu 
ni najmanja sitnica nemogaše umaći, i ona mu bijaše 
vele važna. Pomisliš li na njegovo veoma slabo zdrav- 
lje, mora se priznati, da je bio heroičke uztrajnosti. 
Pred očima vazda mu lebdila slava hrvatskoga naroda. 
Pripomoći hrvatskom narodu do kulturne veličine — za 
tu ideju nije štedio ni svog zdravlja, toj ideji žrtvovao 
je i sam život. 

Kao učitelj bio je posve odan svom zvanju. Svoj 
predmet ljubio je nada sve, a ne manjom ljubavju grlio 
je i svoje slušatelje. Kada je s njimi radio u zajednici, 
plivao je u radosti, tad bijaše u svom elementu. Radini 
mladić, radeći uzporedo s njim, morao .ga je obljubiti 
svom svojom mladenačkom dušom, kada je vidio, da mu 
učitelj njegov r4d priznaje, da je ohol na njega, da na- 
stoji svoju privrženost pokazati mu svakom zgodom. U 
koliko ga je revnik ljubio, u toliko ga se je nemarnik 
žacao. Nezadovoljstvo čitao si na njegovu čelu. Sladke, 
ljubezne rieči nije imao za nemarnog. Čim te je nago- 
vorio: gospodine, znao si koliko je odzvonilo, koliko 
vriediš u njegovim očima. 

Za predavanja nije imao on pred sobom djake, već 
prijatelje. Njima je on znao često puta izjadati sve svoje 





| jade, a većih jada nije imao do oskudnosti u podatcih 


za hrvatsku historiju Koliko i koliko puta znao je reći: 
»Prijatelji, da, mi smo si prijatelji, eto prijatelji, treba 
predavati, a ne znaš gdje da počmeš i kako da svršiš ; 
moraš kupiti po mjesec dana, da nješto sakupiš za jedan 
sat predavanja. Ta razsuto je to po svih stranah ; trebao 
bi sto ruku, da sve sabereš. Nu malo po malo, biti će 
već bolje. Napokon, kad bi mi stariji sve sabrali i u 
red sveli, što bi za vas ostalo ?“ 

Svoju ljubav napram mladeži nije samo pokazivao 
u školi već i vani. K njemu si vazda dobro došao. Nikad 
mu nisi bio nepriličan. Po sat, po dva provodio si s njim 
u ugodnu i koristnu razgovoru, šetajuć se njegovom 
sobom. Više put te i sam potražio. Sreo li te sama ili 
sa dvojicom, trojicom njegovih prijatelja, bio si sjeguran, 
da će se pridružiti riečmi: prijatelji, kako ste? i po tom 
zapresti dalnji govor. — Kadgod si se s njim razstao, 
razstao si se s punim srcem. 

Sladka uspomena na učitelja Matiju Mesića i za- 
hvalnost duboko je uvrežena u srcu njegovih učenika, 
te ju nikoje ni zgode ni nezgode neće izčupati. 

Onim, koji nisu bili tako sretni imati pokojnika svo- 
jim učiteljem, te se nisu mogli sami uvjeriti o njegovoj 
velikoj ljubavi napram mladeži, držim, da sam dužan 
navesti pokojnikove rieči, koje je upravio u inaugural- 
nom svojem govoru na mladež: ,Da se sveučilište naše 
odrči, da uspije i velikim svojim zadaćam zadovolji, za 
to se zahtieva osim oduševljenja # rada profesora jed- 
nako oduševljenje i jednak rad na strani slušatelja sve- 
učelištnih. 

Mladež je hrvatska, što kao čovjek u dušu ju po- 
znavajući ovom svetčanom sgodom s razlogom a pod 
jedno i s ponosom izreći mogu, u velikoj mjeri sposobna 
za naobrazbu i prosvjetnu radnju Duha bistra, volje 


budne, ćudi blage, pristupna je ona svakoj naprednoj 

misli, te se umije ugrijati za sve, što je liepa, plemenita 
i uzvišena. Dom i narod svoj ljubi s uzhićenjem i za- 
palom ; ponosita je na liepo ime svoje, te gorljivo žudi, 
da bude medju narodi štovano # čašćeno. 

Timi liepimi darovi naravi, tima krepostmi budući 
Vi, slušatelji sveučilištni nakićeni, jedno je samo, što se 
još od Vas zahtieva, što se od Vas očekuje: da prionete 
8vim zagalom i svom svojom snagom na rad znanstveni, 
koji vodi k obćoj naobrazbi i raznim zvanjem života. 

Vi ljubite domovinu svoju # s ponosom ju majkom 
svojom nazivate; Vi ljubite narod svoj, te mu želite od- 
lično u obitelji ljudskoj mjesto; Vi ljubite slobodu, te ho- 
ćete, da pronikne sve odnošaje života, Vi slavite pro- 
svjetu i savršenu joj u svietu pobjedu želite. Nu znajte, 
a Vi to i znadete, da će sve te liepe pomisli, sve te uz- 
višene ideje i medju ljubljenim Vašim narodom samo 
onda do pobjede doći, ako Vi tomu pripomognete gvojirn 
svjestnim, oduševljenim i nepopustnim radom +i svojom 
vrlinom i svojom  čestitošću, kako ljubite narod stoj + 
njegov napredak; kako ste radi, da naša Aima Mater 
bude sjajna i slavna, Vi ćete i učiniti, što še od Vas 
| očekuje. 

Sretna li pako naroda našega, ako se na našem sve- 
učilištu nadju svi ti uvjeti, o kojih ponajprije visi obsta- 
nak njegov # njegovo razcvjetanje.“ 

Na ove rieči razplamćena mladež sdnieja: eno po- 
zdravljaše svog prvog rektora, te njegove rieči čuva 
kao najsvetiji amanet — one su joj i u pameti i u srcu. 
Ove ozbiljne, ponosne i pobudne rieči sjećale buduće 
sveučilištne gradjane na pokojnog profesora Matiju Me- 
siča, i uzplamćivale jih na rad u slavu Almae Matris i 
privele ljubljeni naš narod do savršene pobjede u pro- 
svjeti! 

Istini za ljubav mora se reći, da mladež nije vazda 


| priznavala njegovu ljubav, da ju je od sebe doša | 

da se je često put u svom ponašanju pokazala nedo- 


stojnom njegova prijateljstva. Mladež, koju je on nosio 
na srcu, koja je milovao i njegovao na svojih grudih, 
ta ista mladež nije se žacala ucviliti ga, raztužiti. Ta 
ista mladež znala ga je ugrizti ljuto, baš za srce. Ljuto 
li je to peklo Matiju! Sav je bio pozelenio s jada ali — 
nikad nisi čuo od njega žalne rieči na mladež. Duboko bi 
uzdahnuo pa rekao: ,mlada krv, uzavrela je; Bože moj, 
nije čudo. Ta i mi smo bili mladi. Popustiti će već 
vatra, već će oni doći k sebi.“ — I doista, mladež, kad 
je došla k sebi, opet je prionula uz svog profesora, opet 
mu je bila posve odana. 

Učiteljski sbor, njegovi sudruzi štovali su, cienili 
i ljubili su Matiju ne manje. Koliko je on od svojih 
sudrugova bio poštovan, pokazuje se u tom, što su ga 
u svojoj sjednici jednoglasno izabrali za svog prvog 
rektora. 

Kraj sve marljivosti nije bilo Mesiću dosudjeno, da 
vidi svoju poglavitu želju oživotvorenu — hrvatsku po- 
vjest u harmoničnoj cjelini. Uslied pomanjkanja i ne- 
dostatnosti izvora, a i ovo malo, što jih je težko pri- 
stupnih, nije mogao. uza sve naprezanje u svom poslu 
dalje dospjeti od osmog decenija šestnajstog vieka. Sve 
partije nastojao je po mogućnosti točno izraditi i u jed- 
noj ih cjelini prikazati. Neobradjena mu osta doba Hu- 
njadova i njegova sina Matije Korvina. Kako je bio 
istinit nije se sustezao i mnogu gorku istinu izreći. 

Izim spomenutih djela preveo je još Fesslerovu cr- 
kvenu povjest, u koju je upleo što više iz crkvene po- 
vjesti Slovjena. U V. knjizi arkiva štampan je: ,,Po- 
ljički statut“ ; za proslavu tristoljetnice Nikole Zrinj- 
skoga sigetskog junaka napisa: ,Zrinjska zvezda“; u 
»književniku“ I. izadje: ,,Hrvati na izmaku XV. i na 
početku XVI. vieka; u akademičkom ,Radu“ tiskane 
| su razprave: ,,Banovanje Petra Berislavića za kralja 

a u . * 
Ljudevita Il. (Rad II.), Pjesme Berislavića (VIII), Krsto 
Frankopan u tudjini (XIII), Hrvati nakon Berislavića 
do muhačke bitke (XVIII, XXII), Krčelićeve. annue 
(XXXII), o Svinimiru (XXXIX). 


e | 

m. * 

U Matiji Mesiću štuje hrvatska mladež svog neza- 

boravnog učitelja i nezaboravnog prijatelja. ,.Hrvatski | 
dom“ sjećat će se najdubljom zahvalnosti dičnog po- 

kojnika, koji mu bijaše i otac i majka: on ga je pridi- 

gao, on mu je ravnao prve korake svojimi blagimi i 

ljubeznimi opomenami, svojimi obćinskimi savjeti! 

pRadovan“, poznati pjesnik hrvatski, opjevao je posljednje 
ratne zgode u Bosni i susjednih zemljah kao zadnji spjev omi- 
ljelih ,Osvetnika“. On se nada, da je opjevao zadnji čin one 
krvave drame, kojoj je bilo 400 godišnje geslo: ,za krst 
častni i slobodu zlatnu“. 

Pjesnik pokloni svoj spjev ,Hrvatskomu domu“ a on evo 
hiti, da opet toli laskav poklon svoga počastnoga člana po- 
kloni svomu narodu. Pjesmi je naslov: ,,Osvetnici dio V., 
Ustanak u Bosni i Hercegovini od god. 1876.—8. i Bojevi 
Srbski i Crnogorski.“ Pjesma od Radovana. 

Djelu će biti do 10 štampanih araka, a stoji za pred- 
platnike 50 nvč. — Predbrojnikom poslati će se poštarskim 
pouzećem. | 

Predplata prima se samo još do 15. veljače 1881., jer 
je djelo već pod štampom, pa će do koj dan ugledati sviet. 
Nadamo se, da će se hrvatski narod mnogobrojno odazvati 
predplatom na ,Osvetnike“, kao što se je odazvao i na ovaj 
almanak. 


U Zagrebu, 20. siečnja 1881. 
Uprava akad, lit. zab, družtva ,Hrv, dom“ 


Predsjednik : Tajnik :: 
Pavao Huber. Jurica Paulić. 


Zahvala. 





Uprava ,Hrvatskoga doma“ zahvaljuje se ovime Pp. n. 


gospodi 


sakupljačem predplatnika i predbrojnika. Samo nji- 


hovom  požrtvovnom i rodoljubivom nastojanju imade se pri- 
pisati, što se je na ovaj almanak sakupilo 1200 predbrojnika 
i predplatnika. Naročito nam je ovdje iztaknuti neke osobito 
revne sakupljače predplatnika, a to su: 


g. 


Becić Dragutin, stud. jur. — Oriovac, 


» Rotter Antun, kot. pristav — Valpovo, 


Muha Antun, učitelj — Ruma, 


» Pavlić Vilim, kr. prislužnik — Varaždin, 
» Jurinić Stjepan, gimn. prof. — Požega, 


x... so a a o 


Zulechner Josip, stud. jur. — Zagreb, 
Bartuš Fr., učit. pripr. — Zagreb, 
Kindlein Josip, učitelj — Feričanci, 

Nekić Mate, prof. učiteljišta — Zadar, 
Vidmar Stjepan, bogoslov — Zagreb, 

. Mašek Bosnadolski Hinko, rač. vježb. — Sarajevo, 
Neumann Dragutin, pravnik — Beč. 
Vušković Niko, prof. gimn. — Spljet, 
Karadžole Vinko, klerik — Spljet, 

 Bujher Gjuro, gimn. prof. — Osiek, 
 Dundjerović Stjepan, bogoslov — Djakovo, 
Despot Ivan, prof. — Sinj, 

Stojanović Pavao, stud. jur. — Zagreb, 
Duić Petar, por. nadzornik — Dolnja Tuzla, 
» Valenteković Stjepan, bilježnik — Jaska. 


Osobito je pako upravi milo, što može medju prijatelje 
Hrvatskomu domu“ ubrojiti i nekoliko vrlih Hrvatica, koje 
skupljahu predplatnike, — a te su: 


gjea. Fiker Marija, učiteljića — Osiek, 


n 


Hčpler Jelka, uč. pripr. — Zagreb, 


Pogačić Milka, uČ. prigr. — oj 
Benaković Agneza — Valpo 


Marsić Dragoila, učiteljka, - — “Kraljevica. 





> Preporučamo ,Hrvatski dom“ i nadalje ovim i svim 
ostalim njegovim dosadanjim prijateljem i prijateljicam. 

